
Mulţumiri 

) 


La biblioteca Mejanes din Aix-en-Provence, Marcelle 
Mahasela şi Julia Morineau ne-au sprijinit cercetările în fon¬ 
dul Albert Camus şi pe Internet. Dorim să le mulţumim în 
mod special. 



Nota ediţiei franceze 


în 1957, când au apărut aceste Reflecţii asupra pedepsei cu 
moartea , ghilotina era încă folosită în Franţa pentru infracţiu¬ 
nile de drept comun şi, mai ales, pentru cele legate de războ¬ 
iul din Algeria. în 1979, an al unei noi ediţii a volumului, la 
aproape două decenii după moartea lui Camus, pedeapsa cu 
moartea era încă în vigoare în Franţa. Totuşi, era aplicată din ce 
în ce mai rar şi, în Introducerea la volum, Jean Bloch-Michel 
era îndreptăţit să afirme: „Totul ne duce cu gândul la faptul 
că nu va mai fi mult timp în vigoare." 

într-adevăr, după mai puţin de doi ani, candidatul Frantşois 
Mitterrand îşi făcea publică intenţia de a aboli pedeapsa cu 
moartea. în legislatura care a urmat alegerii sale ca preşedinte 
al Franţei, Robert Badinter, numit ministru al Justiţiei, a 
supus votului Parlamentului abolirea pedepsei cu moartea, în 
9 octombrie 1981. 

întărită de tratatele internaţionale, suprimarea pedepsei 
cu moartea nu mai poate fi pusă în discuţie în Franţa. în aceste 
condiţii, de ce ar trebui republicate aceste ReflecţiP. Pentru că, 
dincolo de interesul istoric suscitat de lucrare, dezbaterea a 
continuat. A dobândit anvergură şi s-a deplasat, devenind inter¬ 
naţională. în plus, argumentele importante pentru Franţa 
anului 1957 au valoare, la începutul secolului XXI, mai ales 
în ţările democratice unde încă au loc execuţii în baza legii. 

După 1957 şi 1979, lumea s-a schimbat. Abolirea pedepsei 
cu moartea a prevalat în Europa şi câştigă teren peste tot în 

lume. Totuşi pedeapsa capitală este încă aplicată, uneori pe 
scară largă, în numeroase ţări, precum China şi Iran. Com¬ 
portamentul regimurilor totalitare - fie ele materialiste sau 
teocratice - este condamnat fără a stârni mirare, ceea ce iscă 
dezbateri în materie e însă atitudinea ţărilor democratice, 
în 1979, Jean Bloch-Michel scria: „Ne îngrijorează prima exe¬ 
cuţie desfăşurată în Statele Unite după patru ani.“ Din 1967 
până în 1976, Curtea Supremă din Statele Unite instaurase 
un moratoriu de fapt, dar, în 1976, un reviriment al jurispru- 
denţei a permis reintroducerea în legislaţie a pedepsei cu 
moartea pentru 38 de state din 50 şi pentru guvernul federal. 

Aşa s-a ajuns ca, după 1976, în Statele Unite să aibă loc 
720 de execuţii, dintre care 37, între ianuarie şi iunie 2001. 1 
Acolo, ele au fost aplicate cu acel „aparat modern, mecanizat, 
prin care se încearcă disimularea vechii camere de tortură în 
sală de operaţie" după cum se arăta în 1953 într-un apel împo¬ 
triva pedepsei cu moartea transmis lui Albert Camus de către 

un comitet italian de iniţiativă. 2 

» 

în Statele Unite execuţiile au loc în prezenţa rudelor vic¬ 
timei, imprimând astfel unui lucru care ar trebui să fie doar 
o pedeapsă dată de societate aspectul unei răzbunări familiale 
inspirate din formula biblică „ochi pentru ochi, dinte pentru 
dinte". în 2001, guvernatorul Perry, care i-a succedat lui 
George W. Bush în Texas - stat din SUA în care au loc cele 
mai multe execuţii -, a făcut uz de dreptul său de veto în 
cazul unei legi care prevedea interzicerea executării retarda- 
ţilor mintal. între altele, în mai multe state, astăzi, printre 
cei executaţi se numără şi condamnaţi care erau minori când 
comiseseră infracţiunea. 

1. Conform cifrelor citate de cercetătorii de la Universitatea din 
Lyon II (http://iep.univ-lyon2.fr/PDM/peinedemort.html). 

2. Apelul a fost semnat, printre alţii, de Nicola Chiaromonte şi de 
Ignazio Silone. 

Carenţele sistemului judiciar american au fost din plin evi¬ 
denţiate chiar de americani. Inculpaţii săraci sau „de culoare" 
- sau ambele - sunt mai expuşi condamnării la moarte şi exe¬ 
cutării pedepsei decât cei albi şi bogaţi. Noile tehnici, în 
special identificarea ADN-ului, au permis, recent, dovedirea 
nevinovăţiei în cazul a 90 de condamnaţi la moarte (înce¬ 
pând cu 1973) care au fost eliberaţi după ce petrecuseră ani 
în şir în „culoarul morţii". Nu se pune problema stigmatizării 
sistemului american pentru a ne pune în umbră propriile 
carenţe. Pur şi simplu, faptul că pot fi pronunţate pedepse 
capitale - „că oamenii riscă să fie supuşi pedepsei absolute în 

numele unei vinovăţii nedovedite în mod absolut 1 " - face ca 
> 

erorile judiciare să fie ireparabile. Toate acestea suscită, mai 
ales în Franţa, o amplă campanie împotriva pedepsei cu moar¬ 
tea din Statele Unite. 

Paradoxal, execuţia din 11 iunie 2001 a lui Timothy 
McVeigh, teroristul de extremă dreapta care, în aprilie 1995, 
cu o bombă, a făcut 168 de victime în Oklahoma, a pus lucru¬ 
rile în mişcare. Dezbaterea asupra eventualei retransmisii a 
execuţiei sale pe Internet sau prin cablu a depăşit mediul restrâns 
al aboliţioniştilor. Astăzi, opinia publică americană începe să 
se schimbe. în 1990, 80% dintre americani erau favorabili 
pedepsei cu moartea. La începutul anului 2001, mai erau 
doar 62%. Curtea Supremă trebuia să se pronunţe în toamna 
lui 2001 în cazul unui retardat mintal acuzat de asasinat, 13 
state renunţând deja la executarea bolnavilor mintali. în Senat 
se află în discuţie un proiect de lege conform căruia să se finan¬ 
ţeze accesul la testele ADN. în ianuarie 2001, guvernatorul 
de Illinois, George Ryan, a decis un moratoriu privind pedeapsa 
cu moartea după ce, în statul respectiv, a fost demonstrată 

1. Scrisoare adresată de Albert Camus către peşedintele Rene Coty, 
în 22 martie 1954, citată în documentele anexate. 

nevinovăţia a 13 condamnaţi la moarte. In iulie 2001, Sandra 
Day O’Connor, judecător la Curtea Supremă a Statelor 
Unite - care, până în acel moment, susţinuse pedeapsa cu 
moartea -, a afirmat: „Dacă ne raportăm la statistici, s-ar putea 
ca sistemul să fi permis executarea unor nevinovaţi", adău¬ 
gând că s-ar putea pune întrebarea „dacă pedeapsa capitală a 
fost dată pe drept în această ţară. 1 " 

In acest context, ni s-a părut necesar să aducem în discuţie 
Reflecţiile lui Arthur Koestler şi Albert Camus, care nu mai 
erau disponibile. 

Ca şi în cazul ediţiilor precedente, am adăugat un tabel cu 
stadiul pedepsei capitale în lume. In acest sens, am folosit datele 
furnizate de Amnesty International, care desfăşoară o luptă 
neobosită împotriva pedepsei cu moartea. 

Publicăm în premieră scrisori şi intervenţii aparţinându-i 
lui Albert Camus care demonstrează că, din momentul Elibe¬ 
rării 2 şi până în pragul morţii sale, şi-a susţinut poziţia în mod 
constant, intervenind permanent în favoarea condamnaţilor 
la moarte în Franţa şi în întreaga lume - atât când le-a sus¬ 
ţinut acţiunea, ca în cazul sindicaliştilor spanioli, cât şi atunci 
când a dezaprobat-o ferm, ca, de exemplu, în cazul colaboraţio¬ 
niştilor francezi. Pe când alesese să nu-şi mai manifeste ideile 
în legătură cu Algeria întrucât „orice tip de manifestare publică 
este susceptibilă de a fi exploatată politic şi, astfel, de a spori 
nenorocirea ţării [sale] 3 " intervenea discret pe lângă preşedin¬ 
tele Franţei în favoarea algerienilor condamnaţi la moarte. 

MARC J. BLOCH 

1. Liberation , 6 iulie 2001; 

2. Eliberarea teritoriilor franceze ocupate de trupele germane în 
timpul celui deal Doilea Război Mondial (n.t.). 

3. Scrisoare inedită adresată avocatului Pierre Stibbe, 4 decem¬ 
brie 1957, citată în documentele anexate. 



Cuvânt înainte la ediţia din 1979 


Prima ediţie a acestei cărţi a apărut în 1957. Neîndoielnic, 
rândurile care urmează ar fi trebuit să fie scrise de altcineva. 
Dar Albert Camus dispăruse, prieteniei lui datorându-i-se cola¬ 
borarea mea la această carte. Va fi deci incomplet tot ce va 
vedea lumina tiparului atâta vreme cât lipseşte ceea ce ar fi putut 
el să spună. 

Pentru a-i saluta memoria, să ne amintim că prima măsură 
luată de Spania democratică - pe care Camus o aştepta cu 
multă ardoare - a fost abolirea pedepsei cu moartea. Ea s-a 
decis prin referendum constituţional în 6 decembrie 1978, 
principiul abolirii fiind considerat prea important pentru a fi 
înscris doar într-o lege obişnuită. Astăzi, în Europa Occiden¬ 
tală, Franţa este unicul stat în care se menţine pedeapsa capi¬ 
tală. Totul ne duce cu gândul la faptul că nu va mai fi mult 
timp în vigoare. 

După preluarea mandatului de şapte ani de către Valery 
Ciscard d’Estaing, trei condamnaţi au trecut prin chinurile 
ghilotinei: Christian Ranucci, la Marsilia, în 20 ianuarie 1976; 
Jerome Carrein, la Douai, în 23 iulie 1977 şi Hamida Djan- 
tlouli, la Marsilia, în 10 septembrie 1977. Fără a formula jude¬ 
căţi definitive, nu trebuie uitat că mulţi s-au îndoit de vinovăţia 
lui Ranucci. In acest sens au apărut articole şi o carte. S-ar putea 
ca unul dintre - să sperăm - ultimii ghilotinaţi să fie nevinovat. 

Ultimele trei condamnări la moarte pronunţate de Curtea 
cu Juri au fost casate de Curtea de Casaţie. La a doua înfăţişare, 

cei trei acuzaţi au fost condamnaţi la închisoare pe viaţă. In 
27 februarie 1979, Curtea cu Juri de pe Coasta de Azur l-a 
condamnat pe Jean Portais la închisoare, refuzând să dea curs 
pedepsei cu moartea solicitate în rechizitoriul Procuraturii. 
Datorită juraţilor, în închisorile din Franţa nu mai există 
nici un condamnat la pedeapsa capitală. Este o situaţie fără 
precedent, care anunţă ceva nou: după ce, în ultimii ani, s-a 
ezitat din ce în ce mai mult în privinţa aplicării pedepsei capi¬ 
tale, astăzi apare refuzul de a se pronunţa condamnarea la 
pedeapsa cu moartea. 

De câteva ori, trebuind să judece infracţiuni care, pe bună 
dreptate, au tulburat opinia publică, juraţii au refuzat, în ace¬ 
laşi timp, să se conformeze rechizitoriilor Procuraturii, să se 
lase influenţaţi de campanii de presă sau chiar să ţină cont de 
presiunile exercitate asupra lor de reprezentanţi ai instituţiilor 
în al căror statut este înscrisă imparţialitatea. Pentru numeroşi 
cetăţeni, şi în special pentru autorul acestor rânduri, domnul 
Lecanuet va rămâne acel ministru al Justiţiei care s-a antepro- 
nunţat în favoarea condamnării la moarte a unui acuzat. 
Intr-o perioadă în care, pe bună dreptate, suntem din ce în ce 
mai exigenţi în materia respectării drepturilor omului, merită 
amintită această încălcare majoră a unuia dintre drepturile pe 
care se bazează democraţia. Se impune a fi adăugat că incul¬ 
patul care a făcut obiectul respectivelor declaraţii cel puţin 
nepotrivite a comis o crimă înfiorătoare. Avocatul său, maes¬ 
trul Badinter, unul dintre cei mai hotărâţi şi mai eficienţi 
adversari ai pedepsei capitale, avea să reuşească să-l salveze 
de la ghilotină. 

Se constată existenţa unei anumite distorsiuni între opinia 
publică şi deciziile juraţilor, care, este de presupus, o repre¬ 
zintă. Este incontestabil că, în majoritate - deşi procentajul 
scade -, opinia publică se declară încă în favoarea pedepsei cu 
moartea. Aşa arată sondajele, în măsura în care putem avea 

încredere în ele. Dar dacă unor cetăţeni care, poate, au răspuns 
„da“ în cazul acelor sondaje li se cere să condamne un om „la 
tăierea în două“, conform expresiei maestrului Badinter, ei 
răspund „nu“. Nu au urmă de toleranţă sau vinovată indul¬ 
genţă în privinţa crimei. Nu protejează criminalul, ci dezaprobă 
pedeapsa capitală: între 24 octombrie 1978 şi 1 martie 1979, 
pe parcursul a opt procese în cadrul cărora procurorul general 
considerase necesară de opt ori pedeapsa capitală, juraţii l-au 
refuzat de opt ori. 

Desigur, faţă de rezultatele obţinute prin campaniile abo¬ 
liţioniste, încă se găsesc apărători ai pedepsei capitale. Astfel, 
s-a constituit în 1965 o Asociaţie împotriva crimei şi pentru 
aplicarea pedepsei cu moartea. Dacă iniţiatorul acestei asoci¬ 
aţii este în drept să fie exonerat de orice critică - este tatăl unui 
copil asasinat -, e uimitor că în jurul lui se regăsesc persoane 
foarte diferite, precum domnul Jean Dutourd - ale cărui arti¬ 
cole favorabile pedepsei capitale, din France-Soir, au luat calea 
celor publicate odinioară de Henri Benazet în L’Aurore -, 
domnul Tixier-Vignancourt, domnul Christian Bonnet, actual 
ministru de Interne... şi domnul Gaston Defferre, pri- 
mar-deputat socialist al Marsiliei. 

Am precizat că din 24 octombrie 1978 nu s-a mai pro¬ 
nunţat nici o condamnare la moarte. Data nu a fost aleasă 
întâmplător. După câteva decenii, problema pedepsei capitale 
a fost ridicată în faţa Parlamentului în acea zi. In fapt, domnul 
Pierre Bas, deputat de Paris, depusese înainte un proiect de 
lege privind abolirea pedepsei capitale. Constatând că minis¬ 
trul Justiţiei, domnul Alain Peyrefitte, şi guvernul îi refuzau 
înscrierea pe ordinea de zi a Adunării Naţionale 1 , domnul Bas 
a încercat să-şi atingă obiectivul în mod ocolit, printr-un amen¬ 
dament la legea finanţelor. Respectivul amendament, depus 

1. Adunarea Naţională şi Senatul formează Parlamentul francez ( n.t .). 

în 24 octombrie 1978, avea drept scop eliminarea din buge¬ 
tul Ministerului Justiţiei a sumelor prevăzute pentru întreţi¬ 
nerea şi funcţionarea ghilotinei şi pentru retribuţiile călăilor. 

Amendamentul a fost respins, dar, obligând Legislati¬ 
vul să se pronunţe pentru prima oară asupra problemei, 
domnul Bas a reuşit să înfrângă un soi de tabu. începând 
cu acel moment, problema, ocultată de putere, avea să se 
ridice deschis. 

Să amintim că în 20 aprilie 1976, premierul pusese ofi¬ 
cial în funcţiune, sub conducerea domnului Alain Peyre- 
fitte, Comitetul pentru studiul violenţei, criminalităţii şi 
delincvenţei. Textul care constituie preambulul raportului 
său final, publicat sub titlul Răspuns la violenţă, arată că 
lucrările Comitetului „erau practic încheiate, iar princi¬ 
palele rezultate ale cercetărilor pe care le lansase au fost 
luate în calcul în reflecţiile şi recomandările preşedintelui 
său când acesta a fost numit ministru al Justiţiei în 30 mar¬ 
tie 1977“. După cum se va vedea, precizările nu sunt lipsite 
de importanţă. 

Din cele două volume ale acestui lung şi minuţios raport, 
întocmit după audierea numeroaselor personalităţi, să reţi¬ 
nem pasajele importante pentru dezbaterea noastră. înainte 
de toate, iată Recomandarea perfect legală: 

Recomandarea 103 

Se propune abolirea pedepsei cu moartea şi — în cazul în care 
legiuitorul consideră că o astfel de decizie este strict la latitudinea 
sa - înlocuirea printr-o pedeapsă considerată de siguranţă, care 
poate fi pronunţată în următoarele cazuri... Pe o perioadă înde¬ 
lungată (ce va fi stabilită de legiuitor) începând să curgă din momen¬ 
tul pronunţării, pedeapsa nu este susceptibilă de a fi modificată, 
nici administrativ, nici jurisdicţional. 

Principiul abolirii pedepsei cu moartea a fost adoptat de Comitet 
prin vot secret, şase voturi contra trei şi două abţineri (Răspuns la 
violenţă, voi. I, p. 217). 

înainte de a face obiectul unui comentariu, acest text tre¬ 
buie să fie completat printr-un alt fragment din acelaşi raport: 

Aceste consideraţiuni pot conduce la aprecierea conform căreia, chiar 
în cazul condamnărilor pentru faptele cele mai grave, trebuie exclusă 
pedeapsa cu privaţiunea de libertate pe viaţă {op. cit., voi. II, p. 507). 

Să prezentăm şi concluzia cel puţin surprinzătoare a dom¬ 
nului Alain Peyrefitte - în acea perioadă, ministru al Justi¬ 
ţiei - referitoare la expunerea de motive a acestui raport: 

Observaţiile noastre sunt următoarele: Oricine îşi dă seama că nu 
se poate rezuma totul la ideea: Comitetul are în vedere abolirea ime¬ 
diată a pedepsei capitale, deşi aşa a înţeles o mare parte a publicului. 
Ca atare, am considerat că este de datoria mea să fac următoarele pre¬ 
cizări : „Nu cred că a sosit momentul abolirii pedepsei cu moartea" 
{op. cit., voi. I, p. 235). 

Este preferabilă evitarea polemicilor asupra unui subiect de 
o asemenea gravitate. Să reţinem însă că Recomandarea Comi¬ 
tetului, mai sus citată, nu presupune nici excepţii, nici amâ¬ 
nare. Acea parte a publicului care a înţeles că se avea în vedere 
abolirea imediată a pedepsei capitale a înţeles deci foarte bine. 

Pe de altă parte, nu ni s-a părut acceptabil că domnul 
Peyrefitte a considerat firesc să se bazeze pe autoritatea lui 
Albert Camus pentru a menţine „provizoriu" pedeapsa capitală. 
Fraza pe care o citează, şi pe care Camus a atribuit-o unuia 
dintre personajele din Caligula, exprimă strict opinia acelui 
personaj. în plus, este nepotrivit ca, fără a manifesta respect 
faţă de poziţia explicită adoptată de un scriitor, să fie citat un 
pasaj oarecare dintr-o piesă de teatru a sa cu scopul de a-i pune 
în seamă contrariul opiniilor sale. Dar să lăsăm asta. 

Să reamintim că argumentul în virtutea căruia trebuie abo¬ 
lită pedeapsa cu moartea dar că „nu a sosit momentul" este 

cel care a permis să fie menţinută şi cel la care se recurge, în 
lipsa altuia. In Franţa, cel puţin, nici un personaj oficial nu a 
avut curajul să se opună acelei părţi a opiniei publice care se 
declară favorabilă pedepsei cu moartea, indicându-i astfel dru¬ 
mul de urmat - mai degrabă decât s-o urmeze el pe ea. Dacă este 
adevărat, cum scrie domnul Peyrefitte, că înainte „de a pro¬ 
pune Palamentului abolirea pedepsei cu moartea trebuie ca 
francezii să fie pregătiţi, nicidecum provocaţi" ( ibid p. 236), 
trebuie adăugat că, de decenii şi în permanentă opoziţie cu 
puterile statului, aboliţioniştii se sprijină pe acest tip de peda¬ 
gogie socială. Dar ei ştiu că, indiferent de faptul că au reuşit 
să-şi convingă mulţi concetăţeni, vor exista mereu bărbaţi şi 
femei care, într-un anumit moment, sub imperiul unui anumit 
eveniment dramatic, vor fi favorabili menţinerii pedepsei 
capitale. Alţii sunt în chip obscur convinşi că pedeapsa cu 
moartea „îi protejează". Iar dacă ne gândim că, într-o bună zi, 
„va sosi momentul" în care întreaga Franţă va cere, în una¬ 
nimitate, distrugerea instrumentelor morţii oficiale, atunci 
trebuie spus şi că aceste instrumente vor fi veşnic menţinute, 
întrucât acel moment nu va sosi niciodată. In aceeaşi măsură 
în care experienţa a dovedit că nu poate fi „pregătită" toată 
lumea, a demonstrat şi faptul că publicul poate fi „dezobiş¬ 
nuit" şi că îşi poate depăşi reflexele. 

Acestea fiind spuse, lucrurile se desfăşoară mai repede decât 
s-ar putea crede. După ce au propus iniţierea unei „dezbateri 
fără vot" în legătură cu pedeapsa capitală, ministrul Justiţiei, 
domnul Peyrefitte, şi guvernul au acceptat ca propunerile 
legislative depuse să facă obiectul unei reale dezbateri în Adu¬ 
narea Naţională. In plus, Comisia legislativă a Adunării Naţio¬ 
nale a luat o decizie importantă. L-a eliberat pe domnul Jean 
Foyer - adept înfocat al pedepsei capitale - de sarcina întoc¬ 
mirii unui raport privitor la diversele propuneri vizând abolirea 
pedepsei cu moartea. Sarcina i-a fost încredinţată domnului 

Philippe Seguin, aboliţionist convins. Totul duce la ideea că 
abolirea pedepsei cu moartea nu va întârzia. Dar nu putem 
decât să fim de acord cu domnul Seguin şi cu cele exprimate 
de el într-un interviu acordat pentru ziarul Le Matin în 20 apri¬ 
lie 1979: „Amintiţi-vă că acum peste 60 de ani, în momen¬ 
tul ultimei dezbateri asupra acestei teme, pedeapsa cu moartea 
părea condamnată. Totuşi evenimente neprevăzute au făcut 
să fie menţinută." Evenimente neprevăzute şi convingerea 
câtorva că „nu a sosit momentul". 

Abolirea pedepsei capitale va atrage după sine, mai devreme 
sau mai târziu, desfiinţarea pedepselor pe viaţă - iar francezii 
trebuie să fie pregătiţi şi în legătură cu acest aspect. Va fi 
probabil dificil, deşi, în realitate, acestea nu s-au aplicat vreodată. 
Exceptând cazuri accidentale, orice întemniţat ştie că, într-o 
bună zi, va ieşi din închisoare. Această şansă dată, această spe¬ 
ranţă care i se lasă nu este altceva decât expresia unui mod de 
a proteja personalul penitenciarelor de „bestia sălbatică", de 
omul care, fără speranţă, e gata la orice şi la ce e mai rău. 

Pe parcursul celor 20 de ani scurşi de la publicarea prezentei 
cărţi, multe vieţi omeneşti au fost jertfite într-un ritual social 
despre care aproape toţi sunt încredinţaţi, astăzi, că nu ser¬ 
veşte la nimic. Printre cei astfel jertfiţi nu este imposibil să fi 
murit şi câţiva nevinovaţi. Astăzi, în închisorile din Franţa nu 
mai există nici un condamnat la moarte. Acestea sunt faptele. 
Faptele pe care legea va trebui să le consfinţească. 

Câteva cuvinte în final. Paginile care încheie această lucrare 
nu au ca scop prezentarea unui tabel exhaustiv privind aplicarea 
sau neaplicarea pedepsei capitale în alte ţări, ci doar indicarea 
tendinţelor existente în diverse state. 

In realitate, ţările la care se face referire sunt cele în care 
există cele mai puţine execuţii, deşi pedeapsa cu moartea este 
în vigoare. Ne îngrijorează, şi trebuie să ţinem cont de asta, 

executarea unei condamnări la moarte, în Statele Unite, prima 
oară după patru ani. Nu vom vorbi însă despre masacrele gene¬ 
rate de fanatism sau de raţiuni de stat, comise sub ochii noştri 
în Chile şi în Indonezia, în Cambodgia şi în Uruguay, în 
Uganda şi în Argentina, în Iranul dinastiei Pahlavi sau al 
Ayatollah-ilor. Această tăcere pe care logica o justifică trebuia 
sfâşiată la un moment dat, fie şi pentru a aminti solidaritatea 
noastră cu victimele. 

JEAN BLOCH-MICHEL 
iunie 1979 



Introducere la ediţia din 1957 


Spaima de chinuri, singurătatea captivităţii, vecinătatea şi 
spectacolul morţii violente au fost experienţe obişnuite pentru 
europenii din generaţia noastră. De trei decenii, regimurile 
totalitare, poliţiile şi armatele acestora au instruit Europa 
într-o nouă disciplină: cea a rezistenţei. Nu este vorba despre 
un cuvânt prin care să poată fi desemnată o anumită formă 
de acţiune, clandestină sau publică, dintr-o anumită ţară, 
într-o anumită perioadă. în momentul în care vechile demo¬ 
craţii au trebuit să înfrunte fascismul, s-a născut spiritul de 
rezistenţă. Lui i-a dat ascultare Arthur Koestler când, în 1937, 
se afla sub ameninţarea condamnării la moarte în temniţele 
generalului franchist Queipo de Llano. 

Spiritul de rezistenţă se manifestă însă chiar şi în ţările care 
au fost cruţate de regimul poliţienesc. într-adevăr, nu există 
regim democratic care să nu ascundă, în vreo instituţie obscură, 
fie o veche fărâmă a regimurilor autoritare, fie germenele dis¬ 
trugerii libertăţilor pe care totuşi le proclamă. Acestea sunt 
pericole pe care nu le percepe oricine. Chiar dacă a scăpat de 
mâna călăului, Arthur Koestler, care în temniţe a cunoscut 
îndelungata aşteptare solitară a morţii, şi-a văzut prea mulţi 
tovarăşi căzând seceraţi pentru a se înşela în legătură cu chinu¬ 
rile pe care le suferă condamnaţii. De aceea a ajuns să fie firesc 
înclinat către lupta împotriva a ceea ce i s-a arătat ca nedrep¬ 
tatea cea mai gravă şi răul cel mai odios care i se pot pricinui 
unui om: pedeapsa cu moartea. Nedreptate mai mare şi rău mai 

odios decât crima pe care pretinde că o pedepseşte, întrucât 
este vorba tot de o crimă, dar una premeditată, administrativă 
şi, ceea ce este cel mai grav, îngăduită. 

In 1955, Arthur Koestler a declanşat Campania naţională 
pentru abolirea pedepsei cu moartea. In întreaga Anglia s-au 
desfăşurat întruniri publice. Presiunea opiniei publice a fost 
atât de puternică încât, pentru a contracara o propunere par¬ 
lamentară de abolire a pedepsei cu moartea, guvernul condus 
de Sir Anthony Eden a elaborat un proiect legislativ de com¬ 
promis. In 13 februarie 1956, proiectul a fost respins, votân- 
du-se abolirea pedepsei capitale în Camera Comunelor. Au 
fost date două voturi în acelaşi sens la a doua, apoi la a treia 
lectură. Dar Camera Lorzilor a refuzat să meargă pe acelaşi 
drum cu Camera Comunelor şi a votat în favoarea menţinerii 
pedepsei cu moartea. 

în toamna anului 1955, Arthur Koestler a scris volumul 
Reflexions on Hanging (Reflecţii asupra ştreangului ), publicat 
iniţial de săptămânalul Observer. Cartea conţinea atât argu¬ 
mente de ordin general împotriva pedepsei cu moartea, cât şi 
detalierea modului în care este reglementată ea de legislaţia 
engleză. Traducerea pe care o publicăm acum în Franţa nu este 
completă. în acord cu autorul, am rezumat anumite părţi şi am 
eliminat altele, mult prea direct legate de problematica strict 
britanică pentru a interesa publicul francez. Dar, optând, ne-am 
străduit ca, referitor la pedeapsa cu moartea, să nu omitem 
nimic din ceea ce ar putea fi valabil în toate ţările şi legislaţiile 
care încă o admit. în acelaşi timp, am menţinut capitolele care 
clarifică poziţia unui aboliţionist în Anglia. De altfel, după 
cum se va putea observa, chiar dacă izvoarele şi evoluţia legis¬ 
laţiei referitoare la pedeapsa capitală sunt diferite în Anglia şi 
în Franţa, în prezent, în cele două ţări au apărut situaţii nelip¬ 
site de asemănări. 

încă de la început, trebuie limpezită o chestiune. Pe când 
Arthur Koestler publica Reflecţii asupra ştreangului , guvernul 
britanic încă nu recursese la dreptul conferit prin voturile con¬ 
tradictorii din Camera Comunelor şi din Camera Lorzilor, 
altfel spus încă nu promulgase o lege care să ţină cont atât de 
rezoluţia uneia cât şi de refuzul celeilalte. Această lege a fost 
dată şi, chiar dacă aboliţioniştii nu au repurtat pe loc o victo¬ 
rie totală, au obţinut importante satisfacţii şi convingerea 
fermă că, până la urmă, vor câştiga partida. 

Trebuie menţionat faptul că, spre deosebire de legea fran¬ 
ceză, în cazul omuciderii, în legislaţia engleză nu existau cir¬ 
cumstanţe atenuante. în timp ce, în urma deliberării, juraţii 
francezi pot formula o condamnare care merge de la închisoarea 
cu suspendare la pedeapsa capitală, Curtea cu Juri din Anglia 
nu avea posibilitatea unei astfel de opţiuni. Inculpatul fie era 
declarat nevinovat şi părăsea tribunalul scos de sub urmărire, 
fie era găsit vinovat şi nu avea cum să evite condamnarea 
la moarte. Exista totuşi o a treia posibilitate: acuzatul să fie 
declarat guilty but insane (vinovat dar nebun), în acest caz 
fiind dus de la închisoare la ospiciu. Mai trebuie adăugat că, 
aşa după cum se va vedea în capitolul „Precedentul fără pre¬ 
cedent", judecătorii trebuiau să se supună unor reglementări 
care făceau aproape imposibil să fie declarat nebun un individ 
vinovat de crimă. Cel puţin aşa ar fi fost dacă s-ar fi urmat 
mereu, cu stricteţe, legea şi renumitele „norme M’Naghten" 
care precizează condiţiile în care un ucigaş poate fi declarat 
iresponsabil. în fapt, scopul legislaţiei engleze era de a pune 
juraţii şi judecătorii în faţa unei dileme de o cumplită simpli¬ 
tate: totala nevinovăţie sau vinovăţia totală şi, pe cale de con¬ 
secinţă, viaţa sau moartea. Prin cartea sa, Arthur Koestler s-a 
ridicat mai ales împotriva unei asemenea monstruoase sim¬ 
plificări şi, în acest sens, a avut câştig de cauză. 

Noua lege privitoare la omucidere, aprobată în martie 1957 
de Camera Lorzilor, conţine într-adevăr dispoziţii surprinză¬ 
toare la prima vedere, dar care, în urma unei examinări atente, 
dezvăluie o profundă transformare în legislaţia penală, în sensul 
îmblânzirii ei. Legea menţine pedeapsa cu moartea doar în 
cazul crimelor cu tâlhărie, pentru cel în care victimele fac 
parte din poliţie, din personalul închisorilor etc., şi în situaţia 
tuturor crimelor comise cu arme de foc. Această ultimă pre¬ 
vedere nu este destinată, aşa cum s-ar putea crede, stabilirii 
unei vinovăţii penale mai mici pentru otrăvire, de exemplu, 
decât pentru împuşcare, ci posibilităţii de a conserva o tradi¬ 
ţie dragă tuturor cetăţenilor britanici: poliţiştii nu sunt înar¬ 
maţi. Se simt mult mai bine protejaţi de lege şi de justiţie decât 
de un pistol automat. 

In mod special, noua lege modifică vechea legislaţie, în chip 
radical, în două sensuri: 

1. Stipulează că nu poate fi acuzată de comiterea unei crime 
o persoană „care suferă de o anomalie mentală (fie urmare a 
unei înapoieri sau a unei opriri în dezvoltarea mentală, fie ere¬ 
ditară sau urmare a unei boli sau leziuni) de natură să-i altereze 
substanţial răspunderea mentală în cazul actelor sau omisiu¬ 
nilor la care s-a dedat acea persoană comiţând crima sau par¬ 
ticipând la comiterea ei“. Prin aceasta, legea privind omorul 
spulberă definitiv „normele M’Naghten“ care au fost puternic 
criticate în prezentarea făcută de Arthur Koestler. 

2. Articolul III din lege introduce noţiunea de „provo¬ 
care" folosind o nouă terminologie: „Stabilirea faptului dacă 
provocarea a fost suficient de puternică pentru a determina 
un om cu discernământ [acuzatul] să acţioneze aşa cum a facut-o 
rămâne la latitudinea juraţilor." Juraţii englezi vor putea deci 
ţine cont de circumstanţe atenuante, provocarea, în sens larg, 
putând avea nenumărate interpretări. 

Conform previziunilor guvernului, aplicarea noii legi va 
permite reducerea mediei anuale de execuţii în Anglia, de la 
13 la 3. Altfel spus, pedeapsa cu moartea va cădea efectiv în 
desuetudine în această ţară, aşa cum s-a întâmplat, practic, 
în Franţa. 

Dar tocmai pornind de aici situaţia celor două ţări îmbracă 
aspecte diferite. Mai exact, Partidul Laburist şi-a luat angaja¬ 
mentul să abolească pedeapsa cu moartea. Va fi suficient să 
revină la putere - lucru care sigur se va întâmpla, la un moment 
dat - pentru ca pedeapsa cu moartea să fie desfiinţată. Comen¬ 
tând eventualitatea, Arthur Koestler era îndreptăţit să preci¬ 
zeze într-o scrisoare adresată autorului acestor rânduri: „Pe 
scurt, în Anglia bătălia este câştigată." 

în Franţa, bătălia nu este câştigată. Mai mult, dacă ţinem 
cont de indiferenţa opiniei publice şi a puterii, s-ar putea 
spune că este vorba despre o problemă care nu prezintă inte¬ 
res pentru nimeni. Dar tăcerea este mai ales a autorităţilor. 
Va fi suficient să fie sfâşiată pentru ca toată lumea să audă 
zgomotul urât al execuţiilor. Acestui aspect i se consacră, 
astăzi, Albert Camus. 

în timp ce, pentru a fi prezentat publicului francez, textul 
lui Arthur Koestler avea nevoie de explicaţii care au fost for¬ 
mulate, cel al lui Albert Camus nu avea nevoie de nici o lămu¬ 
rire prealabilă. Toţi francezii cunosc sau ar trebui să cunoască 
lucrurile la care se referă. Trebuie doar ca ele să le fie amintite. 
Pentru a arăta că este vorba despre o datorie urgentă este sufi¬ 
cient să menţionăm faptul că în situaţia unuia dintre ultimele 
cazuri supuse dezbaterii Curţii cu Juri din departamentul Seine, 
un avocat, maestrul Baudet, a pus mai mult accentul în ple¬ 
doaria sa pe condamnarea pedepsei cu moartea decât pe cauza 
clientului său. Poate rămâne un lucru admisibil pentru toată 
lumea ceea ce este de nesuportat pentru auxiliarii justiţiei? Răs¬ 
punsul este că pedeapsa cu moartea există încă doar pentru că 

ne astupăm ochii şi urechile pentru a nu afla nimic despre ea. 
Scopul acestei cărţi este de a pune cititorul în faţa unei reali¬ 
tăţi pe care o refuză cu indiferenţă. Un asemenea demers a fost 
suficient, în Anglia, pentru ca abolirea pedepsei cu moartea 
să se transforme din utopie în scop şi să existe toate garanţiile 
că, în curând, scopul va fi atins. Nu există motive pentru a nu 

fi suficient si în Franţa. 

> > 

JEAN BLOCH-MICHEL 
1957 



ARTHUR KOESTLER 
Reflecţii asupra ştreangului 



Prefaţă 

> 


în 1947, în timpul Războiului Civil din Spania, am stat 
trei luni sub ameninţarea condamnării la moarte, fiind acuzat 
de spionaj. Am asistat la executarea tovarăşilor mei de temniţă 
şi mă pregăteam pentru a mea. Acele trei luni mi-au deşteptat 
un interes deosebit faţă de pedeapsa capitală, interes de tipul 
celui al lui „Smith-cel-spânzurat-pe-jumătate“ care a supra¬ 
vieţuit după ce funia i-a fost tăiată la 15 minute de la exe¬ 
cuţie. De fiecare dată când, în această netulburată ţară, se 
hotărăşte frângerea grumazului unui bărbat sau al unei femei, 
amintirile mele încep să supureze ca o rană nevindecată bine. 
Nu voi avea linişte sufletească până când pedeapsa cu moar¬ 
tea nu va fi abolită. 

Acestea sunt motivele care mă determină să acţionez. Admit 

> 

că ele îşi pun amprenta, intr-un anumit fel, pe argumentaţia 
dezvoltată în această carte. Dar nu schimbă faptele - iar volu¬ 
mul prezintă mai ales fapte. Intenţia mea iniţială a fost să scriu 
totul cu răceală şi detaşare, dar n-am putut: indignarea şi mila 
rn-au copleşit. Poate că e mai bine aşa, căci pedeapsa cu moartea 
este o problemă care nu ţine doar de statistici sau de medie sta¬ 
tistică, ci şi de morală şi de sentimente. Pentru ca pledoaria să 
fie corectă, trebuie ca faptele şi cifrele să fie corect prezentate, 
iar citatele să nu fie nici denaturate, nici trunchiate. Toate 
acestea nu exclud însă sensibilitatea si suferinţa. 

i » 

Unii dintre prietenii mei, ale căror cunoştinţe mi-au fost 
de mare folos când am scris această carte, m-au pus în gardă 

că s-ar putea să mi se impute ofensa adusă anumitor preju¬ 
decăţi respectabile, anumitor susceptibilităţi tradiţionale legate 
de judecători şi de juraţi, noţiunii de legalitate în procedură, 
prerogativelor dreptului de a graţia etc. N-am dat atenţie aces¬ 
tor atenţionări, gândindu-mă că laşitatea nu rentează şi fiind 
convins că, în bună parte, slăbiciunea manifestată în cauza 
abolirii pedepsei cu moartea se datorează lipsei de sinceritate. 
Alţii m-au sfătuit să fiu discret în privinţa aspectelor fiziolo¬ 
gice ale execuţiilor, fie ele trecute sau prezente. Ar fi ca şi cum 
ai spune că regina Spaniei nu are picioare, iar condamnatul 
nu are gât. în medie, spânzurăm o persoană pe lună: dacă aşa 
ceva se întâmplă în numele poporului, înseamnă că poporul 
are dreptul să ştie despre ce este vorba. 

Motivul pentru care am făcut cunoştinţă, acum 30 de ani, 
cu celula condamnaţilor la moarte a fost că, pe atunci, spe¬ 
ram că omenirea putea fi salvată printr-o revoluţie mondială. 
Mai modest, scopul acestei cărţi este de a face ca, în fiecare 
an, o duzină de bieţi ticăloşi să fie cruţaţi de spaimele şi sufe¬ 
rinţele unei experienţe identice. în afară de aceasta, astăzi se 
ridică o problemă mult mai importantă. Eşafodul nu este doar 
o maşinărie mortală, dar si cel mai vechi si mai obscen simbol 
al acelei înclinaţii specifice speciei umane, care o împinge să 
dorească propria distrugere morală. 

ARTHUR KOESTLER 
Londra, 3 octombrie 1955 



I. Moştenirea trecutului 

> 


începe procesul, vin avocaţii; 
Judecătorii sunt pe locurile lor 
(ce spectacol cumplit!). 
JOHN GAY, Opera cerşetorilor 


Diavolul-din-cutie 1 

Marea Britanie este acea ţară ciudată din Europa în care 
maşinile circulă pe stânga, unităţile de măsură sunt degetul şi 
yardul, iar oamenii sunt spânzuraţi de gât până îşi dau ultima 
suflare. Cei mai mulţi britanici nu se vor gândi vreodată că 
astfel de obiceiuri ar putea stârni mirare. Fiecare naţiune con¬ 
sideră că tradiţiile sale sunt fireşti, iar spânzurarea este parte a 
tradiţiilor britanice în egală măsură cu socoteala în shillings şi 
pence. Generaţii întregi de copii au scos strigăte de teamă şi 
încântare la teatrul de păpuşi când apărea marioneta călăului. 
In Dicţionarul naţional biografic se regăsesc numele a patru 
călăi. Jack Ketch, Calcraft şi „William Boilman 2 " erau, în 
timpul vieţii, tot atât de populari precum sunt astăzi starurile 
de cinema. Pare să existe un tip de burlesc în această proce¬ 
dură, ca şi cum victima care se zbate la capătul funiei nu ar fi 
o fiinţă omenească, ci un manechin de carnaval. Actualul nostru 
călău, Pierrepoint, are o cârciumă cu firma Ajutaţi-lpe bie¬ 
tul Diavol ; fostul său asistent avea, la rândul său, o crâşmă 

1. Aluzie la cutiile din care, odată ridicat capacul, iese, împinsă de 
un resort, o figurină cu chip de diavol, scopul fiind de a speria ( n.t.). 

2. Poreclă a călăului care, conform lui Macaulay, derivă din cutuma 
ca măruntaiele trădătorului să fie fierte public după ce au fost smulse 
din corpul încă viu. 

numită Funia şi Ancora, iar Lord Chief Justice 1 în exerciţiu a 
fost punctul de atracţie al unui banchet desfăşurat la Acade¬ 
mia Regală când a istorisit povestea unui judecător căruia, după 
ce condamnase la moarte trei oameni, i-a fost dedicată, cu titlu 
de serenadă, în interpretarea unei orchestre, celebra melodie 
a Asociaţiei de canotaj din Eton: Ne legănam cu toţii, împreună. 
Iată un amănunt al portretului făcut Lordului Goddard, aşa 
cum a apărut în Observer. 

Legat de copilăria sa, circulă o poveste care, chiar dacă este falsă, se 
potriveşte cu legenda de care a fost înconjurat Lord Goddard. Abia 
sosit la colegiul din Marlborough, a trebuit să se supună cutumei con¬ 
form căreia fiecare nou elev trebuia să cânte sau să recite ceva în dor¬ 
mitorul comun. Se spune că, rugat să cânte, viitorul Chief Justice 
şi-a uluit colegii fredonând monoton, cu voce ascuţită, tocmai for¬ 
mula exactă a condamnării la moarte: „Vei fi luat de aici şi dus la 
eşafod şi vei fi spânzurat de gât până când îţi vei da ultima suflare. 
Dumnezeu să-ţi aibă sufletul în pază!" 

Deci totul se desfăşoară ca şi cum spânzurarea ar presupune 
un fel de amabilitate macabră, ca şi cum ar fi o veche glumă 
de familie pe care doar aboliţioniştii şi alte personaje lipsite 
de umor nu ştiu s-o aprecieze. 

In 2 noiembrie 1950, domnul Albert Pierrepoint era che¬ 
mat să depună mărturie în faţa Comisiei Regale în legătură 
cu pedeapsa cu moartea. întrebat câte persoane a spânzurat în 
cariera sa de călău, a răspuns: „Câteva sute." 

întrebare: - Aţi trecut prin momente grele? 

Răspuns: - O singură dată, în întreaga mea carieră, 
întrebare: - Ce s-a întâmplat? 

1. Lord Chief Justice este, în acelaşi timp, magistratul cu cel mai 
înalt rang în Anglia şi ministru al Justiţiei, funcţie publică pe care o 
împarte cu Lord Chancelier şi, pentru anumite îndatoriri, cu ministrul 
de Interne. Păstrăm titulatura engleză în lipsa unui echivalent francez 
{nota traducătorului în franceză). 

Răspuns: — Era grosolan. N-am avut noroc cu el. Nu era englez, 
era spion. Făcea un tărăboi îngrozitor, 
întrebare: - S-a luptat cu dumneavoastră? 

Răspuns: - Nu doar cu mine, cu toată lumea. 

Audiat la rândul său de Comisie în legătură cu incidentul 
provocat de acel personaj dezagreabil care făcuse un mare tără¬ 
boi, domnul H.N. Gedge, ajutor de şerif al comitatului Lon¬ 
drei, a confirmat declaraţiile domnului Pierrepoint. 

Da, era un străin. în ceea ce mă priveşte, am remarcat că englezii 
se comportă mai demn în astfel de cazuri decât străinii... S-a 
repezit la călău cu capul aplecat şi a început să se zbată din toate 
puterile. Am încercat să-i strângem braţele cu o curea, dar, din nefe¬ 
ricire, cureaua era nouă... şi a reuşit să-şi elibereze braţele. 

Totul este limpede. In cazul englezilor, spânzurarea este 
impecabilă; s-ar putea chiar crede că le place. Doar străinii pro¬ 
duc necazuri. Nu apreciază nici latura amuzantă, nici partea 
solemnă şi rituală a acestei proceduri şi, cu atât mai puţin, 
respectabila tradiţie pe care se sprijină. Legat de acest ultim 
aspect se impune a fi citat răspunsul dat de Lord Chief Justice 
la întrebarea dacă este sau nu adeptul menţinerii obiceiului ca 
judecătorul să aibă capul învelit în negru când pronunţă o con¬ 
damnare la moarte: 

Cred că da. Ţine de tradiţie şi nu văd pentru ce s-ar renunţa la o 
tradiţie veche de câteva secole - exceptând, bineînţeles, situaţia în 
care nu vor fi existând argumente valabile în acest sens... în opinia 
mea, motivul pentru care judecătorul îşi acoperă capul când pro¬ 
nunţă o condamnare la moarte ţine de faptul că, pe vremuri, aco¬ 
perirea capului era un semn de doliu. Iată de ce se procedează la 
fel, în continuare. 

La rândul său, domnul Pierrepoint avea să-şi formuleze ferm 
punctul de vedere privitor la aspectele tradiţionale ale procedeului. 

întrebare: - îmi închipui că oamenii vă vorbesc de meseria dum¬ 
neavoastră. 

Răspuns: - Da, şi refuz să vorbesc despre asta. Cred că e ceva care 
ar trebui să rămână secret... Pentru mine e ceva sacru. 

Sunt greu de imaginat două persoane mai deosebite una 
de cealaltă prin situaţie şi funcţie socială decât aceşti doi sluj¬ 
başi ai societăţii, lucru care face să fie şi mai şocantă asemă¬ 
narea dintre opiniile lor. Astfel, când Lord Goddard a fost 
întrebat ce părere are despre propunerea de abolire a pedepsei 
cu moartea în cazul femeilor, a răspuns: „Nu înţeleg deloc 
această atitudine." Când domnul Pierrepoint a fost întrebat 
dacă există ceva deosebit de neplăcut în faptul de a executa o 
femeie, a răspuns negativ. 

întrebare: - Vă resimţiţi, în vreun fel, în urma exercitării îndatori¬ 
rilor dumneavoastră sau v-aţi obişnuit cu ele? 

Răspuns: - M-am obişnuit, acum. 
întrebare: - Sunteţi vreodată emoţionat? 

Răspuns: - Nu. 

Lord Goddard n-a fost întrebat nici câte persoane a con¬ 
damnat la moarte şi nici dacă a fost emoţionat, ci dacă, după 
părerea lui, ar trebui pronunţate mai puţine condamnări la 
moarte sau, din contra, dacă nu cumva ar trebui să se proce¬ 
deze mai rar la comutările de pedeapsă pentru condamnaţi. A 
răspuns că se acordau prea multe comutări de pedeapsă. A 
fost întrebat dacă i se pare firesc ca un om să fie condamnat 
la moarte în condiţiile în care s-a dovedit că e nebun. Răspun¬ 
sul său a fost că acest lucru i se pare absolut normal. 

Personal, nu am resentimente faţă de Lord Chief Justice, 
Rayner Goddard, dar, în calitatea sa de cel mai înalt magistrat 
al Regatului, el e simbolul autorităţii, iar opiniile sale - pe 
care voi avea deseori prilejul să le citez - au o mare greutate în 

dezbaterea privitoare la pedeapsa cu moartea. Lord Goddard 
nu foloseşte din întâmplare propriile argumente: acestea sunt 
expresia perfectă a atitudinii tuturor adepţilor menţinerii 
pedepsei capitale. După cum se va demonstra în paginile urmă¬ 
toare, argumentele lor şi filozofia pe care acestea se sprijină 
nu s-au schimbat de două secole. Din acest motiv sunt de neîn¬ 
ţeles altfel decât din perspectiva trecutului. 

Cu excepţia Franţei, în toate democraţiile occidentale eşa¬ 
fodul şi călăul sunt doar amintiri. Pedeapsa cu moartea a fost 
abolită în mai multe state din America de Nord, în aproape 
întreaga Americă Centrală şi în cea de Sud, în multe state din 
Asia şi în Australia: în total, în 36 de ţări, altfel spus în cea mai 
mare parte a lumii civilizate. 

După cum se ştie, britanicii sunt mai disciplinaţi şi mai res¬ 
pectuoşi faţă de lege decât majoritatea cetăţenilor din statele 
în care a fost abolită pedeapsa cu moartea, printre care se impun 
menţionaţi sud-americanii cu temperament sangvin şi nemţii 
care au fost supuşi ani în şir influenţei abrutizante a regimului 
nazist. Totuşi cei care apără pedeapsa cu moartea afirmă că 
naţiunea noastră, spre deosebire de altele, nu-şi poate permite 
să renunţe la serviciile călăului, cel care protejează şi răzbună 
societatea. Afirmă că exemplul altor popoare nu demon¬ 
strează nimic întrucât, în tara noastră, situaţiile îmbracă forme 
„aparte". S-ar putea ca teama de o întemniţare îndelungată să-i 
oprească pe străini de la săvârşirea de infracţiuni, dar infractorii 
britanici se tem doar de spânzurătoare. Această convingere 
paradoxală este atât de profund înrădăcinată în spiritul sus¬ 
ţinătorilor spânzurării, încât aceştia nici măcar nu realizează 
dimensiunile paradoxului. Celor mai mulţi dintre ei le repugnă 
până şi gândul că există pedeapsa prin spânzurare şi recunosc 
că este vorba despre un obicei pe cât de respingător, pe atât de 
nefast. Dar, pe de altă parte, cred că este un rău necesar. Lungile 
şi minuţioasele anchete ale Comisiei parlamentare din 1930 

şi ale Comisiei Regale din 1948 au demonstrat că credinţa în 
valoarea pilduitoare de neînlocuit a pedepsei cu moartea este 
doar o superstiţie. Ca orice superstiţie, se manifestă precum 
diavolul-din-cutie. Degeaba va fi închis capacul prin forţa fap¬ 
telor şi statisticilor. Diavolul va sări din nou din cutie împins de 
resortul forţei inconştiente şi iraţionale a credinţelor tradiţio¬ 
nale. De aceea, orice discuţie este inutilă în condiţiile în care 
nu se examinează originile acestei tradiţii, pentru a descoperi 
în trecut elementele care influenţează puternic atitudinile din 
prezent. De asta ne vom ocupa în continuare. Vom parcurge 
un capitol aproape necunoscut din istoria Angliei şi de care, 
în mod ciudat, nu s-a ocupat nimeni. 


„Codul sângeros" 

Vom parcurge două etape. La început, vom descrie metoda 
de luptă contra infracţionalităţii în jurul anului 1800. Apoi, 
vom coborî mai adânc în istorie pentru a explica în ce fel a fost 
posibil să se ajungă la o asemenea situaţie. 

La începutul secolului al XlX-lea, în Anglia, legislaţia 
penală purta numele de „Codul sângeros". Codul era unic 
în lume prin aceea că prevedea pedeapsa cu moartea pentru 
aproximativ 220 sau 230 de delicte şi infracţiuni, precum 
furtul napilor, asocierea cu ţiganii, stricăciunile cauzate peş¬ 
tilor din iazuri, trimiterea scrisorilor de ameninţare sau faptul 
de a fi găsit înarmat sau deghizat într-o pădure. Nici măcar 
autorităţile judiciare nu cunoşteau cu exactitate numărul vino¬ 
văţiilor pedepsite cu moartea. 

Remarcaţi că nu ne referim la întunecata epocă a Evului 
Mediu, ci la perioada dintre începutul secolului al XlX-lea şi 
domnia reginei Victoria, răstimp în care, în toate ţările civi¬ 
lizate, delictele împotriva proprietăţii nu erau pedepsite cu 

moartea. Referindu-se la legislaţia penală, Sir James Stephen, 
cel mai mare jurist britanic din secolul al XlX-lea, spunea că 
este „cea mai stângace, nepăsătoare şi crudă legislaţie care a 
dezonorat vreodată o ţară civil izată“. 

Această stare de fapt era cu atât mai surprinzătoare cu cât, 
în multe alte privinţe, civilizaţia britanică o devansase pe cea 
a restului lumii. Vizitatorii străini erau puternic impresionaţi 
de pedepsele aplicate de către tribunalele britanice şi, în acelaşi 
timp, nu mai puţin îngroziţi de chinurile sălbatice pe care 
acestea le presupuneau. Pe teritoriul englez, spânzurătorile şi 
locurile destinate ridicării acestora erau atât de frecvente, încât 
în primele ghiduri editate pentru uzul călătorilor figurau ca 
puncte de reper. 

Doar între Londra si East Grinstead existau două eşafoduri 
> > 

plus câteva spânzurători unde corpurile infractorilor erau sus¬ 
pendate cu lanţuri „până când cadavrul va putrezi' 1 . Uneori, 
infractorul era legat de viu şi murea abia după câteva zile. 
Alteori, scheletul rămânea spânzurat multă vreme după des¬ 
compunerea corpului. Ultima oară când s-a recurs la un aseme¬ 
nea procedeu a fost în 1832, la Saffron Lane, lângă Leicester. 
Corpul lui James Cook, de meserie legător de cărţi, a fost sus¬ 
pendat la o înălţime de 33 de picioare, cu capul ras şi uns cu 
catran, dar a trebuit să fie luat după 15 zile întrucât nenumă¬ 
raţi gură-cască transformaseră zona spânzurătorii într-un loc 
de plimbare şi distracţie de duminică. 

In secolul al XVIII-lea şi până la jumătatea secolului 

al XlX-lea, „zilele de execuţie prin spânzurare" însemnau un 

echivalent al sărbătorilor naţionale, doar că mult mai frecvente. 

Chiar si meseriaşii care trebuiau să-si livreze marfa la termen 
» » » 

nu omiteau să menţioneze că „dacă între timp va exista o zi 
de spânzurare, în aceea nu se va lucra". 

Simbolul spânzurării era Arborele din Tyburn. Scenele care 
se petreceau cu ocazia execuţiilor publice erau mai mult decât 

o ruşine naţională: erau izbucniri de nebunie colectivă, ale căror 
ecouri îndepărtate răsună încă şi astăzi când, la poarta închi¬ 
sorii, este afişat anunţul execuţiei. 

Intre timp, secolul al XlX-lea mergea înainte. Unele ţări 
din Europa aboliseră pedeapsa cu moartea. In altele, fusese 
lăsată să cadă în desuetudine. Cu toate acestea, în Anglia, exe¬ 
cuţiile publice prin spânzurare - deşi aveau acum loc doar în 
preajma porţilor închisorilor - continuau să fie un fel de sabbat 
al vrăjitoarelor cu organizare oficială. Scenele desfăşurate cu 
acele prilejuri căpătau neaşteptate aspecte de agitaţie a spiri¬ 
telor şi de violenţă. Oamenii se băteau între ei. Astfel, în 1807, 
40 000 de persoane veniseră să asiste la execuţia lui Holloway 
şi a lui Haggerty. Mulţimea a fost cuprinsă de un asemenea 
delir încât, când spectacolul a luat sfârşit, pe locul respectiv au 
rămas aproape 100 de morţi. 

Acest soi de viciu nu cuprindea doar clasele de jos: erau 
construite estrade pentru spectatorii distinşi, aşa cum se pro¬ 
cedează astăzi la meciurile de fotbal. Balcoanele din împre¬ 
jurimi erau închiriate la preţuri exorbitante. Doamnele din 
aristocraţie, purtând mască neagră pe partea de sus a feţei, stă¬ 
teau la coadă pentru a-1 vizita pe condamnat în celulă. In ceea 
ce-i priveşte pe tinerii eleganţi şi pe clienţii serioşi, aceştia 
veneau uneori de la celălalt capăt al ţării pentru a asista la o 
spânzurare straşnică. Astfel de lucruri se petreceau totuşi în 
sensibila epocă a romantismului, într-o perioadă în care femeile 
leşinau la cea mai mică emoţie şi în care bărbaţii cu barbă plân¬ 
geau cu duioşie unul în braţele celuilalt. 

Victimele erau spânzurate fie singure, fie, uneori, în grupuri 
de câte 12, 16 sau chiar 20. Deseori condamnaţii erau beţi şi 
nici călăii nu erau altfel. Dar, fie beat, fie treaz, călăului i se 
întâmpla deseori să-şi piardă sângele rece în faţa isteriei mul¬ 
ţimii şi să-şi facă treaba de mântuială. Sunt numeroase exemple 
de indivizi în cazul cărora spânzurarea s-a reluat de două sau 

chiar de trei ori. Uneori, victima era readusă în simţiri făcând-o 
să lase sânge prin crestare la călcâi, apoi era din nou spânzurată. 
In alte cazuri, călăul şi ajutoarele sale trebuiau să se agate de 
picioarele spânzuratului pentru a-i spori greutatea. Se întâmpla 
ca trupul să fie sfâşiat sau capul smuls. De câteva ori, hotărârea 
de graţiere a sosit când victima atârna deja de funie, care, în 
astfel de cazuri, era tăiată. Aşa s-a întâmplat cu un oarecare 
Smith, supranumit „cel-spânzurat-pe-jumătate“: atârna în funie 
de aproape un sfert de oră... Dus într-o casă din vecinătate, 
şi-a revenit repede în urma lăsărilor de sânge şi altor îngrijiri. 

Aceste atrocităţi au continuat pe tot parcursul secolului 
al XlX-lea. Totul era făcut de mântuială, atât de nechibzuit şi 
de barbar încât nu doar că unii spânzuraţi erau încă în viaţă 
după un sfert de oră de la începerea strangulării, dar se men¬ 
ţionează şi cazuri concrete de victime care şi-au revenit pe masa 
de disecţie. Alţii, după ce erau coborâţi din spânzurătoare, erau 
readuşi în simţiri de prietenii lor prin băi calde, lăsări de sânge, 
masaje pe coloana vertebrală etc. 

Abordarea subiectului pedepsei cu moartea presupune, ine¬ 
vitabil, ajungerea la asemenea detalii tehnice respingătoare: tre¬ 
buie cunoscut cu precizie despre ce este vorba, mai ales că nu 
sunt chestiuni care să aparţină unui trecut îndepărtat. Profi¬ 
tând de faptul că execuţiile nu mai sunt publice, oficialii pre¬ 
tind, cu ipocrizie, că spânzurarea este o tehnică perfect pusă 
la punct şi că se desfăşoară „rapid şi fără incidente" - după 
cum sunt obligaţi să afirme, contrar adevărului, directorii de 
închisori. Dar execuţia prin spânzurare a criminalilor de război 
de la Niirnberg a fost marcată de incidente îngrozitoare, iar 
cea a doamnei Thompson, din 1923, a fost o măcelărire la fel 
de revoltătoare precum toate cele la care se referă ziarele din 
secolul trecut. Călăul care a executat-o pe acea femeie a încercat, 
după scurt timp, să se sinucidă, iar preotul închisorii a declarat 
că „dorinţa lui de a o salva, la nevoie chiar şi prin forţă, a fost 

aproape de neînvins". Cu toate acestea, purtătorii de cuvânt 
ai guvernului - persoane respectabile - ne spun, în conti¬ 
nuare, că totul este perfect pus la punct. 

Scenele desfăşurate imediat după execuţie erau şi mai infa¬ 
mante decât execuţia în sine - admiţând că un asemenea lucru 
este posibil. Unele mame îşi aduceau copiii la eşafod pentru 
a fi atinşi de mâna celui executat, crezându-se că aceasta avea 
miraculoase puteri vindecătoare. Erau smulse bucăţi din spân¬ 
zurătoare pentru a pregăti remedii împotriva durerilor de dinţi, 
împuterniciţii chirurgilor îşi disputau cadavrul: era modul cel 
mai frecvent de a procura corpuri neînsufleţite pentru disecţie. 

Nu se făceau deosebiri în funcţie de vârstă si de sex. Femeile 

> > 

care se făceau vinovate de asasinarea soţilor nu erau sfârtecate, 
ci arse de vii. Copiii sub 7 ani nu erau pasibili de pedeapsa cu 
moartea: teoretic, trebuiau să aibă 14 ani. însă între 7 şi 14 ani 
puteau fi executaţi prin spânzurare dacă împotriva lor exista 
„o probă evidentă a înclinaţiei spre rău“ considerată de natură 
a ţine loc de vârsta de la care făptuitorul începea să răspundă 
penal. Iată câteva exemple. 

în 1748, William York, un băiat în vârstă de 10 ani, a fost 
condamnat la moarte pentru crimă. Chief Justice a amânat 
executarea acestuia, încercând să se lămurească dacă era corect 
să fie spânzurat un copil. Toţi judecătorii au declarat că aşa 
trebuia procedat, afirmând, mai cu seamă, că „ar fi foarte peri¬ 
culos să se creadă că unui copil îi este permis să comită o crimă 
atât de îngrozitoare având asigurată impunitatea... în conse¬ 
cinţă, chiar dacă poate părea o cruzime condamnarea la moarte 
a unui copil, acest lucru este necesar, căci exemplul dat de o 
astfel de pedeapsă va servi spre a-i opri pe alţi copii să comită 
crime asemănătoare 1 . 

în 1800, un alt copil a fost condamnat la moarte pen¬ 
tru falsificarea socotelilor la oficiul poştal din Chelmsford. 



REFLECŢII ASUPRA ŞTREANGULUI 39 


Judecătorul care pronunţase condamnarea şi-a argumentat 
după cum urmează, faţă de Lord Auckland, refuzul total de a 
comuta pedeapsa: 

Toate circumstanţele acestei escrocherii demonstrează că vinovatul 
are iscusinţă şi ingeniozitate peste vârsta lui. Este motivul pentru 
care am respins cererea apărătorului său şi nu i-am acordat o sus¬ 
pendare având în vedere vârsta sa fragedă, căci sunt convins de faptul 
că era perfect conştient de ceea ce făcea. Totuşi este doar un copil care 
încă nu a împlinit 11 ani şi încă poartă baveţică sau, scumpe prie¬ 
ten, ceea ce fosta dumneavoastră doică ar numi şorţuleţ. Pentru a 
linişti sentimentele instanţei, unde toţi se arătau îngroziţi la ideea 
că un copil atât de nevârstnic va fi executat prin spânzurare, după 
expunerea de motive privind necesitatea urmăririi judiciare şi imensul 
pericol care ar deriva din admiterea de către societate a faptului că 
un copil poate săvârşi o astfel de infracţiune cu impunitate, deşi avea 
conştiinţa faptelor sale, am lăsat a se înţelege că stă în puterea Coroa¬ 
nei să intervină de fiecare dată când i se solicită clemenţa. 

Aceasta se întâmpla în 1800. Să comparăm respectivele 
cuvinte cu cele folosite de Lord Goddard când a prezentat pe 
scurt, în faţa juraţilor, cazul lui Craig, în vârstă de 16 ani, şi 
al lui Bentley, de 19 ani. Trebuie subliniat că Craig era analfa¬ 
bet, iar Bentley era recunoscut ca redus mintal şi că educaţia 
lor se reducea la ceea ce învăţaseră din filmele cu gangsteri şi 
din benzile desenate apărute în jurnale. 

Pentru a judeca această chestiune, să ne detaşăm de tot ceea ce ar 
putea avea legătură cu filmele, cu benzile desenate şi cu orice gen 
de literatură. Acestea sunt aspectele la care se face referire astăzi 
când în boxa acuzaţilor se află deţinuţi tineri, dar ele nu au legătură 
esenţială cu procesul. Aceşti doi bărbaţi tineri - sau băieţi tineri, 
cum veţi să-i numiţi — au împlinit vârste la care răspund în faţa legii. 
Au peste 14 ani şi ar fi o dovadă de neseriozitate să susţinem astăzi 
că un băiat de 16 ani nu-şi dă seama ce infracţiune comite când se 
înarmează cu un revolver, îşi încarcă buzunarele cu muniţie şi folo¬ 
seşte arma cu o destinaţie vădit contrară legii... 

Lord Chief Justice a rămas fidel tradiţiei şi când, în 1948, 
s-a opus cu succes propunerii care viza ridicarea, de la 18 la 
21 de ani, a vârstei la care, conform răspunderii penale, o per¬ 
soană este pasibilă de pedeapsa cu moartea. In conformitate 
cu legea britanică, un individ care n-a împlinit 21 de ani nu este 
considerat major în sensul ca semnătura sa să fie valabilă pe 
un contract sau un testament: în schimb, este considerat major 
în sensul de a fi executat prin spânzurare, fără testament. 

Pedepse cu moartea împotriva copiilor au fost pronunţate 
până în 1833. Un băiat de 9 ani a fost condamnat, atunci, la 
spânzurătoare pentru că furase, dintr-o vitrină spartă, cerneală 
colorată în valoare de doi pence. Doar protestele publice au 
dus la comutarea pedepsei. Samuel Rogers relatează în Table 
talk că a văzut „un grup de fetiţe, îmbrăcate în diferite culori, 
care erau duse să fie executate la Tyburn“. Greville descrie pro¬ 
cesul unor băieţi care, când au auzit că sunt condamnaţi la 
moarte, au fost îngrozitor de uluiţi şi au izbucnit în lacrimi: 
„Nu am văzut niciodată băieţi plângând ca ei.“ 

In 1801, Andrew Brenning, în vârstă de 13 ani, a fost spân¬ 
zurat public pentru vina de a fi intrat prin efracţie într-o casă 
şi de a fi furat o lingură. In 1808 o fetiţă de 7 ani a fost spânzu¬ 
rată la Chelmsford pentru că a dat foc unei case; o altă fetiţă, 
de 13 ani, a fost spânzurată la Maidstone. Trei ani mai târziu, 
Lordul Cancelar, Lord Eldon, opunându-se unei îmblânziri a 
legii, a avut cinismul de a declara că, „din câte îşi amintea, în 
cei 25 de ani de când era consilierul Majestăţii Sale, iertarea 
nu a fost niciodată refuzată într-un proces în care nu avea 
cum să fie refuzată". 

Legat de iertarea care nu a fost „niciodată refuzată" de îndată 
ce a apărut „un licăr de îndoială", în 1948 s-au auzit declaraţii 
identice în cursul dezbaterilor legate de pedeapsa cu moartea şi, 
în alte împrejurări, după ce Bentley, Evans, Rowland etc. au 
fost spânzuraţi. 

Repetăm: nu vorbim despre întunecatul Ev Mediu, ci, din 
contra, despre Secolul Luminilor, despre acea epocă în care 
legislaţia penală se îmblânzea în toată Europa. Sub influenţa 
preceptelor lui Beccaria, Montesquieu şi Voltaire, pedeapsa cu 
moartea fusese abolită mai întâi în Austria, în 1781, de către 
Iosif II. Fratele său, mare duce de Toscana, i-a urmat exem¬ 
plul în 1786 prin promulgarea unui Cod penal care proclama 
că principalul ţel al pedepselor era readaptarea infractorului la 
o viaţă normală. Ecaterina cea Mare a publicat în 1767 celebrele 
sale Instrucţiuni care aboleau pedeapsa cu moartea şi declara: 
„Popoarele se conduc prin cumpătare, nu prin asprime exce- 
sivă.“ (Chiar dacă nu a fost niciodată promulgat noul Cod 
penal, a cărui pregătire era dispusă prin Instrucţiuni, acestea 
din urmă au revoluţionat sistemul penal rusesc şi, pe de altă 
parte, au fost expresia tipică a spiritului epocii.) 

In Suedia, după reforma Codului penal din 1779, nu au 
mai fost executate, în medie, mai mult de 10 persoane pe an; 
în Prusia, sub domnia lui Frederic II, media nu a depăşit 15. 
Intre 1775 şi 1778, în aceeaşi ţară au fost executate doar 46 de 
persoane, între care doar două pentru fapte care aduceau atin¬ 
gere proprietăţii (furturi în stradă). 

In aceeaşi perioadă, mai exact între 1775 şi 1778, doar la 
Londra şi în Middlesex au fost spânzurate 149 de persoane. 
Nu există statistici la nivelul întregii ţări, dar se poate spune 
că totalul însemna un multiplu considerabil al acestor cifre. 
Există statistici detaliate pentru 1785, an în cursul căruia la 
Londra şi în Middlesex au fost executate 97 de persoane, între 
care una singură pentru asasinat, iar celelalte 96 pentru fapte 
care aduceau atingere proprietăţii. Deci, în medie, în Anglia 
se comiteau mai puţine asasinate decât în alte ţări. 

Această extraordinară asprime a Angliei era generată în spe¬ 
cial de faptul că executarea prin spânzurare era considerată de 
Codul sângeros un panaceu împotriva tuturor delictelor comise, 

de la furtul unei batiste până la cele mai grave. Dar compa¬ 
raţia se referă doar la secolul al XVIII-lea. Pe parcursul primei 
treimi a secolului al XlX-lea, mai exact între războaiele napo¬ 
leoniene şi începutul domniei reginei Victoria, contrastul a 
fost şi mai izbitor. Cea mai veche democraţie din Europa, cea 
care nu a avut niciodată de suferit din cauza efectelor violente 
ale invaziei străine, ieşea în evidenţă, conform cuvintelor lui 
Sir James Stephen, prin „cea mai stângace, nepăsătoare şi crudă 
legislaţie care a dezonorat vreodată o ţară civilizată". 

Cum a fost posibil să existe o asemenea situaţie uluitoare? 
întrebării i se poate răspunde doar în linii mari, dar aspectul 
este important, dată fiind corelaţia între acea situaţie şi cea 
încă existentă astăzi. 


Izvoarele „Codului sângeros" 

în jurul anului 1800, situaţia nu provenea din moştenirea 
unui trecut obscur, ci din hotărârea deliberată de a întoarce 
spatele realităţilor zilei. Trei sunt cauzele principale care par 
să fi concurat la determinarea evoluţiei legislaţiei penale engleze 
într-un sens opus celui din restul lumii: 

a) faptul că Anglia se găsea în fruntea revoluţiei industriale; 

b) aversiunea englezilor faţă de autoritate, ceea ce a împie¬ 
dicat crearea unei poliţii eficiente; 

c) particularităţile sistemului juridic al cutumei engleze 
care au dus la apariţia unei clase formate din indivizi a căror 
autoritate recunoscută o egala pe cea a oracolelor; aceştia au 
impus respectul faţă de „precedente" şi, pornind de aici, aveau 
să interzică orice concesie făcută noilor idei. 

în cutuma medievală, pedeapsa cu moartea era prevăzută 
doar în cazul unei vinovăţii deosebit de grave, precum omorul, 

trădarea, incendierea voluntară şi violul. în timpul dinastiilor 
Tudor şi Stuart, legea a devenit mai aspră, dar la începutul 
secolului al XVIII-lea mai prevedea pedeapsa capitală doar în 
50 de cazuri. Dezvoltarea Codului sângeros a mers în paralel 
cu revoluţia industrială. Aceasta a transformat naţiunea, a ase- 
zat Anglia în fruntea lumii occidentale, dar, în acelaşi timp, a 
atras după sine şi anumite dificultăţi sociale ale căror conse¬ 
cinţe sunt resimţite şi în ziua de astăzi. Oraşele se dezvoltau 
ca nişte ciuperci respingătoare, sordide, fără administraţie, fără 
autorităţi locale şi fără servicii care să asigure securitatea. 
Vechea ordine a lucrurilor se dezintegra şi nimeni nu avea o 
idee clară şi, bineînţeles, nici experienţa cu privire la mijloa¬ 
cele necesare luptei împotriva dezordinii sociale care apărea. 
Mai ales, nimeni nu ştia cum să se comporte în cazul prole¬ 
tariatului oraşelor, format din salariaţi smulşi din viaţa lor 
rurală şi transformaţi într-un soi de oameni zdrenţăroşi şi 
îngrădiţi între zidurile unor magherniţe. Expansiunea bruscă 
a unei sărăcii extreme - însoţită, aşa cum se întâmplă totdea¬ 
una, de prostituţie, exploatarea copiilor prin muncă, beţie şi 
delincvenţi - coincidea cu acumularea fără precedent a bogă¬ 
ţiei, ceea ce apărea ca o provocare în plus la comiterea de infrac¬ 
ţiuni. Toţi vizitatorii străini erau de acord asupra fapului că 
nu mai văzuseră atâta bogăţie şi splendoare ca în locuinţele şi 
în magazinele din Londra - şi, în acelaşi timp, atâţia escroci, 
hoţi şi tâlhari. Sentimentul de nesiguranţă provocat de o ase¬ 
menea situaţie a dus la promulgarea unor pachete de legi care 
prevedeau pedeapsa cu moartea. 

Acest proces a durat un secol şi avea să ia sfârşit abia în 1829, 
când Robert Peel a creat poliţia sub forma sa modernă. Dacă 
acest lucru s-ar fi întâmplat cu o sută de ani mai devreme, 
Anglia ar fi fost scutită de o mare ruşine şi de o tot atât de mare 
oroare. în mod paradoxal, dragostea de libertate i-a împiedicat 
pe englezi să procedeze astfel: se temeau ca, odată instituită, 

forţa unei poliţii regulate să nu fie folosită pentru a limita liber¬ 
tăţile individuale şi politice. Altfel spus, având de ales între poli¬ 
ţist şi călău, Anglia a optat pentru călău. Acesta era o figură 
familiară, celălalt, ceva nou inventat de străini şi, ca atare, era 
preferabil să fie evitată o asemenea experienţă. Nu mă refer la 
toate aceste ciudăţenii din dorinţa de a satisface o curiozitate 
deşartă, ci pentru că e vorba despre lucruri care ne privesc per¬ 
sonal. Ultimul argument al apărătorilor pedepsei cu moartea 
este exact cel care s-a aflat la originea dezastrului: dacă execuţia 
prin spânzurare va fi abolită, poliţiştii vor trebui să fie înar¬ 
maţi pentru a lupta împotriva infractorilor care nu se vor mai 
teme de nimic. După cum se va vedea în cele ce urmează, în 
anumite ţări în care pedeapsa cu moartea a fost abolită, poli¬ 
ţiştii erau înarmaţi atât înainte cât şi după abolire. In altele, 
poliţiştii nu au purtat armă nici înainte, nici după abolirea 
pedepsei cu moartea. In consecinţă, nu există nici un motiv 
să credem că în Anglia ar fi necesară schimbarea lucrurilor din 
acest punct de vedere. Important este să remarcăm aici, încă 
o dată, puterea exercitată de tradiţie asupra noastră, fără ca noi 
să fim conştienţi de acest lucru. Chiar şi acum, sensibilitatea 
unui englez este mai puternic rănită de ideea că unui agent de 
poliţie i-ar fi încredinţată o armă decât de menţinerea pedep¬ 
sei cu spânzurătoarea. 

Pentru acest tip de legislaţie de urgenţă, promulgată în seco¬ 
lul al XVIII-lea dintr-un sentiment asemănător panicii, există 
două cazuri ilustrative. In 1772, proprietarii din Hampshire 
au fost călcaţi de o bandă de hoţi care aveau obiceiul să-şi 
ascundă feţele pentru a nu fi recunoscuţi. Parlamentul a pro¬ 
mulgat o lege conform căreia era pasibilă de pedeapsa cu moartea 
orice persoană „armată sau deghizată" care se făcea vinovată 
de „violenţe împotriva sau pagube aduse persoanelor sau bunu¬ 
rilor supuşilor Majestăţii Sale". Banda de hoţi a dispărut din 
Hampshire, dar legea a rămas valabilă. Concepută pentru a face 

faţă unei situaţii particulare şi doar pentru trei ani, a rămas în 
vigoare timp de un secol, până în 1873. In tot acest timp, aria 
sa de aplicare s-a extins. De fapt era redactată în termeni atât 
de vagi încât judecătorul o putea aplica în cazuri foarte diverse. 
Astfel, de fiecare dată se crea câte un precedent care consti¬ 
tuia, ulterior, baza pentru noi condamnări. Aşa s-a ajuns 
în situaţia de a fi prevăzute 350 de cazuri în care se aplica 
pedeapsa cu moartea. 

O multiplicare identică a cazurilor a avut loc şi în aplicarea 
legii „furturilor din locuinţe particulare şi din magazine". Ini¬ 
ţial se aplica doar pentru tâlhărie, dar a sfârşit prin a fi vala¬ 
bilă şi în cazul furtului unui obiect care valora peste 12 pence, 
fără ca măcar să fie reţinut faptul că în textul iniţial fusese 
folosită noţiunea de efracţie. 

Am încercat să zugrăvesc originile acestei nebunii care a 
întins umbra spânzurătorii şi a eşafodului asupra tuturor sate¬ 
lor, pădurilor şi târgurilor din ţară. Dar nebunia şi panica au 
durat foarte puţin. Acest lucru se întâmpla în perioada în care 
preceptele lui Beccaria, Voltaire şi Montesquieu găseau peste 
tot un sol fertil, cu excepţia Angliei. Era epoca în care, chiar în 
Anglia, Jeremy Bentham, James şi John Stuart Mill, Eden şi 
Howard, Romilly, Selborne şi mulţi alţi oameni luminaţi, con¬ 
ştienţi de dezonoarea la care le era supusă ţara, o combăteau cu 
toată puterea talentului lor. Ce forţă - rămasă victorioasă până 
la mijlocul secolului al XlX-lea - se opunea oricărui demers 
îndreptat împotriva acestei demenţe, oricărei reforme? Răs¬ 
punsul este simplu: magistraţii englezi. 


„Oracolele" 

Sistemul judiciar englez nu se întemeiază pe un cod, ci pe 
aplicarea aşa-numitei „Common Law", adică a cutumei, alt¬ 
fel spus, a obiceiurilor. Validitatea şi domeniul de aplicare al 

acestor obiceiuri sunt lăsate la latitudinea judecătorilor, „depo¬ 
zitari ai legii, oracole vii, care trebuie să decidă în toate cazurile 
îndoielnice şi care sunt obligaţi prin jurământ să hotărască în 
conformitate cu legile ţării" (Enciclopedia britanică, articolul 
„Common Low“). Hotărârile lor sunt înregistrate şi dobân¬ 
desc ulterior valoare de precedent. 

Binefacerile cutumei, considerată zid de apărare pentru 
libertăţile individuale şi politice, au fost însemnate şi formează 
o parte esenţială a istoriei Angliei. Unul dintre avantaje a fost 
că, refuzând să aplice Dreptul roman sau Dreptul canonic, 
englezii au reuşit să evite acceptarea torturii ca mijloc de a 
obţine mărturisiri. Sfârtecarea era doar o formă mai aspră de 
execuţie, nicidecum un procedeu de anchetă. In timp ce în 
ţările de pe continent procedura era inchizitorială, procedura 
engleză era acuzatorie. Iată de ce superioritatea legislaţiei engleze 
era recunoscută în toate ţările, în sensul că garanta acuzatului 
un proces echitabil. 

Asemenea binefaceri au fost însă scump plătite. Aversiunii 
faţă de puterea poliţiei i-a fost contrapusă puterea călăului. 
Aversiunea faţă de legea scrisă a făcut ca legea engleză să rămână 
la latitudinea „oracolelor" purtători de perucă, al căror spirit 
nu avea cum fi altfel decât tributar trecutului, fie şi prin aceea 
că judecau strict în baza precedentului. Legea nu era doar 
aplicată, ci şi făcută de aceştia. 

Judecătorii sunt cei care au făcut ca 350 de infracţiuni să 
fie pedepsite cu moartea prin extinderea aplicării legii împo¬ 
triva bandiţilor mascaţi. Sub influenta lor, Parlamentul a votat 
din ce în ce mai multe legi prevăzând aplicarea pedepsei capi¬ 
tale, iar ei le-au putut extinde aplicarea după bunul lor plac. 
Tot judecătorii au fost cei care s-au împotrivit cu cea mai mare 
îndârjire oricărei încercări de abolire a respectivelor legi. 

In 1813, când „legea Romilly", care prevedea abrogarea 
pedepsei cu moartea în cazul furtului din vitrine, tocmai fusese 

a treia oară respinsă de Camera Lorzilor, Lord Wynford - Lord 
Chief Justice din epocă - a prezentat privitor la aceasta, cu o 
francheţe nemaiîntâlnită, poziţia judecătorilor. „Nu vrem să 
fim martori la schimbarea legilor Angliei", a declarat el. Legea 
a cărei abrogare se dorea fusese votată în timpul lui Cromwell 
„în cea mai glorioasă perioadă a istoriei noastre, şi nu există nici 
un motiv pentru a ne expune riscului unor experienţe". A mai 
declarat că ar fi dispus să voteze în favoarea abrogării doar 
dacă i s-ar putea demonstra că fie şi un singur individ a suferit 
pe nedrept urmările legii în condiţiile bine-cunoscutei omenii 
a judecătorilor. Asta, în timp ce copii de 7 ani erau executaţi 
public prin spânzurare. 

Trebuie precizat că argumentul „Nu vrem să fim martori 
la schimbarea legilor engleze" a fost invocat doar împotriva 
îmblânzirilor propuse, niciodată contra înăspririlor. 

Inutil de adăugat că totdeauna au existat şi judecători ome- 
noşi care, de comun acord cu juraţii şi chiar cu acuzatorii, 
s-au străduit să cruţe nişte bieţi indivizi de asprele pedepse ale 
unei legi evident excesive. Dar, consideraţi ca un scop social, 
judecătorii englezi şi-au exercitat influenţa atât în Camera Lor¬ 
zilor cât şi în Camera Comunelor, iar prin respectul lor faţă 
de „precedent" au fost pentru o asprime maximă şi împotriva 
oricărei reforme umanitare. 


Revolta opiniei publice 

Intre 1808 - când Romilly a prezentat primul său proiect 
de reformă - şi 1837, an al suirii reginei Victoria pe tron, s-a 
purtat lupta decisivă pentru abrogarea absurdului şi ruşino¬ 
sului Cod sângeros. La începutul acestui război judiciar de 
30 de ani, existau 220 de dispoziţii legale care prevedeau 
pedeapsa cu moartea; la sfârşitul său, mai erau doar 15. 

Intr-o primă fază, mişcarea reformistă a fost condusă, fără 
mare succes, de Samuel Romilly. El i-a avut drept principali 
adversari pe Lord Ellenborough - Chief Justice - şi pe Lordul 
Cancelar, Lord Eldon, susţinuţi amândoi, în Camera Lorzilor, 
de miniştri, episcopi şi câteva nobile fosile care au opus proiec¬ 
telor de reformă eternul argument: doar pedeapsa cu moartea 
are însemnătate pilduitoare, orice experienţă în direcţia abolirii 
acesteia ar atrage după sine sporirea criminalităţii şi, de alt¬ 
minteri, ar contraria opinia publică. 

De fapt, Romilly nici n-a trăit destul pentru a fi martor la 
abolirea legii care pedepsea cu moartea furtul din magazine 
al unor obiecte valorând mai mult de 12 pence. A reuşit totuşi 
să determine abrogarea a trei dispoziţii care prevedeau pedeapsa 
cu moartea pentru hoţii de buzunare, pentru soldaţii şi mari¬ 
narii care se deplasau fără autorizare şi pentru „furtul ţesătu¬ 
rilor din locurile destinate operaţiunii de înălbire". înfrânt, 
Romilly s-a sinucis în noiembrie 1818, la câteva zile după 
moartea soţiei sale. Avea 61 de ani. A fost unul dintre cei mai 
de seamă englezi ai timpului său, iar numele i-a fost, pe 
nedrept, uitat. Adversarul său, Lord Ellenborough, i-a supra¬ 
vieţuit o lună. împrejurările morţii sale au fost la fel de sim¬ 
bolice ca ale morţii lui Romilly. în 1817, William Hone, un 
tovarăş al lui Cruickshank şi al lui Charles Lamb, a fost judecat 
în faţa lui Ellenborough sub acuzaţia de hulire. „Ellenborough 
a condus dezbaterile astfel încât juraţii au fost determinaţi să-i 
condamne pe inculpaţi. De aceea se consideră, îndeobşte, că 
achitarea acestora i-ar fi grăbit moartea' 1 (.Enciclopedia britanică). 

în momentul morţii lui Romilly, triumful mişcării refor¬ 
miste era deja asigurat. Legea propusă de el privind abolirea 
pedepsei cu moartea în cazul „furtului ţesăturilor din locurile 
destinate operaţiunii de înălbire" a fost votată fără împotrivire. 
Camerei Comunelor i-au fost adresate două petiţii remar¬ 
cabile, semnate de 150 de proprietari ai unor întreprinderi de 

înălbire şi imprimare a bumbacului, care cereau ca furturile în 
dauna întreprinderilor lor să nu mai fie pedepsite cu moartea, 
întrucât juraţii preferă să-i considere nevinovaţi pe hoţi decât să-i 
condamne. Petiţiile datează din 1811. Cu ele începe o evoluţie 
surprinzătoare. Acestea au fost într-adevăr urmate de un val de 
petiţii de acelaşi gen provenind, de exemplu, din partea Corpo¬ 
raţiei din Londra a bancherilor din 214 oraşe şi târguri, a jura¬ 
ţilor din Londra. Toate aveau acelaşi sens: protestau împotriva 
asprimii legii care îi făcea aplicarea imposibilă, văduvind-o astfel 
de eficienţa ameninţării punitive. Solicitau, în numele interesu¬ 
lui ordinii publice, să fie prevăzute pedepse mai blânde. 

Foarte repede, pupitrele Camerei Comunelor aveau să 

geamă sub greutatea unor petiţii identice: erau deja peste 

12 000 în 1819. Parlamentul a fost silit să acţioneze. La un 

an după moartea lui Romilly şi Ellenborough, în 1819 a fost 

desemnat „Select Committee“. Motivul declarat al acestei 

decizii a fost „verdictul opiniei publice care, într-un mod lipsit 

de echivoc, se pronunţase indignată împotriva legilor penale" 

asa cum erau atunci. 

> 

Raportul Comitetului este un document remarcabil care 
cuprinde, pentru prima oară, o statistică a delictelor şi pedep¬ 
selor din Anglia, ca şi a modificărilor operate în dispoziţiile 
legii penale în cursul celor trei secole anterioare. 

Faptul că membrii Comitetului au refuzat să-i audieze pe 
judecători este definitoriu. Martorii pe care i-au făcut să com¬ 
pară aparţineau celor mai diverse medii sociale: prăvăliaşi şi 
comercianţi, negustori şi proprietari de manufacturi, bancheri 
şi agenţi de asigurări, preoţi şi paznici de închisoare. Ei au refu¬ 
zat să-i audieze pe judecători sub pretextul subtil „că nu ar fi 
decent să critice măsurile pe care, ulterior, vor fi obligaţi să le 
aplice şi, pe cale de consecinţă, nu pot fi consideraţi liberi 
să expună o părere imparţială". S-a adăugat că „întrucât între 
momentul comiterii şi cel al prezentării în faţa instanţei 

judecătorii nu au cum să cunoască ancheta faptelor penale 
altfel decât din exterior, aceştia sunt, atât prin condiţia cât şi 
prin îndatoririle lor, foarte departe de ea“. După mai bine de 
un secol, Comitetul din 1930 a refuzat, la rândul său, să soli¬ 
cite părerea judecătorilor. 

Recomandările Comitetului din 1819 au fost moderate: men¬ 
ţinerea pedepsei cu moartea în cazul anumitor fapte împotriva 
proprietăţii, înlăturarea legilor căzute în desuetudine şi amen¬ 
darea altora. Cu toate acestea, recomandările au fost respinse de 
„oracole". Lord Eldon s-a opus principalelor modificări propuse 
şi a fost urmat în acest sens. In 1820, după publicarea rapor¬ 
tului Comitetului, faimoasa propunere a lui Romilly privind 
abolirea pedepsei cu moartea în cazul furturilor din prăvălii a 
fost prezentată pentru a şasea oară şi, pentru a şasea oară, retrasă 
atunci când Lorzii care-i reprezentau pe magistraţi au declarat 
că se vor opune. După 12 ani, succesorul lui Ellenborough, 
Chief Justice Lord Tenterden, a combătut straşnic, la rândul 
său, o propunere de abrogare a pedepsei cu moartea în cazul 
hoţilor de oi şi de cai, declarând, încă o dată, că în Anglia „nu 
există nimic care să poată înlocui pedeapsa cu moartea". 

Rezistenţa a început să slăbească abia odată cu sosirea lui Peel 
la Ministerul de Interne. In 1829, el a creat primele forţe poli¬ 
ţieneşti moderne. Zece ani mai târziu, numărul faptelor penale 
pasibile de pedeapsa cu moartea fusese redus, în sfârşit, la 15 
şi în 1861 la 4: asasinatul, trădarea, incendierea intenţionată a 
docurilor şi pirateria. In aceeaşi situaţie ne aflăm şi astăzi. 


De la Ellenborough la Goddard 

In 1948, în cursul dezbaterilor privitoare la pedeapsa cu 
moartea, în faţa Camerei Lorzilor, succesorii lui Ellenborough 
şi Eldon, Lordul Cancelar Jowitt şi Lord Chief Justice Goddard 

au făcut câteva remarci interesante legate de subiectul tratat 
aici. Goddard a declarat: 

In mod obişnuit, judecătorilor li se reproşează - am convingerea că 
nefundamentat - că sunt... acesta e cuvântul cel mai des f olosit... 
reacţionari şi, de asemenea, că sunt adepţii celei mai mari asprimi. 
Nu este adevărat. Am impresia că această idee provine din faptul real 
că unul dintre cei mai remarcabili predecesori ai mei, Lord Ellen- 
borough, se opunea cu înverşunare, în timpul său, proiectelor de 
reformă care vizau abolirea pedepsei cu moartea pentru numeroase 
delicte în cazul cărora aceasta era aplicată, pe atunci. Am impresia 
că, în mare măsură, el exprima opinia publică a timpului său şi cred 
că nu se acordă suficientă importanţă părerilor sale: la urma urmei, 
dacă se înşela, se afla într-un cerc format din indivizi ca el. Dacă vă 
raportaţi la „Dezbaterile parlamentare 11 din acel timp, veţi constata, 
printre altele, că aproape toţi lorzii ecleziastici erau de acord cu el. 

Lord Goddard pleda, în 1948, cauza menţinerii pedepsei 
cu moartea în cazul asasinatului, sprijinindu-se, de exemplu, 
pe ideea că opinia publică era favorabilă acestui lucru, iar pasa¬ 
jul în care se referă la „remarcabilul său predecesor" conţine 
precizarea că Lord Ellenborough nu avea mai puţină dreptate 
când se declara în favoarea menţinerii pedepsei cu moartea 
pentru furt, dată fiind aderarea opiniei publice la astfel de 
măsuri. După cum am văzut, adevărul istoric este exact opus. 
Nu doar că Ellenborough nu exprima opinia publică a timpului 
său, dar tocmai opinia publică a acelei epoci i-a consfinţit 
înfrângerea. Opinia publică s-a exprimat prin refuzul juraţilor 
de a declara că acuzaţii sunt vinovaţi, ceea ce a făcut caduc 
Codul sângeros. S-a exprimat şi prin valul de petiţii sosite atât 
de la fabricanţii de stambă cât şi de la juraţi, de la bancheri, ca 
şi de la Corporaţia Londrei. In final, s-a exprimat prin îndâr¬ 
jirea Camerei Comunelor, care a votat abrogare după abro¬ 
gare, în timp ce Camera Lorzilor a refuzat mereu, aşa cum, în 
1948, a refuzat legea de abrogare votată de Camera Comunelor. 

„A spânzura nu e destul" 

Atitudinea judecătorilor - consideraţi că un corp social - 
privitoare la formele cele mai cumplite ale pedepsei cu moartea 
era, la rându-i, perfect logică. Sir Edward Coke (1552-1634) 
a fost, poate, cel mai mare jurist englez din istorie. Prin cele¬ 
brul său adagiu că nici o proclamaţie regală nu poate schimba 
legea, prin felul în care a apărat cutuma împotriva regelui, a 
Bisericii si a Amiralităţii, a contribuit mai mult ca oricine la 
a conferi procedurii britanice un caracter independent şi echi¬ 
tabil. Dar, în acelaşi timp, a făcut ca numele său să rămână 
pentru totdeauna asociat cu „Pioasa Măcelărire' 1 prin roată şi 
funie, a cărei menţinere o apăra prin citate biblice. 

Nu a omis nici să explice că aceste forme de execuţie dove¬ 
deau „minunata indulgenţă şi cumpătare a regelui" întrucât 
excludeau orice tip de tortură... în afara celei de a-1 sfârteca pe 
trădător de viu. 

O astfel de barbarie a continuat până în secolul al XlX-lea, 
în forme oarecum atenuate. Tot Romilly a fost cel care i-a pus 
capăt. Dar, când şi-a propus pentru prima oară „Proiectul de 
lege pentru modificarea pedepselor aplicate în caz de înaltă 
trădare", a fost acuzat de juriştii Coroanei că vrea să dărâme 
meterezele Constituţiei, cu acea ocazie fiind citată apologia 
sfârtecării rostită de Coke. Propunerea a fost respinsă. Procu¬ 
rorul general a declarat în cursul dezbaterii că, dacă s-ar pro¬ 
pune instituirea unor astfel de pedepse, nu ar vota în favoarea 
lor, dar că se opune moderării lor, dat fiind faptul că sunt con¬ 
sacrate printr-o tradiţie seculară. Legat de aceasta, Romilly 
consemnează în Memoriile sale: 

Astfel... propunerea a fost respinsă, miniştrii rămânând cu gloria 

de a fi ocrotit integritatea legii engleze conform căreia inima şi 

măruntaiele unui om... vor fi smulse din trupul încă viu. 

Şi-a propus din nou proiectul după un an (1814). în acel 
moment, Lord Ellenborough şi Lord Eldon au înţeles că erau 
contra curentului. însă au reuşit să determine votarea unui 
amendament conform căruia era menţinută pedeapsa constând 
în tăierea corpului criminalului în patru. întrucât aceasta se 
facea cu un cadavru, Romilly a acceptat ceea ce s-ar putea con¬ 
sidera a fi un compromis rezonabil cu reprezentanţii tradiţiei. 
Propunerea a fost votată în aceste condiţii. 

în cazul femeilor acuzate de trădare, sfârtecarea, despre care 
se considera că scandalizează buna cuviinţă a spectatorilor, a 
fost înlocuită prin pedeapsa arderii pe rug. Această formă de 
execuţie a fost abrogată abia în 1790, în pofida puternicei 
opoziţii a cancelarului, Lord Loughborough, care apăra pro¬ 
cedura sprijinindu-se pe valoarea sa pilduitoare. 

Spectacolul acestei pedepse este completat prin circumstanţe deose¬ 
bit de cumplite şi capabile să exercite asupra spectatorilor o impre¬ 
sie mai puternică decât simpla spânzurare. Dar efectele sale sunt 
din aceeaşi categorie şi nu presupun suferinţe mai mari pentru cel 
care va fi supus operaţiunii: infractorul este totdeauna strangulat 
înainte ca flăcările să fie lăsate să i se apropie de corp. 

Este, evident, neadevărat: au fost menţionate numeroase 
cazuri în care, pentru că focul îi ardea mâinile, călăul nu şi-a 
putut duce la bun sfârşit prima parte a sarcinii, adică stran¬ 
gularea. Nu menţionez astfel de amănunte din plăcerea unei 
evocări macabre, ci pentru că a apăra un mod de execuţie 
atât de sălbatic în baza faptului că „nu se suferă chiar aşa de 
mult“ este un laitmotiv întâlnit şi în zilele noastre, când 
directorilor de puşcării li se ordonă să declare că spânzurarea 
a fost „rapidă şi expeditivă şi s-a terminat fără incidente", 
în pofida faptelor. BlaclcStone, cea mai însemnată autori¬ 
tate juridică după Coke, a folosit acelaşi argument pentru 
a apăra sfârtecarea: 

Există puţine exemple de persoane sfârtecate înainte de a fi fost 

aduse în stare de totală inconştienţă, acestea fiind doar situaţii 

accidentale sau urmare a neglijenţei - scrie el. 

Arderea pe rug s-a abrogat abia în 1816. Cu un an înainte, 
Ellenborough se opusese abolirii sale, argumentând că nu există 
o pedeapsă la fel de eficientă care s-o poată înlocui; în plus, 
pedeapsa era în vigoare din 1296 „şi foarte potrivită pentru 
cazurile de sperjur şi contrabandă". Atitudinea judecători¬ 
lor a fost deosebit de interesantă în privinţa surghiunirii (în 
Australia). De fiecare dată când surghiunul pe viaţă a fost 
propus ca înlocuitor al pedepsei cu moartea, judecătorii l-au 
considerat prea blând. Astfel, Ellenborough declara în 1810 
că surghiunul pe viaţă era considerat de anumiţi prizonieri ca 
fiind „o cură de aer estival, datorită plăcerii călătoriei către un 
climat mai cald". In 1832, Lord Wynford declara că această 
pedeapsă „nu mai speria pe nimeni. Ar trebui considerată 
mai degrabă o încurajare a infracţiunii decât o pedeapsă capa¬ 
bilă să-i îndepărteze de ea pe potenţialii criminali". Dar când 
s-a conturat un curent de opinie favorabil suprimării surghiu¬ 
nului, contele Grey, fost Chief Justice, a considerat potrivit 
să informeze Camera Lorzilor că „toţi judecătorii interesaţi în 
administrarea legii penale, cu excepţia unuia singur... erau de 
părere că n-ar fi prudent să se renunţe la această formă de 
pedeapsă, respectiv surghiunul". In 1948, în faţa Camerei Lor¬ 
zilor, aveau să fie folosite aceleaşi argumente contradictorii 
împotriva înlocuirii pedepsei cu moartea prin închisoare pe 
viaţă: închisoarea pe viaţă era considerată când prea aspră, când 
prea blândă - poate şi una, şi alta. 

Ultima dintre pedepsele corporale favorizată de „oracole" 
este biciuirea. In 1938, a fost desemnat un „Comitet de anchetă 
asupra pedepselor corporale", comitetul Atkins, care preciza, 
printre altele, în raportul său: 

Nu avem convingerea că pedepsele corporale au un efect extraor¬ 
dinar în ceea ce priveşte valoarea lor pilduitoare, după cum pretind 
cei care se declară în favoarea aplicării acestora în cazul delincven¬ 
ţilor adulţi. 

Preciza, de asemenea, că procurorii se pronunţau nu doar 
în favoarea menţinerii, ci şi a extinderii pedepselor corporale. 

Aşa cum se întâmplă totdeauna când astfel de anchete sunt 
dispuse în scopul domolirii mişcărilor de opinie, raportul a 
fost ascuns şi nimic nu a răzbătut timp de zece ani. In 1948 
Camera Comunelor a votat, fără amendamente, propunerea 
legislativă privind abolirea pedepselor corporale. Dar când a 
ajuns să fie discutată în Camera Lorzilor, Lord Chief Justice 
a propus să se renunţe doar la biciul cu nouă cozi şi să fie 
folosit în continuare cel obişnuit. Lorzii s-au înclinat în faţa 
propunerii. Ascultaseră cu respect discursul rostit de Lord 
Chief Justice privind binefacerile psihologice ale biciuirii „admi¬ 
nistrate de un gardian-şef care-şi cunoaşte meseria". Intr-adevăr, 
este cea mai eficientă metodă ca, prin aplicarea unei pedepse 
înjositoare, condamnatul să fie lipsit de orice speranţă de 
îndreptare după săvârşirea unei abateri. Dacă totul merge cum 
trebuie, acest lucru poate provoca o revoltă în închisoare, care 
va duce la noi lovituri de bici. 

Perspicacitatea şi flerul psihologic ale Lordului Chief Justice 
privind efectele pedepselor corporale au putut fi verificate în 
următoarea situaţie. In 4 decembrie 1952, doi fraţi cu vârste 
de 17 şi 14 de ani au fost aduşi în faţa lui, fiind acuzaţi de furt 
cu violenţă. Amândoi avuseseră deja probleme cu justiţia şi 
fuseseră condamnaţi de trei ori cu suspendare. Lord Goddard 
l-a trimis la puşcărie pe fratele mai mare şi l-a încredinţat, pe 
celălalt, unei case de corecţie. A comentat situaţia astfel: 

Le-ar fi fost de folos o bătaie zdravănă cu nuiaua. Trebuie să fie cârpi ţi 
până iese untul din ei ca să fie împiedicaţi s-o ia de la începuc. Dar 

bănuiesc că au fost crescuţi ca doi copii răsfăţaţi, obişnuiţi să fie 
înveliţi cu plapuma în fiecare seară. 

Comentariile au fost reproduse pe larg în presă. O ligă filan¬ 
tropică a deschis o anchetă asupra acestui caz şi a descoperit 
că tatăl celor doi băieţi era un fost sergent-major de grenadieri 
din gardă, ferm adept al pedepselor corporale. încercase dese¬ 
ori să-l readucă pe fiul său Donald la sentimente mai bune prin 
bătăi frecvente. Când băiatul, după o condamnare cu suspen¬ 
dare, a fost dat în grija unei şcoli de corecţie, s-a dus acolo şi 
i-a sfătuit pe cei care îi păzeau fiul să-l bată. 


Judecătorii şi drepturile acuzatului 

Celor inculpaţi pentru o faptă care atrăgea după sine pe¬ 
deapsa cu moartea li s-a permis să fie apăraţi de un avocat abia 
din 1836. în respectivul an, propunerea legislativă prin care 
acestor persoane reţinute li se îngăduia să fie asistate de un 
avocat a fost respinsă de două ori înainte de a fi, în cele din 
urmă, votată. 

Până în 1898, indivizilor inculpaţi pentru comiterea unei 
infracţiuni pasibile de pedeapsa cu moartea nu li se permitea 
ca, pe parcursul procesului, să facă depoziţie în favoarea lor. 
A fost nevoie de 15 ani pentru ca legea prin care se permitea 
acest lucru să fie votată. Cei mai mulţi dintre Lorzii magistraţi 
au combătut-o, iar Lord Chief Justice Collins a declarat că era 
vorba despre o „adevărată calamitate 1 ': prilejul acordat jude¬ 
cătorului de a pune, în mod direct, întrebări inculpatului „urma 
să submineze încrederea pe care acesta o poate avea în impar¬ 
ţialitatea absolută a judecătorului". Acest argument era dia¬ 
metral opus obiecţiei aduse propunerii de a permite acestor 
inculpaţi să aibă acces la apărare. Se susţinuse, într-adevăr, că 

apărătorul era inutil întrucât judecătorul nu este un arbitru 
imparţial, ci „cel mai bun prieten al acuzatului". 

Judecătorii s-au arătat la fel de hotărâţi când s-au opus 
creării unei Curţi penale de apel, reuşind să-i întârzie apariţia 
timp de 70 de ani. în acest răstimp, problema a fost ridicată 
în faţa Parlamentului de nu mai puţin de 20 de ori. 

Anterior creării acestei curţi de apel, în 1907, nu exista 
nici o instanţă la care să facă recurs un om condamnat la 
moarte pe nedrept. Unica speranţă a acestuia era clemenţa 
regală. Comisia regală din 1866 studiase problema, dar cei 
patru judecători care au făcut depoziţie în faţa acesteia s-au 
opus, în unanimitate, unei astfel de măsuri, declarând că 
unicul rezultat ar fi „tracasarea reclamantului", că o curte 
de apel „nu este un lucru firesc" şi că, „după opinia noastră, 
în Anglia, persoanele sunt acuzate doar în baza unor probe 
foarte clare". 

După 40 de ani, în 1907, în cadrul unei dezbateri, Lord 
Alverstone - Lord Chief Justice - s-a opus încă o dată faţă de 
ceea ce el considera a fi o periculoasă inovaţie, sub pretextul 
„profundei sale convingeri că modificarea propusă va avea ca 
rezultat abolirea răspunderii juraţilor" şi pentru că era vorba 
„de a încerca, pentru prima oară, aplicarea unei astfel de măsuri 
în legea penală, ceea ce presupune grave neajunsuri pentru 
persoanele nevinovate". Lord Halsbury - Lordul Cancelar - 
l-a susţinut cu aceste cuvinte: 

Trebuie să vă amintiţi că, aici, aveţi de a face cu experţi care au o 
îndelungată experienţă în domeniul la care se referă... în ceea ce 
priveşte problema deosebit de serioasă a legii penale, nu înţeleg de 
ce să fie schimbată în vreun fel legislaţia acestei ţări, sub pretextul 
că persoane total iresponsabile găsesc cu cale să pretindă că, legat 
de acest subiect, au o înţelegere pe care n-ar avea-o judecătorii 
Majestăţii Sale. 

Experţii au prezis că la curţile de apel vor trebui judecate 
anual cel puţin 5 000 de cazuri, lucru care l-ar face pe contribu¬ 
abil să plătească „sume astronomice". Se înşelau, ca de obicei. 
Cel mai mare număr de apeluri -710 - s-a înregistrat în 1910, 
iar sumele astronomice s-au ridicat la 13 000 de lire pe an. 


Doctrina asprimii maxime 

Lord Goddard nu a acţionat în virtutea unei cruzimi aparte 
când a declarat în faţa membrilor Comisiei regale că, după 
părerea sa, beneficiarii suspendării pedepsei ar trebui să fie mai 
puţin numeroşi şi că ar fi „deosebit de primejdios" dacă toate 
solicitările de graţiere formulate de juraţi ar fi urmate, în mod 
obligatoriu, de o hotărâre corespunzătoare a ministrului de 
Interne. Dar se afla faţă în faţă cu dilema aproape la fel de veche 
ca însăşi pedeapsa cu moartea. Iar el îi dădea răspunsul către 
care, când se aflaseră în respectiva situaţie dilematică, fuseseră 
mânaţi toţi apărătorii pedepsei capitale. Dilema este urmă¬ 
toarea: când progresul social devansează legea, astfel încât 
asprimea pedepselor formulate apare opiniei publice ca dispro¬ 
porţionată, juraţii încep să şovăie înainte de a pronunţa ver¬ 
dictul de vinovăţie. In loc să fie manifestări extraordinare de 
> 

compasiune, suspendarea şi graţierea devin regulă, astfel încât 
proporţia sentinţelor executate este foarte scăzută şi amenin¬ 
ţarea pe care o reprezintă îşi pierde forţa. Există doar două 
moduri de rezolvare: fie legea e transformată în conformitate 
cu convingerile vremii şi, diminuându-i-se asprimea, se proce¬ 
dează în aşa fel încât „pedeapsa să fie corelată cu infracţiunea"; 
fie se amplifică, în acelaşi timp, atât frica şi ameninţarea cât 
şi rigoarea aplicării legii. 

Prima soluţie a fost enunţată încă din 1764 de către umanis¬ 
tul şi reformatorul italian Cesare Beccaria şi a devenit principiul 

conducător al reformei judiciare din Europa în Secolul Lumi¬ 
nilor. Beccaria arăta că unicul scop al pedepsei este protecţia 
societăţii. Aceasta nu se poate obţine prin teroare, căci cu cât 
pedeapsa este mai crudă, cu atât „spiritele oamenilor devin 
mai insensibile, se aşază de la sine, precum fluidele, la acelaşi 
nivel cu obiectele înconjurătoare". Teroarea se supune propriei 
legi de pierdere a energiei: într-o perioadă în care sunt în uz 
pedepse excesive, indivizii nu sunt mai speriaţi de spânzurătoare 
decât ar fi de închisoare, în cazul unei legi mai omenoase. Mai 
mult, barbaria legală devine barbarie comună, „acelaşi spirit 
feroce care conduce mâna legiuitorului o conduce şi pe cea a 
paricizilor sau a asasinilor". 

Beccaria a înţeles că „asprimea naşte impunitate" prin aceea 
că oamenii nu îndrăznesc să le dea semenilor pedepsele exage¬ 
rate prevăzute prin legi inumane. Ca atare, pentru prevenirea 
delictelor, pedepsele excesive sunt mai puţin eficace decât cele 
moderate, căci acestea din urmă sunt aplicate fără întârziere 
şi fără ezitare. Deci o legislaţie aspră nu este doar condamna¬ 
bilă din punct de vedere moral, ci se şi împotriveşte atingerii 
propriului scop; în timp ce o legislaţie moderată, cuprinzând 
o scară a pedepselor corelate cu încălcările legii, dacă este admi¬ 
nistrată rapid şi cu sânge rece, este în egală măsură mai umană 

si mai eficace. 

> 

Acest principiu ar putea fi denumit „al pedepsei minime 
eficace". Am menţionat deja influenţa pe care au avut-o pre¬ 
ceptele lui Beccaria asupra întregii Europe, din Rusia până în 
Italia şi din Suedia până în Franţa. De la Erasmus, n-a mai 
existat, poate, un alt umanist care, fără a se alătura unei mişcări 
politice sau religioase, să aibă o influenţă atât de puternică 
asupra gândirii europene. 

S-ar fi putut crede că Anglia, cu marea sa tradiţie liberală 
şi democratică, va fi ţara cea mai aptă să accepte noua doctrină. 
Cu toate acestea, timp de peste un secol, Anglia a vâslit contra 

curentului şi continuă să procedeze la fel. Am menţionat câteva 
cauze ale acestei stări de fapt: revoluţia industrială, neîncre¬ 
derea faţă de autoritatea poliţiei. Dar cauza principală a fost 
monopolul recunoscut al unei „a patra puteri" în materie legis¬ 
lativă. Nicăieri în altă parte nu exista vreun monopol de acest 
tip: legile erau codificate, judecătorii le aplicau - bine sau rău -, 
dar nu aveau puterea de a le elabora. Pe continent, legislaţia 
penală reflecta progresele sociale ale timpului. Doar Anglia 
accepta să fie condusă de o categorie restrânsă de pretinşi 
experţi care, precum alchimiştii medievali, trăiau retraşi într-un 
univers misterios, alcătuit din formule secrete, cu spiritul întors 
către trecut, refractari la schimbările exterioare, nevrând să ştie 
de nimic altceva decât de lumea lor inaccesibilă. 

Nu din întâmplare se opuneau ei oricărei încercări de 
modificare a legii, ameninţând parlamentul prin afirmaţii 
precum „hoţii astfel încurajaţi vor şterge până şi urma pro¬ 
prietăţii"! Instinctiv, erau convinşi că, dacă ar fi fost de acord 
cu o singură schimbare, cu un singur amănunt, aceasta ar fi 
echivalat cu recunoaşterea faptului că legea nu era stabilită 
din totdeauna ci, dimpotrivă, susceptibilă de modificare. In 
acest caz, risca să se năruiască întregul lor univers inflexibil şi 
artificial. Evoluţia condiţiilor sociale conducea la crize repe¬ 
tate ale legislaţiei penale, care puteau fi rezolvate doar în două 
feluri: fie moderând asprimea legii, fie amplificând frica, adă¬ 
ugând, la legile prevăzând pedeapsa cu moartea, alte legi pre¬ 
văzând pedeapsa capitală pentru noi infracţiuni. Au ales a doua 
alternativă, cu rezultatele cunoscute. 

Teroarea Revoluţiei franceze a marcat memoria colectivă 
a popoarelor prin măreţia unui capitol tragic, dar esenţial, al 
istoriei. Teroarea Codului sângeros era nemotivată şi lipsită 
de obiect, străină de caracterul naţiunii şi impusă poporului 
nu de către iacobini fanatici, ci de conspiraţia unor fosile cu 
peruci. Citau din Biblie pentru a apăra sfârtecarea, apoi se citau 

reciproc devenind, astfel, din ce în ce mai străini de realitate. 
Juriştii însărcinaţi cu procedura şi avocaţii, preoţii închiso¬ 
rilor şi temnicerii îi cunoşteau personal pe cei acuzaţi de fapte 
penale grave şi ştiau că sunt fiinţe umane. Dar marile „oracole 11 
erau ferm încredinţaţi că spânzurătoarea era unicul meterez 
împotriva crimei. Cu toate astea, criminalii pe care aveau ocazia 
să-i întâlnească în faţa instanţelor erau dovada faptului că spân¬ 
zurătoarea nu-i împiedicase de la crimă. Semănau cu nişte 
medici care, pentru a-şi justifica terapia preferată, ar invoca 
tocmai cazurile bolnavilor pe care nu i-au putut vindeca. 
Totuşi continuau să se încreadă în forţa magică a acestei valori 
pilduitoare, fiindcă dacă ar fi încetat să creadă ar fi fost con¬ 
damnaţi de propria lor conştiinţă, în numele celor pe care îi 
condamnaseră degeaba. 

Astfel, toţi se comportau inuman întrucât, deşi pozau în 
experţi, ştiau foarte puţine lucruri despre natura umană şi des¬ 
pre mobilurile unui criminal. Victime ale propriei deformaţii 
profesionale, total ignoranţi în privinţa forţei eredităţii, a con¬ 
strângerilor mediului social - de altfel, ostili oricărei explicaţii 
psihologice sau sociologice -, considerau că autorul unei infrac¬ 
ţiuni este doar un odios monstru depravat care nu putea fi 
îndreptat şi care trebuia lichidat. Protestele lor ridicole împo¬ 
triva oricărei relaxări a legilor terorii derivau numai dintr-o 
teamă iraţională şi instinctivă. Din punct de vedere psihiatric, 
grozăviile Codului sângeros, spânzurarea copiilor, orgiile pri¬ 
lejuite de execuţiile publice nu erau altceva decât simptomele 
unei boli cunoscute sub numele de anxietate isterică. Dar, după 
cum vom vedea, „oracolele" considerau că psihiatrii sunt 
duşmanii lor dintotdeauna, nu numai fiindcă înţeleg ce se 
petrece în mintea acuzatului, ci mai ales pentru că înţeleg ce 
se întâmplă în mintea judecătorului. 

In volumul său Life of Chieft Justice , Lord Campbell citează 
cuvintele unui judecător care, după ce condamnase la moarte 

un om care folosise o bancnotă falsă de o liră, l-a îndemnat, 
după cum urmează, să se pregătească pentru călătoria care avea 
să-l ducă într-o lume mai bună: 

Am convingerea că graţie acţiunii şi mijlocirii Mântuitorului nostru, 
acolo vei cunoaşte iertarea pe care respectul datorat autorităţii mone¬ 
dei naţionalei nu-ţi poate îngădui s-o speri aici, pe pământ. 

Aceste cuvinte evocă exact „oracolul" de la începutul seco¬ 
lului al XlX-lea: voce nazală încărcată de mucozităţi, perucă 
buclată acoperită cu un şerveţel ridicol şi care îi dă purtăto¬ 
rului un asemenea sentiment de superioritate, încât îşi uită 
necazurile de sănătate. Asociaţi toate acestea şi veţi obţine o 
imagine admirabilă a splendorii terifiante a Legii. 


De-a hoţii si vardistii 

» i i 

în faţa unui tribunal format din istorici imparţiali, judecă¬ 
torii Băncii Regale 1 ar fi condamnaţi pentru că şi-au dezo¬ 
norat şi umilit ţara. Dar trebuie precizat că, în ciuda imensei 


1. King’s/Queen ’s Bench (după cum pe tronul Angliei se află un 
rege sau o regină). Curte engleză de Justiţie. La origini — sfârşitul seco¬ 
lului al Xll-lea - era secţia judiciară a Consiliului Regal. La începutul 
secolului al XlII-lea, Banca Regală devine una dintre cele trei înalte 
Curţi Regale, alături de Exchequer Court şi de Court of Common Pleas, 
în atribuţiile sale intrând toate cazurile care implicau interesele Coroa¬ 
nei. în timpul lui Eduard I, Banca Regală şi-a stabilit sediul la Londra, 
beneficiind de un personal permanent. Era prezidată de Lord Chief 
Justice of England şi cunoscută mai ales sub numele de Curia regis. 
Prezumată a se întruni în prezenţa suveranului, Banca Regală avea şi 
rolul de Curte de Apel pentru cauzele civile ale Court of Common Pleas , 
cu care a avut permanente conflicte de competenţă. Court of Common 
Pleas dorea să limiteze rolul Băncii Regale la cel de tribunal penal, 
în 1873, în urma marii reforme a sistemului judiciar, Banca Regală a 

influenţe de care dispunea „a patra putere", aceştia nu ar fi 
putut face atât de mult rău fără ajutorul celor mai ignorante 
şi reacţionare forţe ale naţiunii. In cadrul acestora se remarcă 
anumiţi capi sângeroşi ai Bisericii, precum arhidiaconul Paley, 
care afirma despre infractori că sunt incorigibili, Lorzii eclezi¬ 
astici care, în 1810, i-au sprijinit pe Ellenborough şi Eldon, 
dar şi episcopul de Truro care, în 1948, în timpul dezbaterilor 
din Camera Lorzilor, a dat ideea ca pedeapsa cu moartea să fie 
mai degrabă extinsă decât abolită. Iluştrii ecleziaşti de acest soi 
au manifestat totdeauna cel mai mare respect faţă de înţelep¬ 
ciunea seniorilor seculari ai legii. 

Mai recent, forţele poliţiei au îngroşat rândurile adversarilor 
abolirii pedepsei capitale. In războiul împotriva infractorilor, 
poliţiştii se află în prima linie. Trebuie să înfrunte riscuri per¬ 
manente în schimbul unui salariu deloc pe măsură. Trebuie 
să demonstreze mult sânge rece în faţa pericolului şi provo¬ 
cărilor supărătoare. In aceste condiţii, este firesc să considere 
că, în urma îmblânzirii legii, sarcina lor ar fi şi mai anevoioasă. 
In consecinţă, dacă ne referim la poliţişti priviţi ca un corp 
social, ne dăm seama că, în mod persistent, cred orbeşte atât 
în eficienţa pedepsei cu moartea, cât şi în valoarea sa pildui¬ 
toare şi de represiune. Cred în asta aşa cum berarii consideră 
că berea este bună pentru sănătate, iar velnicerii sunt convinşi 
că un păhărel nu face rău nimănui, raţionează ca aceştia în 
pofida argumentelor şi faptelor. 

Cu un secol în urmă, în 1856, a fost desemnat un comitet 
pentru realizarea unei anchete asupra „actualelor procedee folo¬ 
site pentru executarea condamnaţilor la moarte". Scopul princi¬ 
pal al anchetei era de a afla dacă execuţiile trebuie să fie publice. 

devenit una dintre secţiile înaltei Curţi de Justiţie. Denumirea de Bancă 
Regală derivă - şi metaforic — din aceea că, inclusiv în Parlamentul 
englez, există bănci, nu scaune individuale, doar regele/regina având o 
bancă separată ( n.t .). 

Printre cei convocaţi a fost audiat şi John Haynes, inspec¬ 
tor de poliţie aflat la pensie. Depoziţia sa merită citată inte¬ 
gral, îndeosebi pentru contradicţiile pe care le conţine şi care 

sunt instructive dacă se doreşte cunoaşterea mentalităţii de 

> > > 

acest gen. 

întrebare: - Puteţi să formulaţi, în faţa Comitetului, care este păre¬ 
rea dumneavoastră în legătură cu efectele produse de actualele pro¬ 
cedee folosite pentru a pune în practică pedeapsa cu moartea? 
Răspuns: - Cred că, în general, produc un efect excepţional asupra 
publicului. 

întrebare: - Vreţi să aveţi amabilitatea să prezentaţi Comitetului în 
ce constau efectele excepţionale produse asupra celor care asistă la 
o execuţie? 

Răspuns: - Cred că îi abate de la a comite infracţiuni, 
întrebare: - în ce fel îi abate? 

Răspuns: - Cred că, oricât ar fi de insensibili, cei care asistă la o exe¬ 
cuţie publică nu au cum să nu resimtă efectul produs asupra lor. 
Nimeni nu are chef să fie spânzurat ca un câine... Ca atare, am 
impresia că spectacolul dă rezultate de excepţie, 
întrebare: - Deci consideraţi că este de dorit ca publicul să asiste 
la execuţii? 

Răspuns: - Aşa consider. Sunt convins... că, în general, publicul 
n-ar fi mulţumit dacă execuţiile n-ar mai fi publice, 
întrebare: - Puteţi să ne explicaţi ce înţelegeţi prin „mulţumit"? Ce 
anume îl mulţumeşte? 

Răspuns: - Mulţi indivizi cred că, dacă condamnaţii la moarte n-ar 
fi executaţi în public, ar există riscul ca lucrurile să nu se desfăşoare 
aşa cum cere legea. 

întrebare: - Vreţi să spuneţi că i s-ar permite condamnatului să scape 
de condamnare? 

Răspuns:- Da. Nu cred că poate fi găsit un mijloc pentru ca, pe de 
o parte, condamnaţii să fie executaţi în taină şi, pe de altă parte, publi¬ 
cul să fie, în general, mulţumit. 

întrebare: — Admiţând că s-ar găsi un mijloc prin care să se proce¬ 
deze astfel şi, în acelaşi timp, publicul să fie convins că execuţia a avut 
loc în realitate, în acest caz credeţi că ar fi mai bine ca procedura să 
se desfăşoare în secret? 

Răspuns: — în ceea ce mă priveşte, părerea mea este că ar fi mult mai 
bine dacă execuţiile ar avea loc în taină. Dar sunt absolut convins 
că publicul n-ar fi mulţumit. Când mă refer la public, am în vedere 
marea masă formată din pătura mijlocie şi poporul de rând. 
întrebare: — Tocmai aţi afirmat că, în ceea ce vă priveşte, vă pro¬ 
nunţaţi în favoarea secretului execuţiei. Ce anume vă determină să 
faceţi această afirmaţie? 

Răspuns: - Cred că principalul efect al procedurii actuale este 
satisfacerea unei curiozităţi morbide a publicului, care n-ar tre¬ 
bui satisfăcută. 

întrebare: - Ţinând cont de tipul scenelor asociate de obicei cu 
aceste execuţii, credeţi că efectul lor moral este mai degrabă nega¬ 
tiv decât pozitiv? 

Răspuns: - Nu cred că se poate pune astfel problema. Nu cred că 
se poate face o asemenea afirmaţie, întrucât cei care resimt o plă¬ 
cere morbidă în cazul unui asemenea spectacol nu au cum să sufere 
ca urmare a respectivei expuneri ostentative... în general, cei care 
asistă la execuţii nu sunt indivizi capabili de asasinat, indiferent de 
păcatele pe care ar fi capabili să le săvârşească, pe de altă parte. Per- 
miteţi-mi să vă spun că, din proprie experienţă, cred că atât în 
planul moral cât şi în cel religios aşa ceva nu prea foloseşte pentru 
a-i împiedica pe indivizi să comită infracţiuni, 
întrebare: — Ce anume nu prea foloseşte? 

Răspuns: - Faptul de a şti că un om a fost executat. 

întrebare: - Credeţi deci că efectul pilduitor al pedepsei cu moartea 

este foarte redus. 

Răspuns: - Din contra. Cred că, într-adevăr, efectul pedepsei cu 
moartea este împiedicarea oamenilor de a comite infracţiuni. Nu 
am nici cea mai mică îndoială că, dacă ar fi abolită în această ţară, 
nimeni n-ar mai putea considera că viaţa îi este în siguranţă, 
întrebare: - în discuţiile dumneavoastră cu condamnaţii aţi obser¬ 
vat că erau în stare să regăsească în ei înşişi o minimă influenţă folo¬ 
sitoare cauzată de spectacolul unei execuţii? 

Răspuns: — Nu. 

întrebare: — Puteţi să ne vorbiţi despre experienţa pe care o aveţi în 
activitatea pe care aţi desfăşurat-o? 

Răspuns: — Am făcut parte din poliţie timp de aproape 25 de ani. 
Am început de la gradele inferioare, apoi am urcat firesc în ierarhie. 
Acum sunt la pensie. 

Iată o remarcabilă expunere a unui om care a servit loial 
în poliţie timp de un sfert de secol. Remarcabilă mai ales prin 
contradicţiile sale. Luat pe nepregătite, el îşi mărturiseşte opi¬ 
nia personală, de om onest: spectacolul este revoltător. Dar 
când preşedintele încearcă să-l încolţească, se corectează şi 

coteste conştiincios către doctrina colectivă sau mitul colectiv 
> » 

al poliţiei, pe care îl cunoaşte pe dinafară: „Dacă ar fi abolită 
pedeapsa cu moartea în această ţară, nimeni n-ar mai putea 
considera că viaţa îi este în siguranţă." întrucât „publicul n-ar 
fi mulţumit dacă execuţiile n-ar fi publice", trebuie să con¬ 
tinuăm la fel, chiar dacă, în forul nostru interior, suntem dez¬ 
gustaţi, amin. Inspectorul John Haynes a formulat filozofia 
fostei şi actualei poliţii. 

De aici decurge faptul că, după ce Comitetul din 1856 
recomandase, în unanimitate, ca execuţiile să nu mai fie 
publice, acestea au continuat să fie astfel timp de încă 12 
ani. După încă un secol, poliţia, privită ca un corp social, 
încă mai credea, cu aceeaşi tărie ca în timpul inspectorului 
Haynes, că doar spânzurarea poate preveni infracţiona- 
litatea. Legat de opinia momentului, poliţiştii cedaseră 
într-un singur punct: admiteau că, pe viitor, vor exista 
„anumiţi indivizi... pentru care chiar şi pedeapsa cu moar¬ 
tea îşi va pierde valoarea pilduitoare". Dar adăugau că, în 
condiţiile în care pedeapsa cu moartea va fi abolită, din ce 
în ce mai mulţi profesionişti ai crimei „se vor obişnui să 
folosească violenţa şi să poarte arme asupra lor; în conse¬ 
cinţă, poliţiştii, care nu sunt înarmaţi, vor fi siliţi de împre¬ 
jurări să răspundă cu aceeaşi monedă". Comisia regală a 
precizat că „nu avea dovezi că abolirea pedepsei cu moartea 
în alte ţări ar fi atras după sine consecinţele de care se temeau 
martorii audiaţi", mai exact, poliţiştii. Cu 20 de ani mai 
devreme, Comitetul formulase mai detaliat concluziile la 
care ajunsese în urma dezbaterilor: 

Nu ne-au fost aduse dovezi că după abolirea pedepsei cu moartea, 
în alte ţări s-ar fi înregistrat o creştere a numărului infractorilor înar¬ 
maţi sau sporirea condamnărilor pronunţate pentru port ilegal de 
armă. Condiţiile sociale care, în anumite ţări, îi împing pe infrac¬ 
tori să poarte ilegal arme nu au nici o legătură cu problematica 
pedepsei cu moartea. Astfel, în Belgia, unde pedeapsa cu moartea 
a fost abolită, sunt mai puţin infractori înarmaţi decât în Franţa, 
unde se aplică. In Statele Unite, pedeapsa cu moartea a fost men¬ 
ţinută pe cea mai mare parte a teritoriului... execuţiile sunt mult 
mai numeroase decât la noi, în raport cu numărul populaţiei. Cu 
toate acestea, portul ilegal de arme de foc sau de orice alt tip este 
răspândit în Statele Unite. 

Deşi Marea Britanie a menţinut pedeapsa cu moartea, în 
perioada postbelică numărul purtătorilor ilegali de arme a 
crescut, mai ales în rândul tinerilor zazou ', cauza principală 
fiind influenţa filmelor americane, a „benzilor desenate" şi a 
întregii literaturi care ridică în slăvi viaţa gangsterilor. Dar 
indivizii care se formează în spiritul acestui gen de filme şi 
acestui tip de maculatură, şi care se conduc comportamental 
după asemenea reţete, sunt, precum Craig şi Donald Brown, 


1. Termenul zazou vine de la melodia Zaz Zuh Zaz a lui Cab 
Calloway. Zazou era un curent excentric, la modă în Franţa anilor '40. 
în general, adoptaseră moda engleză sau americană. Dar, pe de altă 
parte, erau uşor de recunoscut după stilul specific al vestimentaţiei: pur¬ 
tau haine lungi (într-o perioadă în care ţesăturile erau raţionalizate) şi 
păr lung (pe când, printr-un decret al guvernului de la Vichy, părul era 
recuperat din frizerii şi din saloanele de coafură şi folosit, ca materie 
primă de interes public, la confecţionarea pâslarilor). Elementul distinctiv 
era că aveau mereu cu ei o umbrelă pe care nu o deschideau. Adepţii 
curentului zazou iubeau swingul. în timpul ocupaţiei germane organi¬ 
zau concursuri de dans, ca expresie a nonconformismului lor. Când 
evreii din Franţa au fost obligaţi să poarte steaua galbenă, mulţi tineri 
zazou şi-au pus, în semn de protest, pe piept, o stea galbenă pe care era 
scris „zazou“. Au fost şi ei deportaţi (n.t.). 

din categoria dezechilibraţilor mintal, lăudăroşilor şi palavra¬ 
giilor, pe care pedeapsa cu moartea nu-i va determina nicio¬ 
dată să nu comită infracţiuni şi care resimt chiar atracţie faţă 
de ea. Vor avea o armă de foc în buzunar pentru a le arăta pui¬ 
cuţelor de lângă ei că sunt nişte duri, şi o vor folosi cândva, 
într-un moment de panică sau delir. Mentalitatea profesio¬ 
niştilor crimei, la care se referă explicit argumentele poliţiei, 
este foarte îndepărtată de a acestora. Profesionistul ştie că arma 
descoperită asupra lui - fie că a folosit-o sau nu - este cel mai 
grav corp delict. Ştie că pentru un furt ordinar prin efracţie 
va primi doar trei luni de închisoare, dar că nu va scăpa de cinci 
ani de puşcărie dacă, în împrejurări asemănătoare, ar fi găsit 
cu o armă de foc asupra lui. Prin urmare, după cum arată 
exemplul ţărilor în care pedeapsa cu moartea a fost abolită, 
aceasta nu e necesară pentru a-i împiedica pe profesioniştii 
crimei să fie înarmaţi. In schimb, cel mai adesea acţionează ca 
o provocare asupra tânărului zazou , dezechilibrat şi lăudăros, 
care este criminalul tipic al anilor postbelici. 

Cu toate acestea, poliţiştii, sprijiniţi şi de înalţii magistraţi, 
rămân de neclintit. Iar influenţa lor asupra Parlamentului şi 
a Ministerului de Interne este mai mare ca a oricărui sindicat. 
Ultimele scandaluri provocate de executarea unor băieţi semi- 
demenţi, în pofida opoziţiei publicului şi chiar a Parlamen¬ 
tului, au fost, pentru mulţi, o lecţie amară şi umilitoare. Dar, 
în egală măsură, au fost o lecţie care le-a deschis ochii şi le-a per¬ 
mis să-şi dea seama că, aşa cum poliţistul britanic de rând este, 
ca individ, curajos şi uman, instituţia poliţiei, cu spiritul său de 
corp, cu mentalitatea sa ochi-pentru-ochi-dinte-pentru-dinte, 
este cu totul altceva. 

Iată-ne ajunşi la ultimul punct care prezintă interes în acest 
capitol: influenţa partidelor politice asupra aplicării legislaţiei 
penale. In aceşti ultimi ani, am cunoscut mai multe exemple 
de miniştri de Interne, adepţi hotărâţi ai pedepsei cu moartea 

când sunt la guvernare şi adversari ai ei, la fel de hotărâţi, când 
se află în opoziţie. înainte de a deveni ministru de Interne, Sir 
Samuel Hoare se lupta pentru abolire; de îndată ce şi-a luat 
portofoliul în primire, i s-a opus. Nici nu ieşise bine din funcţie, 
că a şi redevenit adversar al pedepsei cu moartea, tratând subiec¬ 
tul într-o carte foarte emoţionantă. Următorul exemplu este 
cel al socialistului Chuter Ede. înainte de a fi ministru, se răz¬ 
boia cu pedeapsa capitală; abia a ajuns în funcţie, că... etc. 
Ultimul pe listă este maiorul de administraţie Lloyd George, 
conservator. în 1948, înainte de a deveni ministru de Interne, 
a votat în favoarea abolirii. în 1955, s-a opus abolirii, în numele 
guvernului. Cu voia lui Dumnezeu, va avea ocazia ca, într-o 
zi, să voteze pentru ea. 

Acestea fiind spuse, trebuie precizat că ministrul de Interne 
nu exprimă doar opinia guvernului asupra pedepsei cu moar¬ 
tea. După Dumnezeu Atotputernicul, el este cel care decide 
dacă un om va fi spânzurat sau nu. S-ar putea crede că o atât 
de copleşitoare răspundere îl va face refractar la orice influenţă 
exterioară. Exemple de dată recentă arată că nu este deloc aşa. 

Aş vrea să sper că prezenta retrospectivă, oricât de sumară, 
va fi risipit în parte negurile în care este învăluită această ches¬ 
tiune şi-l va ajuta pe cititor să abordeze, fără prejudecăţi, pro¬ 
blema pedepsei cu moartea, pusă în lumină de istoria sa. 



II. Reflecţii asupra spânzurării unui porc 
sau Ce este răspunderea penală? 


în volumul L ’Homme et la Bete , al lui Mangin, poate fi 
văzută o gravură intitulată: „Pedeapsa cu moartea aplicată unei 
scroafe". Scroafa, îmbrăcată în veşminte omeneşti, cu picioa¬ 
rele strâns legate, este ţinută pe eşafod de către călău, care îi 
prinde funia în jurul gâtului. în faţă, stă grefierul care citeşte 
sentinţa de pe un sul de hârtie. La piciorul eşafodului, se îmbul¬ 
zeşte o mulţime de tipul celei care obişnuia să se adune în 
jurul arborelui din Tyburn. Mamele îşi saltă copiii în braţe ca 
să vadă mai bine, în timp ce un notabil cu figură severă arată 
cu degetul către scroafa care zbiară, explicând cu siguranţă că 
„primeşte, fără îndoială, ceea ce merită". 

în Evul Mediu - şi, în anumite cazuri izolate, până în seco¬ 
lul al XlX-lea - animalele vinovate de a fi ucis o fiinţă ome¬ 
nească erau judecate conform legii, apărate de un avocat, uneori 
achitate, de cele mai multe ori condamnate să fie spânzurate, 
arse sau îngropate de vii. Scroafa din gravură omorâse un copil. 
A fost spânzurată în 1386, la Falaise. Un cal care omorâse un 
om a fost spânzurat la Dijon în 1389. O altă scroafa, care alăpta 
şase pui, a fost condamnată la moarte în 1457, la Savigny, 
pentru uciderea unui copil, dar purceii au fost achitaţi „în lipsa 
dovezilor care să le ateste complicitatea". 

în afara uciderii unui om cu sau fără premeditare, o altă 
infracţiune pasibilă de pedeapsa cu moartea în cazul anima¬ 
lelor era întreţinerea de relaţii sexuale cu o fiinţă umană. în 
acest caz, cei doi complici, omul şi animalul, erau arşi de vii 

împreună, în conformitate cu „Lex Carolîna“. Ultimul caz 
cunoscut a fost cel al lui Jacques Ferron, ars la Vanvres, în 1750, 
pentru că s-a dedat la acte de sodomie cu o măgăriţă. In acelaşi 
timp, măgăriţa a fost achitată după ce preotul parohiei şi nume¬ 
roase notabilităţi au afirmat că fusese „victima unei violente 
şi nu participase la infracţiune de bunăvoie". 

Pedeapsa cu moartea aplicată animalelor a căzut în desue¬ 
tudine în cursul secolului al XVIII-lea. Ultimul caz amintit 
este cel al unui câine judecat şi executat pentru că a participat, 
în 1906, la Delemont, în Elveţia, la un furt şi la un asasinat. 

De ce socotim oare că spânzurarea unui animal este mai 
revoltătoare şi mai dezgustătoare decât a unui om? Problema 
se cuvine să fie examinată. 

înainte de toate, să luăm cuvântul „dezgustător". Cei mai 

mulţi dintre noi, nefiind vegetarieni, nu încercăm sentimentul 

de dezgust gândindu-ne la un viţel sacrificat fără a fi făcut să 

sufere sau la vânatul împuşcat. Ideea executării unui animal 

este respingătoare întrucât ne sugerează un mod nejustificat 

şi „artificial" de a pune capăt vieţii unei lighioane, procedeu care 

devine şi mai macabru prin grotescul ceremonialului care-i este 

asociat. Dar spânzurarea unui bărbat sau a unei femei este tot 

un ceremonial artificial, care nu are nimic atrăgător. Asasinul 

şi soldatul au un motiv pentru a omorî, ceea ce face ca acţiunea 

lor să fie mai mult sau mai puţin firească. La locul execuţiei, 

este absentă caracteristica de firesc care compensează mârşăvia 

faptei. Rămâne doar aspectul ceremonios şi macabru al actului 

care constă în frângerea unui grumaz. Să admitem totuşi că 

sentimentul de repulsie, rezultat din motive estetice, este o 

chestiune secundară. Problema principală este următoarea: de 

ce, din motive de ordin intelectual, suntem mai revoltaţi de 

executarea unui animal decât de cea a unei fiinţe umane? 

> 

Să examinăm problema din perspectiva apărării societăţii. 
Ştim că spânzurarea unui porc nu va împiedica alţi porci să 

atace copii care, din neglijenţă, au fost lăsaţi la îndemâna aces¬ 
tora. A închide bine porcul este o apărare suficientă pentru 
societate. Dar nu acesta este răspunsul corect, din moment ce 
experienţa a demonstrat în egală măsură că executarea oame¬ 
nilor, ca măsură de intimidare, nu este mai eficientă decât încar¬ 
cerarea lor. In aceste condiţii, dispare încrederea în forţa de 
intimidare a pedepsei cu moartea, iar spânzurarea unui om se 
arată a fi o cruzime la fel de inutilă ca şi spânzurarea unui cal. 
Ca atare, de ce ne indignează mai mult ideea strangulării 
unui cal? Pentru că este o creatură fără apărare? O femeie legată 
fedeleş de un scaun şi dusă să fie spânzurată este la fel de lip¬ 
sită de apărare. 

Deci trebuie căutat altundeva. Să încercăm astfel: „Această 
biată creatură nu ştia ce făcea. Nu poate fi considerată răs¬ 
punzătoare pentru faptele sale. Ca atare, procesul său se trans¬ 
formă într-o simplă farsă." Se pare că, în sfârşit, suntem pe calea 
cea bună. Dar chiar suntem cu adevărat? Dacă vi s-a întâm¬ 
plat vreodată să vedeţi cu ce ochi vinovaţi vă priveşte câinele 
vostru după ce a şterpelit un cotlet sau v-a rupt papucii, ştiţi 
că juraţii nu ar avea altă posibilitate decât să-l declare răspun¬ 
zător în baza principiilor M’Naghten: câinele vostru cunoştea 
natura acţiunii sale şi ştia că face rău săvârşind-o. 

Un porc este, bineînţeles, mai puţin inteligent decât un 
câine şi, prin comparaţie, poate fi considerat ca fiind lipsit de 
simţ moral. Dar toţi ştiu că deficienţa mintală şi lipsa simţului 
moral nu anulează răspunderea penală şi nu sunt motive sufi¬ 
cient de puternice pentru a putea pleda „vinovat dar dement". 
Straffen era nebun şi totuşi a fost condamnat la moarte după 
ce judecătorul Cassels le-a amintit juraţilor că trebuiau doar 
să se conformeze „normelor M’Naghten", „nicidecum faptului 
că este vorba despre un debil mintal, despre un om căruia 
îi lipseşte simţul moral". In aceste condiţii, acuzării nu i-ar fi 
greu să demonstreze că, în limitele modestei sale inteligenţe, 

scroafa era conştientă de ceea ce facea şi că facea un lucru 
nepermis. Dovada va fi constând în aceea că a fugit cu un aer 
vinovat când a apărut păzitorul său, în loc să vină către el, ca 
de obicei, pentru a-i cere mâncare. Putem chiar merge mai 
departe, rămânând pe terenul solid al legalităţii. Orice animal 
apt de a fi domesticit sau dresat va putea fi socotit răspunzător 
de către instanţele noastre pentru simplul motiv că dresarea 
se bazează pe crearea, în mintea animalului, a distincţiei între 
ceea ce este şi ceea ce nu este permis. Tot aşa cum în ospicii dis¬ 
ciplina se poate menţine întrucât toţi nebunii - cu excepţia 
celor furioşi, băgaţi în celule căptuşite - sunt capabili să deo¬ 
sebească „binele" de „rău“ prin raportare la regulile stabi¬ 
lite de gardienii lor. După cum remarcase Lord Bramwell cu 
aproximativ 80 de ani în urmă: „Actuala lege conţine o ase¬ 
menea definiţie a demenţei, încât nimeni nu este, cu adevă¬ 
rat, suficient de dement pentru a se putea încadra în ea.“ Este 
adevărat că dacă un debil mintal este adus în faţa instanţei, 
aceasta, conform legii, trebuie să-l încredinţeze unei instituţii 
cu profil psihiatric sau să-l pună sub supraveghere în loc să-l 
judece - cu excepţia situaţiei în care infracţiunea pe care a comis-o 
este pasibilă de pedeapsa cu moartea. In acest caz, hotărârea jude¬ 
cătorească trebuie pronunţată. 

Apărătorii animalelor vor trebui să găsească alte argumente. 
Idioţia şi lipsa simţului moral nu le vor scoate clienţii din 
încurcătură, după cum n-ar fi de folos nici pledoaria în baza 
argumentului „răspunderii diminuate" întrucât, dacă în Scoţia 
se admite existenţa răspunderii diminuate, aceasta nu există 
în Anglia sau în Ţara Galilor. 

Singura speranţă este ca acuzaţia de asasinat să se trans¬ 
forme în acuzaţie de omucidere. In cazul calului care şi-a ucis 
stăpânul cu o lovitură de copită, poate că ideea de provocare 
ar fi rezolvat situaţia, calul devenind nervos şi iritabil în urma 
faptului că a fost rănit cu o flintă în bătălia de la Cherbourg, 

iar martorii au afirmat că, din răutate, ca să-l necăjească, stă¬ 
pânul său a făcut să-i explodeze o petardă sub nas. In aceste 
condiţii, acel imbecil nu se putea învinui decât pe sine însuşi 
când calul şi-a ieşit din fire. Dar nici asta nu rezolvă situaţia. 
In primul rând, provocarea nu este o circumstanţă atenuantă 1 
dacă este săvârşită doar prin cuvinte sau gesturi. In al doilea 
rând, provocarea trebuie să fie de aşa natură încât juraţii să fie 
convinşi că: a) a lipsit total acuzatul de controlul de sine, b) ar 
fi avut acelaşi efect asupra oricărui om (sau cal) raţional. Prin 
urmare, o făptură „deficientă mintal 11 , „nebună“, „dezechili¬ 
brată mintal", sau cel puţin „foarte excitabilă sau certăreaţă" 
nu este în măsură să invoce, în cazul său, o provocare care n-ar 
fi putut determina „o persoană normală să se comporte aşa 
cum a facut-o“. Această subtilitate a legii în materie de provo¬ 
care este îndeobşte numită „criteriul omului raţional". Se 
precizează în mod explicit că, în cazul în care juraţii trebuie 
să decidă dacă provocarea a fost suficientă pentru a lipsi un 
om raţional în totalitate de stăpânirea de sine, nu trebuie să 
„ia în considerare nivelurile diverse ale capacităţii mintale". 
Asta presupune că, în estimarea efectelor provocării, juraţii 
nu trebuie să ia în consideraţie făptura vie aflată în faţa lor, ci 
o fiinţă umană ideală şi abstractă. Incredibila dispoziţie în cauză 
a fost aprobată de Curtea penală de apel (în 1940) şi de Camera 
Lorzilor (în 1942). In condiţiile acestor hotărâri, faptul de a 
fi aruncat o petardă în faţa unui cal rănit cândva de o împuş¬ 
cătură - lucru care scoate din fire animalul - nu justifică invo¬ 
carea provocării, întrucât un cal raţional nu şi-ar fi ieşit din fire. 
La fel, nu este provocare dacă i se spune „jidan împuţit" unui 
om ieşit dintr-un lagăr de concentrare, întrucât o persoană 
raţională n-ar fi fost impresionată de un asemenea cuvânt. 

1. Exceptând „împrejurările extreme şi cu un caracter excepţional". 
Nu sunt menţionate cazuri recente în care doar cuvintele sau gesturile 
să fi fost considerate ca fiind suficiente pentru provocare. 

în sfârşit, avocatul ar putea pretinde că acel cal a acţio¬ 
nat fără „intenţia de a face rău“. Dacă reuşeşte să dove- 
dească adevărul acestei afirmaţii, acuzaţia de asasinat ar 
putea fi transformată în acuzaţie de omucidere. Dar cum să 
dovedească asta? într-adevăr, în expresia „intenţia de a face 
rău“ cuvintele nu sunt folosite în sensul lor obişnuit... Este 
vorba doar despre un simbol arbitrar. Faptul de a face rău 
poate să nu aibă legătură cu vreun substrat criminal, iar 
intenţia nu e necesară, dincolo de faptul că dorinţa apare 
obligatoriu - fie şi cu o secundă doar - înaintea acţiunii. 
Deci, în această expresie, cuvântul „intenţie" este fie ine¬ 
xact, fie inutil. 

Totuşi aceste cuvinte lipsite de sens rămân criteriul fun¬ 
damental al asasinatului. în Rezumat al dreptului penal, Sir 
James Stephens a formulat, în 1877, adnotarea cea mai des 
citată pe marginea acestei legi: „Intenţia de a face rău se 
raportează la una sau mai multe stări de spirit care urmează, 
precedă actul sau coexistă cu el... prin care este provocată 
moartea, aceasta putând apărea chiar în cazul în care nu 
există premeditarea .“ 

Pe scurt, dacă animalele ar fi încă acţionate în justiţie, în 
condiţiile legii existente juraţii nu ar avea altă posibilitate decât 
să declare vinovat porcul, calul sau vaca şi să anexeze o stărui¬ 
toare cerere de graţiere. Doar câinele turbat ar putea avea câştig 
de cauză, întrucât numai acesta ar fi considerat „dement în con¬ 
diţiile normelor M’Naghten". 

Juriştii cunoşteau de multă vreme absurditatea legii, apli¬ 
cată în litera ei. în 1874, un Comitet desemnat de Camera 
Comunelor preciza: 

Situaţia în care legea ar trebui să fie clară, fără sofisme sau subter¬ 
fugii, este cea în care se află în joc viaţa omului. Or, tocmai în acest 
caz legea este încurcată cel mai mult cu sofisme şi subterfugii. 

De atunci s-au scurs 75 de ani, şi totuşi, în pofida nenu¬ 
măratelor tentative de reformă, legea este şi astăzi, în esenţă, 
la fel ca acum un secol. Exemplul cel mai clar de „sofisme" şi 
„subterfugii" îl oferă faimoasele „norme M’Naghten" cărora, 
din motive vădite, merită să le fie consacrat un capitol aparte. 



III. Precedentul fără precedent 
sau „Normele M’Naghten" 


în primii 50 de ani ai secolului nostru 1 , aproape 20 000 de 
persoane au fost judecate pentru diverse fapte penale, altele 
decât asasinatul. între acestea, doar pentru 29 pronunţarea a 
fost „vinovate dar demente", ceea ce înseamnă 0,15%. 

în aceeaşi jumătate de secol, 4 077 de persoane au fost jude¬ 
cate pentru asasinat. între acestea, 1 013 au fost puse în liber¬ 
tate sau achitate. Din cei 3 064 de acuzaţi de asasinat, în cazul a 
1 241 pronunţarea a fost „vinovate dar demente" fie în perioada 
urmăririi, fie de către tribunal, ceea ce înseamnă 40%. 

Altfel spus, demenţa, ca mijloc de apărare, reprezintă o 
excepţie în procesele privitoare la alte infracţiuni decât asasina¬ 
tul, în timp ce, când este vorba despre asasinat, devine aproape 
regulă. în mai mult de jumătate din aceste procese, instanţa 
dezbate problema sănătăţii mintale a acuzatului, la ospiciu 
fiind trimişi de două ori mai mulţi ucigaşi decât la spânzură¬ 
toare. Este evident că asasinatul este mai aproape de demenţă 
decât orice altă infracţiune. Dar această constatare explică insu¬ 
ficient marea disproporţie (40% contra 0,15%) între cazurile 
în care demenţa a fost invocată ca mijloc de apărare în proce¬ 
sele de asasinat şi cele în care a fost invocată în alte procese. Ade¬ 
văratul motiv constă în aceea că, în toate cazurile de infracţiuni 
sau delicte, pedeapsa acuzatului este lăsată la aprecierea tribu¬ 
nalului, cu excepţia situaţiilor în care legea prevede, inflexibil 


1. Secolul XX (n.t.). 

şi inexorabil, pedeapsa cu moartea. In funcţie de circumstan¬ 
ţele speţei, un spărgător, un individ care s-a făcut vinovat de 
viol pot fi condamnaţi la pedepse variind între închisoare cu 
suspendare şi 15 ani de detenţie. Dar în cazul unui asasin - indi¬ 
ferent de faptul că va fi otrăvit pe cineva cu sânge rece, va fi ucis 
din milă sau va fi supravieţuit unei sinucideri în doi - juraţii 
pot alege doar între a-1 declara vinovat sau „vinovat dar dement". 
Ţinând cont de circumstanţele procesului, nu există alt mijloc 
(cu excepţia cererii de graţiere, al cărei rezultat este nesigur) 
pentru a salva un om care, conform convingerii juraţilor, neîn¬ 
doielnic, n-ar trebui să fie spânzurat. De unde şi imensa im¬ 
portanţă a „normelor M’Naghten" care definesc cazurile de 
demenţă. Intr-adevăr, demenţa este unica portiţă de scăpare 
atât pentru juraţi cât şi pentru acuzat, prinşi în capcana unei 
legi învechite şi inflexibile. în plus, aceste norme presupun 
implicit definirea a ceea ce se înţelege prin „răspundere penală". 
Ele au deci un rol determinant în problematicile filozofică, 
ştiinţifică şi morală puse în cauză de justiţia umană. Voi pre¬ 
zenta studiul asupra acestui ultim aspect în capitolul intitulat 
„Voinţă liberă şi determinism". 

Deci în jurisprudenţa care decurge din sentinţa M’Naghten 
se află unica speranţă a infractorului. Mai exact, ea indică fie 
direcţia către eşafod, fie către ospiciu, din moment ce, excep¬ 
tând graţierea, nu mai există altă ieşire. Am văzut că două treimi 
dintre cei găsiţi vinovaţi au fost salvaţi prin intermediul aces¬ 
teia. Este deci limpede că istoria sentinţei M’Naghten este esen¬ 
ţială pentru înţelegerea problemei pedepsei cu moartea. 

M’Naghten nu era un judecător, ci un nebun. Era un pro¬ 
testant din nordul Irlandei care trăia cu ideea fixă că Sanctitatea 
Sa Papa, Ordinul Iezuiţilor şi liderul Partidului Conservator, 
Sir Robert Peel, conspirau împotriva vieţii sale. în aceste con¬ 
diţii, şi-a procurat un pistol şi, într-o bună zi din 1843, s-a 
postat în Downing Street cu intenţia de a-1 împuşca pe Peel, 

despre care credea că este Diavolul. întrucât, în epocă, presa 
ilustrată nu se inventase, M’Naghten nu ştia cum arăta Peel. 
De aceea a tras din greşeală în Edward Drummond, secreta¬ 
rul lui Peel, care se găsea pe acolo. 

La procesul său au fost audiaţi 8 medici (cuvântul psihia¬ 
tru nu fusese încă inventat), toţi afirmând că, dată fiind ideea 
sa fixă, M’Naghten nu avea nici un fel de control asupra actelor 
sale. Când au terminat, Lord Chief Justice Tindal a oprit prac¬ 
tic procesul şi le-a cerut juraţilor să dea verdictul „nevinovat 
din cauză de demenţă". M’Naghten a fost trimis la ospiciu. 

Procesul a prilejuit numeroase discuţii, iar „oracolele" 
momentului socoteau că M’Naghten trebuia spânzurat, fără 
îndoială pentru a împiedica alţi nebuni de acelaşi gen să 
creadă că Papa şi Sir Robert Peel aveau ceva împotriva vieţii 
lor. Ca de obicei, Camera Lorzilor s-a conformat opiniei 
„oracolelor". înălţimile Lor au întocmit un chestionar pri¬ 
vind răspunderea penală a persoanelor atinse de tulburări 
mintale. Chestionarul n-a fost trimis corpului medical, ci 
celor 15 judecători care prezidau tribunalele regatului. Răs¬ 
punsurile lor, aşa cum au fost formulate de 14 din cei 15 
judecători, constituie „normele M’Naghten". Ar fi mai corect 
să fie numite „normele anti-M’Naghten" din moment ce 
14 judecători au ajuns la concluzia că medicii se înşelaseră 
când au pus diagnosticul şi că M’Naghten ar fi trebuit spân¬ 
zurat. Această fericită improvizaţie a reuşit - ca şi alte texte 
juridice - să supravieţuiască triumfal furtunilor timp de un 
secol sau, mai exact, timp de 113 ani, până astăzi. Printre 
pasajele cele mai importante ale răspunsului judecătorilor, 
există în primul rând cel conform căruia 


.. .pentru a invoca demenţa trebuie să se dovedească foarte clar că, în 
momentul în care a comis actul ce i se impută, inculpatul era lipsit 
de raţiune, provenind dintr-o boală mintală, astfel încât n-a putut 

discerne natura şi calitatea actului pe care l-a săvârşit sau, dacă a 
discernut, n-a putut cunoaşte că lucrul pe care îl făcea era rău. 

In al doilea rând, dacă cineva este afectat de idei fixe demen¬ 
ţiale, „în ceea ce priveşte răspunderea, trebuie să fie considerat 
în aceeaşi situaţie precum cea în care s-ar afla dacă faptele care 
fac obiectul ideii sale fixe ar fi reale". 

Altfel spus, era necesar ca M’Naghten să fie spânzurat întru¬ 
cât, chiar dacă a dat dovadă de demenţă crezând că Peel îl per¬ 
secută, ar fi trebuit să aibă mintea suficient de sănătoasă pentru 
a se decide să nu tragă, întrucât ar fi trebuit să cunoască faptul 
că legea nu-ţi permite să-l împuşti pe cel care te persecută. Vom 
vedea că, referitor la cazul lui Ley, după mai bine de un secol, 
Lord Goddard a fost obligat să adopte, în cursul depoziţiei, 
aceeaşi atitudine în faţa Comisiei regale. 

Deşi „normele M’Naghten" au fost stabilite chiar în anul 
în care Joseph Smith autoriza poligamia la mormoni, acestea 
au echivalat cu un regres către o epocă şi mai îndepărtată. In 
anul 1800, un bărbat pe nume James Hatfield, care era marcat 
de ideea fixă că salvarea lumii depinde de el, a comis un aten¬ 
tat împotriva vieţii lui George III. A fost achitat pe motiv de 
demenţă, după un ilustru discurs al Lordului Erskine. In esenţă, 
acesta a afirmat că un om care acţionează sub imperiul unei 
idei fixe este dement şi, în consecinţă, iresponsabil, chiar dacă 
nu şi-a pierdut judecata în întregime. Erskine cunoştea ceea 
ce „oracolele" nu vor afla niciodată, întrucât acel lucru le-ar 
distruge în întregime universul artifical în care se mişcă: în 
străfundurile sale, natura umană este guvernată de emoţii şi 
impulsuri, de pasiune şi credinţă, toate acestea acoperite cu 
un strat relativ nou şi precar de raţiune, susceptibil de a plesni 
când presiunea internă devine prea puternică. Mai ştia că, dacă 
acest strat crapă, raţiunea nu mai controlează acţiunea, chiar 
dacă îşi va fi păstrat capacitatea de a deosebi „binele" de „rău". 

în expresia argotică „are o spărtură la mansardă" se vădeşte lim¬ 
pede cunoaşterea spiritului omenesc pe care legea o refuză în 
baza ipotezei absurde conform căreia, dacă x% din facultăţile 
mintale sunt distruse, atunci y% continuă să funcţioneze ca 
şi cum nu s-ar fi întâmplat nimic, acest lucru permiţând unui 
om să-şi stăpânească impulsurile ca şi cum ar fi normal. 

Punctul de vedere al lui Erskine asupra demenţei, care a 
condus la achitarea lui Hatfield în 1800, n-a fost permanent 
adoptat în procesele ulterioare. A fost totuşi un precedent cele¬ 
bru, căruia i s-au conformat judecătorii când l-au achitat 
pe M’Naghten. Normele anti-M’Naghten sunt, de altfel, o 
curiozitate fără precedent în istoria cutumei, întrucât erau doar 
un raţionament legat de un caz abstract şi fictiv, nicidecum de 
unul real. Din punct de vedere tehnic, ele nu pot fi considerate 
născătoare de jurisprudenţă, din moment ce nu se întemeiază 
pe un proces. Dar dăinuie, inflexibile şi indestructibile, în 
pădurea împietrită a legii. Aşa se face că, la întrebarea dacă un 
inculpat este sau nu responsabil şi, în consecinţă, dacă trebuie 
să trăiască sau nu, se răspunde astăzi în conformitate cu opinia 
celor 14 judecători care, în 1843, explicau de ce M’Naghten 
n-ar fi trebuit să fie pus în libertate. De când există cutuma, 
judecătorii s-au bazat pe precedent; dar, de un secol, nenu¬ 
mărate persoane au avut soarta decisă în baza anti-preceden- 
tului care constituie o judecată fictivă, special concepută pentru 
a reveni asupra unei alte hotărâri judecătoreşti care a fost pro¬ 
nunţată într-un proces real. 

Este important de reţinut că „normele M’Naghten" s-au 
născut în 1843, când cuvântul psihiatrie încă nu fusese inven¬ 
tat, când Darwin încă nu publicase Originea speciilor, când 
încă nu se putea imagina faptul că omul are un trecut biologic, 
instincte „animalice" şi impulsuri care, chiar dacă într-un salon 
din epoca victoriană ar fi fost considerate manifestări lamen¬ 
tabile, sunt totuşi parte a patrimoniului său natural şi, în acelaşi 

timp, o explicaţie şi o justificare parţială a actelor sale. In plus, 
nimeni nu-şi imagina că educaţia, copilăria şi mediul social sunt 
răspunzătoare în mare măsură pentru formarea caracterului, 
inclusiv caracterul criminalilor. Anul 1843 a fost cel în care o 
comisie regală de anchetă asupra minelor sugera că nu este 
tocmai potrivit ca femeile şi copiii să muncească în subteran 
timp de 14 ore pe zi. Dar chiar şi în acea perioadă „normele 
M’Naghten“ erau anacronice, condamnate de majoritatea 
corpului medical şi de reprezentanţii cei mai luminaţi ai pro¬ 
fesiilor juridice. în 1864, medici din spitale şi din ospicii - cine 
este mai în măsură ca ei să vorbească despre nebunie? - au 
decis prin vot următoarea rezoluţie: 

In cea mai mare parte, criteriul legal al stării mentale a unui cri¬ 
minal în baza căruia se stabileşte că este nebun, criteriu care exprimă 
tendinţa de a face ca inculpatul să fie considerat responsabil întrucât 
face diferenţa între bine şi rău, este incompatibil cu faptul, bine 
cunoscut de fiecare participant Ia această întrunire, că facultatea de a 
distinge între bine şi rău există frecvent la cei care sunt, neîndoielnic, 
demenţi; în egală măsură, aceasta se asociază deseori cu maniile 
periculoase şi incontrolabile. 

Judecătorii s-au opus însă oricărei reforme. 

Zece ani mai târziu, Stephen, cea mai mare autoritate juri¬ 
dică a timpului, a încercat să amendeze „normele M’Naghten", 
dar judecătorii au refuzat şi atunci orice modificare. Acesta a 
fost prilejul în care Lord Bramwell (inventatorul Societăţii cu 
Răspundere Limitată) a făcut celebra remarcă deja citată: nor¬ 
mele „conţin o asemenea definiţie a dementei încât nimeni 
nu este, cu adevărat, suficient de dement pentru a se putea 
încadra în ea, deşi definiţia este totuşi bună şi logică". 

Pentru studierea problemei, în 1922, a fost creat un comi¬ 
tet a cărui preşedinţie i-a fost încredinţată judecătorului Lord 
Atkin. Comitetul a ascultat opiniile formulate de membrii 

Asociaţiei Medicilor Britanici şi ai Asociaţiei Regale de Medi¬ 
cină Psihologică. Comitetul a acceptat propunerile în vederea 
amendării normelor, astfel încât un individ să nu mai poată 
fi considerat răspunzător din punct de vedere penal dacă, din 
cauza unei boli mintale, acţiona sub imperiul unui impuls 
incontrolabil. Ca de obicei, guvernul a refuzat să accepte reco¬ 
mandările Comitetului pe care îl desemnase şi a retrimis pro¬ 
blema la judecători. Dintre cei 12 judecători care prezidau 
tribunalele regatului, 10 au votat, ca de obicei, împotriva refor¬ 
mei, iar Camera Lorzilor, tot ca de obicei, a fost de acord res¬ 
pingând proiectul de lege. în cursul dezbaterii, Lord Chief 
Justice Hewart s-a referit la modificările propuse ca la „teoria 
bizară a impulsului incontrolabil care, dacă ar fi admisă ca 
parte a sistemului nostru, l-ar răsturna total“. 

După încă un sfert de secol, Comisia regală din 1948 a pro¬ 
pus ca „normele M’Naghten“ să fie abrogate şi problema răs¬ 
punderii penale să fie lăsată la aprecierea juraţilor. Sau, dacă 
nu, ca normele să fie extinse şi asupra cazului în care inculpatul 
fusese declarat „incapabil de a se împiedica să comită actul" 
care îi era imputat. în fapt, era amendamentul propus de 
Stephen cu 80 de ani în urmă şi de Comitetul Atkins cu 25 de 
ani în urmă. Ca de obicei, judecătorii s-au opus. Ca de obicei, 
guvernul a refuzat să acţioneze în conformitate cu propunerile 
Comitetului pe care el însuşi îl desemnase. La ultima dezba¬ 
tere parlamentară, procurorul general a declarat fără ocolişuri 
că „ar fi foarte greu să fie stabilită o normă mai bună decât 
«norma M’Naghten»", iar ministrul de Interne, fostul aboliţio¬ 
nist Lloyd George, a declarat în Camera Comunelor: 

Guvernul a studiat problema cu mare atenţie... Este dispus să 
adopte punctul de vedere conform căruia tulburarea prezentei 
situaţii n-ar aduce nici un avantaj şi că e mai bine să fie lăsate 
lucrurile aşa cum sunt. 

Situaţia actuală poate fi rezumată prin următorul citat din 
raportul Comisiei regale: „Dacă o persoană atinsă de o astfel 
de anomalie (deficienţă mintală) este acuzată de asasinat şi 
dacă juraţii sunt convinşi că a comis actul pentru care este 
inculpată, juraţii nu au altă posibilitate decât să o declare vino¬ 
vată de asasinat, iar judecătorul este obligat să pronunţe sen¬ 
tinţa cu moartea." 

In legătură cu anumite aspecte ale legii referitoare la asasi¬ 
nat, un eminent psihiatru afirma recent: 

I-ar fi greu cuiva să asocieze, într-un spaţiu foarte limitat, atât de 
multe cuvinte abstracte şi vagi, atâtea verbe echivoce, atâtea născo¬ 
ciri care nu se pot susţine... Conceptul însuşi de „răspundere 
penală" este o ficţiune, imposibil de susţinut din punct de vedere 
logic... Dacă este adevărat că se face totdeauna dreptate, acest lucru 
nu se datorează normelor, ci bunului-simţ cu care sunt aplicate de 
către instanţele noastre. Când un individ acuzat de asasinat pare să 
fie un om decent şi când se pare că a fost puternic provocat de vic¬ 
timă - despre care se poate spune spune că a primit doar ceea ce a 
meritat -, când, în acelaşi timp, inculpatul suferă de o particulari¬ 
tate mentală necaracteristică celor mai mulţi dintre noi, procurorul 
general atenuează duritatea cuvintelor, judecătorii lasă a se înţelege 
că înclină către îngăduinţă, iar juraţii se agaţă de cel mai mic motiv 
pentru a nu pronunţa un verdict care ar fi urmat, automat, de con¬ 
damnarea la moarte. 

Cu alte cuvinte, în ceea ce priveşte asasinatul, ne aflăm 
într-o situaţie precum cea a furturilor de mică importanţă din 
secolul al XlX-lea. Când juraţii erau obligaţi de situaţie să con¬ 
damne un biet nenorocit care furase un obiect estimat la 40 de 
şilingi, se afirma că obiectul respectiv valora doar 39 şi astfel 
se dădea o palmă unei legi anacronice. Astăzi, în faţa aceluiaşi 
tip de dilemă, bietul nenorocit este declarat vinovat dar dement 
- chiar dacă nu este - întrucât este unicul mijloc posibil 
de a-1 salva. 

Uneori, juraţii reuşesc să salveze astfel un om. Alteori, nu. 
Totul depinde în mare măsură de curajul şi de determinarea lor, 
când trebuie să nu ia în seamă faptul că magistratul îi îndeamnă 
să fie aspri. Totul depinde şi mai mult de omenia sau lipsa de 
omenie a judecătorului însuşi. Când judecătorul este omenos, 
„lărgeşte 1 * norma. Cu 50 de ani în urmă, una dintre cele mai 
mari autorităţi în materie scria că, în astfel de împrejurări, 
„judecătorul trebuie să se raporteze strict la termenii legii, 
apoi să «lărgească» sensul cuvintelor folosite de lege până în 
punctul în care individul care nu are exerciţiul limbajului judi¬ 
ciar să fie zăpăcit de distorsiunile şi deformările la care sunt 
supuse bietele cuvinte de către acesta şi până când ajunge 
să se îhtrebe dacă e nevoie să dispui astfel de o limbă a cărei 
vădită utilitate este că poate însemna orice vrea să spună cel 
care o foloseşte**. * 

Dar, după cum există judecători omenoşi, alţii se agaţă 
încă de legile din epoca de piatră. Straffen a fost condamnat la 
moarte după ce judecătorul îi avertizase pe juraţi să nu ţină cont 
că inculpatul este redus miiţtal; Bentley, în vârstă de 19 ani, 
analfabet şi atins de debilitate mintală, a fost spânzurat anul 
următor; Lentchitsky, la rândul său debil mintal, a fost spân¬ 
zurat în acelaşi an. Dar există şi multe alte cazuri în care băr¬ 
baţi şi femei au fost trimişi la ospiciu deşi erau sănătoşi mintal, 
întrucât, dată fiind inflexibilitatea legii, în cazul asasinatului 
este imposibil ca pedepsa să fie în vreun fel îndulcită. O jude¬ 
cată care poartă asupra vieţii unui om este cel mai solemn 
dintre toate actele prevăzute de lege. Dacă legea este absurdă, 
totul se transformă într-un joc de ruletă. 

In acest joc absurd şi ucigaş sunt favorizate numerele 
nefaste, întrucât, cel mai adesea, misiunea de a „lărgi** legea 
revine psihiatrilor solicitaţi de apărare. S-a văzut că „normele 
M’Naghten** sunt, de fapt, o expresie a atitudinii de neîncre¬ 
dere a judecătorilor faţă de medici. De atunci, în tribunale, 

între judecătorii care apără normele şi medicii care li se opun, 
s-a desfăşurat un război mai mult sau mai puţin pe faţă. Totuşi, 
după cum remarca doctorul Hobson, „a te opune unui jude¬ 
cător înseamnă, uneori, să pui în joc viaţa unui om“. A dat 
apoi un exemplu-tip dintr-un proces în care „interogatoriul 
la care fusese supus din partea acuzării nu ridica mari pro¬ 
bleme", dar în care judecătorul, când a rezumat dezbaterile, a 
dat de înţeles că psihiatrul era incompetent şi că, în plus, fusese 
influenţat. Judecătorul le-a cerut jurţilor să declare inculpatul 
vinovat de asasinat (era vorba despre o femeie care îşi omorâse 
copilul). Juriul, neţinând cont de cuvintele judecătorului, a 
dat verdict de achitare. Dar este clar că a fost vorba despre un 
noroc şi o parodiere a actului de justiţie. 

Judecătorii sunt principalul obstacol în faţa reformării 
acestor norme anacronice. Argumentele lor sunt mereu 
aceleaşi: nu poate fi identificată nici o dispoziţie mai bună; 
ar fi „subversiv" să se accepte argumentul impulsului incon- 
trolabil sau cel al răspunderii atenuate etc. Cu toate acestea, 
doctrina răspunderii diminuate este admisă în Scoţia de 
peste 100 de ani, spre deplina satisfacţie a oamenilor legii, 
a psihiatrilor şi a publicului. Aceasta permite tribunalelor 
scoţiene să tină cont de cele mai slabe deficiente mintale, si 
„când juraţii sunt convinşi de faptul că, şi în condiţiile în 
care nu este dementă, o persoană inculpată pentru asasinat 
poate fi atinsă de debilitate sau de anomalii mintale, apro- 
piindu-se de demenţă astfel încât să se poată considera că 
răspunderea sa este grav diminuată, crima nu va fi judecată 
ca asasinat ci ca omucidere". Când a fost interogat în legă¬ 
tură cu acest subiect, Lord Goddard s-a văzut silit să răs¬ 
pundă în faţa Comisiei regale după cum urmează: 

întrebare: - Am studiat statisticile privitoare la cazurile de asasinat 

în Scoţia din ultimii 49 de ani. Am găsit 590 de cazuri de asasinat, 

dar numai în 29 de situaţii au avut loc execuţii, ceea ce pare a fi o 
prea mare îngăduinţă. 

Răspuns: - Foarte mare îngăduinţă. 

întrebare: - Să înţeleg că s-au bazat pe doctrina răspunderii 
diminuate? 

Răspuns: - Singurul lucru pe care l-am citit în legătură cu răspun¬ 
derea diminuată I-am găsit în procesele-verbale întocmite după pri¬ 
mele audieri făcute de Comisia dumneavoastră... 
întrebare: - Să înţeleg că n u vă simţiţi prea familiarizat cu doctrina 
scoţiană a răspunderii diminuate, astfel încât să acceptaţi să formu¬ 
laţi o opinie în legătură cu utilitatea sau inutilitatea includerii sale, 
pe viitor, în legea engleză? 

Răspuns: - Nu cunosc prea multe în legătură cu acest subiect. Aş 
prefera să nu formulez nici o opinie. Consider că este foarte greu să 
ne cunoaştem bine propriile legi. 

Totuşi, cu câteva minute mai devreme, la întrebarea legată 
de unificarea legislaţiilor scoţiană şi engleză, Lord Goddard 
răspunsese: 

Sunt întru totul de acord: în această materie legea ar trebui să fie 
aceeaşi în Anglia şi în Scoţia, cu condiţia ca scoţienii să accepte; dar 
sunt prea ataşaţi de legile lor. 

Să ne delectăm cu această logică. Cunoaştem deja faptul 
că nu contează experienţa ţărilor în care a fost abolită pedeapsa 
cu moartea, întrucât străinii sunt altfel. Acum aflăm că nici 
experienţa Scoţiei nu contează mai mult, poate pentru că 
şi scoţienii sunt altfel decât englezii. Ca atare, e inutil să ne 
străduim studiindu-le legile, cu toate că, pentru a cunoaşte în 
profunzime doctrina şi practica răspunderii diminuate, este 
suficientă o dimineaţă de studiu. Legea Regatului Unit al 
Marii Britanii şi al Irlandei de Nord va putea fi unificată doar 
când scoţienii nu vor mai fi ataşaţi de propriile legi - altfel 
spus, când vor accepta să se întoarcă de la răspunderea dimi¬ 
nuată la anul 1843 şi la „normele M’Naghten 11 . 

Filozofia situaţiei este rezumată în dialogul următor, purtat 
între Lord Chief Justice şi membrii Comisiei regale: 

întrebare: — Sunteţi de acord cu opinia general răspândită conform 
căreia nu se cuvine să fie spânzuraţi cei care pot fi numiţi demenţi, 
în sensul medical al termenului? 

Răspuns: - Cred că aceasta depinde mai ales de ceea ce se doreşte a 
se înţelege prin cuvintele „în sensul medical al termenului"... Cri¬ 
teriile aplicate în asemenea cazuri trebuie să fie doar cele ale răs¬ 
punderii (deci criteriile M’Naghten), nicidecum cele care permit să 
se afle dacă un om este, sub anumite aspecte, mintal anormal. 

Lord Goddard a mai fost întrebat dacă e de acord cu obi¬ 
ceiul ca ministrul de Interne să ordone o anchetă pentru a sta¬ 
bili în ce măsură condamnatul este, din punct de vedere mintal, 
apt pentru spânzurătoare atunci când apărarea pledează cauza 
demenţei şi argumentul său este respins. 

Dacă a fost găsit răspunzător, după ce juriul se va fi lămurit asupra 
stării sale mentale, şi dacă nu va fi intervenit vreo schimbare în 
starea sa, nu văd de ce să fie suspendată execuţia şi, după cum am 
mai afirmat, cred că ne aflăm, în acest caz, în faţa negării judecăţii 
de către juraţi. 

Este vorba despre o absurditate, bineînţeles. Suspendările 
acordate în astfel de cazuri nu sunt în nici un fel „negări ale 
judecăţii de către juraţi", ci negări ale normelor M’Naghten. 
Juraţii trebuie să respecte aceste norme, nu pe ministrul de 
Interne. Acesta reprezintă ultimul recurs care permite scăpa¬ 
rea din laţul acestor norme, recurs pe care Chief Justice vrea 
să-l interzică, după cum rezultă din urmarea dialogului: 

întrebare: - Vreţi să spuneţi prin aceasta că aceleaşi criterii de răs¬ 
pundere trebuie aplicate în două stadii, mai exact, într-o primă fază 
pentru a afla dacă inculpatul va fi socotit vinovat şi condamnat la 
moarte şi, ulterior, pentru a afla dacă va fi spânzurat? 

Răspuns: - Da... dacă aşa consideră juraţii... că este răspunzător faţă 
de actul comis în termenii definiţiei date de „normele M’Naghten", 
nu văd vreun motiv pentru care să nu fie executat, 
întrebare: - în depoziţia sa, ministrul de Interne ne-a dat câteva 
indicaţii legate de cele mai obişnuite motive din cauza cărora minis¬ 
trul de Interne recomandă uneori suspendarea executării. Unul 
dintre ele este: „Dacă un asasinat este comis fără premeditare, con¬ 
secinţă a unui neaşteptat act delirant, în condiţiile în care, anterior, 
asasinul nu dorise să-i facă în vreun fel rău victimei, se recomandă 
adesea comutarea pedepsei. în astfel de cazuri este uneori necesar 
să se ia în consideraţie faptul că inculpatul, chiar dacă nu va fi fost 
într-o stare demenţială, este redus mintal sau anormal de instabil 
emoţional." Să înţeleg că vă referiţi la astfel de aspecte? 

Răspuns: - Continui să cred că este vorba despre o ştirbire adusă 
concepţiei despre judecată de către juraţi, de vreme ce ministrul de 
Interne ia o decizie neconformă cu a acestora, după ce va fi proce¬ 
dat la o anchetă lipsită de publicitate... Este o gravă anomalie, mai 
ales gândindu-ne la acea aşa-zisă depoziţie pe care ne-a fost dat s-o 
auzim din partea unor anumite persoane care îşi spun psihiatri. 

Presat să îşi detalieze răspunsul la acest punct, Chief Justice 
a adăugat: 

Cred, într-adevăr, că deseori sfaturile pe care se bazează în acţiunile 
sale ministrul de Interne sunt mult prea favorabile condamnatului. 
Am aici o notă recentă referitoare la un caz în care ministrul de 
Interne a ordonat suspendarea executării unui bărbat. Am citit cu 
cea mai mare atenţie raportul întocmit de trei medici specialişti care 
l-au examinat pe acel bărbat şi care au recomandat clemenţa. Mărtu¬ 
risesc că îmi este foarte greu să descopăr faptele pe care s-au bazat, 
întrebare: - Pentru un moment, voi juca rolul avocatului minis¬ 
trului de Interne şi vă voi spune: „...Decizia juriului purta asupra 
aspectului de a afla dacă acest bărbat avea cunoştinţă de natura actului 
comis şi dacă ştia că acţiona negativ, conform „normelor M’Naghten”. 
Eu trebuie să decid cu totul altceva: anume dacă acel bărbat se află 
într-o stare care să permită spânzurarea." Ce aveţi de răspuns aici? 
Răspuns: - Răspund că, dacă acest om este responsabil în confor¬ 
mitate cu „normele M’Naghten" şi dacă nu a survenit nimic nou, 
nu văd motivul pentru care ministrul de Interne ar fi de altă părere. 



90 REFLECŢII ASUPRA PEDEPSEI CU MOARTEA 


Comisarii l-au audiat referitor la un caz concret. Cel al lui 
Ley (supranumit „asasinul de la carieră"), al cărui proces fusese 
prezidat de însuşi Lord Goddard. Făcuse referiri la proces în 
memoriul adresat Comisiei regale, declarând că „nu s-a îndoit 
nici o clipă de faptul că inculpatul era dement; întregul său 
comportament era expresia unui caz tipic de paranoia". Ley a 
fost condamnat la moarte de Lord Goddard. Ministrul de 
Interne a ordonat o expertiză medicală, iar Ley a fost declarat 
dement. A fost trimis la ospiciul din Broadmoor, unde a murit 
după câteva săptămâni. 

întrebare: - Să luăm foarte interesantul caz al lui Ley, despre care 
am vorbit. Aveţi vreo îndoială asupra faptului că avea probleme 
mintale? 

Răspuns: - Nu. Cred că era dement, judecând după felul în care 
dădea declaraţii... 

întrebare: - Nu putea fi protejat de „normele M’Naghten“? 
Răspuns: - Nu. Cel puţin, asta e părerea mea. 
întrebare: — Să înţeleg că nu doreaţi să-l vedeţi spânzurat pe acel om? 
Credeţi că nu era apt pentru a fi spânzurat? 

Răspuns: - Cred că ar fi fost absolut firesc să fie spânzurat. 

Să-i fim recunoscători lui Lord Goddard. Cea mai bună 
pledoarie în favoarea abolirii pedepsei cu moartea o reprezintă 
argumentele folosite de susţinătorii ei şi mentalitatea acestora. 



IV. Voinţă liberă si determinism 

> j 

sau O Filozofie a ştreangului 


l 

Să examinăm din nou problema aparent anodină: de ce 
spânzurarea unui animal ne pare mai dezgustătoare decât a 
unei fiinţe umane? 

Am văzut că, în conformitate cu vechea lege, nici calul care 
îşi omora stăpânul şi nici câinele care fura carnea pentru raso¬ 
lul de duminică nu aveau vreo şansă să scape, întrucât ştiau ce 
fac şi că ceea ce fac e condamnabil. Evident, câinele este inca¬ 
pabil să se apere altfel decât dând din coadă şi privind trist, cu 
ochii mari. Dar mulţi infractori sunt la fel de muţi în boxa acu¬ 
zaţilor, iar animalele, la rândul lor, puteau conta pe serviciile 
unui avocat. Cu toate acestea, deşi cunoaştem că un câine bine 
dresat ştie ce are de făcut - în consecinţă, distinge binele de 
rău - şi că, în aceste condiţii, nimic nu împiedică să fie consi¬ 
derat „răspunzător penal", avem impresia foarte clară că un 
om este totdeauna mai răspunzător decât un animal, sau, cel 
puţin, că este răspunzător altfel şi, oarecum, mai elevat. In cazul 
câinelui sau al cimpanzeului, suntem total dispuşi să admitem 
scuza „impulsului care constrânge", suntem gata să spunem 
că nu puteau rămâne stăpâni pe ei înşişi. Asta înseamnă că 
admitem în acelaşi timp că un om poate totdeauna să rămână 
stăpân pe el însuşi şi, când comite o infracţiune, acţionează ca 
urmare a unei alegeri deliberate, în mod independent de orice 
constrângeri interioare şi prin exercitarea liberei sale voinţe. 

Afirmăm: câinele a acţionat aşa cum a facut-o întrucât nu 
s-a putut abţine. Dar omul care a comis o infracţiune ar fi putut 
rezista tentaţiei acesteia dacă şi-ar fi dat „mai multă osteneală", 
dacă s-ar fi „străduit mai mult", dacă ar fi „ştiut să rămână mai 
stăpân pe sine". „Mai mult", „mai bine" - decât ce? Decât stră¬ 
duinţa pe care şi-a dat-o. Convingerea conform căreia ar fi putut 
şi ar fi trebuit să se străduiască mai mult se sprijină pe ipoteza 
că o persoană dată, aflată într-o situaţie dată, poate să aleagă 
între două moduri de a reacţiona. Altfel spus, aceeaşi cauză poate 
produce două sau mai multe efecte. Această ipoteză contrazice 
chiar fundamentele ştiinţei. Totuşi ea subîntinde conceptul 
de „răspundere penală" din care derivă întreaga structură a legii. 

Disputa între teoria liberului arbitru şi cea a determinismului 
nu a fost nicicând menţionată în controversa seculară privind 
pedeapsa cu moartea. Şi totuşi, se află în centrul ei. Ea este 
evitată întrucât reprezintă cea mai veche şi mai supărătoare 
problemă ridicată de filozofie şi, de asemenea, fiindcă e probabil 
nerezolvabilă. Cu toate acestea, o voi evoca, fie şi pentru a arăta 
că incapacitatea noastră de a o rezolva vreodată este ea însăşi 
un argument împotriva pedepsei cu moartea. 

Nu e vorba despre o dilemă aparţinând domeniului abstract 
al filozofiei: este o problemă care impregnează acţiunile vieţii 
noastre cotidiene. Pe de o parte, ştiu că tot ce se întâmpă este 
determinat de legile naturii. în consecinţă, întrucât aparţine 
universului naturii, comportamentul meu este determinat de 
ereditate şi de mediul social. Dar, pe de altă parte, în contra¬ 
dicţie cu această certitudine, simt că sunt liber să aleg chiar 
acum între a scrie acest text şi a-1 amâna ca să mă duc să beau 
un pahar la cârciumă. Educaţia mea ştiinţifică îmi arată că hotă¬ 
rârea va fi determinată de trecutul meu, iar ceea ce simt ca fiind 
o „liberă alegere" este doar o iluzie. îmi mai arată că satisfacţia 
pe care aş încerca-o mâine de a fi rezistat tentaţiei nu este mai 
puţin iluzorie: dacă în ceea ce face un om este ghidat de legile 

naturii, nu stă în puterea noastră nici să-l aprobăm, nici să-l 
dezaprobăm în acest sens mai mult decât i-am putea reproşa 
unui ceas că merge înainte sau rămâne în urmă. Din punct de 
vedere ştiinţific, acţiunile unui om sunt la fel de strict deter¬ 
minate de genele care i s-au transmis cu patrimoniul ereditar, 
de funcţionarea glandelor endocrine sau de ficatul său, de edu¬ 
caţia şi de experienţele sale trecute care îi modelează obiceiurile, 
gândurile, convingerile şi propria filozofie, pe cât este determi¬ 
nată funcţionarea unui ceas de arcurile, de rotiţele sale şi de 
conexiunile dintre ele sau pe cât este determinată o „maşină 
de gândit" de circuite, amplificatori, rezistenţe, reguli de func¬ 
ţionare şi de „depozitele de informaţii" cu care a fost prevăzută 
şi care au fost alimentate. Dacă resimt un fel de mulţumire 
înălţătoare după ce am îndeplinit anumite acţiuni, înseamnă 
că sunt alcătuit pentru a încerca exact acel tip de emoţie după 
acel gen de acţiune. Dacă mă simt vinovat şi dacă mă încearcă 
remuşcările înseamnă că acest gen de reacţie a fost imprimat 
dinainte în conştiinţa mea. 

în consecinţă, din punct de vedere determinist, funcţia 
educaţiei este de a înzestra individul cu astfel de obiceiuri şi 
reacţii-tip încât, în caz de antagonism, să aleagă automat solu¬ 
ţia socialmente utilă, din cauză că anticiparea unei satisfacţii 
personale sau a unei recompense sociale este unul dintre fac¬ 
torii care îi vor determina comportamentul, în timp ce faptul 
de a se aştepta la pedeapsă sau la remuşcări acţionează automat 
ca un obstacol. Din punct de vedere strict determinist, funcţia 
legii se reduce la cea a unui obstacol psihologic, la care trebuie 
adăugată grija pentru îndreptarea vinovatului prin interme¬ 
diul unei reeducări corective. Lauda şi oprobriul, pedeapsa ca 
răzbunare sau plată a unei datorii sociale nu-şi găsesc locul 
într-un sistem care consideră că omul aparţine universului 
natural şi admite că atât caracterul cât şi actele sale decurg din 
aceste legi. în faţa oricărei situaţii date, omul reacţionează aşa 

cum trebuie să reacţioneze. N-ar putea să reacţioneze altfel 
decât în cazul în care caracterul sau situaţia sa, sau amândouă, 
ar fi altele. Dacă strângătorul de cotizaţii Martin n-ar fi omo- 
rât-o pe Violet, înseamnă că el n-ar fi fost Martin, iar Violet 
n-ar fi fost Violet. A spune că Donald n-ar fi trebuit s-o ucidă 
pe Violet, echivalează cu a spune că Donald n-ar fi trebuit să 
fie Donald. Intr-o vreme, la Viena se fredona un cântec la 
modă, care dă bine glas acestui tip de raţionament. Refrenul 
era: „Dacă bunica ar fi avut patru roţi, s-ar fi numit omnibus." 

In perspectiva unui sistem judiciar coerent din punct de 
vedere determinist, definiţiile folosite de instanţele noastre ar 
fi considerate curate absurdităţi. „Răspunderea penală" ar fi o 
absurditate, întrucât cuvântul „răspundere" implică posibili¬ 
tatea unei libere alegeri în faţa acţiunii, în timp ce libera alegere 
este o iluzie şi toate acţiunile noastre sunt dinainte determi¬ 
nate. „N-am putut să mă abţin" ar fi suficient să se afirme în 
apărarea oricui, întrucât nici unul dintre noi nu se poate abţine 
să fie ceea ce este şi să se comporte aşa cum se comportă. Con¬ 
cepţia pur pragmatică asupra legii a fost preconizată de diverse 
şcoli filozofice. Este seducătoare pentru spiritele ştiinţifice, ca 
şi pentru toţi cei care aderă la preceptele materialismului. Prin¬ 
tre altele, a stat la baza teoriilor juridice marxiste, inclusiv până 
în primii ani ai Revoluţiei ruse. Dar evoluţia Rusiei este un 
exemplu viu al dificultăţilor cu care se confruntă, inevitabil, o 
concepţie strict deterministă asupra legii. Intr-adevăr, în nici 
o altă ţară nu s-a pus, ca în Rusia sovietică, un atât de puternic 
accent pe componentele de răzbunare şi de plată a unei datorii 
sociale conţinute de pedeapsă. Filozofia materialistă a acestui 
regim neagă integral libera voinţă de alegere în cazul oamenilor 
care, pe de altă parte, sunt numiţi trădători, ba chiar canibali 
şi hiene, dacă aleg strâmb. 

Acest paradox nu se limitează la legi: îşi înfige rădăcinile 
în experienţa cotidiană a fiecăruia. Aşa se face că, în pofida celor 

învăţate despre cauzalitate şi determinism, suntem cu toţii de 
părere că „depinde de noi“, cel puţin intr-o oarecare măsură, 
să ne alegem activitatea pentru următoarele cinci minute. 
Henry Sidgwick a formulat limpede această dilemă: 

Acţiunea mea voită este sau nu este total determinată, în orice 
moment, de: 1) caracterul meu, aşa cum s-a format, pe de o parte 
în mod ereditar, pe de altă parte sub efectul acţiunilor mele şi al 
unor puternice impresii trecute şi 2) datele situaţiei şi influenţele 
exterioare care acţionează asupra mea pe moment? 

Un raţionament detaşat de contingenţe îi va îndruma pe 
cei mai mulţi dintre noi să răspundă la întrebare printr-un 
şovăitor „da“. Insă experienţa noastră directă şi familiară ne 
spune cu ardoare „nu“. Căci, pentru a-1 cita pe William James, 
„întreaga noastră experienţă legată de realitate, orice imbold 
şi stimulare a exercitării voinţei noastre se sprijină pe impresia 
că deciziile survin cu adevărat de la un moment la altul, nici¬ 
decum că această experienţă se bazează doar pe desfăşurarea 
monotonă a unui lanţ în care fiecare verigă a fost făurită din 
timpuri străvechi". Poate că „imboldul" şi „stimularea" sunt 
doar impresii. Dar e sigur că, şi în acest caz, este vorba despre 
o impresie utilă şi necesară atât pentru îndeplinirea îndatori¬ 
rilor noastre sociale cât şi a celor individuale. 

Să spunem că, din convingere raţională, ader la o filozofie 
strict deterministă. Acest lucru nu mă va împiedica să am 
remuşcări sau satisfacţii după ce mă voi fi decis să duc la îndepli¬ 
nire o acţiune dată, chiar dacă alegerea făcută a fost predetermi¬ 
nată iar sentimentele pe care le-am încercat au fost doar rezultatul 
educaţiei mele iniţiale. Chiar admiţând asemenea premise, 
experimentarea satisfacţiei şi remuşcărilor înseamnă pentru 
mine evenimente mentale reale, ca şi mobiluri determinante 
ale acţiunilor mele viitoare. Totuşi, chiar dacă originea acestor 

emoţii poate fi discernută în cauzele sale, mesajul lor este o dez¬ 
minţire a cauzalităţii, căci atât ardoarea satisfacţiei cât şi arsura 
remuşcărilor mele provin din implicita mea convingere ckaşfi 
putut să acţionez altfel decât am facut-o. Altfel spus, conştiinţa 
mea se poate exprima doar în termeni emoţionali, de aprobare 
sau dezaprobare, chiar dacă ştiu că, logic, nici nu poate fi vorba 
de aprobare sau dezaprobare întrucât nu sunt un individ liber, 
ci mişcat cu precizia unui ceasornic. Intr-adevăr, educaţia - fie 
ea călăuzită după principii religioase sau, din contra, pur prag¬ 
matice - are totdeauna tendinţa de a aşeza în spirit acel gen 
de orchestră emoţională care dă glas cornului sau trompetei 
unei Judecăţi necontenite, ca şi cum toate acţiunile ar fi libere. 
Aşa se face că individul nu poate acţiona fără credinţa implicită 
în propria sa libertate, chiar dacă toate actele sale sunt determi¬ 
nate şi chiar dacă, în mintea sa, este convins că aşa stau lucrurile. 

Să luăm acum cazul opus: al persoanei care respinge ipo¬ 
teza deterministă şi care este convinsă că libera voinţă este o 
realitate. In mod evident, acesteia îi este mai uşor să stabilească 
o relaţie armonioasă între emoţiile şi raţiunea sa, între conşti¬ 
inţa şi convingerile sale. Convingerile sale pot fi greşite şi este 
posibil ca, de fiecare dată când crede că acţionează liber, să nu 
facă altceva decât să se supună unei constrângeri. In acest caz 
însă, refuzul de a crede în determinism este unul dintre fac¬ 
torii care îi determină comportamentul. Ea poate doar să 
ducă la îndeplinire planul stabilit pentru ea, dar dezminţind 
faptul că e prestabilit. Destinul acţionează asupra sa fiind refu¬ 
zat. In consecinţă, în ambele cazuri, atât în cel al persoanei 
care se crede liberă în judecată, cât şi în cel al persoanei care 
nu se consideră a fi astfel, rezultatul este acelaşi: fiecare dintre 
ele acţionează, inconştient şi emoţional, sprijinindu-se pe afir¬ 
marea propriei libertăţi. 

Acelaşi paradox se aplică întregii societăţi. Scopul istoricului, 
al psihologului, al sociologului este să explice comportamentul 

social graţie împletirii jocului efectelor şi cauzelor, descurcând 
forţele conştiente şi inconştiente care se află în spatele fiecărei 
acţiuni. In această explicare, atitudinea lor trebuie să fie tot¬ 
deauna detaşată, fiind obligatoriu să-şi interzică formularea 
oricărei judecăţi de valoare. Scopul lor este să definească şi să 
evalueze, nu să judece. Cu toate acestea, judecăţile morale se 
insinuează în toate reacţiile noastre şi determină comporta¬ 
mentul social. Lauda şi oprobriul, aprobarea şi dezaprobarea, 
fie că sunt - sau nu - justificate ştiinţific, sunt tot atât de impor¬ 
tante pentru viaţa normală a societăţii ca şi pentru cea a indivi¬ 
dului. Omul nu poate trăi fără iluzia că este stăpân pe destinul 
său. După cum nu poate trăi fără indignarea morală care îl 
cuprinde când vede cum o mică brută umflă un broscoi cu 
pompa de la bicicletă sau cum o mare bestie seceră viaţa a mili¬ 
oane de oameni. Fatalismul şi neutralitatea morală sunt, poate, 
unicele filozofii adevărate, dar, în acelaşi timp, reprezintă o dez¬ 
minţire a efortului patetic şi curajos al speciei umane. 

Aşadar, aici se află dilema. Ştiinţa arată că, în privinţa ale¬ 
gerii modalităţii de acţiune, omul nu este mai liber decât un 
robot, un robot infinit de complex şi de subtil, dar totuşi un 
robot - care nu se poate împiedica să creadă că e liber. Mai 
mult, care nu poate funcţiona dacă nu crede acest lucru. Toate 
instituţiile omeneşti reflectă această dilemă, iar legea, al cărei 
scop este de a da reguli pentru comportamentul oamenilor, o 
reflectă în cel mai acut mod cu putinţă, ca o oglindă concavă. 
De aici vine şi natura paradoxală a acelui capitol al legii care 
tratează problema cea mai importantă: a vieţii şi a morţii. 

Absurditatea sa derivă din noţiunea de „răspundere penală 1 '. 
Un om nu poate fi considerat răspunzător pentru acţiunile 
sale decât dacă nimic nu l-a împins să le întreprindă, ci, 
dimpotrivă, a ales să acţioneze conform liberei sale voinţe. 
Inculpatul este considerat nevinovat până la dovedirea vino¬ 
văţiei sale, sarcina probării incumbând acuzării. Dar este 

considerat răspunzător, ceea ce înseamnă că dispune de 
liberă voinţă, exceptând situaţia în care se dovedeşte că nu are 
raţiune. In acest caz, şi numai în acest caz, sarcina probării 
revine, oligatoriu, apărării. Nu mai trebuie precizat că gium¬ 
buşlucurile arhaice ale procedurii fac imposibilă adminis¬ 
trarea acestei probe, mai ales în cazul reduşilor mintal sau 
indivizilor atinşi de mania persecuţiei. Nu mai trebuie pre¬ 
cizat fiindcă, şi dacă procedura ar fi considerabil modi¬ 
ficată şi îmbunătăţită, paradoxul fundamental ar rămâne: se 
consideră că inculpatul dispune de liberă voinţă, exceptând 
situaţia în care apărarea dovedeşte că este supus legilor uni¬ 
versale ale naturii. 

Acest paradox nu se limitează la legea privitoare la 
pedeapsa cu moartea. In toate celelalte însă există portiţe 
de scăpare. Judecătorul care examinează cazul unui spărgă¬ 
tor prin efracţie nu este obligat să rezolve problema insolu¬ 
bilă dacă acesta dispune sau nu de liberă voinţă. Poate da 
la o parte această problemă şi poate judeca fiecare caz indivi¬ 
dual în conformitate cu ceea ce merită, cu lecţia experienţei 
şi a bunului-simţ, întrucât, în toate cazurile, cu excepţia 
celor în care se află în joc pedeapsa cu moartea, judecarea 
este lăsată la latitudinea instanţei. In consecinţă, în cazurile 
care nu presupun obligatoriu pedeapsa cu moartea, con¬ 
tează foarte puţin că noţiunea de răspundere penală este 
absurdă, întrucât rezultatul nu este afectat de acest aspect. 
Este şi motivul pentru care apărarea va invoca rareori lipsa 
de răspundere a inculpatului. Dar într-un proces de asasi¬ 
nat, pedeapsa nu este lăsată la aprecierea instanţei. In acest 
caz, şi numai în acesta - unic în toată legislaţia penală -, 
pedeapsa este stabilită imperativ prin lege. Când un om 
este judecat fiind în joc viaţa sa, postulatul abstract al liber¬ 
tăţii voinţei dobândeşte o semnificaţie practică: devine frân¬ 
ghia care trebuie să-i frângă grumazul. 

Dar după cum am văzut, credinţa în libertate, fie şi ilu¬ 
zorie, este necesară şi utilă pentru funcţionarea societăţii. Nu 
decurge de aici că, în acest caz, legea este îndreptăţită să adopte 
această noţiune utilă şi să sprijine pe ea noţiunea de răspun¬ 
dere penală? Răspunsul este că libera voinţă poate exista sau 
nu, dar lucrul sigur este că tipul de liberă voinţă pe care o presu¬ 
pune legea se află în contradicţie cu ea însăşi, că nu este admi¬ 
sibilă din perspectiva omului de ştiinţă, filozofului şi teologului 
dacă aceştia au un grăunte de logică. 

Cuvântul „libertate" nu poate fi definit altfel decât prin 
negare. înseamnă totdeauna contrariul unei constrângeri oare¬ 
care. Fizicienii afirmă că moleculele de gaz au mai multe „grade 
de libertate" decât moleculele lichidelor care, la rândul lor, au 
mai multe „grade de libertate" decât moleculele solidelor. Pot 
fi făcute deosebiri de acelaşi ordin între diversele grade de liber¬ 
tate personală şi de libertate politică, de libertate a presei etc. 
Fizica modernă a ajuns până acolo încât a atribuit compo¬ 
nentelor anumitor tipuri de atomi o libertate care înseamnă 
doar că nu cad sub incidenţa legilor cauzalităţii care dirijează 
comportamentul corpurilor mai mari. într-adevăr, se pare că 
nici una dintre legile care guvernează lumea noastră familiară, 
macroscopică, nu va influenţa faptul că un atom radioactiv se 
va divide sau nu se va divide. Totuşi, această libertate nu este 
absolută. Dacă comportamentul atomilor radioactivi n-ar 
depinde de nici o lege, lumea nu ar fi univers, ci haos. în fapt, 
chiar dacă dispun de o oarecare libertate în sensul menţionat, 
numărul total de atomi care se divid într-o cantitate dată de 
materie radioactivă este strict determinat în fiecare moment, 
astfel încât geologii stabilesc vârsta rocilor şi a fosilelor, a mete¬ 
oriţilor si chiar a Terrei măsurând cantitatea de radioactivitate 
> > 

pierdută de acestea. Dispariţia tipului clasic de determinism 

cauzal în fizica modernă a dus pur şi simplu la înlocuirea sa 
cu un nou tip de determinism statistic. 

Şi în acest caz, libertatea semnifică doar faptul de a scăpa 
de un anumit tip de constrângere, nicidecum libertate abso¬ 
lută, care ar însemna hazard şi haos. De aceea, când vorbim 
despre „libertatea voinţei", trebuie să ne întrebăm imediat: 
„Libertate ca să scăpăm de ce anume?" Libertatea implicată de 
legea penală înseamnă libertatea de a te sustrage eredităţii şi 
mediului social. Asta înseamnă, pentru a folosi cuvintele lui 
Sidgwick, că acţiunea intenţională a subiectului nu este deter¬ 
minată de caractere şi circumstanţe: „Nu există voinţă liberă 
decât dacă actul volitiv este lipsit de cauză." 

Dar o lume în care fiecare ar săvârşi fapte lipsite de cauză 
şi inexplicabile - pentru unele fiind pedepsit, iar pentru 
altele lăudat -, o lume în care libera voinţă ar fi atotputer¬ 
nică, o astfel de lume ar fi doar o absurditate logică, o poveste 
spusă de un nebun. Ar fi chiar mai înspăimântătoare decât 
omul-robot în al său univers-ceasornic, cum îl descrie deter¬ 
minismul: măcar acolo este vorba despre o poveste spusă de 
un inginer. 

Dacă negăm că acţiunile omeneşti sunt determinate de 
cauze materiale, fie ar trebui să le substituim cauze de alt ordin, 
fie să renunţăm la orice fel de explicaţii. Negarea unei cate¬ 
gorii de cauze naturale creează un vid care nu poate fi umplut 
decât prin ipoteza unei categorii de cauze supranaturale sau 
paranaturale. Pe scurt, conceptul de răspundere penală implică 
existenţa unei categorii supranaturale: nu este un concept juridic, 
este un concept teologic. 

Pentru clarificare, să părăsim această discuţie abstractă şi 
să trecem la exemple concrete. Când afirmăm: „Acest om e 
vinovat", expresia poate fi totdeauna tălmăcită prin: „Efortul 
nu a fost suficient de mare". Dacă şi-ar fi dat mai multă oste¬ 
neală, dacă ar fi făcut mai mult efort pentru a acţiona sau pentru 
a se abţine să acţioneze, n-ar mai fi fost vinovat. 

Devii vinovat doar pe două căi: printr-un insuficient efort 

pozitiv sau printr-un insuficient efort negativ. Efortul pozitiv 

este necesar în toate situaţiile în care individul riscă să se lase 

> 

în voia pasivităţii, prin indolenţă, oboseală sau lipsă de forţă 
vitală. Studentul îşi ratează examenul pentru că nu s-a „concen¬ 
trat suficient". Devii sclav pentru că nu te-ai opus tiraniei. Iţi 
pierzi situaţia pentru că „nu ţi-ai dat silinţa". Alpinistul moare 
îngheţat pentru că nu s-a străduit suficient să rămână treaz. 
In toate aceste cazuri, individul este judecat - şi se judecă - 
vinovat în virtutea ipotezei, nedovedită şi nedovedibilă, că ar 
fi putut să facă un efort mai mare decât cel pe care l-a făcut, 
că dispunea de o rezervă de energie psihică pe care n-a folosit-o. 

Greşeala cea mai frecventă rezultă din faptul că n-ai putut 
înăbuşi un impuls reprobabil, că n-ai putut rezista tentaţiei sau 
provocării. Nu se face nici o diferenţă între cel care ajunge la 
crimă întrucât dorinţele sale instinctuale sunt excesiv dezvol¬ 
tate sau pervertite şi cel care are mecanismele controlului de 
sine defectuoase. In mare, se poate spune că sadicul şi delinc¬ 
ventul sexual aparţin primei categorii - amoralul -, iar toxico¬ 
manul şi alcoolicul, celei de a doua. Dar, fie că greşeala provine 
dintr-un impuls excesiv sau din lipsa înfrânării, legea afirmă 
- şi, după ea, păcătosul căit spune la fel - că exista în el o rezervă 
de străduinţă neatinsă, un stoc de înfrânări pe care n-a ştiut 
să-l găsească sau de care nu s-a folosit. 

Să comparăm aceste afirmaţii referitoare la „efortul de 
voinţă" cu cele obişnuite pentru noi, legate de „eforturi cor¬ 
porale". Ştim că un motor este capabil să dezvolte doar un 
număr limitat de cai-putere şi că orice individ, fie atlet sau 
halterofil, nu poate face decât dovada unei cantităţi limitate 
şi bine definite de energie. Un om îşi poate ţine respiraţia timp 
de câteva secunde, nu mai mult. Poate sta agăţat intr-un deget 
deasupra unei prăpăstii un anumit număr de secunde. Dacă 
în legea regatului Ruritania se stipulează că un om este vinovat 

dacă nu poate duce în spate o sută de kilograme, vom spune 
că este vorba despre o normă absurdă şi barbară. O per¬ 
soană aflată în pericol de moarte va putea atinge perfor¬ 
manţe fizice de care ar fi incapabilă în împrejurări normale, 
ceea ce ar putea părea miraculos. Dar, după cum ştim, cauza 
unor astfel de minuni este doar faptul că furia sau frica pro¬ 
voacă surescitarea glandelor suprarenale şi că adrenalina 
difuzată prin circuitul sanguin suplimentează, sub formă de 
glucoză, energia musculară. Aceleaşi rezultate ar fi obţinute 
dacă individului i s-ar injecta în venă adrenalină sau un alt 
drog. In acest caz, procesul este fiziologic şi nu are nimic mis¬ 
terios. In plus, efortul suplimentar, posibil în respectivele 
condiţii, are limitele sale specifice. 

Dispunem de metode pentru a evalua capacităţile fizice 

ale unui om. Dacă acestea se află sub un anumit nivel, acel 

om va fi scutit atât de serviciul militar cât si de anumite 

> 

munci fizice, dar nimeni nu s-ar gândi vreodată că l-ar putea 
blama sau pedepsi pentru asemenea aspecte de inferioritate. 
Nu ne aşteptăm ca daltonistul „să-şi asume răspunderea 1 ' şi 
să înceapă să vadă culorile ca toată lumea, dar pretindem că 
un homosexual ar putea fi atras de sexul opus dacă şi-ar da 
puţin mai multă osteneală. 

Relaţiile reciproce dintre trup şi spirit ridică o problemă 
foarte complexă. Nu este deloc sigur că avem argumente să 
facem de la bun început o asemenea deosebire. Cu toate aces¬ 
tea, aplicăm criterii diferite în judecăţile pe care le facem în 
legătură cu eforturile corpului sau minţii. Recunoaştem că 
resursele fizice ale unui individ sunt limitate, dar susţinem că 
forţa actului său de voinţă nu este susceptibilă de limitări can¬ 
titative. Ştim că un om nu poate clinti un munte, dar afir¬ 
măm că poate să „facă", altfel spus să fabrice, un efort „moral" 
nelimitat, ca şi cum ar fi înzestrat cu o cantitate nelimitată 
de adrenalină spirituală. In plus, este de la sine înţeles că 

întrebarea dacă va recurge sau nu la această sursă suplimen¬ 
tară de energie spirituală nu va primi răspuns de la forţa trans¬ 
misă individului de propriul său trecut sau de la îndemnurile 
pe care le primeşte de acolo, altfel ne-am întoarce la univer- 
sul-ceasornic al determinismului. In consecinţă, a afirma că 
un individ dat, în împrejurări date, arfi trebuit să facă un efort 
mai mare pentru a se abţine să acţioneze aşa cum a acţionat 
echivalează cu a spune că un anumit individ, în anumite 
împrejurări, este liber să reacţioneze în mai multe feluri. Asta 
înseamnă că felul în care va reacţiona nu depinde nici de cir¬ 
cumstanţe, nici de el. Aspectul implică existenţa unui „X“ aflat 
în afara timpului şi a cauzalităţii, în afara rânduielilor naturii. 
Deci, aşa cum spuneam, este o problemă care nu poate pre¬ 
zenta interes pentru jurist, dar care îl priveşte pe teolog. 

Când Lord Chief Justice afirmă despre un maniac pre¬ 
cum Ley că e de ajuns să deosebească binele de rău pentru „a 
se reconcilia cu Dumnezeu 11 , el interpretează corect legea. 
Susţinând că acţiunile omului nu sunt determinate de ere¬ 
ditatea şi de educaţia sa, legea îi acordă beneficiul liberei 
voinţe. Şi, întrucât libertate nu înseamnă arbitrar sau hazard, 
legea susţine în acelaşi timp ideea că prin această voinţă se 
exprimă intr-un fel voinţa lui Dumnezeu. Nu judecătorul, ci 
teologul trebuie să-şi bată capul cu motivul pentru care 
această voinţă va fi creat bestiile care strangulează copiii. De 
acord. Totuşi pare destul de arbitrar ca, în baza unui test 
oarecare sau a unei norme oarecare, în anumite cazuri să se 
considere că un criminal s-a supus poruncilor glandelor sale 
endocrine şi trebuie să fie cruţat, în timp ce, intr-un alt caz, 
n-a făcut altceva decât să se folosească de libertatea sa metafizică, 
fiind astfel doar unealta de înfăptuire a unui plan superior şi, 
prin urmare, trebuie spânzurat. 

Dilema libertate-predestinare este esenţa condiţiei 
umane. Legea evită dificultăţile provocate de această dilemă 

îngăduindu-i instanţei să opteze în fiecare dintre judecăţile 
sale. Unica excepţie, excluzând toate posibilităţile de com¬ 
promis rezonabil, este tocmai cazul în care se află în joc 
pedeapsa cu moartea, lucru ce nu poate fi susţinut în plan 
logic şi este condamnabil în plan moral . 1 


1. Am avut grijă să expun poziţia determinismului şi a adepţilor 
liberului arbitru cât mai obiectiv posibil. Dar dacă un scriitor se aven¬ 
turează în astfel de domenii, nu este corect să-şi ascundă propriile con¬ 
vingeri. Aş dori să le prezint în această notă, cât mai pe scurt cu putinţă, 
căci nici nu intenţionez să încerc să conving pe nimeni şi nici nu 
afectează cu nimic dezbaterea. Cred că ideea de liberă voinţă exprimă 
o noţiune bizară, dar şi că omul este o creatură bizară. Cred în exis¬ 
tenţa imposibil de dovedit a unui „X“: o ordine a realităţii dincolo de 
orice cauzalitate şi asupra naturii căreia nu se pot face decât enunţuri 
negative; astfel, în domeniul său, prezentul nu este determinat de trecut. 
Intr-adevăr, dacă determinările din acel domeniu ar fi asemenea cu ale 
lumii noastre, ne-am reîntoarce în universul-maşinărie. Dar un prezent 
care nu e determinat de trecut este o condiţie necesară şi suficientă pen¬ 
tru experienţa unei libertăţi relative, nu libertatea anarhiei şi a arbitra¬ 
rului, ci o ordine bazată pe conceptul ce neagă timpul, care este cea a 
creaţiei continue. Creaţia continuă, concepţie de origine teologică, pos¬ 
tulează că lumea nu a fost creată o dată pentru totdeauna printr-un act 
asemănător celui de a întoarce un orologiu, ci este creată fără întreru¬ 
pere, aşa cum, conform unei teorii din fizica modernă, materia este con¬ 
tinuu creată în spaţiul interstelar. Dacă ar fi aşa, experienţa libertăţii, 
posibilitatea de a alege - fără îndoială, influenţată, dar nu strict deter¬ 
minată de ereditate şi mediu - ar fi reflexul subiectiv al unui proces 
obiectiv ce neagă timpul şi, într-un fel, injectează răspundere morală 
în sânul edificului amoral al naturii. 



V. Lord Goddard şi Predica de pe Munte 
sau Urmare la o filozofie a ştreangului 


l 

După acest excurs metafizic, să revenim pe pământ şi la 
domnul Albert Pierrepoint. Se prezumă că orice pedeapsă are 
trei obiective: pedepsirea, apărarea societăţii prin valoarea sa 
pilduitoare şi îndreptarea infractorului. In continuare, să exa¬ 
minăm ce consecinţe poate avea asupra acestora controversa 
privind liberul arbitru. 

Vom începe cu valoarea pilduitoare, recunoscut fiind că 
în ea constă principalul scop al pedepsei. însăşi această atitu¬ 
dine este dovada faptului că, în momentul de faţă, se tinde 
către punctul de vedere determinist. într-adevăr, ea înseamnă 
că teama de pedeapsa cu moartea se constituie în mobil al 
acţiunii, ceea ce este admisibil doar dacă se susţine în acelaşi 
timp că mediul influenţează, cel puţin parţial, decizia infrac¬ 
torului. Dacă ar avea totală libertate de voinţă, ameninţarea 
ar fi fără efect. 

Dar acest argument prezintă interes doar din punct de 
vedere teoretic, pentru a demonstra că până şi raţionamentele 
apărătorilor pedepsei cu moartea se călăuzesc inconştient după 
ipoteze deterministe. Deci faptul că ne situăm în tabăra adep¬ 
ţilor unui jalnic univers-robot sau, din contra, de partea celor 
care susţin existenţa unei lumi mistice a libertăţii şi a responsa¬ 
bilităţii morale nu are nici o legătură cu valoarea pildei. Faptele 
care demonstrează că pedeapsa cu moartea este un procedeu 



106 REFLECŢII ASUPRA PEDEPSEI CU MOARTEA 


de a asigura o valoare pilduitoare mai discutabil - nu însă şi 
mai eficace - decât substitutele sale sunt frapante în egală 
măsură pentru determinist şi pentru mistic. 

Controversa privitoare la liberul arbitru se aplică însă în 
cazul celorlalte două consecinţe vizate, mai exact pedepsirea 
şi îndreptarea infractorului. Pentru mai mare uşurinţă, vom 
examina cele două probleme împreună. 

In zilele noastre, chiar printre adepţii pedepsei cu moartea, 
mulţi refuză să recunoască faptul că sunt mânaţi de dorinţa 
de a se răzbuna pe criminal. In ciuda acestor tăgăduiri, cău¬ 
tarea pedepsirii în sine este un mobil atât de puternic - chiar 
dacă în mod inconştient - încât ajunge să eclipseze celelalte 
două consecinţe vizate de pedeapsă. Ideile populare: „Merită 
să fie spânzurat" sau „E rândul domnilor asasini!", au ecouri 
puternice şi durabile. 

Din punct de vedere determinist, a te răzbuna pe o fiinţă 
omenească este la fel de absurd ca a te răzbuna pe o maşină. 
Deşi se întâmplă să fiu încercat de dorinţa stupidă de a da cu 
pumnul în capota vechii mele maşini când are o pană, ştiu că 
ar fi mai logic să mă încaier cu mecanicul de la garaj, cu şeful 
său de echipă sau cu preşedintele consiliului de administraţie 
al societăţii care a fabricat-o. Dacă pedepsim criminalul împinşi 
de dorinţa de răzbunare, ar trebui să-i pedepsim şi tatăl alco¬ 
olic, mama prea îngăduitoare care l-a făcut aşa cum este şi, de 
asemenea - de ce nu? -, bunicii, şi aşa mai departe, tot lanţul 
cauzal până la şarpele din paradisul terestru. Căci toţi - şi, 
odată cu ei, profesorii, patronii şi întreaga societate - au fost 
complici ai criminalului, ajutându-1 sau incitându-1 să acţio¬ 
neze aşa cum a acţionat, cu multă vreme înainte de a se fi hotă¬ 
rât să acţioneze. Dezaprobarea, pedepsirea, răzbunarea nu-şi 
găsesc locul în vocabularul determinismului. Acesta poate 
blama doar întregul univers şi legile naturii care-1 guvernează. 

în schimb, dacă am accepta ipoteza libertăţii omeneşti cu 
toate consecinţele religioase pe care le presupune în chip nece¬ 
sar, răzbunarea nu s-ar înfăţişa ca un păcat împotriva logicii, 
ci împotriva spiritului. Căci dacă ucigaşul nu este doar un 
robot stricat ci executantul unui plan misterios, atunci ne 
aflăm într-un domeniu la care justiţia umană nu poate ajunge. 
Dacă se consideră că omul este doar un receptacol, bun sau 
rău, al unei voinţe situate dincolo de cauzele naturale, nimeni 
nu are dreptul să spargă recipientul sub pretext că vinul este 
prost. Dacă uciderea copiilor sau pur şi simplu moartea lor în 
timpul unei epidemii decurge din planuri superioare înseamnă 
că ucigaşul nu poate fi pedepsit prin răzbunare, cum nu poate 
fi pedepsit nici virusul poliomielitei, ambele fiind rezultatul 
aceloraşi căi insondabile. Toate religiile, toate sistemele meta¬ 
fizice au de înfruntat problema răului, cu alte cuvinte, faptul 
că răul a fost inclus în planul divin. Acestei probleme nu i-a 
fost dat încă nici un răspuns satisfăcător; după toate aparen¬ 
ţele, nici nu va fi găsit vreunul vreodată. Legea porneşte de la 
ideea că omul este liber şi răspunzător în ceea ce face: ea trimite 
la teologi pentru a afla răspunsul la întrebarea de ce i-a dat 
Dumnezeu omului libertatea de a alege răul, iar teologii nu 
ştiu ce să spună. Libertatea omului a constituit una dintre 
principalele probleme ale teologiei medievale, fiecare sectă 
dând un răspuns diferit. Unele pretindeau că atotputernicia 
divină echivalează cu un „determinism prin predestinare", altfel 
spus, că automatele umane acţionează în câmpul previziunii 
şi premeditării divine. Altele arătau că Dumnezeu i-a dat 
omului suficientă frânghie pentru ca, la alegere, acesta să se 
spânzure sau să se caţăre până în paradis, ceea ce nu s-ar putea 
spune că nu contrazice noţiunea de omniprezenţă divină. 
Dar în cele din urmă, chiar dacă nu poate exista un răspuns 
absolut la provocarea care pune faţă în faţă omul cu existenţa 

răului, răzbunarea este răspunsul cel mai neserios şi, în acelaşi 
timp, negarea existenţei însăşi a creştinismului. 

„Ochi-pentru-ochi-şi-dinte-pentru-dinte“ era legea lui Israel 
în epoca de bronz, o lege conformă cu condiţiile de viaţă ale 
vremii. In deşert este încă legea nomazilor primitivi. Această 
lege a fost respinsă în Predica de pe Munte, respinsă chiar de 
statul Israel, care a abolit pedeapsa cu moartea când şi-a recâş¬ 
tigat suveranitatea naţională. Justiţia talionului, în stricta sa 
conformitate, supravieţuieşte în zilele noastre doar în regulile 
care stabilesc rânduiala vendetelor între bandiţii sicilieni sau 
între gangsteri. 

Biserica primitivă nu a înlăturat din întâmplare legea sân¬ 
gelui: măsura venea din adâncul învăţăturii lui Cristos. Acesta 
consideră că pedeapsa se justifică doar dacă are ca scop îndrep¬ 
tarea nelegiuitului şi stabileşte că nici unei fiinţe omeneşti 
nu i se va refuza Mântuirea. Vechea lege mozaică pedepsea cu 
moartea nu numai crima, ci şi nerespectarea sabbatului, comer¬ 
ţul cu sclavi, blestemul, insultarea părinţilor, adulterul, ca şi alte 
încălcări. In această privinţă, situaţia dinaintea religiei creş¬ 
tine poate fi comparată, mutatis mutandis , cu cea care exista în 
Anglia la începutul secolului al XlX-lea, aşa cum fusese ea sta¬ 
tornicită prin hotărârile Lordului Ellenborough. Episcopul 
care, în 1810, apăra Codul sângeros folosea argumente asemă¬ 
nătoare cu cele invocate de farisei împotriva lui Isus, iar pasto¬ 
rii însetaţi de sânge nu-şi pierduseră nimic din înflăcărare 
în timpul dezbaterii din Camera Lorzilor, în 1948. Dickens 
cunoştea toate acestea foarte bine când scria: 

Chiar dacă toţi oamenii care folosesc pana de scris ar deveni comen¬ 
tatori ai Sfintelor Scripturi, n-ar reuşi, împreună, să mă convingă 
de faptul că pedeapsa cu moartea este o măsură creştină... Dacă ar 
exista un text care să susţină această idee, m-aş dezice de autoritatea 
unui asemenea fragment, rămânând legat de învăţăturile izvorâte din 
însăşi fiinţa Mântuitorului şi de sensul profund al religiei Sale. 

Biserica primitivă se opunea atât de hotărât pedepsei cu 
moartea, încât împăratul Iustinian a trebuit să interzică ocupa¬ 
rea anumitor posturi administrative de către creştini, căci „legile 
lor îi împiedică să folosească sabia împotriva criminalilor pasi¬ 
bili de pedeapsa cu moartea". 

Cel care a exprimat cel mai clar problema a fost pesemne 
Sfântul Augustin, libertin şi păcătos pocăit, devenit sfânt, fără 
îndoială, dar fără a-şi pierde simţul umorului - să ne amintim 
celebrele sale cuvinte: „Atribuiţi-mi castitatea, dar nu acum.“ 

Când nişte donatisti - membri ai unei secte africane eretice - 
» > 

au mărturisit asasinarea unui creştin, Sfântul Augustin şi prie¬ 
tenul său Marcellinus au cerut ca ucigaşilor să nu li se aplice 
pedeapsa cu moartea: 

Nu dorim să fie răzbunate, prin represalii, suferinţele slujitorilor 
Domnului, pricinuindu-le celor care le-au produs chinuri la fel cu 
cele pe care le-au pricinuit ei înşişi. Desigur, nu ne opunem ca 
aceşti oameni răi să fie lipsiţi de libertatea de a comite alte crime, 
dar dorim să se facă dreptate fără a se aduce atingere vieţilor şi 
alcătuirii trupurilor lor; prin măsurile de constrângere prevăzute de 
lege, să fie îndepărtaţi de nebuneasca lor patimă, astfel încât să fie 
cruţată liniştea oamenilor cu judecată sănătoasă şi să fie obligaţi să 
renunţe la actele lor vătămătoare de violenţă şi în acelaşi timp 
obligaţi să se dedice unor lucrări folositoare. 

Acest fragment sună ciudat de actual, părând aproape scris 
de un membru al Ligii pentru reforma sistemului penal. Adver¬ 
sarii Sfântului Augustin i s-au împotrivit cu un argument folosit 
şi în zilele noastre: vremurile erau prea nesigure pentru a angaja 
experienţe atât de îndrăzneţe. Sfântul Augustin a trăit în Africa 
între anii 354 şi 430. 

Rezumând, ca fundamer >1 pedepsei cu moartea, răzbu¬ 
narea este absurdă din pers) vă deterministă şi nu se poate 

susţine din punctul de vedere al libertăţii umane. Totuşi, deşi 
e lesne de respins în gândire, fie că ne plasăm pe terenul logicii, 
fie al moralei, dorinţa de răzbunare este profund înrădăcinată 
în subconştient, trezindu-se de fiecare dată când ne încearcă 
un oarecare sentiment de indignare sau de repulsie, chiar dacă 
raţiunea îl dezaprobă. Acest adevăr psihologic este, în general, 
trecut sub tăcere de propaganda aboliţionistă şi totuşi trebuie 
să fie acceptat ca atare. Admiterea faptului că, ocazional, nici 
aboliţioniştii convinşi nu sunt scutiţi de porniri vindicative, 
nu presupune ca astfel de impulsuri să fie sancţionate de lege, 
nu mai mult decât sunt sancţionate celelalte instincte vinovate 
ce aparţin eredităţii noastre biologice. In adâncul oricărui indi¬ 
vid civilizat se pitulează un omuleţ din epoca de piatră, gata 
să fure şi să violeze şi care cere în gura mare ochi-pentru-ochi. 
Dar ar fi preferabil ca legea ţării noastre să nu se orienteze după 
acest personaj îmbrăcat în piei de animal. 


2 

Problema libertăţii omeneşti se raportează la legea penală 
şi într-un alt mod, cu toate că indirect. Umanizarea progre¬ 
sivă a sistemului penal - tribunale pentru copii, eliberare con¬ 
diţionată sau pe cuvânt, „închisori deschise" etc. - se datorează 
sporirii cunoştinţelor dobândite în legătură cu originea socială 
a infracţionalităţii, cu influenţa exercitată de ereditate asupra 
infractorului, cu determinările profunde ale comportamentului 
uman. Dar, în acelaşi timp, nu este uşor să se facă abstracţie 
de principiul răspunderii infractorului, care îl presupune pe 
cel al liberei voinţe. Singura cale de a ieşi din această dilemă 
este să ne descurcăm cum putem; de bine, de rău, instanţele 
din această ţară procedează bine făcând dovadă de indulgenţă 
când există o speranţă rezonabilă de îndreptare a vinovatului, 

ţinând cont de circumstanţele atenuante şi încercând să stabi¬ 
lească o proporţie corectă între pedeapsă şi faptă. O singură 
excepţie: prin inflexibilitatea sa, legea referitoare la pedeapsa 
cu moartea face imposibil orice compromis, interzicând instan¬ 
ţei să ţină cont de circumstanţe care, în toate celelalte cazuri, 

ar fi socotite atenuante si ar fi luate în considerare la stabili- 
> 

rea pedepsei. Astfel, în loc să condamne individul, instanţa 
poate să-l declare nebun şi să-l încredinţeze unui ospiciu. Va 
putea proceda astfel în toate situaţiile, cu excepţia cazului în 
care individul respectiv este pasibil de pedeapsa cu moartea. 
Dacă o persoană cu deficienţe mintale „este inculpată pentru 
asasinat, iar juraţii sunt cu adevărat convinşi că a comis actul 
respectiv, ei nu au altă posibilitate decât să-l declare vinovat 
de asasinat, iar judecătorul va trebui să pronunţe pedeapsa cu 
moartea" 1 . Acelaşi lucru se aplică şi celor care ucid din milă sau 
supravieţuitorilor unei „sinucideri în doi". Se întâmplă, slavă 
Domnului, ca respectivii oameni să fie graţiaţi; dar, înainte 
de a se lua o astfel de măsură, judecătorul trebuie să-şi acopere 
capul cu o pânză neagră şi să rostească îngrozitoarele fraze. 

Raportul Comisiei regale insistă neîncetat asupra cruzimii 
legii privind pedeapsa cu moartea. Insistă asupra caracterului 
odios al faptului că singura speranţă cu care se poate hrăni un 
individ dovedit că este epileptic, redus mintal, bântuit de halu¬ 
cinaţii sau atins de oricare altă tulburare psihică nu se sprijină 
pe lege, ci pe bunăvoinţa ministrului de Interne: 

Iată consecinţa firească a unei legi al cărei defect fundamental este 
de a nu permite altceva decât pronunţarea automată a unei singure 
sentinţe pentru o infracţiune care poate presupune elemente de mare 
diversitate, atât în privinţa comiterii efective cât şi a răspunderii pe 
care o atrage... Rigiditatea legii care interzice total instanţei să opteze 
pentru hotărârea pronunţată nu poate fi corectată decât de puterea 
executivă, în speţă de ministrul de Interne. 


1. Raportul Comisiei regale asupra pedepsei cu moartea , p. 606. 

Şi de asemenea: 

Defectul extraordinar al legii privind asasinatul constă în aceea că 
prevede o pedeapsă unică pentru o infracţiune în cazul căreia răs¬ 
punderea poate fi extrem de diferită. 

Membrii comisiei au propus felurite modificări care, odată 
operate, ar face mai flexibilă legea privind asasinatul şi le-ar 
permite instanţelor să acţioneze în conformitate cu bunul-simţ 
şi cu natura umană, aşa cum fac când se pronunţă în legătură 
cu alte infracţiuni. Ei şi-au dat seama - şi au demonstrat acest 
lucru - că modificarea amănuntelor nu schimbă esenţa pro¬ 
blemei şi că „s-a ajuns în punctul în care nu mai pot fi operate 
noi limitări fără a se pune chiar problema abolirii". Au propus 
efectiv o singură măsură a cărei adoptare nu ar avea ca efect 
reformarea legii, ci negarea ei: juraţii să poată decide, fără cen¬ 
zură, dacă în cazul unui individ găsit vinovat se va aplica - sau 
nu - pedeapsa prevăzută de lege. 

Am ajuns la concluzia că, dacă se menţine în vigoare pedeapsa cu 
moartea şi dacă, în acelaşi timp, trebuie corectate defectele actualei 
legi, nu există altă cale pentru a atinge acest dublu scop... Suntem 
de acord că inconvenientele unui sistem care acordă juraţilor 
asemenea puteri pot fi considerate mai mari decât avantajele sale. 
Dacă ar prevala această ultimă părere, ar trebui să tragem concluzia 
că am ajuns într-un punct în care nu se mai poate face aproape 
nimic pentru a limita cazurile în care se aplică pedeapsa cu moartea 
şi că adevărata problemă este de a stabili dacă această pedeapsă 
trebuie menţinută sau abolită. 

Motivul pentru care nu poate fi modificată legea care pre¬ 
vede pedeapsa cu moartea e simplu. Acest lucru s-ar putea 
întâmpla doar cu preţul totalei dezminţiri a principiului răs¬ 
punderii infractorului. Altfel spus, ar fi necesar să se admită 
noţiuni precum „impuls incontrolabil", „răspundere diminuată". 

Adică ar trebui să fie legalizat determinismul. Dată fiind sufi¬ 
cienta flexibilitate a legii, o asemenea necesitate nu se impune 
când este vorba despre celelalte infracţiuni. Cu toate acestea, 
chiar zdruncinând concepţiile fundamentale ale legii cu uni¬ 
cul scop de a o face mai puţin crudă, s-ar păstra integral con¬ 
tradicţiile pe care le conţine. întrucât între „răspundere 11 şi 
„lipsa răspunderii 11 există o graniţă fluidă, incertă şi umbrită 
de considerente metafizice, ar fi de domeniul arbitrarului ca 
trasarea ei să fie lăsată pe seama unei definiţii juridice. Fiind 
imposibil de precizat când un om a acţionat liber - şi trebuie să 
moară - şi când sub constrângere - ceea ce înseamnă că are drep¬ 
tul să trăiască -, unica soluţie constă în aducerea legii privind 
pedeapsa cu moartea la nivelul celorlalte, prin eliminarea pedep¬ 
sei pe care o prevede, întrucât doar ea este prestabilită, negra- 
duală şi nu lasă decât posibilitatea opţiunii între tot sau nimic. 

Dar tocmai această rigiditate dă valoare pedepsei cu moar¬ 
tea în ochii reacţionarilor din lumea juridică şi exact acest 
defect este motivul pentru care vor s-o menţină cu orice preţ. 
Pedeapsa cu moartea este simbolul şi zidul de apărare al unei 
concepţii învechite asupra justiţiei. Dacă aceasta se năruie, se 
va nărui totul. Este ceea ce a afirmat fără echivoc Lord Chief 
Justice, prin argumentele folosite pentru a se opune oricărei 
mlădieri a legii privind pedeapsa cu moartea, ceea ce ar fi atras 
după sine, de exemplu, introducerea unor noţiuni precum 
„răspundere diminuată 11 sau „impuls incontrolabil 11 . Respec¬ 
tivii reacţionari ştiu foarte bine că noţiuni de acest tip ar fi un 
cal troian care, odată introdus în fortăreaţa legii, ar provoca 
mari ravagii. Iată de ce Lord Goddard le-a declarat membri¬ 
lor Comisiei regale: 


Odată ce veţi fi admis teza impulsului incontrolabil, în ceea ce mă 
priveşte, nu văd unde v-aţi mai putea opri. Cred că nu se dă impor¬ 
tanţă faptului că, dacă acceptaţi pretextul impulsului incontrolabil, 

nu veţi putea să-i limitaţi aplicarea doar la asasinat, trebuind să-l 
admiteţi în toate cauzele... Oare veţi pretinde că teza impulsului 
incontrolabil trebuie să fie admisă, de bunăvoie, de către legea penală? 
îmi amintesc vechea poveste a judecătorului căruia un inculpat 
i-a declarat că suferă de o boală numită cleptomanie. „Prin meseria 
mea sunt chemat să vindec tocmai acest tip de boală", i-a răspuns 
judecătorul. 

Lord Goddard a respins în acelaşi fel propunerea conform 
căreia gravitatea provocării ar trebui mai degrabă apreciată în 
funcţie de caracterul şi temperamentul individului provocat 
decât de criteriul „omului normal": 

Dacă veţi merge pe calea de a încerca să aflaţi în ce fel a fost provocat 
cutare individ, puteţi fi siguri că fiecare va dovedi şi va găsi prieteni 
pentru a dovedi că este o persoană foarte uşor de iritat şi, astfel, veţi 
ajunge la considerente care nu se aplică pentru nici o altă lege. 

Este cât se poate de adevărat. Dar celelalte legi nu obligă 
la spânzurarea oamenilor, aspect care, la urma urmelor, duce 
la un raţionament care merită urmat. N-ar fi nici o pagubă 
dacă s-ar admite ca martorii audiaţi să spună că individul din 
boxă este într-adevăr iritabil şi că nu este totdeauna în depli¬ 
nătatea facultăţilor sale mintale! Argumentul formulat de Lord 
Goddard poate fi rezumat astfel: dacă nu mai spânzurăm uci¬ 
gaşii sub pretextul că au acţionat sub efectul unei constrân¬ 
geri interioare, judecătorii vor fi încurajaţi să aplice criterii 
identice şi în cazul delincvenţilor care vor fi acţionat sub pre¬ 
siunea unor forţe mentale identice. In cazul în care călăul nu 
mai e socotit medicul natural al celor cu deficienţe mintale, 
atunci „judecătorul de altădată" nu mai este, probabil, medicul 
natural al cleptomanilor. Astăzi există, din păcate, judecă¬ 
tori, magistraţi şi juraţi care, sfidând învăţăturile lui Coke şi 
M’Naghten, ţin cont, în decizia privind gravitatea pedepsei, 

de factorii sociali şi de constrângerile psihice. Din fericire, acest 
pericol nu mai există când vine vorba despre un individ pasibil 
de pedeapsa cu moartea: juraţii nu pot să reducă lungimea 
funiei, după cum nu pot strangula pe cuvânt sau frânge gru¬ 
mazul cu suspendare. 

Să rezumăm. Defectele legii privind pedeapsa cu moartea 
sunt iremediabile, întrucât această pedeapsă se clădeşte pe con¬ 
cepţia filozofică a răspunderii, care nu poate face compromisuri 
cu nici unul dintre punctele de vedere deterministe admise de 
către alte instanţe. In privinţa tuturor celorlalte delicte sau 
infracţiuni, administrarea legii este flexibilă: pedeapsa cu moar¬ 
tea exclude, prin însăşi natura sa, orice posibilitate de a pro- 
porţiona pedeapsa conform răspunderii. Rigiditatea şi intenţia 
de la care pleacă - acestea fiind chintesenţa pedepsei capitale - 
sunt deopotrivă sursele atracţiei şi valorii sale simbolice pentru 
toate forţele antiprogresiste ale societăţii. 



ALBERT CAMUS 
Reflecţii asupra ghilotinei 



Cu puţin timp înaintea războiului din 1914, în Alger a fost 
condamnat la moarte un asasin care comisese o crimă absolut 
revoltătoare (măcelărise o familie de fermieri, cu copii cu tot). 
Era vorba despre un muncitor agricol care ucisese intr-un fel 
de delir sângeros, dar care îşi agravase situaţia jefuindu-şi vic¬ 
timele. Cazul a avut un puternic răsunet. Părerea generală a 
fost că decapitarea era o pedeapsă prea blândă pentru un ase¬ 
menea mostru. După cum mi s-a spus, aceasta a fost şi părerea 
tatălui meu, pe care îl indignase mai ales asasinarea copiilor. 
Unul dintre puţinele lucruri pe care îl ştiu despre el este că, 
pentru prima oară în viaţă, a vrut să asiste la execuţie. S-a trezit 
în toiul nopţii pentru a ajunge la celălalt capăt al oraşului, 
împreună cu o mare mulţime, la locul supliciului. N-a spus 
nimănui nimic despre ce a văzut în acea dimineaţă. Mama mea 
a povestit doar că a intrat în casă ca o furtună, cu chipul răvăşit, 
a refuzat să vorbească, s-a întins o clipă pe pat şi, brusc, a înce¬ 
put să vomite. Tocmai descoperise realitatea dincolo de camu¬ 
flajul formulărilor emfatice. In loc să se gândească la copiii 
măcelăriţi, nu se mai putea gândi decât la acel trup agitat, 
azvârlit pe o scândură pentru a i se reteza capul. 

E de presupus că acest act ritual este intr-adevăr îngrozitor 
dacă a ajuns să înăbuşe indignarea unui om simplu şi cinstit 
şi dacă o pedeapsă pe care o considera pe deplin meritată n-a 
avut, în final, alt efect decât să-i întoarcă stomacul pe dos. Când 

justiţia supremă îi provoacă doar vomă omului onest pe care 
se presupune că trebuie să-l apere, e greu de susţinut că menirea 
ei este - aşa cum ar trebui să fie - să aducă un plus de linişte 
si ordine în cetate. Din contră, rezultă evident că nu este mai 
puţin revoltătoare decât crima, iar noul asasinat nu numai că 
nu şterge jignirea adusă societăţii, dar o mai pângăreşte încă 
o dată. Este cu atât mai adevărat cu cât nimeni nu îndrăzneşte 

7 

să se refere deschis la această ceremonie. Ca si cum ar fi consti- 

> > 

enţi de ceea ce se vădeşte sfidător şi ruşinos, funcţionarii şi zia¬ 
riştii care au sarcina să vorbească despre ea au construit, în 
această privinţă, un soi de limbaj ritual care se reduce la for¬ 
mulări stereotipe. La micul dejun, citim într-un colţ al ziarului 
despre condamnat că „şi-a plătit datoria faţă de societate", că 
„a ispăşit", sau că „la ora cinci s-a făcut dreptate". Funcţionarii 
îl numesc pe condamnat „împricinatul", „pacientul" sau îl 
desemnează printr-o prescurtare: CLM 1 . Dacă pot să spun aşa, 
despre pedeapsa cu moartea se scrie doar în şoaptă. In foarte 
rafinata noastră societate, recunoaştem că o boală este gravă 
prin aceea că nu îndrăznim să vorbim despre ea în mod deschis. 
Multă vreme, în familiile burgheze se spunea doar că fiica mai 
mare este slabă de piept sau că tatăl suferă de o „umflătură", 

întrucât tuberculoza si cancerul erau considerate boli cam 
> 

ruşinoase. Lucrul este cu atât mai valabil pentru pedeapsa cu 
moartea, din moment ce toată lumea se străduieşte să vor¬ 
bească despre ea doar în eufemisme. Pentru corpul politic, este 
precum cancerul pentru individ, deosebirea fiind că nimeni 
n-a vorbit vreodată despre necesitatea cancerului. Dimpotrivă, 
pedeapsa cu moartea e prezentată, fără şovăială, ca un rău nece¬ 
sar, care legitimează omorul - întrucât e necesar -, dar despre 

care nu se vorbeşte - întrucât e un rău. 

> 


1. CLM - Condamnat La Moarte (în textul francez, în original: 
CAM - Condamne Â Mort) (n.t.). 

Intenţia mea este, dimpotrivă, să abordez subiectul fără mena¬ 
jamente, nu pentru că mi-ar plăcea scandalul şi nici dintr-o 
înnăscută înclinaţie nesănătoasă. Ca scriitor, mi-a fost întotdea- 
una groază de anumite concesii; ca om, cred că, dacă sunt ine¬ 
vitabile, aspectele respingătoare ale condiţiei noastre trebuie 
înfruntate în tăcere. Dar când tăcerea sau vicleniile limbajului 
contribuie la menţinerea unui abuz care trebuie înlăturat sau 
a unei suferinţe care poate fi uşurată, unica soluţie este să se 
vorbească limpede, artătându-se neruşinarea ascunsă sub haina 
cuvântului. Franţa împarte, împreună cu Spania şi cu Anglia, 
marea onoare de a fi una dintre ultimele ţări, situate de această 
parte a cortinei de fier, care păstrează în arsenalul său represiv 
pedeapsa cu moartea. La noi, supravieţuirea acestui ritual pri¬ 
mitiv a fost posibilă doar ca urmare a nepăsării sau a ignoranţei 
opiniei publice care reacţionează numai prin frazele ceremo¬ 
nioase ce i-au fost insuflate. Când imaginaţia doarme, cuvin¬ 
tele se golesc de sens: un popor surd ia act de condamnarea 
unui om fără a-i da atenţie. Dar dacă-i va fi arătată maşinăria, 
dacă-i va atinge lemnul şi fierul, dacă va auzi zgomotul capului 
care cade, imaginaţia publică, brusc trezită din somn, va repu¬ 
dia atât acel tip de exprimare cât şi pedeapsa cu moartea. 

In Polonia, naziştii le puneau ostaticilor executaţi public 
câte un căluş dat cu ipsos, pentru a evita ca aceştia să strige 
cuvinte care să îndemne la răzvrătire sau la eliberare. Ar fi ruşi- 

T 

nos să se compare soarta acestor victime nevinovate cu cea a 
criminalilor condamnaţi. Dar, dincolo de faptul că criminalii 
nu sunt singurii ghilotinaţi la noi, metoda este aceeaşi. înă¬ 
buşim sub cuvinte vătuite un chin despre a cărui legitimitate 
nu ne putem pronunţa înainte de a fi cercetat efectiv despre ce 
e vorba. Departe de a spune mai întâi că pedeapsa cu moartea 
e necesară şi apoi că se cuvine să nu vorbim despre ea, trebuie, 
dimpotrivă, să vorbim despre ceea ce înseamnă ea în realitate 
si dacă, asa cum este cu adevărat, trebuie socotită necesară. 

In ceea ce mă priveşte, cred că e nu doar inutilă, ci şi 
profund dăunătoare şi am datoria să-mi consemnez aici con¬ 
vingerea înainte de a aborda subiectul în sine. N-ar fi cinstit 
să las impresia că am ajuns la această concluzie după săptă¬ 
mânile de anchete şi cercetări pe care le-am consacrat pro¬ 
blemei. Dar ar fi la fel de necinstit să pun convingerea mea 
doar pe seama sensibilităţii exagerate. Sunt cât se poate de 
străin de acea înduioşare căldicică în care se complac umani¬ 
tarii şi în care valorile şi răspunderile se amestecă, infracţi¬ 
unile se egalizează, iar nevinovăţia îşi pierde, în cele din urmă, 
drepturile. Contrar multor iluştri contemporani, nu cred că, 
prin natura sa, omul este un animal social. La drept vorbind, 
cred exact invers. Dar - ceea ce este cu totul altceva - cred 
că nu poate trăi în afara societăţii ale cărei legi îi sunt nece¬ 
sare pentru supravieţuirea fizică. Prin urmare, răspunderile 
trebuie să fie stabilite de către societate pe o scară raţională 
şi eficientă. Legea îşi află ultima justificare în binele pe care-1 
face sau pe care nu-1 face unei societăţi determinate în spaţiu 
şi timp. De-a lungul anilor, n-am putut vedea în pedeapsa 
cu moartea altceva decât un chin de neimaginat şi o lâncedă 
neorânduială pe care raţiunea mea le condamna. Eram totuşi 
dispus să nu trec cu vederea că imaginaţia mi-ar putea influ¬ 
enţa judecata. De fapt însă, în aceste săptămâni n-am găsit 
nimic care să nu-mi fi întărit convingerea sau care să-mi fi 
schimbat argumentele. Dimpotrivă, s-au adăugat altele celor 
deja existente. Astăzi împărtăşesc total convingerea lui Koestler: 
pedeapsa cu moartea ne murdăreşte societatea, iar susţină¬ 
torii ei n-o pot motiva raţional. Fără a-i relua convingătoarea 
pledoarie, fără a pune laolaltă fapte şi cifre care ar prisosi şi 
pe care rigoarea lui Jean Bloch-Michel le face inutile, voi dez¬ 
volta doar argumentele care vin în continuarea celor ale lui 
Koestler şi care, ca şi acelea, militează pentru abolirea imediată 
a pedepsei cu moartea. 

Se ştie că marele argument al susţinătorilor pedepsei cu 
moartea este forţa pilduitoare a pedepsei. Capetele nu se taie 
doar pentru a-i pedepsi pe cei care le au pe umeri, dar şi pentru 
a-i speria, printr-un exemplu înfricoşător, pe cei care ar încerca 
să-i ia ca model. Societatea nu se răzbună, vrea doar să pre¬ 
vină. Ridică ameninţător capul tăiat în aer pentru ca toţi can¬ 
didaţii la asasinat să-şi afle viitorul şi să dea înapoi. 

Argumentul ar fi impresionant dacă nu ne-am vedea forţaţi 
de împrejurări să remarcăm că: 

1. însăşi societatea este cea care nu crede în forţa exem¬ 
plului la care se referă; 

2. nu este dovedit că există vreun caz în care cineva decis 
să ucidă să se fi răzgândit din cauza pedepsei cu moartea, în 
timp ce este limpede că, dincolo de lipsa efectului scontat, 
fascinează mii de criminali; 

3. din alte puncte de vedere, constituie un exemplu respin¬ 
gător, cu consecinţe imprevizibile. 

înainte de toate, societatea nu crede ceea ce spune. Dacă 
ar crede cu adevărat, ar arăta capetele. Ar face astfel încât exe¬ 
cuţiile să se bucure de campaniile publicitare destinate în mod 
obişnuit împrumuturilor naţionale sau noilor mărci de aperi¬ 
tive. Este cunoscut că, din contră, la noi execuţiile nu se mai 
desfăşoară în public, ci se săvârşesc în curţile închisorilor, în 
faţa unui număr restrâns de specialişti. Nu prea se ştie de ce 
şi de când. Este vorba despre o măsură relativ recentă. Ultima 
execuţie publică a fost, în 1939, cea a lui Weidmann, autor al 
mai multor asasinate, ale cărui isprăvi îl transformaseră în 
vedetă. în acea dimineaţă, la Versailles se strânsese o mare mul- 
ţime. Erau acolo şi numeroşi fotografi. Au putut fi făcute foto¬ 
grafii între momentul în care Weidmann a fost arătat mulţimii 
şi cel în care a fost decapitat. Peste câteva ore, Paris-Soir a publi¬ 
cat o pagină cu imagini de la acest ispititor eveniment. Parizienii 

cumsecade au putut astfel să-şi dea seama că dibacea maşinărie 
de precizie pe care o folosea călăul era tot atât de diferită de 
eşafodul istoric pe cât este un automobil Jaguar faţă de vechile 
noastre Dion-Bouton. Contrar tuturor speranţelor, adminis¬ 
traţia şi guvernul au luat în nume de rău această excepţională 
publicitate şi au strigat că presa a vrut să desfete instinctele 
sadice ale cititorilor săi. Ca atare, s-a luat decizia ca execuţiile 
să nu mai aibă loc în public, dispoziţie care, la scurt timp, a 
uşurat munca autorităţilor de ocupaţie. 

In acest caz, logica n-a fost de partea legiuitorului. Dimpo¬ 
trivă, ar fi trebuit să-i fie acordată o decoraţie specială directo¬ 
rului de la Paris-Soir pentru a-1 încuraja să se întreacă pe sine 
data viitoare. Dacă se doreşte ca pedeapsa să fie cu adevărat 
exemplară, trebuie nu doar să fie multiplicate fotografiile, ci şi 
să fie ridicată maşinăria pe un eşafod, în Place de la Concorde, 
la ora două după-amiaza, să fie invitat tot poporul şi să fie tele¬ 
vizată ceremonia pentru cei absenţi. Fie trebuie să se proce¬ 
deze astfel, fie să înceteze discuţia despre forţa exemplului. Ce 
forţă exemplară poate avea uciderea pe furiş, noaptea, în curtea 
unei închisori? Cel mult, serveşte la informarea periodică a cetă¬ 
ţenilor în legătură că faptul că vor muri dacă vor ucide, viitor 
ce le poate fi vestit şi celor care nu ucid. Pentru ca pedeapsa 
să fie cu adevărat exemplară, ea trebuie să fie îngrozitoare. 
Tuaut de La Bouverie, reprezentant al poporului în 1791 şi 
adept al execuţiilor publice, avea mai multă logică declarând 
în Adunarea Naţională: „Pentru a stăpâni poporul e nevoie 
de un spectacol înspăimântător." 

Astăzi nu mai există spectacol, ci o pedeapsă ştiută din 
auzite şi, din cât în când, o ştire despre o execuţie, denatu¬ 
rată prin formulări atenuante. Nici unui viitor criminal 
nu-i va trece prin minte, în momentul crimei, o pedeapsă pe 
care ne străduim s-o facem din ce în ce mai abstractă! Dacă 
dorim într-adevăr ca respectivul să-şi amintească mereu de 

existenţa acestei pedepse, astfel încât mai întâi să contra¬ 
balanseze şi apoi să răstoarne o hotărâre luată la furie, n-ar 
fi oare potrivit ca pedeapsa şi înfiorătoarea realitate legată 
de ea să fie profund întipărite în suflet prin toate mijloacele 
de care dispun imaginea şi limbajul? 

In loc să evocăm o datorie pe care un oarecare a plătit-o 
societăţii chiar în acea dimineaţă, n-ar fi mult mai eficient pil¬ 
duitor să profităm de o asemenea ocazie grozavă pentru a rea¬ 
minti în amănunt fiecărui contribuabil ce-1 aşteaptă? In loc să 
se afirme: „Dacă omori, vei ispăşi pe eşafod 11 , nu ar fi mai bine 
să se spună, păstrând subtilităţile pildei: „Dacă omori, vei fi 
aruncat în închisoare timp de luni sau ani de zile, sfâşiat între 
o disperare insuportabilă şi o groază mereu reînnoită, până 
când, într-o dimineaţă, ne vom strecura în celula ta, după ce 
ne vom fi descălţat pentru a te surprinde în somnul ce te va 
fi doborât după spaimele nopţii. Ne vom arunca asupră-ţi, îţi 
vom lega mâinile la spate, îţi vom tăia cu foarfecă gulerul 
cămăşii şi părul, dacă trebuie. Din grijă pentru perfecţiune, 
îţi vom lega fedeleş braţele cu o curea, astfel încât să fii obligat 
să stai adus de spate şi să oferi o ceafa cu totul liberă. Apoi, 
cu două ajutoare care te vor ţine de fiecare braţ, te vom duce 
pe culoare, cu picioarele târâte în spate. In întunericul nopţii, 
unul dintre călăi te va apuca de turul pantalonilor şi te va 
azvârli, culcat, pe o scândură, în timp ce un altul îţi va fixa capul 
într-o lunetă, iar al treilea va face să cadă, de la o înălţime de 
2,20 m, un cuţit de ghilotină de 60 de kilograme care îţi va 
reteza gâtul ca un brici." 

Pentru ca pilda să fie şi mai concludentă, iar groaza pe care 
o atrage după sine să se transforme, în fiecare dintre noi, într-o 
forţă oarbă şi suficient de puternică ca să poată contraba¬ 
lansa la momentul potrivit irezistibila dorinţă de a asasina, ar 
trebui să mergem mai departe. In loc să ne lăudăm, cu tipica 
noastră inconştienţă înfumurată, că am inventat acest mijloc 

rapid şi uman 1 de a ucide condamnaţii, ar trebui să publicăm 

în mii de exemplare şi să le dăm ca lectură obligatorie în şcoli 

şi în facultăţi mărturiile rapoartelor medicale care descriu 

starea corpului după execuţie. Ar trebui recomandată în mod 

special imprimarea şi difuzarea unei recente comunicări făcute 

la Academia de Medicină de către doctorii Piedelievre si 

> 

Fournier. Aceşti medici curajoşi, chemaţi în interesul ştiinţei 

să examineze după execuţie corpurile condamnaţilor la moarte, 

au considerat de datoria lor să redea pe scurt următoarele 

observaţii înfiorătoare: 

> 

Dacă ni se permite să avem o părere în legătură cu acest subiect, astfel 
de spectacole sunt îngrozitor de apăsătoare. Sângele iese din vase în 
ritmul carotidelor secţionate, apoi se coagulează. Muşchii se con¬ 
tractă, fibrilaţia lor este stupefiantă; intestinul se încreţeşte, iar inima 
are mişcări neregulate, incomplete, fascinante. Gura se crispează în 
anumite momente într-o strâmbătură înspăimântătoare. Este adevă¬ 
rat că, pe acest cap decapitat, ochii sunt imobili, cu pupilele dilatate; 
nu privesc, din fericire, dar nu sunt nici tulburi, nu au opalescenţă 
cadaverică şi nu se mişcă; transparenţa lor este vie, dar fixitatea lor 
este cea a morţii. Toate acestea pot dura minute, chiar ore la indi¬ 
vizii fără deficienţe: moartea nu este imediată... Astfel, fiecare ele¬ 
ment vital supravieţuieşte decapitării. Medicul rămâne doar cu 
impresia unei experienţe oribile, a unei vivisecţii ucigaşe, urmate 
de o înmormântare înainte de vreme. 2 

Mă îndoiesc că sunt mulţi cei care pot citi acest raport îngro¬ 
zitor fără să pălească. Deci ne putem încrede în forţa exem¬ 
plului său şi în capacitatea lui de a intimida. Nimic nu ne 
împiedică să-i adăugăm rapoartele martorilor care dau un plus 
de autenticitate observaţiilor medicilor. Se spune că obrazul lui 
Charlotte Corday a roşit sub palma dată de călău după tăierea 

1. Conform optimistului doctor Guillotin, condamnatul nu simte 
nimic. Cel mult „o uşoară răcoare la ceafă". 

2 . Justice satis bourreau, nr. 2, iunie 1956. 

capului. La fel de tulburătoare sunt relatările unor observatori 
mai recenţi. Iată cum descrie un ajutor de călău - greu de sus¬ 
pectat că s-ar lăsa în voia fanteziilor şi sensibilităţilor - ceea ce 
i-a fost dat să vadă: „Am aruncat sub cuţitul ghilotinei un turbat 
pradă unei adevărate crize de delirium tremens. Capul moare 
imediat. Dar corpul sare, literalmente, în coş, trage de frânghii. 
După 20 de minute, la cimitir, încă tremură." 1 2 Actualul preot 
de la Sânte, R.P. Devoyod, care nu pare a fi un opozant al pedep¬ 
sei cu moartea, face în cartea sa Les Delinquantd o expunere amă¬ 
nunţită care ajunge departe şi care reia povestea condamnatului 
Languille, al cărui cap tăiat reacţiona când i se spunea pe nume 3 : 

In dimineaţa execuţiei, condamnatul era foarte prost dispus şi a 
refuzat slujba religioasă. Cunoscându-i adâncul sufletului şi iubirea 
pentru soţie, care era animată de sentimente creştine, i-am spus: 
„Din iubire pentru soţia ta, reculege-te o clipă înainte de a muri", şi 
condamnatul a acceptat. S-a recules îndelung în faţa crucifixului, apoi 
a părut că ne ignoră prezenţa. Când a fost executat, eram la mică 
distanţă de el; capul i-a căzut în jgheabul din faţa ghilotinei, iar corpul 
i-a fost pus imediat în coş; dar, contrar uzanţelor, coşul a fost închis 
înainte de a fi pus capul înăuntru. Ajutorul de călău care ducea capul 
a trebuit să aştepte puţin ca să fie redeschis coşul; or, în acest scurt 
răstimp, am putut vedea cum ochii condamnatului ne ţintuiau cu 
o privire rugătoare, ca şi cum ar fi cerut iertarea de păcate. Instinctiv, 
am făcut semnul crucii pentru a-i binecuvânta capul şi, după aceea, 
pleoapele i-au clipit, expresia ochilor s-a făcut blândă, apoi privirea, 
rămasă expresivă, s-a pierdut... 

Cititorul va primi - potrivit credinţei sale - lămuririle 
oferite de preot. Dar acei ochi „rămaşi expresivi" nu au nevoie 
de nici o interpretare. 

1. Publicat de Roger Grenier, Les Monstres, Gallimard. Aceste decla¬ 
raţii sunt autentice. 

2. Editura Matot-Braine, Reims. 

3. în 1905, în Loiret. 



128 REFLECŢII ASUPRA PEDEPSEI CU MOARTEA 


Aş putea invoca şi alte mărturii la fel de halucinante. Dar, 
în ceea ce mă priveşte, nu pot merge mai departe. In definitiv, 
nu recunosc forţa pilduitoare a pedepsei cu moartea, iar acest 
supliciu mi se înfăţişează drept ceea ce este: o chirurgie groso¬ 
lană, pusă în practică în împrejurări care o văduvesc de orice 
valoarea edificatoare. Dimpotrivă, societatea şi statul, care are 
ceva experienţă în domeniu, pot să îndure aceste detalii şi, 
întrucât predică forţa pildei, ar trebui să încerce să-i facă pe 
toţi să le rabde cu scopul de a nu fi ignorate de nimeni, iar 
populaţia definitiv terorizată să devină în întregime francis- 
cană. De altfel, pe cine sperăm să intimidăm prin forţa unei 
pilde ascunse fără încetare, prin ameninţarea unei pedepse 
înfăţişate drept blândă şi expeditivă, în fond mai uşor de supor¬ 
tat decât cancerul, prin această pedeapsă capitală încununată 
cu figuri de stil? Indiscutabil nu pe cei consideraţi (şi care 
cu siguranţă sunt) oneşti, cărora exemplul nu le-a fost adus la 
cunoştinţă şi care dorm la ora respectivă, care îşi vor mânca 
tartinele la ora înmormântării premature şi care doar dacă vor 
citi ziarele vor fi informaţi despre opera justiţiei printr-un 
comunicat dulceag care li se va topi în memorie precum zahă¬ 
rul. Aceste blânde creaturi săvârsesc totuşi cele mai multe 

> > 

omucideri. Numeroşi indivizi oneşti sunt criminali fără a fi 
> > 

conştienţi de asta. Potrivit unui magistrat, cei mai mulţi dintre 
criminalii pe care îi întâlnise nu ştiau, când se bărbiereau dimi¬ 
neaţa, că seara aveau să ucidă. Pentru forţa exemplului şi pentru 
siguranţă, ar fi bine ca celui care se bărbiereşte dimineaţa să-i 
fie arătat chipul celui executat, aşa cum este, fără a se dena¬ 
tura adevărul. 

Dar nu se întâmplă aşa. Statul camuflează execuţiile şi păs¬ 
trează tăcerea asupra acestor texte şi mărturii. Deci nu crede 
cu adevărat în valoarea pilduitoare a pedepsei, sau crede doar 
prin forţa tradiţiei şi fără a-şi da osteneala să chibzuiască. Cri¬ 
minalul este omorât pentru că aşa se procedează de secole şi, de 

altminteri, este omorât în modurile statornicite la sfârşitul 
secolului al XVIII-lea. Din rutină, se va continua cu aceleaşi 
argumente care aveau trecere acum sute de ani, cu riscul de a 
le contrazice prin măsuri inevitabile, dată fiind sensibilitatea 
publică. Se aplică o lege pe de rost, iar condamnaţii noştri mor 
papagaliceşte în numele unei teorii în care călăii nu cred. Dacă 
ar crede, acest lucru s-ar şti şi mai ales s-ar vedea. Insă publici¬ 
tatea, dincolo de faptul că într-adevăr poate trezi instincte sân¬ 
geroase, cu efecte incalculabile, ajungând să fie satisfăcute 
printr-o nouă crimă, riscă în plus să provoce indignare şi scârbă 
în rândul opiniei publice. Dacă în imaginarul colectiv execu¬ 
ţiile s-ar transpune în imagini expresive, ar fi mai greu să fie 
făcute pe bandă, cum se întâmplă astăzi la noi. Oricine ar 
scuipa cafeaua până la ultima picătură dacă, în timp ce o savu¬ 
rează, ar citi că s-a făcut dreptate. Iar textele pe care le-am citat 
i-ar putea scoate din încurcătură pe anumiţi profesori de drept 
penal care se consolează de evidenta incapacitate de a justifica 
această pedeapsă anacronică prin categorica afirmaţie a socio¬ 
logului Tarde, anume că este mai bine să omori fără să chinui 
decât să chinui fără să omori. Iată de ce trebuie aprobată pozi¬ 
ţia lui Gambetta care, de pe poziţia adversarului pedepsei cu 
moartea, a votat împotriva unui proiect de lege care viza supri¬ 
marea execuţiilor publice, declarând: 

Dacă veţi elimina atrocitatea acestui spectacol, dacă veţi face exe¬ 
cuţiile în interiorul puşcăriilor, veţi înăbuşi tresărirea de indignare 

publică apărută în ultimii ani şi veţi întări pedeapsa cu moartea. 

Intr-adevăr, fie ucizi în mod public, fie recunoşti că nu te 
simţi autorizat să ucizi. Dacă societatea justifică pedeapsa cu 
moartea prin necesitatea pildei, trebuie să se justifice, la rându-i, 
făcând publicitatea necesară. De fiecare dată trebuie să arate 
mâinile călăului şi să-i oblige să le privească atât pe cetăţenii 

foarte sensibili, cât şi pe cei care, direct sau indirect, au pro¬ 
vocat existenţa acestui călău. Altfel, recunoaşte că ucide fără să 
ştie ce spune şi ce face, sau că face acest lucru ştiind că aceste 
ceremonii dezgustătoare, departe de a impresiona opinia publică, 
seamănă doar confuzie şi incită la crimă. Nimeni nu poate da 
seama mai bine de acest lucru decât un magistrat aflat la sfâr¬ 
şitul carierei, domnul consilier Falco, a cărui îndrăzneaţă măr¬ 
turisire se cuvine a fi reţinută: 

...In întreaga mea carieră, m-am pronunţat o singură dată împo¬ 
triva comutării pedepsei şi pentru executarea inculpatului. Atunci 
am crezut că, în pofida poziţiei mele, voi asista total impasibil la exe¬ 
cuţie. De altfel, individul nu era prea vrednic de interes: îşi chi- 
nuise fetiţa şi în cele din urmă o aruncase într-o fântână. Ei, bine! 
Săptămâni, chiar luni întregi după ce fusese executat, nopţile mi-au 
fost bântuite de acea amintire... Am luptat în război, ca toată lumea, 
şi am văzut tineri nevinovaţi murind, dar pot să spun că în faţa acelui 
spectacol înfiorător n-am fost atât de tulburat ca în faţa acestui soi 
de asasinat administrativ, numit pedeapsa capitală. 1 

Dar, în definitiv, de ce se încrede societatea în forţa acestei 
pilde atâta vreme cât ea nu opreşte comiterea crimelor, iar efec¬ 
tele sale, chiar dacă există, nu se văd? Pedeapsa cu moartea nu-1 
va speria nici pe cel care nu ştie că va ucide şi care se hotărăşte 
într-o clipită să facă asta, pregătindu-şi actul sub imperiului sân¬ 
gelui înfierbântat sau al unei idei fixe, nici pe cel care, mergând 
la o întâlnire menită să pună lucrurile la punct, pentru a o speria 
pe femeia infidelă sau pe adversarul său, ia cu el o armă pe care 
o foloseşte, deşi nu dorea acest lucru sau nu credea că-1 doreşte. 
Pe scurt, nu-1 va speria pe omul asupra căruia crima se abate ca 
o nenorocire. Se poate spune deci că e neputincioasă în majori¬ 
tatea cazurilor. Trebuie să recunoaştem că, la noi, se aplică rar 
în asemenea situaţii. Dar acest „rar“ însuşi dă frisoane. 


1. Revista Realites, nr. 105, octombrie 1954. 

îi va fi speriind oare măcar pe acei criminali asupra cărora 
pretinde că are influenţă, cei care trăiesc pe seama crimei? 
Nimic nu e mai puţin probabil. Koestler a scris că, în Anglia, 
în timp ce hoţii de buzunare erau executaţi, alţi hoţi făceau 
dovada măiestriei lor în mulţimea ce înconjura eşafodul pe 
care era spânzurat confratele lor. O statistică întocmită în 
Anglia la începutul secolului arată că, din 250 de spânzuraţi, 
170 asistaseră anterior, personal, la una sau două execuţii capi¬ 
tale. în 1886, din 167 de condamnaţi la moarte care trecuseră 
prin închisoarea din Bristol, 164 asistaseră la cel puţin o execu¬ 
ţie. în Franţa nu mai pot fi făcute asemenea sondaje, dat fiind 
misterul de care sunt înconjurate execuţiile. Dârele îndreptă¬ 
ţesc părerea că şi în jurul tatălui meu, în ziua în care a asistat 
la execuţie, vor fi existat destui viitori infractori care nu au 
vomat. Puterea de intimidare se exercită doar asupra celor 
timizi, care nu sunt meniţi crimei, şi cedează în faţa celor nesu¬ 
puşi, exact cei pe care ar fi trebuit să-i supună. în acest volum 
şi în lucrările de specialitate se pot găsi cifrele şi faptele cele mai 
convingătoare în acest sens. 

Totuşi nu se poate nega faptul că oamenii se tem de moarte. 
Suprimarea vieţii este, fără îndoială, cea mai grea pedeapsă şi 
ar trebui să deştepte în toţi o spaimă absolută. Frica de moarte, 
răsărită din cel mai întunecos adânc al fiinţei, face ravagii. 
Sub ameninţarea morţii, instinctul de supravieţuire face fiinţa 
să-şi piardă minţile şi să se zbată în cele mai groaznice spaime. 
Deci legiuitorul era îndreptăţit să creadă că legea va influenţa 
unul dintre cele mai tainice şi mai puternice resorturi ale naturii 
umane. Dar legea este întotdeauna mai puţin complexă decât 
natura. Când, în încercarea de a le stăpâni, se hazardează în zonele 
inconştiente ale fiinţei, riscă să-şi vădească şi mai tare neputinţa 
de a reduce complexitatea pe care vrea s-o reglementeze. 

Dacă e adevărat că teama de moarte este neîndoielnică, 
e la fel de adevărat că, oricât de mare ar fi, n-a fost niciodată 



132 REFLECŢII ASUPRA PEDEPSEI CU MOARTEA 


suficientă pentru a descuraja pasiunile omeneşti. Bacon are 
dreptate când afirmă că nu există pasiune atât de lipsită de 
forţă încât să nu poată înfrunta şi înfrânge frica de moarte. 
Răzbunarea, dragostea, onoarea, durerea sau o altă teamă ies 
învingătoare. Acolo unde reuşesc dragostea pentru o fiinţă sau 
pentru o ţară, nebunia libertăţii, de ce n-ar reuşi setea de câştig, 
ura, gelozia? De secole, pedeapsa cu moartea, deseori însoţită 
de crude rafinamente, încearcă să ţină piept crimei; cu toate 
acestea, crima se încăpăţânează. De ce? Pentru că instinctele 
care se luptă în om nu sunt forţe invariabile şi aflate în stare 
de echilibru, aşa cum vrea legea. Sunt forţe variabile care apun 
şi răsar pe rând, şi a căror dezechilibrare succesivă hrăneşte 
viaţa spiritului, precum oscilaţiile electricităţii, suficient de 
apropiate, stabilesc un curent. Să ne imaginăm seria oscilaţii¬ 
lor, de la poftă la greaţă, de la hotărâre la renunţare, prin care 
trecem cu toţii într-o singură zi, să multiplicăm la nesfârşit 
aceste variaţii şi vom avea o reprezentare a proliferării psiho¬ 
logice. In general, aceste dezechilibrări au o durată prea scurtă 
pentru ca o singură forţă să poată stăpâni întreaga fiinţă. Dar 
se întâmplă ca una dintre forţele sufleteşti să se dezlănţuie, ocu¬ 
pând tot câmpul conştiinţei; nici un instinct, fie el şi cel de 
supravieţuire, nu se poate opune în acel moment tiraniei acelei 
forţe ireversibile. Pentru ca pedeapsa capitală să fie cu adevărat 
o sperietoare, ar trebui ca natura umană să fie alta, mai exact 
la fel de stabilă şi calmă precum legea însăşi. In acest caz, ar 
fi însă natură moartă. 

Or, nu este aşa. Iată de ce, oricât i-ar părea de surprinzător 
celui care nici n-a observat, nici n-a trăit în sufletul său com¬ 
plexitatea umană, ucigaşul se simte de cele mai multe ori nevi¬ 
novat atunci când omoară. Orice criminal se declară nevinovat 
înainte de judecată. Consideră că, dacă n-a fost îndreptăţit să 
comită acea faptă, e cel puţin scuzat date fiind circumstanţele. 
Nici nu gândeşte, nici nu prevede; când gândeşte, este pentru 

a prevedea că va fi scuzat total sau parţial. Cum să se teamă 

de ceea ce consideră a fi foarte improbabil? Se va teme de 

moarte după judecată, nu înainte de crimă. Pentru ca legea să 

sperie, ar trebui deci să nu-i lase ucigaşului nici o şansă, să fie 

de la bun început neîndurătoare şi, mai ales, să nu admită 

nici o circumstanţă atenuantă. Cine ar îndrăzni să ceară asa 
) > 

ceva la noi? 

Chiar dacă ar face-o, ar trebui să ia în calcul încă un para¬ 
dox al naturii umane. Instinctul de supravieţuire este esenţial, 
însă în egală măsură esenţial este un alt instinct, despre care 
psihologii pedanţi nu vorbesc: instinctul morţii, care cere une¬ 
ori distrugerea de sine şi a altora. Probabil că dorinţa de a ucide 
se suprapune deseori cu propria dorinţă de a muri sau de a se 
nimici 1 pe sine. Astfel, instinctul de conservare este înlocuit, 
în proporţii variabile, de instinctul distrugerii. Acesta din urmă 
este unicul în măsură să explice în întregime numeroasele vicii 
care, de la alcoolism până la drog, duc persoana, în cunoştinţă 
de cauză, la propria pieire. Omul doreşte să trăiască, dar este 
zadarnică speranţa că această dorinţă va domina toate acţiunile 
sale. El doreşte deopotrivă să nu fie nimic, doreşte ireparabilul 
şi doreşte moartea pentru ea însăşi. Aşa se întâmplă când cri¬ 
minalul nu doreşte doar crima, ci şi nenorocirea asociată ei, 
chiar dacă - şi mai ales dacă - nenorocirea este nemăsurată. 
Când această stranie dorinţă creşte şi domină, perspectiva unei 
condamnări la moarte nu numai că nu-1 poate opri pe crimi¬ 
nal, dar este foarte probabil ca aceasta să amplifice vârtejul în 
care se pierde. Intr-un fel, omori atunci ca să mori tu însuţi. 

Aceste ciudăţenii explică suficient faptul că o pedeapsă ce 
pare să fie calculată pentru a speria minţi normale este în rea¬ 
litate complet dezamorsată de către psihologia omului mediu. 

1. In fiecare săptămână apar în presă cazuri de criminali care au osci¬ 
lat, iniţial, între a se omorî şi a omorî. 

Fără excepţie, toate statisticile care se referă atât la ţările abo¬ 
liţioniste cât şi la celelalte, demonstrează că nu există legătură 
între abolirea pedepsei cu moartea şi criminalitate. 1 Nivelul 
criminalităţii nici nu creşte, nici nu descreşte. Ghilotina există, 
după cum există şi infracţiunea; aparent, unica legătură între 
ele este legea. Singura concluzie pe care o putem desprinde din 
numeroasele cifre statistice este următoarea: de-a lungul seco¬ 
lelor au fost pedepsite cu moartea şi alte infracţiuni în afara 
asasinatului, dar pedeapsa supremă, îndelung repetată, nu a 
dus la dispariţia vreuneia dintre ele. De secole, aceste infracţiuni 
nu mai sunt pedepsite cu moartea. Cu toate acestea, numărul 
lor n-a sporit, iar pentru unele dintre ele s-a redus. De aseme¬ 
nea, secole la rând asasinatul a fost pedepsit cu moartea şi 
totuşi neamul lui Cain n-a dispărut. In sfârşit, numărul asasi¬ 
natelor n-a crescut în rândul celor 33 de naţiuni care au eli¬ 
minat pedeapsa cu moartea sau care n-o mai aplică. Date fiind 
toate acestea, cine ar putea trage concluzia că pedeapsa cu 
moartea sperie cu adevărat? 

Conservatorii nu pot nega nici faptele, nici cifrele. Unica 
şi cea din urmă replică a lor este semnificativă. Ea explică ati¬ 
tudinea paradoxală a unei societăţi care ascunde cu mare grijă 
execuţiile despre care susţine că sunt înzestrate cu forţă pildu¬ 
itoare. „Este adevărat - spun conservatorii - că forţa exem¬ 
plului n-a fost dovedită în cazul pedepsei cu moartea; este 
chiar cert că mii de asasini n-au fost înspăimântaţi de ea. Dar 
nu putem şti câţi sunt cei pe care i-a speriat; în consecinţă, 
nimic nu dovedeşte că în acest caz forţa exemplului nu există." 
Deci cea mai cruntă dintre pedepse, care înseamnă pentru 
condamnat pierderea ultimului drept şi prin care se acordă 

1. Raportul întocmit de Select Committee englez, din 1930 şi de 
Comisia regală engleză care a reluat recent acel studiu: „Toate statisticile 
pe care le-am studiat confirmă faptul că abolirea pedepsei cu moartea 
nu a dus la creşterea numărului infracţiunilor." 

societăţii prerogativa supremă, se sprijină doar pe o posibi¬ 
litate neverificabilă. Moartea însă nu presupune nici trepte, 
nici probabilităţi. Ea fixează totul, atât vinovăţia cât şi cada¬ 
vrul, într-o înţepenire definitivă. Dar la noi este administrată 
în numele unei şanse şi al unei supoziţii. Dacă această supozi¬ 
ţie ar fi raţională, n-ar fi totuşi nevoie de o certitudine pentru 
a îndreptăţi o moarte cât se poate de sigură? Or, condamna¬ 
tul este tăiat în două nu atât pentru crima pe care a comis-o, 
cât în baza tuturor crimelor care ar fi putut fi comise şi nu au 
fost, care vor putea fi comise şi nu vor fi. Cea mai mare incerti¬ 
tudine îndreptăţeşte, aici, cea mai neîndurătoare certitudine. 

Nu sunt singurul uimit de o asemenea contradicţie pericu¬ 
loasă. Statul însuşi o condamnă şi conştiinţa vinovată de a fi 
acţionat greşit explică, la rându-i, atitudinea sa contradicto¬ 
rie. înlătură orice publicitate legată de execuţii întrucât, date 
fiind faptele, nu poate afirma că vor fi folosit vreodată să sperie 
infractorii. Nu poate ieşi din dilema în care l-a întemniţat 
Beccaria când a scris: „Dacă e important să se facă frecvent 
dovada puterii în faţa poporului, execuţiile trebuie să fie dese; 
dar asta înseamnă că tot dese vor trebui să fie şi infracţiunile, 
ceea ce va dovedi că pedeapsa cu moartea nu impresionează în 
măsura în care ar trebui, de unde rezultă că este în acelaşi timp 
inutilă şi necesară." Ce altceva poate să facă statul cu o pedeapsă 
inutilă şi necesară decât să o ascundă fără a o aboli? O va păstra 
aşadar, ceva mai dosită, nu fără jenă, cu speranţa oarbă că, 
având în vedere pedeapsa, fie şi un singur om, o singură dată, 
se va opri de la comiterea unui gest ucigaş şi, astfel, fără ca 
cineva s-o ştie, va fi justificată o lege care nu are de partea sa 
nici îndreptăţirea raţiunii, nici a experienţei. Pentru a putea 
pretinde în continuare că ghilotina este pilduitoare, statul este 
împins astfel să înmulţească asasinatele cât se poate de reale, 
pentru a evita un asasinat necunoscut şi despre care nu ştie şi 
nu va şti niciodată dacă va avea minima ocazie de a fi înfăptuit. 

O lege cu adevărat stranie, care cunoaşte asasinatul pe care-1 
declanşează, dar îl va ignora mereu pe cel pe care-1 împiedică. 

Ce mai rămâne atunci din această forţă pilduitoare, dacă 

e dovedit că pedeapsa capitală are o altă forţă - extrem de 

reală - ce-i degradează pe oameni până la înjosire, la nebunie 

si la crimă? 

> 

Pot fi deja observate efectele exemplare ale acestor ceremo¬ 
nii în opinia publică, manifestările sadice pe care le deşteaptă, 
înfiorătoarea glorie deşartă pe care o prilejuieşte anumitor 
infractori. In jurul eşafodului, nici urmă de distincţie, ci repul¬ 
sie, dispreţ sau cea mai josnică dintre plăceri. Aceste efecte 
sunt ştiute. Decenţa a poruncit şi ea ca ghilotina să se mute 
din piaţa primăriei la marginile oraşului, apoi în închisori. 
Avem puţine informaţii despre sentimentele celor a căror 
meserie este să asiste la acest soi de spectacol. Să ascultăm deci 
ce spune directorul unei închisori engleze care mărturiseşte 
un „acut sentiment de ruşine personală" şi capelanul care vor¬ 
beşte despre „oroare, ruşine şi umilinţă" 1 . Să ne imaginăm, 
mai ales, sentimentele omului a cărui slujbă este să omoare la 
ordin - l-am numit pe călău. Ce să mai spunem despre func¬ 
ţionarii care numesc ghilotina „bicicletă", iar pe condamnat 
„client" sau „colet". Ce altceva decât ceea ce spune preotul 
Bela Just care a asistat aproape 30 de executaţi şi care notează: 
„Argoul folosit de justiţiari nu este cu nimic mai prejos, ca 
vulgaritate şi cinism, decât cel al delincvenţilor." 2 In rest, iată 
observaţiile unui ajutor de călău privitoare la deplasările sale 
în provincie: „Deplasările erau adevărate prilejuri de dis¬ 
tracţie. Umblam doar în taxiuri şi prin restaurante bune!" 3 
Acelaşi individ spune, lăudând dibăcia călăului când declanşa 


1. Raportai Select Committee, 1930. 

2. Bela Just, La Potence et la croix, Fasquelle. 

3. Roger Grenier, Les Monstres, op. cit. 

cuţitul ghilotinei: „Puteam să ne permitem luxul să ţinem cli¬ 
entul de păr.“ Dereglarea ce-şi află exprimarea aici se regăseşte 
în aspecte şi mai greu de înţeles. In principiu, hainele con¬ 
damnaţilor îi revin călăului. Deibler tatăl le atârna pe toate 
într-o baracă de scânduri şi se ducea din când în când să le pri¬ 
vească. Există cazuri şi mai grave. Iată ce ne-a declarat ajuto¬ 
rul nostru de călău: 

Noul călău este ahtiat după ghilotină. Uneori, la el acasă, stă zile 

întregi pe un scaun, gata îmbrăcat, cu pălăria pe cap, cu pardesiul, 

aşteptând o convocare de la minister. 1 

Da, iată omul despre care Joseph de Maistre spunea că, 
pentru ca să existe, era nevoie de un decret special al puterii 
divine şi că, fără el „ordinea ar fi înlocuită de haos, tronurile 
s-ar prăbuşi, iar societatea ar dispărea". Iată omul prin inter¬ 
mediul căruia societatea se descotoroseşte total de condamnat, 
căci călăul semnează actul de eliberare a puşcăriaşului şi are la 
dispoziţie un om liber. Frumosul şi solemnul exemplu născo¬ 
cit de legiuitorii noştri are cel puţin un efect sigur, anume 
înjosirea sau distrugerea calităţii umane şi a raţiunii la cei cu 
care colaborează direct. Este vorba, se va spune, despre creaturi 
ieşite din comun care si-au găsit vocaţia în această decădere. 
Nu se va mai putea spune aşa ceva aflând că există sute de per¬ 
soane care îşi oferă, gratuit, serviciile pentru a fi călăi. Pe cei din 
generaţia noastră, martori ai istoriei ultimilor ani, nu-i miră 
această informaţie. Ştiu că în spatele celor mai paşnice şi mai 
obişnuite chipuri doarme instinctul torturii şi al crimei. Pedeapsa 
cu moartea despre care se pretinde că ar putea speria un asasin 
necunoscut, îi face cu siguranţă pe mulţi alţi monştri iden¬ 
tificabili să-şi urmeze vocaţia de ucigaşi. Dacă tot trebuie să 


1 Ibid. 

justificăm legile noastre cele mai crude prin considerente proba¬ 
bile, să nu ne îndoim de faptul că, din sutele de indivizi cărora 
le-au fost refuzate serviciile, măcar unul a trebuit să-şi satisfacă 
altfel instinctele sângeroase pe care ghilotina le-a trezit în el. 

Deci dacă dorim menţinerea pedepsei cu moartea, să fim 
scutiţi cel puţin de ipocrizia justificării prin valoarea pildui¬ 
toare. Să-i spunem pe nume acelei pedepse căreia i se refuză 
total publicitatea, acelei intimidări exercitate doar asupra indi¬ 
vizilor oneşti, atâta vreme cât sunt oneşti, care îi fascinează pe 
cei ce nu mai sunt astfel şi care-i degradează şi dereglează pe 
cei care-i dau o mână de ajutor. Este, indiscutabil, o pedeapsă, 
un chin fizic şi moral îngrozitor, dar care nu dă un exemplu 
clar, în afara celui demoralizant. Pedepseşte, dar nu previne 
nimic, iar uneori trezeşte instincte ucigaşe. Este ca şi cum n-ar 
fi, existând doar pentru cel care o îndură - în sufletul său, 
timp de luni sau ani, în trupul său, în timpul orei disperate şi 
violente în care i se taie corpul în două fără a i se suprima viaţa. 
Să-i spunem pe numele ei care, în lipsa unor alte merite, îl are 
pe cel al adevărului şi s-o recunoaştem drept ceea ce este cu 
adevărat: o răzbunare. 

Pedeapsa care sancţionează fără a preveni se numeşte, într-a- 
devăr, răzbunare. Este un răspuns cvasiaritmetic dat de socie¬ 
tate celui care-i încalcă legea fundamentală. Răspunsul a apărut 
odată cu omul: se numeşte legea talionului. Celui care mi-a 
făcut rău, trebuie să-i fie rău; cel care mi-a scos un ochi, tre¬ 
buie să ajungă chior; cel care a ucis trebuie să moară. E vorba 
despre un sentiment, unul de mare violenţă, nu despre un 
principiu. Talionul ţine de ordinea naturii şi a instinctului, 
nu de ordinea legii. Prin definiţie, legea nu se poate supune 
aceloraşi reguli ca natura. Dacă asasinarea se regăseşte în natura 
umană, legea nu e făcută pentru a imita sau reproduce această 
natură. E făcută pentru a o corecta. Or, talionul se limitează la 

a confirma şi a da putere de lege unei simple atitudini naturale. 
Spre ruşinea noastră, am cunoscut cu toţii această atitudine şi 
îi ştim puterea: vine din jungla primitivismului. In această pri¬ 
vinţă, noi, francezii, care ne indignăm pe bună dreptate când 
îl vedem pe regele petrolului din Arabia Saudită predicând 
democraţia internaţională si încredinţând unui măcelar sar- 

> ti i 

cina de a tăia cu cutitul mâna hoţului, trăim, la rândul nostru, 
într-un fel de Ev Mediu fără a avea măcar consolarea credin¬ 
ţei. încă definim dreptatea în virtutea unei aritmetici groso¬ 
lane. 1 Se poate oare spune măcar că acel calcul este corect şi 
că justiţia, fie şi schematică, fie şi limitată la răzbunarea legală, 
este salvgardată prin pedeapsa cu moartea? Răspunsul este: nu. 

Să trecem peste faptul că legea talionului este inaplicabilă 
şi că, pe cât pare de exagerat să-l pedepseşti pe cel care a incen¬ 
diat dându-i foc la casă, pe atât pare de insuficientă pedep¬ 
sirea hoţului prin prelevarea, din contul său bancar, a unei 
sume echivalente cu cea furată. Să admitem că este corect şi 
necesar ca uciderea victimei să fie compensată prin moartea 
asasinului. Dar pedeapsa capitală nu înseamnă pur şi simplu 
moarte. în esenţă, între ea si luarea vieţii este o diferenţă aidoma 
celei dintre un lagăr de concentrare şi un penitenciar. Fără 
îndoială, este un asasinat care plăteşte, aritmetic, asasinatul 
comis. Dar adaugă morţii o hotărâre, o premeditare publică 

1 Acum câţiva ani am solicitat graţierea a şase tunisieni condam¬ 
naţi la moarte fiindcă au ucis, într-o răzmeriţă, trei jandarmi francezi. 
Date fiind împrejurările în care s-a produs asasinatul, stabilirea răspun¬ 
derilor individuale era complicată. Am fost înştiinţat, printr-o notă 
sosită de la Preşedinţia Franţei, că cererea mea fusese reţinută de orga¬ 
nismul competent. Din nefericire, cu două săptămâni înainte de a-mi 
fi adresată nota, citisem că sentinţa fusese executată. Trei dintre con¬ 
damnaţi fuseseră trimişi la moarte, ceilalţi trei, graţiaţi. Motivele pentru 
care au fost graţiaţi unii, şi nu ceilalţi, nu erau determinante. Dar, fără 
îndoială, trebuia să se procedeze la trei execuţii capitale acolo unde exis¬ 
taseră trei victime. 

şi cunoscută de viitoarea victimă şi, în final, o organizare care 
este ea însăşi un izvor de suferinţe morale mai groaznice decât 
moartea. Deci nu se poate vorbi despre echivalenţă. In multe 
legislaţii, crima cu premeditare este considerată mai gravă decât 
crima violentă pur şi simplu. Dar ce altceva este execuţia capi¬ 
tală dacă nu cel mai premeditat dintre asasinate, cu care nu 
se poate compara nici o crimă comisă de un asasin, oricât ar fi 
fost de calculată? Ca să existe echivalenţă, ar trebui ca pedeapsa 
cu moartea să-i fie dată unui criminal care, la vremea respec¬ 
tivă, şi-ar fi avertizat victima că urmează s-o ucidă într-un mod 
îngrozitor şi, începând cu acel moment, ar fi sechestrat-o câte 
luni va fi vrut. In viaţa obişnuită nu dă nimeni peste un ase¬ 
menea monstru. 

Revenind, când juriştii noştri oficiali vorbesc despre a da 
morţii fără a provoca suferinţă, nu ştiu despre ce vorbesc şi, mai 
ales, sunt lipsiţi de imaginaţie. Frica devastatoare, degradantă, 
la care este supus condamnatul timp de luni sau de ani 1 este 
o pedeapsă mai înfiorătoare decât moartea, la care victima n-a 
fost supusă. Chiar dacă violenţa morţii sale este îngrozitoare, 
în cele mai multe cazuri totul se petrece cu repeziciune, vic¬ 
tima nerealizând ce i se întâmplă. Răstimpul spaimei este măsu¬ 
rat cu clipe de viaţă şi, probabil, nu pierde speranţa că va 
scăpa de grozăvia care s-a abătut asupra sa. Dimpotrivă, în 
cazul condamnatului la moarte spaima este amănunţită. Tor¬ 
tura înseamnă alternanţa între speranţă şi chinurile disperării 

1. Când a fost eliberat teritoriul francez ocupat de trupele germane 
în cel de al Doilea Război Mondial, Romen a fost condamnat la moarte 
şi a stat în lanţuri 700 de zile înainte de a fi executat, ceea ce este scan¬ 
dalos. Ca regulă generală, condamnaţii de drept comun îşi aşteaptă 
dimineaţa morţii între 3 şi 6 luni. Dacă se doreşte a le fi ocrotită şansa 
de a trăi, scurtarea răstimpului complică lucrurile. De altminteri, pot 
spune cu precizie că, în Franţa, cererile de graţiere se examinează cu o 
seriozitate care nu exclude voinţa vizibilă de a graţia, folosindu-se la 
maximum cadrul legal şi cel al moralei. 

animalice. Atât avocatul şi preotul închisorii - dintr-o pornire 
umană - cât şi gardienii - pentru a-1 face pe condamnat să 
stea liniştit - îi dau asigurări unanime că va fi graţiat. Crede 
din toate puterile fiinţei sale, apoi nu mai crede. Ziua speră, 
noaptea 1 disperă. Pe măsură ce trec săptămânile, speranţa şi 
disperarea cresc şi devin insuportabile în egală măsură. Con¬ 
form tuturor martorilor, culoarea pielii se schimbă, teama 
acţionează ca un acid. „Nu înseamnă mare lucru să ştii că vei 
muri, spune un condamnat din Fresnes. înnebunitor şi înspăi¬ 
mântător este să nu ştii dacă vei trăi.“ Cartouche spunea despre 
pedeapsa capitală: „Aş! Ai de petrecut doar un sfert de oră 
neplăcut. 11 Dar sunt luni întregi, nicidecum minute. Condam¬ 
natul ştie cu mult timp înainte că va fi omorât şi că poate fi 
salvat doar de o graţiere care, pentru el, seamănă cu o minune, 
în orice caz, nu poate să intervină, să pledeze personal sau să 
convingă. Totul se petrece în afara sa. Nu mai este om, ci lucru 
care aşteaptă să fie mânuit de călăi. Este menţinut într-o stare 
primară, de materie inertă, dar îi rămâne conştiinţa, care este 
principalul său duşman. 

Când funcţionarii a căror meserie este de a omorî oameni 
îi numesc pe aceştia „colete“, ştiu ce spun. Când nu poţi să faci 
nimic împotriva mâinii care te mută de colo-colo, te opreşte 
sau te azvârle, nu înseamnă oare că eşti într-adevăr ca un pachet, 
ca un obiect sau, în cel mai bun caz, ca un animal împiedicat? 
Măcar animalul poate refuza să mănânce. Condamnatul nu 
poate face aşa ceva. Este beneficiarul unui regim special (la 
Fresnes, regimul nr. 4 are suplimente de lapte, vin, zahăr, dul¬ 
ceaţă, unt); e hrănit sub supraveghere. Dacă trebuie, e forţat 
să mănânce. Animalul care va fi omorât trebuie să fie în plină 
formă. Cei reduşi la stadiul de obiect sau de vită au dreptul doar 
la libertăţi degradate care poartă numele de capricii. „Sunt 

1. întrucât în zilele de duminică nu au loc execuţii, noaptea de sâm¬ 
bătă este totdeauna mai bună în sectoarele condamnaţilor la moarte. 

foarte susceptibili' 1 declară, fără ironie, un brigadier-şef de la 
Fresnes, referindu-se la condamnaţii la moarte. Fără îndoială, 
dar cum altfel să regăseşti cutezanţa şi acea demnă acceptare 
de care omul nu se poate lipsi? Susceptibil sau nu, din momen¬ 
tul în care a fost pronunţată sentinţa, condamnatul intră 
într-un mecanism imperturbabil. Este rostogolit un număr 
de săptămâni de rotiţele unui angrenaj care îi impun toate miş¬ 
cările şi care sfârşeşte prin a-1 livra în mâinile care-1 vor întinde 
pe maşina de ucis. Coletul nu mai este supus neprevăzutului 
care domneşte asupra fiinţei vii, ci unor legi mecanice care-i dau 
libertatea să se pregătească negreşit pentru ziua decapitării. 

Acea zi pune capăt stării sale de obiect. In cele trei sferturi 
de oră care îl despart de supliciu, certitudinea morţii neputin¬ 
cioase este zdrobitoare; animalul legat şi supus trece printr-un 
infern faţă de care cel cu care este ameninţat pare o glumă. La 
urma urmelor, grecii erau mai umani, cu cucuta lor. Le dădeau 
condamnaţilor o relativă libertate, posibilitatea de a întârzia 
sau de a grăbi momentul propriei morţi, lăsându-i să aleagă 
între sinucidere şi execuţie. In ceea ce ne priveşte, pentru mai 
mare siguranţă, facem dreptate noi înşine. Dar ar putea fi cu 
adevărat vorba de dreptate doar în cazul în care condamnatul, 
după ce-şi va fi făcut cunoscută decizia cu câteva luni înainte, 
ar merge la victima sa, ar lega-o fedeleş, informând-o că va fi 
ucisă peste o oră, şi în acea oră ar duce la bun sfârşit montarea 
aparatului dătător de moarte. Care criminal şi-a adus vreodată 
victima într-o asemenea stare de disperare şi de neputinţă? 

Neîndoielnic, aşa se explică strania docilitate întâlnită, de 
regulă, în rândul condamnaţilor la moarte, în momentul exe¬ 
cuţiei. Aceşti oameni care nu mai au nimic de pierdut ar putea 
să rişte totul, alegând să moară de glonţ sau ghilotinaţi într-o 
încăierare furibundă care întunecă mintea. Intr-un fel, şi-ar 
alege moartea. Şi totuşi, de regulă condamnatul se duce pasiv 
la moarte, copleşit de tristeţe. Fără îndoială, asta vor să spună 

ziariştii noştri când scriu despre condamnat că a murit plin 
de curaj. A se citi că osânditul n-a făcut zgomot, că nu şi-a pără¬ 
sit starea de colet şi că, pentru asta, toată lumea îi este recunos¬ 
cătoare. Intr-o situaţie atât de înjositoare, împricinatul dovedeşte 
o lăudabilă decenţă prin aceea că permite ca înjosirea să nu 
dureze prea mult. Dar laudele şi atestarea curajului sunt parte 
a mistificării generale care înconjoară pedeapsa cu moartea. 
Căci, adesea, condamnatul va fi cu atât mai decent cu cât îi 
va fi mai frică. Va fi demn de laudele presei noastre doar dacă 
frica sau senzaţia de renunţare vor fi destul de puternice pentru 
a-i secătui puterile de tot. Vreau să fiu bine înţeles. Anumiţi 
condamnaţi - politici sau nu - mor eroic şi trebuie să vorbim 
despre ei cu admiraţia şi respectul cuvenite. Dar pentru cei 
mai mulţi, tăcerea este doar cea a fricii, impasibilitatea doar cea 
a groazei, această tăcere înspăimântată merită, după mine, un 
şi mai mare respect. Atunci când preotul Bela Just îi propune 
unui tânăr condamnat să scrie familiei cu câteva clipe înainte 
de a fi spânzurat şi-l aude pe acesta răspunzând: „Nu am curaj 
nici măcar pentru aşa ceva“, mărturisirea slăbiciunii nu-1 va fi 
făcut oare pe slujitorul bisericii să se încline în faţa a ceea ce 
omul are mai mizerabil şi mai sfânt? îndrăzneşte cineva să spună 
că au murit ca laşii cei care nu vorbesc, dar pentru încercările 
cărora mărturiseşte mica băltoacă rămasă pe locul din care au 
fost smulşi? Dar cum trebuie numiţi cei care i-au adus în acel 
stadiu de laşitate? La urma urmei, când ucide, orice asasin îşi 
asumă riscul celei mai groaznice dintre morţi, dar cei care-1 
ucid pe acesta nu riscă nimic, în afara unei avansări. 

Nu, ceea ce trăieşte omul atunci este dincolo de orice 
morală. Nici virtutea, nici curajul, nici inteligenţa, nici măcar 
nevinovăţia nu au vreun rol de jucat aici. Dintr-un condei, 
societatea este împinsă înapoi la spaimele primitive, unde nimic 
nu se poate judeca. Nu mai există nici urmă de echitate, nici 
de demnitate. 

Sentimentul de nevinovăţie nu conferă imunitate faţă de actele de 

violenţă... Am văzut bandiţi autentici murind cu mult curaj în timp 

ce nevinovaţi se duceau la moarte tremurând din toate încheieturile. 1 

Când acelaşi om adăuga că, după experienţa sa, cei mai 
mulţi intelectuali leşină, el nu consideră că indivizii din această 
categorie au mai puţin curaj decât alţii, ci doar că au mai multă 
imaginaţie. Confruntat cu moartea inevitabilă, omul, indife¬ 
rent de convingerile sale, este literalmente întors pe dos. 2 Sen¬ 
timentul de neputinţă şi de singurătate al condamnatului legat 
fedeleş, confruntat cu coaliţia publică dornică să-l vadă mort, 
este în sine o pedeapsă inimaginabilă. Şi din acest motiv ar fi 
mult mai bine dacă execuţia ar fi publică. Actorul care zace în 
fiecare om i-ar putea veni în ajutor animalului înspăimântat, 
încurajându-1 să facă o anumită impresie chiar şi în ochii lui. 
Dar cui să-i ceri ajutor când totul se petrece noaptea, în taină? 
în această mare nenorocire, curajul, tăria sufletească, până şi 
credinţa riscă să devină întâmplări. Ca regulă generală, omul 
este distrus de aşteptarea pedepsei cu moartea chiar înainte de 
a muri. Cu toate că a omorât o singură dată, trebuie să treacă 
prin două morţi, dintre care prima este mai rea decât cealaltă, 
în comparaţie cu acest chin, legea talionului pare civilizată, 
căci nu a susţinut vreodată că trebuie să i se scoată amândoi 

ochii celui care îsi chiorâse fratele. 

> 

Pe de altă parte, această nedreptate fundamentală are urmări 
şi asupra rudelor condamnatului la moarte. Victima are apro¬ 
piaţi care, îndeobşte, suferă enorm şi care, de cele mai multe ori, 

1. Bela J ust, op. cit. 

2. Un mare chirurg, el însuşi catolic, îmi destăinuia că, urmare a 
experienţei sale, nu-i înştiinţa nici măcar pe credincioşi dacă erau 
atinşi de un cancer incurabil. Considera că şocul le-ar putea distruge 
chiar credinţa. 

vor să fie răzbunaţi. Reuşesc să fie, dar rudele condamnatului 
ajung atunci la limita nenorocirii care îi pedepseşte dincolo de 
orice idee de echitate. Aşteptarea unei mame, sau a unui tată, 
timp de luni întregi, vorbitorul, falsitatea conversaţiei cu care 
se umplu scurtele momente petrecute cu condamnatul şi, în 
final, imaginile execuţiei sunt chinuri la care nu sunt supuşi 
apropiaţii victimei. Oricare ar fi sentimentele acestora din urmă, 
este cu neputinţă ca răzbunarea să excedeze crima în aşa măsură 
şi să tortureze fiinţe care le împărtăşesc intens propria durere. 

Sunt graţiat, părinte, scrie un condamnat la moarte, şi încă nu 
realizez în întregime fericirea care mi se întâmplă; graţierea a fost 
semnată în 30 aprilie şi mi-a fost notificată miercuri, când m-am 
întors de la vorbitor. I-am înştiinţat imediat pe mama şi pe tata 
care se aflau încă în Sânte. Vă puteţi imagina fericirea lor. 1 

Poate fi imaginată, intr-adevăr, dar în aceeaşi măsură în care 
poate fi imaginată şi permanenta lor nenorocire până în momen¬ 
tul graţierii, şi disperarea totală a celor care primesc ştirea opusă, 
cea care le pedepseşte, nelegiuit, nevinovăţia şi nefericirea. 

Ca să terminăm cu această lege a talionului, trebuie con¬ 
statat că, şi în forma sa primară, nu poate să acţioneze decât 
între doi indivizi, dintre care unul este total nevinovat, iar celă- 
lat, total vinovat. Desigur, victima este nevinovată. Dar socie¬ 
tatea care se presupune că o reprezintă poate pretinde că e 
inocentă? Nu este ea răspunzătoare, cel puţin parţial, pentru 
crima pe care o reprimă cu atâta asprime? Tema a fost deseori 
dezvoltată şi nu voi relua argumentele prezentate de minţi 
foarte diferite, începând cu secolul al XVIII-lea. Ele pot fi 
rezumate pe scurt astfel: orice societate are criminalii pe care-i 

1. R.P. Devoyod, op. cit. Este imposibil să citeşti, fără să fii tulbu¬ 
rat, cererile de graţiere făcute de un tată sau de o mamă care, evident, 
nu înţeleg nenorocirea care-i loveşte dintr-odată. 

merită. Dar, fiind vorba de Franţa, se impune semnalarea împre¬ 
jurărilor care ar trebui să-i determine pe legiuitorii noştri să 
fie mai moderaţi. în 1952, răspunzând unei anchete din Figaro 
asupra pedepsei cu moartea, un colonel afirma că locurile în 
care se va presta munca silnică pe viaţă - devenită pedeapsa 
cea mai grea - vor ajunge să fie adevărate pepiniere ale crimei. 
Acest ofiţer superior părea să ignore - şi mă bucur pentru el - 
că avem deja pepiniere ale crimei din care, spre deosebire de 
puşcării, oricine poate ieşi la orice oră din zi şi din noapte: 
cârciumile şi magherniţele, fala Republicii noastre. Asupra 
acestui aspect nu te poţi pronunţa moderat. 

Statistica arată că doar în oraşul Paris există 64 000 de 

> 

locuinţe suprapopulate (între 3 şi 5 persoane într-o încăpere). 
Indiscutabil, nelegiuitul care maltratează copii este o creatură 
deosebit de abjectă, care nu trezeşte nici urmă de milă. Probabil 
(spun probabil) că nici unul dintre cititorii mei, dacă s-ar afla 
în aceleaşi condiţii de promiscuitate, nu ar ajunge să asasineze 
copii. Deci nu se pune problema să fie diminuată vinovă¬ 
ţia unor monştri. Dar acei monştri, dacă ar fi trăit în locuinţe 
decente, poate n-ar fi avut ocazia să meargă atât de departe. La 
limită se poate spune că nu sunt singurii vinovaţi şi e greu să 
încredinţezi dreptul de a-i pedepsi acelora care subvenţionează 
mai degrabă sfecla decât construcţiile de locuinţe. 1 

Alcoolul face ca acest scandal să fie si mai răsunător. Se ştie 

> > 

că naţiunea franceză este intoxicată sistematic de către majori¬ 
tatea parlamentară, în general din motive mârşave. Or, procen¬ 
tul crimelor sângeroase pe fond alcoolic este halucinant. Un 
avocat (maestrul Guillon) l-a estimat la 60%. în opinia doc¬ 
torului Lagriffe, este între 41,7% şi 72%. O anchetă efectuată 
în 1951 în centrul de triaj al închisorii din Fresnes, în rândul 
condamnaţilor de drept comun, a arătat că 29% dintre ei sunt 


1. Franţa este pe primul loc al ţărilor consumatoare de alcool şi pe 
locul 15 într-un clasament al ţărilor după ritmul din construcţii (1957). 

alcoolici cronici şi 24% subiecţi proveniţi din familii alco¬ 
olice. In sfârşit, 95% dintre cei care martirizează copii sunt 
alcoolici. Sunt cifre considerabile. Putem pune în evidenţă o 
cifră şi mai grăitoare: conform spuselor unui producător de 
aperitive, în 1953 declarase la fisc beneficii de 410 milioane. 
Compararea acestor date ne îndreptăţeşte să-i informăm pe 
acţionarii respectivei firme şi pe deputaţii alcoolului că, în mod 
sigur, au omorât mai mulţi copii decât îşi pot imagina. Ca 
adversar al pedepsei capitale, sunt departe de a cere să fie con¬ 
damnaţi la moarte. Dar, pentru început, îmi pare obligatoriu 
şi urgent să fie duşi, sub escortă militară, la următoarea exe¬ 
cuţie a unui tartor de copii şi să le fie înmânat, la ieşire, un 
buletin statistic care să conţină cifrele la care m-am referit. 

Cât priveşte statul care seamănă alcool, să nu se mire că va 
culege crimă. 1 De fapt, nici nu se miră şi se limitează să taie 
capetele în care el însuşi a turnat atâta alcool. înfăptuieşte 
justiţia în mod imperturbabil şi se erijează în creditor: nu are 
câtuşi de puţin conştiinţa pătată. Precum acel comis-voiajor 
care se ocupa de alcool şi care a izbucnit răspunzând la ancheta 
din Figaro: „Ştiu ce ar face apărătorul cel mai îndârjit al aboli¬ 
rii dacă, având o armă la îndemână, s-ar afla, deodată, în faţa 
asasinilor care tocmai se pregătesc să-i omoare tatăl, mama, 
copiii sau cel mai bun prieten. Să fim serioşi!" Chiar şi acest 
„Să fim serioşi!" pare uşor alcoolizat. Fireşte, cel mai îndârjit 
apărător al abolirii ar trage, pe bună dreptate, în acei asasini 
fără ca acest lucru să-i schimbe în vreun fel motivele pentru care 

1. La sfârşitul secolului trecut, susţinătorii pedepsei cu moartea au 
făcut mare zgomot în legătură cu creşterea criminalităţii începând cu 
anul 1880, care părea a fi apărut în paralel cu scăderea aplicării respec¬ 
tivei pedepse. Dar exact în anul 1880 a fost promulgată legea în baza 
căreia se permitea deschiderea chioşcurilor cu băuturi fără autorizaţie 
prealabilă. Acum n-aveţi decât să interpretaţi statisticile! 

apără cu îndârjire abolirea. Dar dacă, pe deasupra, are şi logică 
şi dacă respectivii asasini ar mirosi cam tare a alcool, ar începe 
apoi să se ocupe de cei a căror vocaţie este de a-i intoxica pe 
viitorii criminali. Este chiar total surprinzător că părinţii vic¬ 
timelor crimelor pe fond alcoolic nu au avut ideea să solicite 
Parlamentului lămuriri. De fapt, se întâmplă exact pe dos, iar 
statul, investit cu încrederea generală, susţinut chiar de opinia 
publică, aplică în continuare pedepse asasinilor, chiar şi alcoo¬ 
licilor - mai ales alcoolicilor -, ceea ce seamănă cu situaţia în 
care peştele le pedepseşte pe harnicele creaturi feminine care-i 
asigură venitul. Dar peştele nu face morală. Statul face. Chiar 
dacă admite că ebrietatea constituie uneori o circumstanţă ate¬ 
nuantă, jurisprudenţa sa ignoră alcoolismul cronic. Ebrietatea 
însoţeşte însă doar crimele prin izbucniri violente, care nu sunt 
pedepsite cu moartea, în timp ce alcoolicul cronic este capabil 
şi de crime cu premeditare, care îl vor trimite la moarte. Deci 
statul îşi rezervă dreptul să pedepsească doar în cazul în care 
răspunderea sa este profund angajată. 

Să înţelegem de aici că orice alcoolic trebuie declarat ires¬ 
ponsabil pentru faptele sale de către un stat care se va bate cu 
pumnul în piept până când naţiunea nu va mai bea decât suc 
de fructe? Desigur, nu. După cum motivaţiile ereditare nu tre¬ 
buie să anuleze orice vinovăţie. Adevărata răspundere a unui 
delincvent nu poate fi stabilită cu precizie. Se ştie că este impo¬ 
sibil de calculat numărul ascendenţilor noştri, alcoolici sau 
nu. Dacă pornim din negura timpurilor, ar putea fi de IO 22 ori 
mai mare decât numărul locuitorilor actuali ai pământului. 
Deci este imposibil de apreciat câte înclinaţii rele sau mor¬ 
bide ne-au lăsat moştenire. Venim pe lume apăsaţi de povara 
unei constrângeri infinite. In acest caz, s-ar impune concluzia 
unei iresponsabilităţi generale şi logic ar fi să nu fie pronun¬ 
ţate nici sancţiuni, nici recompense. Dintr-un condei, orice 
viaţă socială ar deveni imposibilă. Instinctul de conservare al 

societăţilor, deci şi al indivizilor, impune, din contra, să fie 
postulată răspunderea individuală care trebuie acceptată fără 
a visa la iertarea tuturor păcatelor, ceea ce ar corespunde cu 
moartea întregii vieţi sociale. Dar acelaşi raţionament trebuie 
să ne conducă la concluzia că nu există răspundere deplină 
şi, în consecinţă, nici sancţiune sau recompensă absolute. 
Nimeni nu poate fi recompensat definitiv, nici măcar printr-un 
premiu Nobel. Dar nimeni n-ar trebui să fie pedepsit ire¬ 
vocabil dacă este socotit vinovat, şi cu atât mai mult dacă ar 
putea fi nevinovat. Pedeapsa cu moartea, care nu reuşeşte nici 
să-şi îndeplinească îndatoririle de pildă şi nici să împartă 
dreptatea, îşi arogă, în plus, un privilegiu enorm, pretinzând 
că sancţionează o vinovăţie mereu relativă printr-o pedeapsă 
definitivă şi ireparabilă. 

Dacă pedeapsa capitală reprezintă, intr-adevăr, pilda dubi¬ 
oasă şi dreptatea şchioapă, trebuie să fim de acord cu apără¬ 
torii săi că este eliminatorie. Pedeapsa cu moartea îl elimină 
definitiv pe condamnat. La drept vorbind, acest lucru ar trebui 
să excludă, pentru susţinătorii săi, reluarea argumentelor ris¬ 
cante care, după cum s-a văzut, pot fi mereu contestate. Este 
mai cinstit să se spună că e definitivă pentru că aşa trebuie să 
fie, să se dea asigurări că anumiţi indivizi sunt irecuperabili 
pentru societate, că reprezintă un permanent pericol pentru 
fiecare cetăţean în parte şi pentru ordinea socială şi că deci tre¬ 
buie neîntârziat suprimaţi. Nimeni nu poate contesta că există 
fiare sociale cărora nimic nu le poate curma energia şi brutali¬ 
tatea. Aceştia ridică o problemă pe care, în mod sigur, pedeapsa 

cu moartea n-o rezolvă. Să cădem totuşi de acord că o înlătură. 

> 

Voi reveni la aceşti indivizi. Dar oare pedeapsa capitală li 
se aplică doar lor? Putem fi asiguraţi că nici unul dintre cei exe¬ 
cutaţi nu e recuperabil? Putem jura că nici unul dintre ei nu 
e nevinovat? în ambele cazuri nu trebuie oare recunoscut că 

pedeapsa cu moartea este eliminatorie doar în măsura în care 
este ireparabilă? Ieri, 15 martie 1957, în California a fost exe¬ 
cutat Burton Abbott, condamnat la moarte pentru asasinarea 
unei fetiţe de 14 ani. Iată, cred, genul de crimă odioasă care-1 
clasează pe autorul ei în categoria celor irecuperabili. Abbott 
a fost condamnat, deşi a susţinut mereu că e nevinovat. Exe- 
cutia a fost stabilită pentru data de 15 martie, la ora 10. La 
ora 9.10, a fost acordată o amânare pentru a le permite avo¬ 
caţilor să facă un ultim recurs. 1 La ora 11 apelul a fost respins. 
La ora 11.15 Abbott intra în camera de gazare. La ora 11.18 
respira primele pale de gaz. La ora 11.20, secretarul Comisiei 
de graţiere suna la telefon. Comisia se răzgândise. Fusese căutat 
guvernatorul, care plecase pe mare, apoi se telefonase direct 
la puşcărie. Abbott a fost scos din camera de gazare. Era prea 
târziu. Dacă în California, cu o zi înainte, ar fi fost măcar fur¬ 
tună, guvernatorul n-ar fi plecat pe mare. Ar fi telefonat cu 
două minute mai devreme: astăzi, Abbott ar fi fost viu şi poate 
ar fi asistat la demonstrarea nevinovăţiei sale. Orice altă pe¬ 
deapsă, chiar cea mai aspră, i-ar fi dat această şansă. Pedeapsa 
cu moartea nu i-a lăsat însă nici una. 

Se va considera că este un caz excepţional. Şi vieţile noastre 
sunt excepţionale. Totuşi, în trecătoarea noastră existenţă, astfel 
de lucruri se întâmplă lângă noi, la o distanţă de zece ore de 
mers cu avionul. Mai degrabă decât o excepţie, nenorocirea 
lui Abbott este un fapt divers printre altele, o greşeală care nu 
e izolată, dacă dăm crezare ziarelor (a se vedea afacerea Deshays, 
pentru a o aminti doar pe cea mai recentă). In 1860, juristul 
d’Olivecroix a aplicat calculul probabilităţilor la eroarea judi¬ 
ciară. Concluzia a fost că se condamnă un nevinovat la 257 de 
cazuri. Proporţia este mică? E mică faţă de pedepsele mijlocii. 

1. Trebuie precizat că, în închisorile americane, uzanţa este ca, în 
ajunul execuţiei, condamnatul să fie mutat în altă celulă, comunicându-i-se 
ceremonia care-1 aşteaptă. 

Faţă de pedeapsa cu moartea este infinită. Când Hugo a scris 
că, pentru el, ghilotina se numeşte Lesurques 1 , nu înseamnă 
că toţi condamnaţii decapitaţi sunt precum Lesurques, dar că 
este de ajuns un Lesurques pentru ca numele ei să fie de ocară, 
înţelegem de ce Belgia a renunţat definitiv la pronunţarea 
pedepsei cu moartea după o eroare judiciară şi de ce în Anglia 
se pune problema abolirii după afacerea Haynes. înţelegem, 
de asemenea, concluziile procurorului general care, consultat 
în legătură cu recursul pentru graţierea unui criminal - cel mai 
probabil vinovat, dar a cărui victimă nu fusese descoperită -, a 
făcut menţiunea: „Supravieţuirea lui X... asigură autorităţii 
de stat posibilitatea de a-şi lua răgazul necesar în vederea exa¬ 
minării tuturor probelor noi care vor fi aduse ulterior, legat 
de existenta acestei femei 2 ... In situaţia contrarie, executarea 
pedepsei cu moartea ar anula această ipotetică posibilitate de 
examinare, şi mă tem că astfel s-ar da celui mai mărunt indiciu 
o valoare teoretică, o forţă a regretului a cărei creare o consider 
inoportună." Simţul dreptăţii şi al adevărului se manifestă 
aici în mod impresionant şi ar fi nimerit să fie deseori men¬ 
ţionată, în faţa juraţilor noştri, această „forţă a regretului" ce 
rezumă cu atâta temeinicie pericolul cu care dă piept orice 
jurat. Dacă nevinovatul a murit, nimeni nu mai poate face 
într-adevăr nimic pentru el în afară de a-1 reabilita, dacă se va 
mai găsi cineva să ceară acest lucru. I s-ar reda atunci nevino¬ 
văţia, pe care, la drept vorbind, nu şi-a pierdut-o niciodată. Dar 
persecuţia a cărei victimă a fost, înfiorătoarele sale suferinţe, 
moartea sa îngrozitoare sunt dobândite pentru totdeauna. Mai 
rămâne doar gândul la nevinovaţii viitorului, la scutirea lor 
de aceste chinuri. S-a procedat astfel în Belgia. La noi, după 
toate aparenţele, conştiinţele sunt liniştite. 

1. Este numele nevinovatului ghilotinat în cazul Courrier de Lyon. 

2. Condamnatul era acuzat de a-şi fi ucis soţia. Dar cadavrul aces¬ 
teia nu fusese găsit. 

Se vor fi sprijinind, fără îndoială, pe ideea că justiţia a făcut 
progrese şi că merge în pas cu ştiinţa. Când un savant cu expe¬ 
rienţă ţine o disertaţie la Curtea cu Juri, pare că a vorbit un 
preot, iar juriul, educat în religia ştiinţei, îşi spune opinia. 
Totuşi, cazuri recente, dintre care cel mai important este cazul 
Besnard, ne-au ajutat să ne reprezentăm corect ceea ce s-ar 
putea numi comedia experţilor. Vinovăţia nu se stabileşte cu 
o mai mare rigoare într-o eprubetă, chiar dacă e gradată. O a 
doua eprubetă va arăta contrariul, iar ecuaţia personală îşi va 
păstra importanţa în această matematică mortală. Proporţia 
savanţilor cu adevărat pricepuţi este aceeaşi cu a judecătorilor 
psihologi, cu puţin peste cea a juriilor serioase şi obiective. 
Astăzi ca şi ieri, dăinuie riscul greşelii. Mâine, o altă expertiză 

va aduce dovada nevinovăţiei unui Abbott oarecare. Dar acest 

> 

Abbott, la rândul lui, va fi murit în mod ştiinţific, iar ştiinţa, 
care are pretenţia că poate dovedi atât nevinovăţia cât şi vino¬ 
văţia, nu a ajuns încă să-i poată învia pe cei pe care i-a ucis. 

Suntem însă siguri că printre vinovaţi au fost ucişi doar cei 
irecuperabili? Toţi cei care, ca mine, într-un moment al vieţii 
lor, au urmărit de nevoie procesele de la Curtea cu Juri ştiu 
că o sentinţă, fie şi de condamnare la moarte, este puternic 
supusă influenţei neprevăzutului. Figura acuzatului, antece¬ 
dentele sale (deseori, adulterul este considerat circumstanţă agra¬ 
vantă de către juraţii despre care n-am putut niciodată crede 
că au fost, cu toţii şi întotdeauna, fideli), atitudinea sa (care îi 
este favorabilă doar dacă este convenţională, mai exact teatrală, 
în mare măsură), chiar şi dicţia sa (recidiviştii ştiu că nu tre¬ 
buie nici să te bâlbâi, dar nici să vorbeşti prea bine), evaluarea 
afectivă a incidentelor din timpul audierii (iar adevărul, din 
păcate, nu este totdeauna emoţionant) sunt tot atâtea neprevă¬ 
zute care influenţează decizia finală a juriului. In cazul unui ver¬ 
dict mortal, lucrul sigur este că la cea mai certă dintre pedepse 
s-a ajuns printr-un mare concurs de incertitudini. Când ştim 

că verdictul suprem depinde de cum evaluează juriul circum¬ 
stanţele atenuante, când ştim mai ales că reforma din 1832 
le-a dat juraţilor noştri posibilitatea de a acorda circumstanţe 
atenuante nedeterminate, ne putem imagina cât de importantă 
este starea de spirit momentană a juriului. Cazurile în care 
trebuie să existe pedeapsa cu moartea nu mai sunt prevăzute 
cu exactitate de lege, ci de juriu care - trebuie spus - de fiecare 
dată face aprecierea în funcţie de cel judecat. Cum nu există 
două jurii comparabile, cel care e executat ar fi putut să nu 
fie. Irecuperabilul în ochii oamenilor cumsecade din 

Ille-et-Vilaine ar fi fost iertat de cetăţenii cei buni din Var. 

> 

Din nefericire, în cele două departamente cade un singur 
cuţit de ghilotină, care nu ştie să facă diferenţe. 

Pentru a întări absurdul general, neprevăzutul temporal se 
adaugă celui geografic. Muncitorul comunist francez care de 
curând a fost ghilotinat în Algeria pentru că a pus o bombă 
(descoperită înainte de a exploda) în vestiarul unei uzine a fost 
condamnat atât pentru actul său, cât şi din cauza vremurilor 
pe care le trăim. In actualul climat din Algeria s-a dorit, pe de 
o parte, să se dovedească opiniei arabe că ghilotina este făcută 
şi pentru francezi şi, pe de altă parte, să se dea satisfacţie opi¬ 
niei publice franceze, indignată de crimele teroriste. Cu toate 
acestea, în acelaşi timp, ministrul care susţinea execuţia accepta 
voturi comuniste în circumscripţia sa. Dacă împrejurările ar 
fi fost altele, inculpatul ar fi stat puţin la răcoare, riscând doar 
ca, într-o bună zi, ajuns deputat al partidului, să bea răcori¬ 
toare la acelaşi bufet cu ministrul. Ar fi de dorit ca astfel de 
cugetări amare să rămână vii în spiritul guvernanţilor noştri. 
Ei trebuie să afle că timpurile şi moravurile se schimbă. Vine 
o zi în care vinovatul executat cu atâta promptitudine nu mai 
pare aşa de negru. Numai că-i prea târziu şi ce rămâne sunt doar 
căinţa sau uitarea. Bineînţeles, se alege uitarea. Nici societa¬ 
tea nu rămâne însă neprejudiciată. Grecii credeau că o crimă 

nepedepsită contaminează cetatea. Dar condamnarea nevino¬ 
văţiei sau crima prea tare pedepsită o pângăresc în egală măsură, 
după cum ştim cu toţii în Franţa. 

Se va spune că aceasta este justiţia omenească şi că, în pofida 
imperfecţiunilor sale, este preferabilă arbitrarului. Dar o ase¬ 
menea judecată melancolică poate fi îngăduită doar în cazul 
pedepselor comune. Faţă de sentinţele de condamnare la moarte 
însă e revoltătoare. Pentru a motiva faptul că pedeapsa cu 
moartea nu se pretează la trepte de încadrare, într-o lucrare 
clasică de drept francez se precizează: „Justiţia omenească nu 
aspiră nicidecum la asigurarea acestei încadrări proporţionale. 
De ce? întrucât ştie că este infirmă." Trebuie deci să punem 
concluzia că această infirmitate ne îndreptăţeşte să formulăm 
un verdict absolut şi că, nefiind sigură că poate înfăptui drep¬ 
tatea adevărată, societatea consideră de datoria sa să se preci¬ 
pite, cu orice risc, către nedreptatea supremă? Dacă justiţia ştie 
că e infirmă, n-ar fi mai bine să manifeste modestie şi să lase 
în jurul sentinţelor un spaţiu de manevră suficient, astfel încât 
să poată fi reparată eventuala greşeală 1 ? N-ar trebui să-i acorde 
criminalului circumstanţa atenuantă pe care, din slăbiciune, 
şi-o atribuie sieşi permanent? Pot spune juraţii, cu decenţă: 
„Dacă te trimit la moarte din greşeală, mă vei ierta ţinând 
cont de cusururile firii noastre a tuturor. Dar te condamn la 

moarte fără a tine cont de aceste cusururi si de această fire"? 
) » 

Există o solidaritate a tuturor oamenilor când vine vorba de 
greşeală şi de rătăcire. Ar trebui oare ca această solidaritate să 
opereze în cazul instanţei şi să nu mai opereze când vine vorba 
de acuzat? Nu, iar justiţia nu poate avea alt sens pe lume în afara 

1. Cei implicaţi în graţierea lui Sillon s-au felicitat. Cu puţin timp 
în urmă, acesta îşi ucisese fetiţa în vârstă de patru ani, pentru a nu i-o 
da mamei sale, care voia să divorţeze. Pe perioada detenţiei, s-a desco¬ 
perit că Sillon suferea de o tumoare pe creier care putea explica nebu¬ 
nia faptei sale. 

recunoaşterii acestei solidarităţi care, în esenţa sa, nu poate fi 
disociată de compasiune. Fireşte, aici compasiunea înseamnă 
doar sentimentul unei suferinţe comune, nicidecum o uşura¬ 
tică indulgenţă care nu ţine cont de suferinţele şi de drepturile 
victimei. Ea nu exclude pedeapsa, dar opreşte condamnarea 
la moarte. Respinge măsura definitivă, ireparabilă, care nedrep¬ 
tăţeşte omul în totalitate întrucât nu ţine seama de mizeria 
condiţiei comune. 

La drept vorbind, juriile ştiu bine acest lucru, juriile care 

admit adesea circumstanţe atenuante în cazul unei crime al cărei 
> 

efect nu poate fi nicicum atenuat. Pedeapsa cu moartea li se 
pare excesivă şi preferă să nu pedepsească destul decât să pedep¬ 
sească prea mult. Deci asprimea extremă a pedepsei favorizează 
crima, în loc s-o sancţioneze. Nu există sesiune a Curţii cu Juri 
după care să nu citim în presa noastră că un verdict a fost inco¬ 
erent şi că, faţă de fapte, este fie prea blând, fie prea aspru. 
Juraţii nu ignoră însă acest lucru. Pur şi simplu, în faţa mon¬ 
struozităţii pedepsei capitale, preferă - aşa cum am face şi noi - 
să fie consideraţi aiuriţi decât să-şi strice nopţile ce vor să vină. 
Ştiindu-şi slăbiciunile, măcar extrag din ele urmările ce se 
cuvin. Iar adevărata dreptate este de partea lor, anume exact în 
măsura în care logica nu e de aceeaşi parte. 

Există totuşi mari criminali pe care i-ar condamna toţi 
juraţii, de pretutindeni şi din toate timpurile. Crimele lor sunt 
de netăgăduit iar probele administrate de acuzare se regăsesc 
în declaraţiile apărării. Fără îndoială, specificul lor anormal şi 
monstruos îi clasează, încă de la început, într-o zonă a patolo¬ 
gicului. Dar, în cele mai multe dintre cazuri, experţii în psihia¬ 
trie certifică faptul că au discernământ. Recent, la Paris, un 
tânăr cam sărac cu duhul, dar blând şi afectuos, foarte legat 
de familia sa, conform propriei declaraţii, s-a simţit iritat de o 
remarcă a tatălui său legată de faptul că s-a întors târziu. Tatăl 
citea, aşezat la masa din sufragerie. Tânărul a luat un topor şi, 

pe la spate, şi-a lovit mortal tatăl de mai multe ori. Apoi, în 
acelaşi fel, şi-a răpus mama care se afla în bucătărie. S-a dez¬ 
brăcat, şi-a ascuns pantalonii plini de sânge în dulap şi, fără a 
lăsa să se vadă nimic, s-a dus în vizită la părinţii logodnicei sale. 
Apoi s-a întors acasă şi a anunţat poliţia că tocmai şi-a găsit 
părinţii asasinaţi. Poliţia a descoperit imediat pantalonii plini 
de sânge şi a obţinut, fără greutate, dovezile clare ale paricidului. 
Psihiatrii au ajuns la concluzia că personajul care a ajuns ucigaş 
din iritare avea discernământ. Totuşi nu poate fi considerată 
normală strania sa indiferenţă, dovedită şi în închisoare (era 
foarte mulţumit că părinţii săi au fost urmaţi pe ultimul drum 
de multă lume: „Erau foarte iubiţi", i-a spus avocatului său). 
Dar, aparent, raţionamentul său era nealterat. 

Mulţi „monştri" prezintă chipuri la fel de impenetrabile. 
Sunt eliminaţi în urma unei simple evaluări a faptelor. Carac¬ 
terul specific sau amploarea crimelor pe care le-au comis nu 
lasă nici o îndoială că s-ar putea vreodată căi sau îndrepta. 
Trebuie însă evitat măcar s-o ia de la început, şi nu există altă 
soluţie în afara eliminării. Aceasta şi doar aceasta este limita 
la care controversa asupra pedepsei cu moartea devine legi¬ 
timă. In toate celelalte cazuri, argumentele conservatorilor nu 
rezistă în faţa criticilor aboliţioniştilor. Dimpotrivă, la această 
limită, în necunoştinţa de cauză în care ne aflăm, apare de la 
sine un pariu. Nici un fapt, nici un raţionament nu-i pot 
departaja pe cei care cred că până şi ultimului om trebuie să 
i se acorde o sansă de cei care consideră zadarnică acea sansă. 
S-ar putea însă ca, pe acest ultim hotar, să fie depăşită înde¬ 
lungata opoziţie între susţinătorii şi adversarii pedepsei cu 
moartea, prin evaluarea oportunităţii acestei pedepse, astăzi, 
în Europa. Cu mult mai puţină competenţă, voi încerca 
să răspund afirmaţiilor unui jurist elveţian, profesorul Jean 
Graven, care, în 1952, a scris în remarcabilul său studiu privind 
problematica pedepsei cu moartea: 

...Legat de îndoielile care se impun, iar şi iar, conştiinţei şi raţiunii 
noastre, cred că soluţia nu trebuie căutată în concepţiile, problemele 
şi argumentele trecutului, nici în speranţele şi promisiunile teoretice 
ale viitorului, ci în ideile, datele şi necesităţile prezentului 1 . 

Intr-adevăr, se poate discuta la nesfârşit asupra foloaselor sau 
ravagiilor făcute de pedeapsa cu moartea de-a lungul secolelor 
sau în lumea eterată a ideilor. Dar ea joacă un rol aici şi acum, 
iar noi trebuie să ne definim, aici şi acum, în faţa călăului 
modern. Ce înseamnă pedeapsa cu moartea pentru oamenii 
care trăiesc la jumătatea secolului? 2 

Pentru a simplifica, să spunem că civilizaţia noastră şi-a pier¬ 
dut singurele valori care, într-un anumit fel, ar putea justifica 
această pedeapsă şi, din contră, suferă de rele care trebuie 
suprimate. Altfel spus, abolirea pedepsei cu moartea ar trebui 
să fie cerută de membrii conştienţi ai societăţii noastre, din 
motive deopotrivă logice şi realiste. 

Mai întâi cele logice. A hotărî că un om trebuie să fie pedep¬ 
sit cu moartea înseamnă a decide că acel om nu mai are nici 
o şansă de a se îndrepta. In acest punct - repetăm - argumen¬ 
tele se înfruntă orbeşte, cristalizându-se într-o opoziţie contra- 
productivă. Dar, pe drept cuvânt, nici unul dintre noi nu poate 
să decidă asupra acestei chestiuni, căci fiecare este atât jude¬ 
cător cât şi parte în proces. De aici derivă incertitudinea în 
legătură cu dreptul de a ucide şi incapacitatea de a ne convinge 
reciproc. Fără inocenţă absolută nu există judecător suprem. 
Or, cu totii am făcut rău în viata noastră. Chiar dacă nu a căzut 
sub incidenţa legii, acel rău a putut merge până la crime neşti¬ 
ute. Nu există oameni drepţi, ci doar inimi mai mult sau mai 
puţin nedrepte. Viaţa ne îngăduie să aflăm cum suntem şi să 

1. Revue de Criminologie et de Police technique , Geneva, număr spe¬ 
cial, 1952. 

2. Secolul XX ( n.t.). 

adăugăm la întregul acţiunilor noastre puţin bine pentru a 
compensa, parţial, răul pe care l-am semănat în lume. Dreptul 
de a trăi care se suprapune cu şansa de îndreptare este dreptul 
natural al fiecărui individ, chiar şi al celui mai rău. Criminalul 
cel mai josnic şi judecătorul cel mai integru se vor regăsi aici 
umăr la umăr, solidari în nimicnicie. Fără acest drept, viaţa 
morală este absolut imposibilă. Nici unul dintre noi nu este 
îndreptăţit să se arate deznădăjduit de şansa de îndreptare a 
unui om, sau doar după moartea sa, care transformă viaţa în 
destin, autorizând astfel judecata definitivă. Nici unui om nu 
îi este permis să enunţe o hotărâre definitivă înaintea morţii, 
să declare sentenţios încheierea socotelilor când creditorul 
este încă viu. Legat de acest hotar, cine emite judecăţi absolute 
se condamnă în chip absolut. 

Bernard Fallot, din grupul Masuy, aflat în serviciul Gesta¬ 
poului, a fost condamnat la moarte după ce a recunoscut mul¬ 
tele şi îngrozitoarele crime de care se făcea vinovat. A murit 
cu mult curaj. El însuşi declara că nu putea fi graţiat: „Am mâi¬ 
nile prea înroşite de sânge, îi spunea unui tovarăş de puşcărie." 1 
Opinia publică, ca şi cea a judecătorilor, îl aşeza indiscutabil 
printre irecuperabili şi aş fi fost tentat să admit acest lucru dacă 
n-aş fi citit o depoziţie surprinzătoare. Iată ce i-a spus Fallot 
aceluiaşi tovarăş, după ce declarase că vrea să moară în mod 
curajos: „Vrei să-ţi destăinui cel mai profund regret pe care-1 
am? Iată: regret că n-am citit mai devreme Biblia pe care o am 
aici. Să fii sigur că n-aş fi făcut ce-am făcut." Nu e vorba de îndu¬ 
ioşări în faţa unor poze artificiale şi de evocarea ocnaşilor cum¬ 
secade ai lui Victor Hugo. In secolele luminate, cum li se spune, 
se dorea eliminarea pedepsei cu moartea sub pretext că omul 
este funciarmente bun. Fireşte, nu este aşa (este mai rău sau mai 

1. Jean Bocognano, Quartier des fauves, prison de Fresnes, Edi- 
tions du Fuseau. 

bun). După ultimii 20 de ani ai superbei noastre istorii, ştim 
acest lucru cât se poate de bine. Dar tocmai pentru că nu este 
aşa, nimeni dintre noi nu are dreptul să se erijeze în judecător 
absolut şi să pronunţe hotărârea de eliminare definitivă, fie şi a 
celui mai vinovat dintre vinovaţi, întrucât nimeni dintre noi 
nu poate pretinde că este absolut nevinovat. Condamnarea la 
moarte zdrobeşte unica solidaritate umană indiscutabilă, soli¬ 
daritatea împotriva morţii. Această judecată capitală nu poate 
fi legitimată decât printr-un adevăr sau printr-un principiu 
aşezat deasupra oamenilor. 

In fapt, pedeapsa supremă a fost mereu, de-a lungul 
secolelor, o pedeapsă religioasă. Dată în numele regelui, 
reprezentantul lui Dumnezeu pe pământ, sau de preoţi, în 
numele societăţii considerate sacră în ansamblul ei, ca nu 
zdrobea în acest caz solidaritatea umană, ci apartenenţa 
vinovatului la comunitatea divină, singura care poate da 
viaţă. Viaţa pământească îi era luată, fără îndoială, dar şansa 
de îndreptare se păstra. Nu era pronunţată adevărata jude¬ 
cată - aceasta urmând pe lumea cealaltă. Deci doar valo¬ 
rile religioase, în special credinţa în viaţa veşnică, pot fi 
temeiul pedepsei cu moartea, întrucât, conform logicii lor, 
ele reprezintă obstacolul care o împiedică să fie definitivă 
şi ireparabilă. Ca atare, nu e justificată decât în măsura în 
care nu e capitală. 

De exemplu, Biserica Catolică a admis totdeauna că 
pedeapsa cu moartea este necesară. In alte perioade, ea însăşi 
a aplicat-o fără zgârcenie. Chiar şi astăzi o justifică şi îi recu¬ 
noaşte statului dreptul de a o aplica. Oricât i-ar fi de nuanţată 
poziţia, ea conţine un sentiment profund, exprimat explicit, 
în 1937, de un consilier naţional elveţian din Fribourg, cu 
ocazia unei discuţii asupra pedepsei cu moartea în Consiliul 
naţional. Conform domnului Grand, în fata ameninţării exe- 

cutiei reflectează chiar si cel mai rău dintre criminali. 

> > 

Se căieşte şi, prin asta, se pregăteşte mai uşor pentru moarte. Bise¬ 
rica l-a salvat pe unul dintre membrii săi, şi-a îndeplinit misiunea 
divină. Iată de ce a admis, în mod constant, pedeapsa cu moartea, 
nu doar ca un mijloc de legitimă apărare, ci şi ca un puternic mij¬ 
loc de mântuire'... Fără a face din ea un act al Bisericii, pedeapsa 
cu moartea poate revendica pentru sine o eficienţă cvasidivină, ca 
şi războiul. 

Fără îndoială în virtutea aceluiaşi raţionament, pe sabia 
călăului din Friburg erau înscrise cuvintele: „Isus, Dumne¬ 
zeule, tu eşti Judecătorul". In acest caz, călăul se trezea inves¬ 
tit cu o misiune sacră. Era omul care nimicea trupul pentru a 
încredinţa sufletul judecăţii divine, acesta neputând fi judecat 
de nimeni altcineva. Se va socoti poate că astfel de formulări 
atrag după ele confuzii întru câtva scandaloase. In plus, pen¬ 
tru cine se conduce după învăţăturile lui Isus, acea minunată 
sabie este, fără doar şi poate, o batjocorire a persoanei lui 
Cristos. In această lumină, devin clare cuvintele teribile ale unui 
condamnat rus, pe care călăii ţarului trebuiau să-l spânzure în 
1905 şi care i-a spus răspicat preotului venit să-l consoleze cu 
icoana lui Cristos: „Pleacă, şi nu săvârşi o nelegiuire." La rân¬ 
dul său, necredinciosul nu are cum să nu se gândească la faptul 
că nişte oameni care şi-au construit credinţa în jurul tulbură¬ 
toarei victime a unei erori judiciare ar trebui să fie cel puţin 
mai reticenţi faţă de asasinatul legal. De asemenea, credincio¬ 
şilor li s-ar putea reaminti faptul că, înaintea convertirii sale, 
împăratul Iulian nu voia să le încredinţeze creştinilor sarcini 
oficiale, întrucât aceştia refuzau sistematic să pronunţe con¬ 
damnări la moarte sau să fie părtaşi la ele. Timp de cinci secole, 
creştinii au crezut deci că preceptele stricte ale învăţătorului 
lor interziceau să ucizi. Dar credinţa catolică nu se nutreşte 
doar din exemplul personal al lui Cristos. Ea purcede atât din 
Vechiul Testament, cât şi din Sfântul Pa vel şi de la Sfinţii 


1. Sublinierea mea. 

părinţi. Nemurirea sufletului şi obşteasca reînviere a trupu¬ 
rilor sunt articole ale dogmei. In consecinţă, pentru credin¬ 
cios, pedeapsa capitală rămâne o pedeapsă vremelnică ce lasă 
în suspensie sentinţa definitivă, o hotărâre necesară doar în 
rânduiala pământeană, o măsură administrativă care, departe 
de a se descotorosi de condamnat, poate, din contră, să-i înles¬ 
nească mântuirea. Nu spun că aşa gândesc toţi credincioşii şi 
nu-mi e greu să-mi imaginez despre catolici că mai degrabă 
ţin cu Cristos decât cu Moise sau cu Sfântul Pavel. Spun pur 
şi simplu că credinţa în nemurirea sufletului i-a permis catoli¬ 
cismului să abordeze problema pedepsei capitale în cu totul alţi 
termeni şi să o justifice. 

Dar ce semnificaţie are această justificare în societatea 
noastră, care, de la instituţii până la moravuri, e desacralizată? 
Dacă un judecător ateu, sceptic sau agnostic condamnă la 
moarte un condamnat necredincios, el pronunţă o pedeapsă 
definitivă care nu mai poate fi revizuită. Se aşază pe tronul lui 
Dumnezeu 1 , fără a avea puterile acestuia şi, de altfel, fără a 
crede în el. Pe scurt, omoară pentru că înaintaşii săi credeau 
în viaţa veşnică. Dar societatea, pe care are pretenţia că o repre¬ 
zintă, pronunţă în realitate doar o măsură de eliminare, zdro¬ 
beşte comunitatea umană unită împotriva morţii şi îşi acordă 
sieşi o valoare absolută din moment ce pretinde că deţine pute¬ 
rea absolută. Desigur, trimite un preot la condamnat pentru 
că asta e tradiţia. Preotul poate spera, în mod legitim, că teama 
de pedeapsă va ajuta la convertirea vinovatului. Cu toate 
astea, cine să fie de acord ca printr-o astfel de combinaţie să 
se justifice o pedeapsă care, de cele mai multe ori, e dată şi pri¬ 
mită în cu totul alt sens? A fi credincios înainte de a-ti fi frică 

> 

şi a deveni credincios după frică sunt două lucruri total diferite. 
Convertirea prin foc sau prin cuţitul ghilotinei va fi totdeauna 

1. Se ştie că hotărârea juriului este precedată de formula: „In faţa lui 
Dumnezeu şi a conştiinţei mele...“ 

suspectă şi se putea crede că Biserica va renunţa să-i biruie 
pe necredincioşi prin groază. Oricum, societatea desacralizată 
n-are nimic de câştigat de pe urma unei convertiri faţă de care 
profesează dezinteresul. Ea edictează o pedeapsă sacră căreia, 
în acelaşi timp, îi refuză scuzele şi utilitatea. Se entuziasmează 
în legătură cu sine, înlătură definitiv fiinţele rele din mijlocul 
ei, de parcă ar fi virtutea întruchipată. Precum un individ ono¬ 
rabil care şi-ar ucide fiul rătăcit spunând: „Chiar nu mai ştiam 
ce să mă fac cu el.“ îşi arogă dreptul de a face selecţii ca şi cum 
ar fi natura însăşi şi de a adăuga eliminării suferinţe imense, 

ca si cum ar fi un zeu mântuitor. 

> 

Afirmaţia conform căreia un individ trebuie eliminat la 
modul absolut din societate pentru că este rău la modul abso¬ 
lut echivalează cu a spune că acea societate este bună la modul 
absolut, lucru pe care, astăzi, nu-1 va crede nici o persoană de 
bun-simţ. Nu numai că nu va crede aşa ceva, dar mai degrabă 
va gândi contrariul. Societatea noastră a devenit atât de rea şi 
de criminală doar pentru că s-a ridicat pe ea însăşi la rang de 
scop final şi n-a mai respectat nimic în afara propriei conservări 
sau reuşite în istorie. Desacralizată este, fără nici o îndoială. 
Dar, din secolul al XlX-lea, a început să instituie un surogat 
de religie, propunându-se pe sine ca scop al veneraţiei. Teoriile 
evoluţioniste şi ideile legate de selecţie care le însoţeau au sta¬ 
bilit ca ţel suprem viitorul societăţii. Utopiile politice care s-au 
grefat pe aceste teorii au stabilit că la capătul timpurilor există 
o epocă de aur care justifică, anticipat, orice acţiune. Societatea 
s-a obişnuit să legitimeze tot ce ar putea să fie de folos pro¬ 
priului viitor şi să folosească, în acest scop, pedeapsa capitală 
într-un mod absolut. Din acel moment, a început să considere 
crimă şi sacrilegiu tot ce contravenea proiectului şi dogmelor 
sale seculare. Altfel spus, călăul, din preot, s-a transformat în 
funcţionar. Rezultatul se află aici, în jurul nostru. Şi el e de 
aşa natură încât această societate a mijlocului de secol, care a 

pierdut, logic, dreptul de a pronunţa pedeapsa capitală, ar tre¬ 
bui acum s-o desfiinţeze din motive realiste. 

Cum se defineşte civilizaţia noastră în faţa crimei? Răs¬ 
punsul e simplu: de 30 de ani, crimele de stat au câştigat teren 
faţă de crimele indivizilor. Nici măcar nu mă refer la războaie, 
generale sau locale, cu toate că sângele, ca şi alcoolul, dă depen¬ 
denţă în cele din urmă, aidoma celui mai prietenos vin. Dar 

numărul indivizilor ucişi în mod direct de către stat a dobân- 
» 

dit proporţii astronomice şi-l depăşeşte cu mult pe cel al asasi¬ 
natelor particulare. Există din ce în ce mai puţini condamnaţi 
de drept comun şi din ce în ce mai mulţi condamnaţi politic. 
Dovada: fiecare dintre noi, oricât de onorabil ar fi, poate lua 
în calcul posibilitatea de a fi oricând condamnat la moarte, pe 
când, la începutul secolului, o asemenea posibilitate ar fi părut 
o glumă. Butada lui Alphonse Karr: „E rândul domnilor 
asasini!' 1 , nu mai are nici un sens. Cei care varsă cel mai mult 
sânge sunt tocmai cei care cred că au dreptul, logica şi istoria 
de partea lor. 

Deci nu atât de individ trebuie să se apere societatea noastră, 
cât de stat. S-ar putea totuşi ca, peste 30 de ani, proporţiile să 
se inverseze. Dar, pentru moment, legitima apărare trebuie 
exercitată în primul rând împotriva statului. Dreptatea şi con¬ 
siderentele de oportunitate cele mai realiste cer imperativ ca 
legea să protejeze individul împotriva unui stat care se lasă 
pradă patimilor sectarismului sau orgoliului. „Să începem cu 
statul şi să fie abolită pedeapsa cu moartea!" ar trebui să fie 
astăzi lozinca noastră. 

S-a spus că legile sângeroase atrag după ele moravuri sân¬ 
geroase. Dar se ajunge într-o stare de ticăloşie în care, în pofida 
dezordinii, moravurile nu mai pot fi la fel de sângeroase precum 
legile. Jumătate din Europa se află în această stare. Noi, fran¬ 
cezii, am cunoscut-o şi riscăm s-o cunoaştem din nou. Şirul 

executaţilor din timpul Ocupaţiei a continuat cu cei executaţi 
la Eliberare, iar prietenii lor speră într-o revanşă. In altă parte, 
state cu o mare încărcătură criminală se pregătesc să-şi înece 
vinovăţia în masacre şi mai mari. Se ucide în numele unei 
naţiuni sau al unei clase divinizate. Se ucide în numele unei 
societăţi viitoare, divinizată la rândul său. Cine crede că ştie 
totul îşi imaginează că poate totul. Idoli seculari, care cer impe¬ 
rativ o credinţă absolută, pronunţă, neîncetat, pedepse abso¬ 
lute, iar religii fără transcendenţă ucid în masă condamnaţi 
fără speranţă. 

în acest caz, cum crede societatea europeană a jumătăţii 
de secol că va supravieţui dacă nu se hotărăşte să apere indivizii, 
prin toate mijloacele, împotriva opresiunii statale? A interzice 
ca un om să fie trimis la moarte înseamnă a proclama public 
că societatea şi statul nu sunt valori absolute, a decreta că nimic 
nu le îndreptăţeşte să legifereze definitiv sau să provoace irepa¬ 
rabilul. Dacă nu exista pedeapsa cu moartea, Gabriel Peri şi 
Brasillach ar mai fi, poate, printre noi. Am fi putut, astfel, să-i 
judecăm, aşa cum credem, şi să ne rostim cu mândrie rezultatul 
judecăţii, în loc să fim noi judecaţi acum de ei, şi să fim obli¬ 
gaţi la tăcere. Fără pedeapsa cu moartea, cadavrul lui Rajk n-ar 
otrăvi astăzi Ungaria, Germania ar fi mai puţin vinovată şi mai 
bine văzută de Europa, Revoluţia rusă nu ar agoniza în ruşine, 
sângele algerian ne-ar apăsa mai puţin conştiinţa. în fine, fără 
pedeapsa cu moartea, Europa n-ar fi infectată de cadavrele adu¬ 
nate timp de 20 de ani în pământul său sleit de puteri. Pe con¬ 
tinentul nostru, frica si ura între indivizi si între naţiuni au 
răsturnat toate valorile. Lupta de idei se duce cu ştreangul şi 
cu cuţitul ghilotinei. Dreptul de reprimare nu mai este exercitat 
de societatea omenească şi de natură, ci de ideologia care dom¬ 
neşte şi cere sacrificii omeneşti. S-a ajuns să se scrie 1 că „exemplul 


1. Francart. 

dat permanent de eşafod înseamnă că viaţa omului nu mai 
este sacră atunci când se consideră utilă uciderea luiSe pare 
că devine din ce în ce mai utilă, exemplul se propagă, molima 
se răspândeşte peste tot şi, odată cu ea, dezordinea nihilismului. 
Ca atare, trebuie să dăm un spectaculos ordin de oprire şi să 
proclamăm, la nivel de principii şi de instituţii, că omul este 
deasupra statului. Orice măsură care va determina scăderea 
presiunii forţelor sociale asupra individului va ajuta la descon¬ 
gestionarea unei Europe care suferă de un aflux de sânge, per- 
miţându-i să se gândească mai bine şi să meargă pe drumul 
vindecării. Boala Europei constă în aceea că nu crede în nimic, 
pretinzând că ştie totul. Nu ştie totul, departe de asta, dar, 
judecând după revolta şi speranţa momentului, crede în ceva: 
crede că, la un hotar misterios, extrema suferinţă a omului se 
învecinează cu suprema sa măreţie. Cei mai mulţi europeni 
şi-au pierdut credinţa şi, odată cu ea, justificările aduse rân¬ 
duielii pedepsei. Dar celor mai mulţi dintre europeni le repugnă 
şi idolatria de stat care a pretins să înlocuiască credinţa. De 
acum înainte, la mijloc de drum, credincioşi şi necredincioşi, 
hotărâţi să nu mai îndurăm şi să nu mai asuprim, ar trebui să 
ne recunoaştem deopotrivă speranţa şi ignoranţa, refuzând 
legea absolută, instituţia ireparabilului. Ştim suficient pentru 
a spune că nu ştiu care mare criminal merită muncă silnică pe 
viaţă. Dar nu ştim suficient pentru a decreta că trebuie să-i fie 
răpit propriului său viitor, altfel spus, şansei noastre comune 
de îndreptare. Date fiind acestea, în Europa unită de mâine, 
abolirea solemnă a pedepsei cu moartea ar trebui să fie primul 
articol al Codului european la care sperăm cu toţii. 

Intre idilicele poveşti umanitare ale secolului al XVIlI-lea 
şi eşafodurile însângerate drumul este drept şi, după cum se 
ştie, călăii de astăzi sunt umanişti. Ca atare, ar trebui să nu prea 
avem încredere în ideologia umanitară în cazul unei probleme 

precum cea a pedepsei cu moartea. La momentul concluziilor, 
aş dori să repet că opoziţia mea faţă de pedeapsa cu moartea 
nu se explică nici prin fraptul că mi-aş face iluzii în legătură 
cu bunătatea naturală a omului, nici prin credinţa într-o epocă 
de aur ce va să vină. Dimpotrivă, cred că abolirea ei este nece¬ 
sară din motive de pesimism raţional, de logică şi de realism. 
Nu spun că inima nu e şi ea părtaşă la poziţia mea. Neîndo¬ 
ielnic, cel care a stat săptămâni de zile în contact direct cu 
textele, cu amintirile, cu oamenii care, într-un fel sau altul, au 
avut legătură cu eşafodul, nu poate ieşi din acele înfiorătoare 
defilee ale morţii la fel cum a intrat. Pe de altă parte, spun încă 
o dată, nu cred că nu există răspundere pe lume şi nu cred că 

trebuie dat curs înclinaţiei moderne de a absolvi victima si 
> » 

ucigaşul, în devălmăşie. Această confuzie pur sentimentală este 
croită mai degrabă din stofa laşităţii decât din cea a generozi¬ 
tăţii şi, în final, justifică tot ce-i mai rău pe pământ. Cu ajuto¬ 
rul agheasmei se binecuvântează şi lagărele robiei, şi puterea 
odioasă, şi torturile organizate, şi cinismul marilor monştri poli¬ 
tici; în sfârşit, sunt trădaţi fraţii. Asta se vede în jurul nostru. 
Dar tocmai în prezenta stare a societăţii, omul actualului secol 
cere legi şi instituţii pentru convalescenţă care să-l stăvilească 

fără a-1 zdrobi si să-l călăuzească fără a-1 strivi. Lansat în dina- 
> 

mismul fără frâne al istoriei, el are nevoie de fizică şi de câteva 
legi ale echilibrului. Mai exact, are nevoie de o societate cu 
judecată, nu de această anarhie în care l-au scufundat propriul 
orgoliu şi puterea excesivă a statului. 

Am convingerea că abolirea pedepsei cu moartea ne va ajuta 
să înaintăm pe calea care duce către acest tip de societate. Dacă 
ar lua această iniţiativă, Franţa ar putea propune extinderea 
ei în ţările neaboliţioniste, de o parte şi de alta a Cortinei de 
Fier. Oricum, ea trebuie să fie exemplul. In acest caz, pedeapsa 
cu moartea ar fi înlocuită cu munca silnică pe viaţă, în cazul 
criminalilor consideraţi irecuperabili pentru societate, şi pe 

termen limitat, pentru ceilalţi. Celor care cred că această 
pedeapsă e mai aspră decât pedeapsa cu moartea, le vom răs¬ 
punde: în acest caz, e surprinzător că n-au propus să le fie 
destinată celor precum Landru, iar celor care comit infracţiuni 
de gravitate mai scăzută să le fie aplicată pedeapsa capitală. 
Le vom aminti şi faptul că munca silnică lasă condamnatului 
posibilitatea să-şi aleagă moartea, în timp ce ghilotina nu oferă 
cale de întoarcere. Celor care, din contră, cred că munca sil¬ 
nică este o pedeapsă prea blândă, le vom răspunde, înainte de 
toate, că n-au imaginaţie şi apoi că privarea de libertate poate 
părea o pedeapsă uşoară doar în măsura în care societatea con¬ 
temporană ne-a învăţat să dispreţuim libertatea. 1 

Să nu fie ucis Cain, dar să existe pentru el, în ochii oame¬ 
nilor, un semn de reprobare - iată care e lecţia pe care trebuie 
s-o învăţăm din Vechiul Testament, ca să nu mai vorbim de 
Evanghelii, în loc să alegem ca sursă de inspiraţie exemple sân¬ 
geroase din legea mozaică. In orice caz, nu există nici un impe¬ 
diment ca să se aplice, la noi, o experienţă limitată în timp 
(de pildă, 10 ani), dacă Parlamentul este incapabil încă să-şi 
răscumpere voturile date în favoarea alcoolului prin marea 
dovadă de civilizaţie care înseamnă abolirea definitivă. Iar 
dacă, într-adevăr, din lene, opinia publică şi repezentanţii săi 
nu pot renunţa la această lege care se limitează să elimine ceea 

1. A se vedea şi raportul asupra pedepsei cu moartea al reprezen¬ 
tantului Dupont, la Adunarea Naţională, în 31 mai 1791: „(Asasinul) 
e epuizat de o stare de acreală, arzătoare; cel mai mult se teme de odihnă; 
atunci rămâne singur cu el însuşi şi, pentru a ieşi din această situaţie, 
înfruntă mereu moartea şi încearcă să ucidă; singurătatea şi conştiinţa, 
iată în ce constă adevărata sa pedeapsă. Asta nu ne arată, oare, ce tip 
de pedeapsă trebuie să-i daţi, cea la care este cu adevărat sensibil? Leacul 
vindecător pentru o boală se găseşte in specificul acelei boli." Eu am subli¬ 
niat ultima frază. Ea îl transformă pe acel reprezentant prea puţin cunos¬ 
cut într-un adevărat precursor al psihologiei moderne. 



168 REFLECŢII ASUPRA PEDEPSEI CU MOARTEA 

ce nu se pricepe să îndrepte, măcar, în aşteptarea zilei renaş¬ 
terii şi adevărului, să nu facă din ea acel „abator solemn" 1 
care ne pângăreşte societatea. Aplicată ca acum - chiar şi 
rareori -, pedeapsa cu moartea este o măcelărire dezgustă¬ 
toare, o batjocură adusă persoanei şi corpului omenesc. Această 
descăpăţânare, acest cap viu şi rupt de trup, puternicele jeturi 
de sânge vin dintr-o epocă barbară în care se dorea impresio¬ 
narea poporului prin spectacole înjositoare. Ce sens are 
respectivul supliciu astăzi, când această moarte abjectă este 
administrată pe ascuns? Adevărul e că în epoca nucleară măce¬ 
lărim ca în vremea uneltelor primitive. Oricărui om dotat cu 
o sensibilitate normală i se face greaţă doar gândindu-se la 
această chirurgie grosolană. Dacă statul francez e incapabil 
ca, în acest caz, să se biruie pe sine şi să-i dea Europei unul 
dintre leacurile de care are nevoie, ar trebui ca, pentru înce¬ 
put, să reformeze modul de aplicare a pedepsei cu moartea. 
Dacă tot se află în slujba morţii, ştiinţa ar putea fi de folos 
pentru a ucide decent. Dacă se doreşte atât de mult elimi¬ 
narea, aceasta ar putea fi asigurată printr-un anestezic care l-ar 
trece pe condamnat din somn în moarte. I-ar putea fi lăsat 
la îndemână cel puţin o zi, pentru a-şi alege singur momen¬ 
tul în care să-l folosească. In caz de rea voinţă sau lipsă de 
curaj, s-ar găsi modalitatea de a-i fi administrat sub o formă 
sau alta. Astfel, ar exista puţină decenţă acolo unde, acum, 
există doar o exhibiţie sordidă şi obscenă. 

Schiţez aceste compromisuri doar pentru că, uneori, îmi 
pierd speranţa că înţelepciunea şi adevărata civilizaţie vor ajunge 
să le insufle respect celor răspunzători de viitorul nostru. 
Pentru mult mai mulţi oameni decât s-ar putea crede, este, 
fizic, insuportabil să afle ce înseamnă cu adevărat pedeapsa cu 
moartea şi să nu poată împiedica aplicarea ei. In felul lor, 


1. Tarde. 

suportă la rându-le, pe nedrept, pedeapsa. Cel puţin, să fie uşu¬ 
raţi de povara acelor odioase imagini - societatea nu va pierde 
nimic. Dar, până la urmă, nici acest lucru n-ar fi suficient. 
Nici în inimile indivizilor şi nici în moravurile societăţilor nu 
va fi pace trainică atâta vreme cât moartea nu va fi scoasă în 
afara legii. 



JEAN BLOCH-MICHEL 
Pedeapsa cu moartea în Franţa 



în ciuda unor diferenţe de amănunt, tabloul zugrăvit de 

Arthur Koestler pentru Anglia secolului al XlX-lea ar putea fi 

cel al Franţei secolului al XVIII-lea. Este adevărat că influenta 
> » 

lui Beccaria şi a lui Voltaire era resimţită în anumite cercuri 
restrânse, dar pedeapsa cu moartea era rar adusă în discuţie, 
justificările sale părând a veni de la sine în cele mai multe 
cazuri. J.-J. Rousseau admitea că viaţa cetăţeanului ar putea 
să fie doar „un dar condiţionat al statului". Montesquieu 
declara că pedeapsa cu moartea „este extrasă din natura lucru¬ 
rilor, inspirată de raţiune, de izvoarele binelui şi răului". Pentru 
Diderot, „întrucât viaţa este cel mai important bun, fiecare a 
consimţit ca societatea să aibă dreptul de a-1 lua celui care l-ar 
lua altora". în secolul următor, Benjamin Constant, puternic 
influenţat de liberalismul englez, a reluat întocmai argumentaţia 
care le-a permis magistraţilor britanici să aibă mult prea mult 
timp posibilitatea de a aplica pedeapa capitală pe o arie enormă: 

Prefer, scrie el în Commentaire sur Filangeri, să existe câţiva călăi 
ticăloşi decât mulţi temnicieri, jandarmi, zbiri; prefer ca un mic 
număr de slujbaşi nemernici, înconjuraţi de oroarea publică, să 
se transforme în unelte ale morţii decât să cutreiere peste tot, 
pentru nişte salarii de mizerie, nişte oameni aduşi în starea de 
buldogi inteligenţi... 

După cum se vede, teoria: mai degrabă călăul decât poli¬ 
ţistul, traversase Marea Mânecii. Dar să revenim la Vechiul 

Regim 1 . Nu numai că exista un consimţământ cvasi-general 
legat de necesitatea pedepsei cu moartea, dar aplicarea acesteia 
prilejuia toate excesele denunţate de Arthur Koestler în cazul 
ţării sale. E de prisos să se reia aici descrierea mulţimii care 
înconjura spânzurătorile. E destul să fie citată o expresie celebră: 
când a fost executat Damiens cu plumb topit, ulei clocotit şi 
sfartecare, un academician s-a ostenit din greu să-şi croiască drum 
prin aglomeraţie pentru a ajunge în primul rând. Călăul l-a 
zărit şi a spus: „Lăsaţi-1 pe domnul să treacă, este un amator." 

Dincolo de asemenea amatori, pedeapsa cu moartea avea 
si avocaţi - din fericire, nu mai există asa ceva. Este cazul cele- 
brului Servan, supleant al procurorului general 2 în Parlamentul 
din Grenoble. Nu este inutil să cităm discursul pe care l-a rostit 
în 1766, în legătură cu administrarea Justiţiei penale: 

Ridicaţi eşafoduri, aprindeţi ruguri, târâţi vinovatul în piaţă publică, 
chemaţi poporul strigând în gura mare: când veţi anunţa rezultatul 
judecăţii, veţi fi aplaudaţi ca la proclamarea păcii şi a libertăţii: îi 
veţi vedea venind în fuga mare la aceste straşnice spectacole ca la 
o izbândă a legilor; în locul regretelor fără rost, în locul milei 
neghioabe, veţi vedea explodând bucuria şi viguroasa insensibili¬ 
tate pe care le insuflă pofta de pace şi scârba de crimă — căci fiecare 
va vedea în condamnat întruchiparea propriului duşman. In loc să 
considere că pedeapsa este o răzbunare prea aspră, va vedea în aceasta 
doar dreptatea legii. Pătruns de aceste imagini teribile şi aceste idei 
salutare, fiecare cetăţean le va împărtăşi familiei sale. Astfel, în urma 
povestirii amănunţite - cu cât mai entuziaste, cu atât mai atent 
ascultate -, copiii, strânşi în jurul lui, îşi vor deschide mintea fragedă 
pentru a-şi întipări în memorie, în reprezentări de neşters, ideea de 
crimă şi cea de pedeapsă, dragostea pentru legile patriei, respectul 
şi încrederea în magistratură. Locuitorii satelor, de asemenea martori 
ai unor asemenea exemple, le vor însămânţa în jurul colibei lor, iar 
gustul virtuţii va prinde rădăcini în aceste suflete vulgare. 

1. Regimul monarho-feudal dinaintea Revoluţiei franceze ( n.t.). 

2. Avocat general - în limba franceză, în original (n.t.). 

Un asemenea discurs nu are, evident, nevoie de comen¬ 
tarii. Totuşi trebuie citat cel făcut cu mult bun-simţ în 1827, 
de Ducpetiaux care l-a parafrazat pe Beccaria, cu referire la 
lucrarea acestuia legată de pedeapsa cu moartea. 

Pentru ca pedeapsa cu moartea să fie eficientă, execuţiile trebuie să 
aibă loc la intervale cât mai scurte; pentru ca execuţiile să aibă loc 
la intervale cât mai scurte, este obligatoriu ca greşelile să fie frec¬ 
vente; în consecinţă, pretinsa eficienţă a pedepsei capitale se bazează 
pe frecvenţa crimelor pe care trebuie să le prevină. 

In ciuda apărătorilor pedepsei cu moartea, aceasta avea 
să fie supusă iniţial unor însemnate limitări în primii ani de 
după Revoluţie. Restrângerea ariei sale de aplicare: codul 
din 1791 reducea la 32 numărul infracţiunilor pedepsite cu 
moartea, în timp ce în vechea lege acestea se ridicau la 115. 
De asemenea, o limitare de alt tip consta în aplicarea unui 
singur mod de execuţie. 

Până la abrogarea mărturisirii prin tortură de către Ludovic 
al XVI-lea, în 1780 - impusă printr-o ordonanţă în 1788 -, 
procedura penală rămăsese neschimbată faţă de cea reglemen¬ 
tată prin ordonanţa din 1670, despre care s-a spus, încă din 
prima zi, că a consacrat practici anacronice şi retrograde. De 
fapt, şi Ludovic al XVI-lea a fost ezitant în suprimarea torturii: 

Suntem departe de a ne hotărî foarte uşor să abolim legile vechi 
care şi-au dobândit autoritatea în urma aplicării lor mult timp. Con¬ 
siderăm că este înţelept să nu acţionăm cu uşurinţă introducând, 
în toate domeniile, un nou drept care ar putea să zdruncine prin¬ 
cipiile şi să atragă după sine, treptat, inovaţii periculoase... 

Ca atare, pentru a nu zdruncina principiile, regele a înlătu¬ 
rat doar mărturisirea smulsă prin tortură. In schimb, pedeapsa 

cu moartea rămâne aceeaşi. 

> 

Ea putea să fie aplicată prin patru procedee: decapitarea, 
spânzurarea, trasul pe roată şi arderea pe rug 1 . Ceremonialul 
care însoţea judecata - cel mai adesea, acuzaţii erau executaţi 
chiar în ziua pronunţării sentinţei - era atât de complicat 
încât un individ condamnat la prânz nu avea cum să fie exe¬ 
cutat înainte de căderea nopţii sau de a doua zi dimineaţa. 
Răstimpul dintre judecată şi execuţie era umplut cu multe 
formalităţi complexe asupra cărora, cu siguranţă, nu e nevoie 
să insistăm. 

Referitor la modurile de execuţie, acestea erau hotărâte de 
judecători în funcţie de infracţiunea comisă şi de persoana 
infractorului. 

Decapitarea, care se făcea cu sabia - şi deseori se desă¬ 
vârşea cu securea - era rezervată nobililor, cel puţin în 

1. Chiar dacă procedura prevedea doar aceste patru moduri de execu¬ 
ţie, nu era imposibil ca, în împrejurări excepţionale, să se găsească şi 
alte soluţii. Iată execuţia lui Damiens, aşa cum a fost descrisă de Voltaire: 

în jurul orei 5, prizonierul a fost pus pe un eşafod pătrat, cu latura 
de opt picioare şi jumătate. A fost legat cu frânghii groase, prinse 
în cercuri de fier, care îi fixau braţele şi pulpele. La început i-a fost 
arsă mâna Intr-un vas pentru încălzit, umplut cu pucioasă aprinsă; 
apoi, a fost jupuit, cu un cleşte mare înroşit în foc, pe braţe, pe pulpe 
şi pe piept. I s-a vărsat plumb topit cu smoală răşinoasă şi ulei clocotit 
pe toate rănile. Aceste chinuri, repetate, i-au smuls urlete îngro¬ 
zitoare. Patru cai puternici, biciuiţi de patru ajutoare de călău, trăgeau 
de frânghiile care se frecau de rănile sângerânde şi inflamate ale sufe¬ 
rindului; trasul de frânghii în toate părţile şi smuciturile au durat 
o oră. Membrele s-au alungit, dar nu s-au desprins; ca atare, călăii 
i-au tăiat câţiva muşchi; membrele s-au desprins pe rând. Damiens, 
care îşi pierduse două pulpe şi un braţ, încă respira şi şi-a dat ultima 
suflare doar în momentul în care i s-a desprins, de trunchiul sânge¬ 
rând, şi ultimul braţ. (Histoire du Parlement de Paris-, cap. 67) 

Ludovic al XV-lea a fost atât de satisfăcut de supliciul lui Damiens, 
încât le-a dat celor doi raportori care instruiseră procesul 2 000 de livre 
primului grefier şi 1 500 celui de-al doilea. 

cazurile în care condamnarea nu prevedea şi privarea lor de 
acest privilegiu. 

Ştreangul era pentru oamenii de rând care nu meritau 

nici roata, nici rugul. Mai exact, cel mai adesea se aplica în 

cazul infracţiunilor împotriva proprietăţii. In plus, era un 

mod de execuţie mai des întâlnit în cazul femeilor, care nu 

> 

erau trase pe roată, pentru a nu scandaliza buna cuviinţă a 
spectatorilor. 

Iată, citată de Ancei (Crimes et Châtiments au XVIII-e siecle ), 
descrierea unei execuţii prin ştreang: 

De gâtul victimei se leagă trei frânghii, adică două tortouses' care 
sunt frânghii groase cât degetul mic şi un jet 1 2 numit astfel întrucât 
foloseşte doar la împingerea infractorului de pe scară. După aceea, 
călăul urcă primul, cu spatele. Cu ajutorul frânghiilor, îl ajută şi pe 
infractor să urce, în acelaşi fel. Apoi urcă preotul cu faţa şi, în timp 
ce acesta îi dă curaj suferindului, călăul leagă cele două tortouses de 
braţul spânzurătorii: când preotul coboară, călăul, cu o lovitură de 
genunchi şi ajutat de jet, îi ia scara de sub picioare condamnatului. 
Acesta se trezeşte suspendat în aer. Nodurile mobile ale tortouses îl 
strâng de gât. Atunci, călăul, ţinându-se cu mâinile de braţul spânzu¬ 
rătorii, urcă pe mâinile legate ale condamnatului şi, ajutându-se cu 
lovituri de genunchi în stomac şi cu zguduituri, isprăveşte supliciul 
prin moartea suferindului. în alte locuri, călăul, lăsând cele două 
tortouses mai lungi, se urca pe umerii suferindului şi, dându-i lovi¬ 
turi de călcâi în stomac, îl făcea să se învârtă de patru ori. în felul 
acesta, supliciul se termina mai repede. 

Trebuie adăugat că, de cele mai multe ori, femeile aveau 
faţa acoperită cu un văl şi că, în acest caz, în momentul în care 
duhovnicul cobora scara, mulţimea adunată pentru a asista la 
spectacol intona Salve Regina. Călăul aştepta sfârşitul imnului 
şi împingea victima de pe scară. 


1. în lb. engl., în original (n.t.). 

2. în lb. engl., în original (n.t.). 

In mod obişnuit, corpul rămânea o zi în ştreang, apoi era 
aruncat la groapa cu gunoi, exceptând situaţia în care sentinţa 
impunea să fie ars, să-i fie împrăştiată cenuşa în vânt sau să fie 
expus pe un drum public. 

Roata le era rezervată infractorilor care se făceau vinovaţi 
de asasinat, de furt la drumul mare, de crimă cu premeditare, 
de furt prin efracţie. Pedeapsa era aplicată în cazul recidiviştilor 
şi al celor care se făcuseră vinovaţi de violarea unei fete care 
nu avea vârsta nubilă. Pedeapsa cu roata era destinată, uneori, 
şi unor infracţiuni neconsumate: capcane, denunţuri calom¬ 
nioase, chiar rămase fără efect. Se aplica şi nobililor degradaţi, 
după ce le fusese defăimat şi zdrobit blazonul şi herbul în faţa 
eşafodului. La fel erau executaţi cei vinovaţi de paricid, uxori- 
cid 1 , asasinarea preoţilor. Toţi aceştia din urmă trebuiau să-şi 
recunoască vina, apoi, după pedeapsa cu roata, erau arşi fie 
vii, fie morţi. Acest mod de execuţie s-a folosit în Franţa până 
în 1791. Supliciul era format din două părţi, după cum descrie 
Ancei, pe care îl voi cita din nou: 

Prima parte a supliciului'. Se ridică un eşafod pe mijlocul căruia 
este fixată, culcat, o cruce a Sfântului Andrei, făcută din două 
grinzi îmbinate în mijloc, acolo unde se încrucişează, şi pe care 
se află adâncituri care corespund cu mijlocul pulpelor, al 
gambelor, al braţelor şi al antebraţelor. Infractorul, gol pe sub 
cămaşă, este întins pe această cruce, cu faţa spre cer. Călăul îi 
dezveleşte braţele până la cot şi picioarele până la genunchi, îl 
leagă pe cruce cu frânghii la toate încheieturile şi îi aşază capul 
pe o piatră. In acest stadiu, călăul, înarmat cu o bară din fier, cu 
secţiune pătrată, groasă de un deget şi jumătate, cu o proe¬ 
minenţă rotunjită la vârf, îl loveşte puternic o dată între fiecare 
legătură, în dreptul fiecărei adâncituri şi, la sfârşit, de două sau 
de trei ori în stomac. 


1. Uciderea soţiei (n.t.). 

A doua parte a supliciului-, ...Corpul infractorului este trans¬ 
portat pe o roată mică de trăsură, căreia i-a fust scos butucul cu 
fierăstrăul şi care e aşezată orizontal pe un pivot. După ce îi 
îndoaie pulpele pe dedesubt, astfel încât călcâiele să-i atingă 
partea din spate a capului, călăul îl fixează pe roată legându-1 de 
toate părţile şi îl lasă astfel expus publicului, mai mult sau mai 
puţin timp. Uneori este expus pe un drum important, unde 
rămâne definitiv. 

Deci călăul lovea victima cu bara de 11 ori: câte două lovi¬ 
turi pe fiecare dintre membre şi trei pe corp. Cel mai adesea, 
suferindul era viu când era legat de roata de trăsură pe care 
trebuia să-şi aştepte moartea, exceptând cazul în care sentinţa 
nu conţinea, ca pedeapsă suplimentară, arderea de viu după 
tragerea pe roată. 

Se mai putea întâmpla ca hotărârea judecătorească să con¬ 
ţină un retentum in mente curiae, mai exact o dispoziţie secretă, 
necomunicată victimei, conform căreia călăul trebuia să strangu¬ 
leze condamnatul cu o cordeletă în timpul supliciului. Retentum 
stabilea cu precizie numărul loviturilor de bară pe care tre¬ 
buia să le aplice înainte de a-1 omorî pe condamnat. 

Ultima formă de execuţie: rugul. Era destinat în special 
celor care îşi ucideau părinţii sau soţiile, sau practicau sodo¬ 
mia sau incendiau. începând cu 1750, această pedeapsă a 
fost combinată, după cum s-a precizat, cu tragerea pe roată 
sau spânzurarea. în acest ultim caz era ars un cadavru, în 
timp ce, în primul caz, era ars cineva fie mort, fie viu. 
Oricât ar putea părea de ciudat, scopul combinării pedep¬ 
sei nu era agravarea primei cât, mai ales, uşurarea celei de 
a doua. Prin arderea unui om care fusese tras pe roată era 
uşurat chinul trecerii prin foc, considerat mai cumplit decât 
cel asociat roţii. 

Procedeul folosit nu necesită descrieri amănunţite. Trebuie 
doar precizat că, în pofida imaginii transmise prin majoritatea 

operelor care înfăţişează scene de acest gen, condamnatul nu 
era aşezat deasupra, ci în centrul rugului, capul abia ridi- 
cându-i-se deasupra grămezii de vreascuri, buturugi şi paie 
care îl alcătuiau. Printr-un şanţ practicat până în centru, con¬ 
damnatul era adus la stâlpul de care era legat. Apoi, rugul era 
aprins din interior, mai exact cât mai aproape posibil de con¬ 
damnat, după care călăul se retrăgea prin şanţul pe care îl aco¬ 
perea cu vreascuri şi paie, pe măsură ce se îndepărta. 

Conform lui Ancei, nimic nu indică faptul că, într-adevăr, 
condamnaţii ar fi fost îmbrăcaţi cu o cămaşă impregnată cu 
pucioasă sau că legăturile de vreascuri ar fi fost unite printr-un 
un cârlig de luntraş cu care, după cum s-a spus uneori, călăul 
străpungea inima victimei după aprinderea rugului. 

Se impune sublinierea unei trăsături cu totul speciale a exe¬ 
cuţiei condamnaţilor în timpul Vechiului Regim: ea presupunea 
măsuri al căror scop era primejduirea, dacă nu chiar distrugerea 
vieţii de apoi, aşa cum era concepută de religia catolică, din 
moment ce cadavrele nu erau înmormântate în pământ sfânt, 
ci aruncate la groapa de gunoi, abandonate de-a lungul drumu¬ 
rilor sau arse. Mai mult, nefiind respectată integritatea cada¬ 
vrului, învierea corpurilor devenea nesigură. Deci era vorba 
despre excludere totală, nu doar din societatea omenească. 

In ciuda asigurărilor unor jurişti precum Aguesseau, 
pedeapsa cu moartea presupunea, la sfârşitul Vechiului Regim, 
patru tipuri de execuţie, hotărâte nu doar în funcţie de infrac¬ 
ţiunea comisă, ci şi de persoana infractorului. 

Doctorul Guillotin trebuie salutat cu respectul cuvenit: a 
fost primul care, în faţa Adunării Naţionale, şi-a manifestat deza¬ 
probarea faţă de acea stare a lucrurilor. în 9 octombrie 1789 
a propus ca „decretul privind reformarea provizorie a proce¬ 
durii penale" să fie completat cu şase articole concepute de el, 
primul având următoarea formulare: 

Infracţiunile identice vor fi pedepsite în acelaşi fel, indiferent de 
poziţia şi starea socială a vinovatului. 

Erau importante şi următoarele dispoziţii: 

în toate cazurile în care legea va dispune pedeapsa cu moartea împo¬ 
triva unui acuzat, pedeapsa va fi aceeaşi, indiferent de natura infrac¬ 
ţiunii de care se va fi făcut vinovat, infractorului i se va tăia capul, 
întrucât infracţiunea este comisă în nume personal, pedeapsa unui 
vinovat nu-i va stigmatiza în nici un fel familia. Onoarea aparte- 
nenţilor lui nu va fi nicicum pătată şi toţi vor fi, în continuare, la fel 
de apţi pentru orice fel de profesii, slujbe şi demnităţi. 

Oricine va îndrăzni să blameze un cetăţean pentru pedeapsa unui 
apropiat al său va fi pedepsit... 

Confiscarea bunurilor condamnaţilor nu va putea fi nici efectuată, 
nici pronunţată vreodată, sub nici o formă. 

Cadavrul unui pedepsit va fi predat familiei sale, dacă se va cere acest 
lucru; în toate cazurile, va fi admisă înmormântarea obişnuită şi nu 
se va face vreo menţiune în registru, privitoare la tipul de moarte. 

In acea zi, propunerea doctorului Guillotin a fost amânată. 
A reluat-o pe 1 decembrie. In cursul acelei intervenţii a 
propus pentru prima oară utilizarea aparatului căruia avea 
să-i lase numele. Discursul său a fost deseori întrerupt de apla¬ 
uze. „O parte a Adunării, foarte impresionată, cere deliberarea 
pe loc. O altă parte pare dornică să se opună" ( Arhivesparle- 
mentaires, seria I-a, tX,p. 346). In urma intervenţiei insistente 
a ducelui de Liancourt, primul articol a fost supus deliberării 
şi votat în unanimitate în forma deja citată. Dar fraza finală 
„infractorului i se va tăia capul" nu mai figura în articol. 

Reluat încă o dată în 21 ianuarie 1790, proiectul a fost 
votat cu câteva modificări de redactare în primele patru arti¬ 
cole, dar fără să se precizeze încă genul de pedeapsă unică adop¬ 
tată. A fost amânat articolul propus de doctorul Guillotin, a 
cărei dispoziţie in fine era următoarea: „Infractorul va fi deca¬ 
pitat, urmare a acţiunii unui mecanism simplu." 

In 30 mai 1791, Lepeletier de Saint-Fargeau, raportând 
proiectul de Cod penal, şi-a început expunerea prin: „Se va 
păstra, sau nu, pedeapsa cu moartea?" Comitetul însărcinat 
cu redactarea şi-a dat avizul de menţinere. A început o dez¬ 
batere care avea să dureze trei zile. Cele mai multe intervenţii 
ar merita să fie citate. De exemplu, cea a lui Dupont, din prima 
şedinţă, care confirma că ordonanţa penală din 1670 era încă 
riguros aplicată la aproape doi ani după căderea Bastiliei: 

Nu de mult, v-au răsunat urechile de zgomotul acelui chin îngro¬ 
zitor care dă fiori şi când i se aude numele; puteţi să mai permiteţi, în 
continuare, menţinerea unei asemenea atrocităţi, roata? (Arch. pari ., 
seria a I-a, t. XXVI, p. 618) 

In cursul aceleeaşi şedinţe, a luat cuvântul Robespierre, 
rostind un lung discurs, amestec de argumente frapante şi de 
insuportabilă literatură „în stil antic". Iată-i exordiul: 

Când la Atena a ajuns ştirea că în oraşul Argos au fost condamnaţi 
la moarte nişte cetăţeni, au mers degrabă în temple şi au conjurat 
zeii să îndepărteze de la atenieni gânduri atât de crude şi de funeste. 
Nu-i rog pe zei, ci pe legiuitori, care trebuie să fie exponenţii şi 
mijlocitorii legilor eterne pe care divinitatea le-a inspirat oameni¬ 
lor, să şteargă din Codul francez legile sângeroase care inspiră asasi¬ 
nate juridice şi pe care moravurile şi noua lor constituţie le resping. 
Vreau să le dovedesc: 1) că pedeapsa cu moartea este esenţialmente 
nedreaptă; 2) că nu este cea mai reprimantă pedeapsă şi că mai 
degrabă sporeşte numărul crimelor decât le previne. 

In ciuda abatelui Maury care l-a întrerupt cu strigătul (rămas 
celebru) „să-l rugăm pe domnul Robespierre să meargă să-şi 
declame părerea în pădurea Bondy", Robespierre a continuat: 

... Pedeapsa cu moartea este necesară, spun adepţii vechiului şi bar¬ 
barului obicei; fără ea, nu există piedică destul de puternică împotriva 

infracţiunii. Cine v-a spus aşa ceva? Aţi luat în calcul toate resorturile 
prin care legile penale pot acţiona asupra sensibilităţii omeneşti? 
...Legiuitorul care, în locul mijloacelor mai blânde pe care le-ar 
putea alege, preferă moartea şi pedepsele cumplite ultragiază sensi¬ 
bilitatea publică, slăbeşte simţul moral al poporului pe care-1 câr- 
muieşte, la fel cu învăţătorul neiscusit care abrutizează şi înjoseşte 
sufletul elevului său prin folosirea frecventă a pedepselor aspre; în 
fine, uzează şi slăbeşte resorturile cârmuirii, voind să le întindă cu 
mai multă forţă. 

.. .Ascultaţi vocea dreptăţii şi a raţiunii: ne anunţă cu glas tare că 
judecăţile omeneşti nu sunt niciodată atât de neîndoielnice încât 
societatea să poată trimite la moarte un om condamnat de alţi oameni 
supuşi greşelii. Imaginaţi-vă sistemul judiciar care atinge perfecţi¬ 
unea, imaginaţi-vă judecătorii cei mai integri şi mai luminaţi şi tot 
va rămâne, mereu, loc pentru greşeală şi prejudecată. 

... Prima îndatorire a legiuitorului este să formeze şi să aibă grijă de 
moravurile publice, izvor al tuturor libertăţilor, sursă a întregii feri¬ 
ciri sociale; dacă pentru a se îndrepta către un scop specific se înde¬ 
părtează de acest scop general şi esenţial, el comite greşeala cea mai 
gravă şi mai nefastă. Deci, totdeauna, legea trebuie să înfăţişeze 
popoarelor cel mai pur model al dreptăţii şi al raţiunii. Dacă în locul 
acestei severităţi puternice, calme, moderate, care trebuie să le fie 
specifică, pun mânia şi răzbunarea; dacă varsă sângele omenesc pe 
care ar fi putut să-l cruţe şi pe care nu au dreptul să-l irosească; dacă 
înfăţişează privirii poporului scene pline de cruzime şi cadavre muti¬ 
late prin torturi, atunci denaturează în sufletele cetăţenilor noţiunile 
de dreptate şi nedreptate; fac să încolţească în societate prejudecăţi 
cumplite care, la rândul lor, dau naştere altora. Omul nu mai este 
un lucru atât de sacru pentru om. Demnitatea sa nu mai înseamnă 
foarte mult când autoritatea publică îi tratează viaţa cu uşurinţă. 

In concluzie, Robespierre a cerut abrogarea pedepsei cu 
moartea. 

In şedinţa de a doua zi, Mougins de Roquefort şi mai ales 
Brillat-Savarin (marele cunoscător în domeniul culinar) s-au 
pronunţat în favoarea menţinerii. A urmat Duport care, într-o 
atmosferă de zgomotoasă indiferenţă, a rostit un discurs în 

favoarea abrogării pe care a trebuit să-l întrerupă de două ori 
din cauza gălăgiei. Totuşi a reuşit să reţină suficient atenţia 
Adunării dacă aceasta a decis ca discursul să-i fie tipărit. In ace¬ 
eaşi zi, domnul Jallet, preot, deputat de Poitou, şi-a început dis¬ 
cursul împotriva pedepsei cu moartea prin următoarele cuvinte 
foarte simple şi impresionante: 

Cred că pedeapsa cu moartea este absurdă şi inutilă. Am convin¬ 
gerea că legiuitorii nu au dreptul s-o instituie; dacă este o greşeală, 
nu este periculoasă şi îmi voi lua libertatea de a-mi sublinia ideea 
prin forţa sentimentului care, în ceea ce mă priveşte, este cea mai 
convingătoare demonstraţie. 

Propunerea domnului Jallet nu consta doar în abolirea 
pedepsei cu moartea, ci şi în desfiinţarea oricărei pedepse 
pe viaţă. 

In data de 1 iunie, Adunarea a decis menţinerea pedepsei 
cu moartea. Lepeletier de Saint-Fargeau a propus ca aceasta 
să însemne doar privarea de viaţă, dar Garat a cerut ca parici¬ 
dului să-i fie tăiat pumnul. Custine dorea însă nu numai ca res¬ 
pectiva pedeapsă să nu fie asociată cu tortura, ci şi desfăşurarea 
ei cu uşile închise. Adunarea a fost cuprinsă de un soi de delir: 
Legrand a cerut ca ucigaşul de părinţi, ucigaşul de copii şi regi¬ 
cidul să fie expuşi, timp de mai multe zile, pe locul execuţiei; 
Dufau a declarat că, redusă doar la suprimarea vieţii, pedeapsa 
cu moartea riscă să-şi „reducă eficienţa pilduitoare" şi cere să 
fie asociată cu un aparat „impunător". In final, Adunarea a 
adoptat principiul conform căruia „fără a agrava suferinţa, 
vor exista gradaţii în aparatul folosit pentru pedeapsă". 

In data de 3 iunie, la propunerea lui Lepeletier de Saint-Far¬ 
geau, Adunarea a adoptat primele două articole din Codul penal: 

Art. 1. - Pedepsele care vor fi pronunţate împotriva acuzaţilor găsiţi 
vinovaţi de către juriu sunt: pedeapsa cu moartea, munca silnică, 

recluziunea într-o închisoare de maximă siguranţă, însemnarea cu 
fierul roşu, detenţia, deportarea, degradarea civică, stâlpul infamiei. 
Art. 2. - Pedeapsa cu moartea va consta doar în suprimarea vieţii, 
fără ca vreodată asupra condamnaţilor să poată fi exercitat vreun 
fel de tortură. 

Articolul 3, cu următorul conţinut: „Tuturor condamna¬ 
ţilor li se va tăia capul" a fost prilej de lungi dezbateri. Unii, 
din omenie, au propus menţinerea pedepsei prin spânzurare. 
Raportorul a întrerupt discuţia în curs pentru a spune că „un 
prieten al umanităţii" tocmai i-a dat o idee „care, poate, va 
împăca părerile": „condamnatul să fie legat de un stâlp şi sugru¬ 
mat cu un garou". La rândul său, ducele de La Rochefou- 
cauld-Liancourt s-a pronunţat în favoarea decapitării pentru 
a nu mai vedea oameni - se referea la nobili - spânzuraţi fără 
judecată prealabilă, cum se întâmplase nu demult. In final, arti¬ 
colul a fost adoptat, ca şi următorul: 

Art. 4. - Execuţia va avea loc în piaţa publică a oraşului, unde va 
fi convocat juratul. 

Ne-am putea întreba de ce a ţinut Adunarea să stabilească 
ferm pedeapsa cu tăierea capului atâta vreme cât decapitarea cu 
sabia era atroce iar „mecanismul" propus de doctorul Guillotin 
nu fusese încă recunoscut ca valabil. Să ne amintim că era vorba 
despre pedeapsa destinată infractorilor cu sânge nobil. în chip 
obscur, clasa care acceda la putere revendica pentru sine pri¬ 
vilegiile de care nu se bucurase până atunci: a avea capul tăiat 
- în loc să atârne în ştreang - era unul dintre ele. 

La începutul anului 1792, Sanson, călău la Paris, i-a trimis 
lui Duport - ministrul Justiţiei - un „Memoriu cu observaţii 
asupra executării pedepsei tăierii capului, cu specificul diferi¬ 
telor neajunsuri pe care le prezintă şi de care este suscepti¬ 
bilă, după toate aparenţele". Raportul insista asupra tipului de 

colaborare pe care un asemenea mod de execuţie o cerea din 
partea celui care o îndura: 

Pentru ca execuţia să se poată termina în spiritul legii, dincolo de 
lipsa oricărei opoziţii din partea condamnatului, trebuie ca şi călăul 
să fie foarte îndemânatic, condamnatul total neşovăitor, chestiuni 
fără de care nu se va ajunge în situaţia ca execuţia cu sabia să fie 
terminată fără să aibă loc scene periculoase (citat de Ludovic Pichon, 
Code de la guillotine, p. 75). 

In acel moment, ghilotina nu fusese construită încă. Iată 
de ce, în 3 martie 1792, Duport a adresat o scrisoare către Adu¬ 
narea Naţională în care preciza: 

Noile noastre legi asociază condamnarea la moarte doar cu supri¬ 
marea vieţii. Acestea au adoptat decapitarea întrucât corespunde 
cel mai bine respectivului principiu. In acest sens, s-au înşelat sau, 
cel puţin, pentru a atinge acel scop, trebuie căutată şi generalizată 
o formă care să-i corespundă, umanitatea luminată perfecţionând 
arta de a da astfel cuiva moartea. 

Tot în aceeaşi zi, Directoratul departamentului Paris trans¬ 
mitea Adunării Naţionale, printr-o scrisoare, că dacă trebuie 
să fie executată o condamnare la moarte, iar călăului „îi lip¬ 
seşte experienţa 11 , este posibil „să transforme tăierea capului 
într-un chin înfiorător 11 . Era urgent nevoie de un decret 
care să reglementeze modul de execuţie prevăzut de arti¬ 
colul 3 din Codul penal. 

In 13 martie 1792, Adunarea a considerat că raportul pre¬ 
zentat de doctorul Louis, secretar permanent al Academiei de 
Chirurgie şi scrisorile lui Duport erau „prea dezolante 11 pentru 
a fi discutate public. A dat dispoziţie să fie tipărite. Iată con¬ 
cluzia raportului doctorului Louis: 

Luând în consideraţie structura gâtului, a cărei parte centrală 
este coloana vertebrală, compusă dintr-o mulţime de oase ale căror 

legături se suprapun, astfel încât nu există articulaţii identifi¬ 
cabile, nu se poate asigura o separare rapidă şi perfectă, mai ales 
dacă acţiunea i-a fost încredinţată unui factor susceptibil de a nu 
avea mereu aceeaşi îndemânare din cauze morale sau fizice. Pen¬ 
tru siguranţa procedeului, acesta, obligatoriu, trebuie să fie depen¬ 
dent de mijloace mecanice invariabile, în cazul cărora forţa şi 
efectul să fie determinabile. Este poziţia adoptată în Anglia; corpul 
infractorului este culcat pe burtă între doi stâlpi baraţi în partea 
de sus printr-o stinghie, de unde, printr-un declic, este lăsată să 
cadă, pe gât, o secure convexă. Muchia opusă tăişului uneltei 
trebuie să fie suficient de puternică şi de grea pentru a acţiona 
eficient precum barosul folosit la înfigerea stâlpilor de consoli¬ 
dare pe fundul unei ape; se ştie că forţa sa creşte în funcţie de înăl¬ 
ţimea de la care cade. 

Se poate realiza cu uşurinţă o astfel de maşinărie al cărei efect este 
inevitabil; decapitarea se va face într-o clipă, în spiritul dorinţei noii 
legi; în acest sens, va fi uşor să fie făcută proba pe cadavre, chiar şi 
pe o oaie vie. Este de văzut dacă nu e necesar să fie fixat capul con¬ 
damnatului printr-o semilună care să cuprindă gâtul la nivelul bazei 
craniului, coarnele sau prelungirile acestei semilune putându-se opri 
sub eşafod prin nişte pene: dacă este considerat necesar, aparatul 
nu va face senzaţie, fiind foarte greu sesizabil. 

Prin decretul din 20 martie 1792, Adunarea a stabilit modul 
de execuţie: 

...Decretează că articolul 3 din Titlul I al Codului penal va fi 
executat conform manierei indicate şi modului adoptat prin con¬ 
sultaţia semnată de secretarul permanent al Academiei de Chi¬ 
rurgie şi anexată prezentului decret; în consecinţă, autorizează 
puterea executivă să depună activitatea necesară pentru a se 
ajunge la acest mod de execuţie, astfel încât să se aplice uniform 
în tot regatul. 

Odată luată decizia, Roderer a făcut pregătirile necesare 
pentru ca maşinăria să fie construită. S-a încercat o primă 
înţelegere cu un dulgher, Guidon, care furniza lemnul pentru 

eşafoduri. Cerea 5 600 de livre. întrucât preţul a părut exagerat, 
sarcina de a fabrica prima ghilotină i-a revenit unui tehnician 
fabricant de piane, Tobbias Schmidt din Strasbourg. A cerut, 
iniţial, 960 de livre, apoi şi-a fixat preţul la 812 livre. 

Prima încercare a avut loc în 17 aprilie 1792, pe trei cada¬ 
vre, la Bicetre, „în prezenţa unei comisii din care făceau parte 
doctorul Louis, doctorul Cabanis, călăul Charles-Henri Sanson 
însoţit de doi fraţi şi de fiul său. Au fost operate câteva modi¬ 
ficări: doctorul Louis a propus dispunerea oblică a cuţitului 
de ghilotină, în locul celei orizontale; arhitectul Giraud, după 
ce a examinat aparatul în compania domnului Fouquet, a 
indicat câteva defecte care trebuiau corectate" (Ludovic Pichon, 
op. cit., p. 21). 

în 25 aprilie 1792, numitul Jacques Pelletier, condamnat 
la moarte pentru furt cu violenţă pe drum public, a fost pri¬ 
mul executat prin ghilotinare. începând de atunci, ghilotina 
a fost folosită neîncetat. 

Ni s-a părut necesară prezentarea datelor legate de origi¬ 
nile procedeului folosit, în prezent, pentru execuţii. în acest 
domeniu, trăim încă, într-adevăr, sub imperiul hotărârilor juriş¬ 
tilor şi guvernanţilor Revoluţiei, în măsura în care au fost 
confirmate în perioada Primului Imperiu. Modificările aduse 
ulterior în legătură cu executarea condamnaţilor la moarte se 
referă doar la amănunte, cu o singură excepţie: începând din 
1939, ghilotina nu mai este pusă în funcţiune în public. 

Trebuie precizat totuşi despre Codul Napoleon din 1810, 
că a făcut un pas înapoi, admiţând că, în anumite cazuri, pri¬ 
varea de libertate putea fi însoţită de tortură. într-adevăr, în 
forma sa originară, articolul 13 din Codul penal stipula: 

Vinovatul condamnat la moarte pentru paricid va fi dus la locul 

execuţiei în cămaşă, desculţ şi cu capul acoperit cu un văl negru. 

Va fi expus pe eşafod în timp ce un portărel va citi mulţimii 

hotărârea de condamnare; apoi i se va tăia pumnul drept şi va fi 
imediat executat. 

Acest articol a fost modificat prin legea din 28 aprilie 1832 
care a suprimat amputarea pumnului, paralel cu abolirea pedep¬ 
selor de însemnare cu fierul roşu şi expunere la stâlpul infamiei. 

Odată condamnat la moarte, prizonierul făcea obiectul 
unei supravegheri speciale din partea autorităţilor peniten¬ 
ciare: trebuia într-adevăr să nu se poată sustrage execuţiei, iar 
decizia privind „privarea de viaţă“ nu trebuia să aibă loc con¬ 
form voinţei sale. 

In 12 aprilie 1866, printr-o directivă adresată prefecţilor de 
către ministrul de Interne (Ludovic Pichon, op. cit., p. 61) 
se precizau măsurile care trebuiau luate; de remarcat stilul 
formulării: 

în cazul condamnaţilor la moarte, vor fi luate măsurile de preca¬ 
uţie îndeobşte adoptate, adică: 

- imediat după condamnare, să fie îmbrăcaţi în cămaşă de forţă; 

- să fie supravegheaţi permanent, zi şi noapte, fie de gardieni în 
schimburi, fie de funcţionari sau poliţişti solicitaţi de cei în drept, 
la cererea directorului sau a gardianului-şef. 

După ce v-am reţinut atenţia cu indicaţiile precedente, nu mai este 
nevoie să adaug, domnule prefect, că misiunea dumneavoastră nu 
se limitează la asigurarea strictei supravegheri. Nu doar prin preca- 
uţiuni materiale, ci şi printr-o acţiune la nivel moral asupra deţi¬ 
nuţilor veţi reuşi să împiedicaţi reapariţia faptelor dureroase care 
au impresionat personalul administrativ. Fără îndoială, este indicat 
să fie examinată celula şi să fie îndepărtate obiectele care pot înlesni 
sinuciderea; dar, mai ales, omul trebuie observat cu atenţie şi nu 
trebuie pierdut din vedere. Când dezgustul faţă de existenţă, teama 
de pedeapsă sau o criză morală îi denaturează sau domină instinctul 
vital de conservare, este bine ca în frecventele discuţii purtate cu per¬ 
soanele aflate în jurul lui, ca efect al vigilenţei legii, să găsească forţa 
de a se sustrage unor tentaţii vinovate. Intervenţiile gardianului-şef, 

directorului, medicului, preotului trebuie să fie regulate şi perma¬ 
nente. Influenţa şi încurajările lor vor combate, mai bine ca orice 
altceva, ideile date de singurătate şi de disperare. Cereţi concursul, 
stimulaţi zelul tuturor, pentru a obţine acest rezultat la care toţi 
trebuie să fie interesaţi să contribuie. 

Primiţi etc. 

Ministru de Interne 
LA VALETrE 

Este greu de imaginat ce însemna pentru prizonier chinul de 
a purta permanent cămaşă de forţă. Iată ce spune, în acest sens, 
un om care a trecut prin experienţa respectivă, Armând Barbes: 

După cum se ştie, îmbrăcămintea în cauză înseamnă o vestă groasă 
din pânză tare, care se deschide invers decât celelalte veşminte, mai 
exact are fanta în spate; are mâneci lungi şi strâmte, care depăşesc 
cu puţin vârfurile degetelor. Deshizătura din spate se închide prin 
curele cu catarame iar mânecile au, la extremităţi, câteva găuri care, 
în termeni de croitorie, se numesc butoniere, prin care trece un şnur 
de care este suficient să se tragă pentru a închide capătul mânecii ca 
un sac. Odată făcute acestea, ţi se leagă braţele unul peste celălalt, 
ţi se trec şi petrec legăturile în jurul corpului, iar când au ajuns sub 
umeri, sunt înnodate puternic între omoplaţi. Un om astfel aranjat 
poate să-şi mişte cel mult picioarele. Dar cel mai neplăcut este că 
nu poate fi găsită o poziţie suportabilă pentru somn. Dacă se stă pe 
o parte, greutatea corpului apasă pe braţe şi dă cârcei; dacă se stă 
pe spate, nodul legăturilor dintre umeri şi cataramele curelelor intră 
în carne. In lipsă de ceva mai bun, m-am pus în această ultimă 
poziţie; dar, pentru că durerea era prea pătrunzătoare, nu am putut 
să aţipesc; după două sau trei încercări nereuşite, mi-am spus că, în 
definitiv, somnul avusese totdeauna renumele de a fi un fel de moarte 
anticipată şi că, dacă mai aveam doar câteva ore de trăit, era mai bine 
să le folosesc pentru a-mi pune ordine în idei. (Deux jours de con¬ 
damnat ion â mort, de cetăţeanul Armând Barbes, reprezentant al 
poporului, Paris, nedatat). 

Din acel moment, s-a renunţat la folosirea cămăşii de 
forţă. De îndată ce se întorceau la închisoare după pronunţarea 

hotărârii judecătoreşti, condamnaţii la moarte erau legaţi în 
lanţuri, îmbrăcaţi într-o uniformă din material ieftin şi supra¬ 
vegheaţi, zi şi noapte, de gardieni postaţi în afara celulei în care 
lumina rămânea permanent aprinsă. Totuşi, cu câteva luni în 
urmă, a fost făcută o primă excepţie de la aceste reguli: în ciuda 
condamnării sale la moarte, Gaston Dominici a fost scutit de 
lanţuri, dată fiind vârsta sa. 

Pregătirile care precedau execuţia au fost aduse amănun¬ 
ţit la cunoştinţa publicului, în 1952, prin filmul lui Andre 
Cayatte, Nous sommes tous des assassins. Să reamintim, pe scurt, 
în ce constau. 

In faptul zilei, procurorul, grefierul, avocatul condamna¬ 
tului şi câţiva funcţionari ai administraţiei penitenciarelor se 
întâlnesc în închisoare. Se duc către sectorul condamnaţilor 
la moarte şi se opresc la intrare, astfel încât nimeni să nu fie 
trezit de zgomotul paşilor lor. Doi gardieni îşi scot pantofii şi 
merg până la uşa celulei. Verifică prin vizetă dacă condamnatul 
la moarte doarme. Deschid uşa şi se aruncă asupra acestuia, îl 
apucă, îi leagă mâinile la spate, îi leagă picioarele fără să ştie 
dacă se va revolta sau se va supune. Magistraţii şi funcţionarii, 
împreună cu avocatul condamnatului, intră apoi în celulă. 
Aduc la cunoştinţa condamnatului că i-a fost respins recursul 
pentru graţiere. Urmează episodul cu ţigara şi cu paharul cu 
rom. I se taie gulerul cămăşii apoi, cu picioarele împiedicate, 
este dus de-a lungul sectorului condamnaţilor la moarte în 
timp ce majoritatea acestora protestează împotriva execuţiei. 
Este adus în capelă unde poate să asculte slujba religioasă şi să 
se împărtăşească. Apoi, tot cu picioarele împiedicate, mai exact 
dus de călău şi de ajutoarele sale, este condus până în curtea 
închisorii unde, între timp, este instalată ghilotina. In roma¬ 
nul său Les Monstres (Gallimard), Roger Grenier reproduce 
jurnalul unui călău din Paris care descrie cu precizie ultimele 
momente ale execuţiei: 

Ca să aruncăm pe scândură un recalcitrant trebuia să folosim forţa 
braţelor. La Sânte, aveam posibilitatea să ne folosim de avântul luat 
la coborârea scărilor. In plus, acea coborâre avea avantajul sincro¬ 
nizării mersului celor două ajutoare care duceau recalcitrantul. Ajunşi 
pe ultima treaptă, trebuia doar să facem doi paşi cadenţaţi. Avântul 
fiind astfel obţinut, chiar în faţa lunetei condamnatul se trezea că 
este aruncat cu violenţă şi aluneca împreună cu scândura până la 
capătul culisorului. Rareori trebuia ca, ulterior, să rectificăm poziţia 
gâtului. Rapiditatea şi siguranţa unei execuţii ţine de ansamblul 
acestor mici amănunte. Având picioarele legate cu frânghie, condam¬ 
natul nu poate merge decât cu paşi mici. De obicei, îl grăbim puţin. 
Frânghia îl jenează la mers. începe să facă paşi mărunţi, fiind atent, 
din reflex, chiar în ultimele sale clipe, să nu cadă. Acest ultim 
moment de atenţie îl face deseori să nu vadă aparatul şi se trezeşte 
deodată în faţa scândurii, înainte de a-şi da bine seama ce i se 
întâmplă. I se dă vânt şi se răstoarnă, intră în lunetă aproape totdea¬ 
una de la sine. Călăul şef declanşează luneta, care cade şi, imediat, 
dă drumul cuţitului de ghilotină. O izbitură şi totul se încheie. 

Câteva cuvinte despre călău. Legea din 13 iunie 1793 stipula 

că va fi numit câte un călău în fiecare departament al Franţei, 

pe lângă instanţele penale. Stabilea venitul lor la 2 400, 4 000 

si 6 000 de livre în funcţie de numărul locuitorilor din 

> » 

oraşele în care îşi exercitau funcţia. Prin decretul din 3 frimaire 1 
anul II li s-au acordat anumite drepturi suplimentare. 

Printr-o înştiinţare din 21 septembrie 1796 (Ludovic Pichon, 
op. cit., p. 43), Directoratul se arăta îngrijorat de lipsa călăilor 
în anumite departamente şi dădea indicaţii în sensul reme¬ 
dierii situaţiei. Directoratul era de asemenea preocupat şi de 
alte probleme: 

...uneori apar plângeri referitoare la modul violent cu care aceşti 
călăi duc la îndeplinire execuţiile. în aceste cazuri, s-ar putea ca, dacă 

1. Luna a treia din calendarul revoluţionar francez (21 noiem- 
brie-20 decembrie) (n.t.). 

se prezintă beţi, comisarul puterii executive să fie autorizat să-i 
trimită în faţa tribunalului corecţional care, verificând faptele, să-i 
condamne la o pedeapsă privativă de libertate care nici să nu fie mai 
mică de trei zile, nici să nu depăşească trei luni, în timpul căreia să fie 
obligaţi să ducă la bun sfârşit execuţiile în cauză, situaţie în care vor 
fi scoşi din puşcărie şi apoi duşi înapoi până la expirarea perioadei 
stabilite prin hotărârea judecătorească pronunţată împotriva lor. 

Printr-o ordonanţă a regelui din 7 octombrie 1832, în care 
se făcea referire la suprimarea anumitor pedepse (expunerea 
la stâlpul infamiei, însemnarea cu fierul roşu) fără a se menţiona 
cauza principală a măsurii decise (scăderea permanentă a numă¬ 
rului execuţiilor), se reducea la jumătate numărul călăilor. 

O decizie din 9 martie 1849 stabilea că va mai exista doar 
un călău şef în jurisdicţia fiecărei Curţi de apel şi un călău 
adjunct în departamentele care intrau sub jurisdicţia Curţii. 
Posturile de ajutor de călău erau desfiinţate, excepţie făcând 
departamentele Seine şi Corse. Se pare că prezenţa ajutoarelor 
de călău nu era determinată de numărul infracţiunilor comise 
în acea insulă, ci de faptul că, spre deosebire de alte jurisdicţii 
ale Curţii de apel, călăului de acolo îi era mult mai greu să solicite 
ajutorul călăilor adjuncţi din departamentele învecinate. 

Prin decretul din 26 iunie 1850 s-a decis că va exista doar 
un călău în jurisdicţia Curţii de apel şi un călău cu un ajutor 
pentru Corsica. In sfârşit, prin decretul din 25 noiembrie 1870 
s-a decis că în Franţa (excepţie făcând Corsica şi Algeria) vor 
mai exista doar un călău şi 5 călăi adjuncţi. Pe cale de conse¬ 
cinţă, trebuiau date dispoziţii complementare în privinţa călăilor 
din colonii şi în special la Cayenne, colonie penitenciară unde 
ghilotina a avut numeroase ocazii să funcţioneze în perioada 
deportării ocnaşilor. 

Ordonanţa din 1670 prevedea pedeapsa cu moartea pentru 
115 infracţiuni. După cum s-a văzut, conform Codului penal 

din 1791, numărul cazurilor în care putea fi aplicată pedeapsa 
cu moartea se redusese la 32. Această mişcare de reducere 
a importanţei pedepsei cu moartea avea să se perpetueze pe 
întreaga perioadă a secolului al XlX-lea prin diverse măsuri 
de reducere a câmpului de aplicare, în timp ce acelea care aveau 
ca scop extinderea aveau efecte reduse (de exemplu, legea din 

15 iulie 1845 care stipula pedeapsa cu moartea pentru cei care 
cauzau accidente de cale ferată urmate de morţi omeneşti). In 
fapt, din 1791 până în 1939, declinul pedepsei cu moartea a 
fost neîntrerupt. După 1939, au apărut, clar, semnele unei 
tendinţe inverse. 

In timp ce Codul din 1791 prevedea 32 de infracţiuni pasi¬ 
bile cu moartea, cel din brumaire 1 anul IV le reducea numă¬ 
rul la 30, iar Codul Napoleon la 27. In 1832, sub influenţa 
lui Guizot, în urma revizuirii Codului au fost suprimate alte 

16 cazuri de aplicare a pedepsei cu moartea. Deci în 1848 se 
mai aplica doar în 16 cazuri când, printr-un decret al guver¬ 
nului provizoriu - apoi prin articolul 5 al Constituţiei - 
pedeapsa cu moartea a fost abolită pe motive politice. 

Mai mult, în 1832, revizuirea Codului penal dăduse posi¬ 
bilitatea ca, în lege, să fie introdusă noţiunea de circumstanţă 
atenuantă. Acest lucru însemna că juriul, indiferent de infrac¬ 
ţiunea pe care o judeca, putea să evite, în viitor, pedeapsa capi¬ 
tală. Prin faptul că a înlăturat automatismul condamnării la 
moarte, această dispoziţie avea să se afle la originea scăderii pro¬ 
gresive a condamnărilor la moarte. Mai exact, declinul pedepsei 
capitale nu se manifesta doar în sistemul legislativ, ci şi în juris- 
prudenţă şi, pe cale de consecinţă, la nivelul obiceiurilor. 

Dacă nu se iau în considerare pedepsele care puteau fi pro¬ 
nunţate pe timp de război, cu puţin înaintea anului 1914 erau 


1. A doua lună a calendarului republican (23 octombrie-21 noiem¬ 
brie) (n.t.). 

pedepsite cu moartea următoarele infracţiuni: paricidul (art. 299 
Cod penal), asasinatul (art. 302), otrăvirea (art. 301), maltra¬ 
tarea copiilor cu intenţia de a-i omorî (312), sechestrarea înso¬ 
ţită de torturi corporale (art. 434), falsa mărturie când are ca 
urmare condamnarea la moarte (art. 361). La acestea, trebuie 
adăugată legea din 1845 privitoare la căile ferate. 

După 1848, când pedeapsa cu moartea fusese suprimată 
pe motive politice şi, conform Codului justiţiei militare, mai 
era aplicabilă doar în cazul dezertării la duşman, un decret din 
29 iulie 1939 - deci promulgat în ajunul războiului - o resta¬ 
bilea pentru atentatele împotriva siguranţei externe a statului, 
chiar şi pe timp de pace şi chiar dacă erau comise de civili. Res¬ 
pectivul decret, valabil şi acum, a marcat începutul repunerii în 
drepturi a pedepsei cu moartea, situaţie la care asistăm şi astăzi. 1 

Urmare a respectivului decret a u fost luate alte măsuri: legea 
care prevedea pedeapsa cu moartea pentru jaf şi furturi comise 
în locuinţe şi clădiri abandonate în timpul războiului (1 sep¬ 
tembrie 1939), pedeapsa cu moartea pentru infracţiunile eco¬ 
nomice grave (legea din 4 octombrie 1946). In 1950, doamna 
Germaine Degrond (socialistă) şi domnul Hamon (MRP 2 ) îna¬ 
intau o propunere care viza aplicarea pedepsei cu moartea în 
cazul celor care maltratau copiii, cu toate că articolele 312 şi 
434 par aplicabile în cazul acestei infracţiuni. Cel mai neliniş¬ 
titor a fost, evident, votul pentru legea din 23 octombrie 1950, 
de modificare a articolului 381 din Codul penal prevăzând 
pedeapsa cu moartea pentru furt cu mâna armată: pentru prima 


1. Mişcarea nu poate fi asociată legii din 10 aprilie 1925, care preve¬ 
dea pedeapsa capitală pentru infracţiunile de piraterie şi fraudă în dauna 
armatorilor, întrucât se pare că această lege nu a fost aplicată niciodată. 

2. Mouvement Republicam Populaire (Mişcarea Republicană 
Populară). A fost fondată în 1944 de Georges Bidault. în 1945, MRP 
a înlesnit regruparea dreptei gaulliste şi a comuniştilor, care au obţinut 
peste 80% din sufragii la primele alegeri de după Eliberare ( n.t .). 

oară după aproape un secol, atentatele la proprietate - nu 
doar cele la viaţa omenească - reîncepeau să fie considerate sufi¬ 
cient de grave pentru a fi pedepsite cu moartea. 

Numărul şi violenţa atacurilor cu mână armată din perioada 
de după război explică, poate, această decizie fără a o putea jus¬ 
tifica. A admite că furtul, indiferent de forma sa, poate fi pedep¬ 
sit cu moartea înseamnă a acorda proprietăţii un caracter sacru, 
care a fost total contestat de evoluţia moravurilor şi ideilor 
noastre în ultimele două secole. 

In timp ce aria de aplicare a pedepsei cu moartea se restrân¬ 
sese iniţial, pentru ca, apoi, să se lărgească din nou, numărul 

condamnărilor la moarte si al execuţiilor nu a încetat să scadă 

» > 

în ultimii peste 100 de ani. Aspectul este demonstrat statistic 
în cele ce urmează. 

Din 1826 până în 1830, în Franţa s-au pronunţat anual, 
în medie, 111 condamnări la moarte pe an; o medie de 66, 
între 1831 şi 1835; de 48, între 1841 şi 1845; de 49, între 
1846 şi 1850; de 53, între 1851 şi 1856. 


An Condamnări pronunţate Condamnări executate 


856 

53 

28 

857 

58 

32 

858 

38 

28 

859 

36 

21 

860 

36 

16 

861 

26 

14 

862 

39 

25 

877 

31 

12 

878 

28 

7 

899 

20 

6 

900 

11 

1 

902 

9 

1 

929 

22 

8 

930 

25 

12 

931 

18 

4 

An 

Condamnări pronunţate 

Condamnări executate 


27 

8 

1933 

25 

14 

1934 

14 

5 

1935 

12 

6 

1936 

25 

8 

1937 

17 

6 

1938 

16 

7 

1939 

9 

3 

1941 

9 

7 

1942 

18 

9 


în privinţa anilor de Ocupaţie şi dacă se ţine cont de faptul 
că pedepsele cu moartea au fost pronunţate şi executate de 
autorităţile de la Vichy, este de reţinut atitudinea şefului sta¬ 
tului faţă de pedeapsa capitală, alături de crearea tribunalelor 
speciale pentru judecarea anumitor crime politice. Intr-adevăr, 
Petain a fost primul, după Grevy, care a consimţit la executarea 
femeilor condamnate la moarte. „Femei, de ce nu?" le-ar fi răs¬ 
puns el avocaţilor care solicitau clemenţă pentru clientele lor 
subliniind faptul că era vorba despre o temeinică tradiţie. 

Perioada care a precedat Eliberarea şi cea care i-a urmat au 
fost marcate de o creştere bruscă şi accentuată a pedepsei cu 
moartea. Unele au fost pronunţate de tribunale improvizate 
sau executate sumar „la locul faptei". 

Conform statisticilor oficiale, respectivele condamnări se 
împart astfel: 

a) Execuţii, cu sau fără judecată de către tribunale impro¬ 
vizate, înaintea Eliberării.5 143 

b) Execuţii cu sau fără judecată de către tribunalele impro¬ 
vizate, după Eliberare. 3 724 

Asasinate şi execuţii cărora nu le-au putut fi determinate 


mobilurile: 

a) înainte de Eliberare. 1532 

b) După Eliberare. 423 

Imediat după Eliberare, au intrat în funcţiune tribuna¬ 
lele excepţionale, instanţele şi înalta Curte destinate judecării 
proceselor de colaboraţionism, care au pronunţat numeroase 
condamnări. După cum se va vedea, deşi execuţiile au atins 
cifre impresionante, sunt la distanţă considerabilă de numă¬ 
rul condamnărilor. 

în momentul dispariţiei lor, Curţile de justiţie înregistrau 
45 017 dosare clasate şi 50 095 dosare judecate. între acesea, 
8 603 se soldaseră cu achitări şi 4 397 condamnări la moarte 
în contumacie. Fuseseră pronunţate 2 640 de condamnări la 
moarte cu respectarea principiului contradictorialităţii - adică 
în prezenţa acuzatului - şi rămase definitive, dintre care 768 
s-au soldat cu execuţii. 

La rândul său, înalta Curte a pronunţat 8 condamnări, 
dintre care 3 au fost executate. 

între 1944 şi 1953, pe tot teritoriul Franţei, instanţele mili¬ 
tare au judecat procese ale criminalilor de război. 18 755 per¬ 
soane au fost chemate să răspundă acuzelor în faţa instanţei, 
dintre care 15 639 erau fugite. în 12 539 de cazuri - deci, mai 
mult de două treimi - s-a luat decizia de neurmărire penală. 
Dintre dosarele cercetate, 493 s-au soldat cu condamnări la 
moarte, dintre care 400 în contumacie, iar 93 cu respectarea 
principiului contradictorialităţii şi definitiv. Din cei 93 de 
condamnaţi, 55 au fost executaţi. 

Un număr atât de mare de condamnări şi execuţii a avut 
ca efect faptul că, în aceeaşi perioadă, aplicarea pedepsei cu 
moartea a fost mai strictă în cazul infracţiunilor de drept 
comun. Ulterior, curba execuţiilor avea să-şi reia aspectul obiş¬ 
nuit, devenind descendentă: 

An 

Condamnări pronunţate 

Condamnări executate 


78 

33 

1947 

69 

31 

1948 

59 

21 

1949 

64 

24 

1950 

50 

12 

1951 

26 

16 

1952 

17 

7 

1953 

8 

2 

1954 

8 

0 

1955 

5 

1 


Evident, ar fi util să comparăm cifrele nu doar cu cele ale 
numărului de infracţiuni comise (în permanentă creştere, aspect 
care corespunde, se pare, atât sporirii numărului populaţiei 
cât şi extinderii alcoolismului), dar şi cu cele ale sinuciderilor. 
Acestea din urmă, de la 2 084 în 1830 au ajuns la 3 596 în 1850, 
la 4 157 în 1870, la 6 638 în 1880 şi 8 410 în 1890, pentru a 
se stabiliza la aproximativ 10 000 în primii ani ai secolului 1 . 
Astăzi sunt în creştere, ca şi numărul de persoane internate în 
spitalele de psihiatrie. 

Din datele menţionate se poate trage concluzia că, practic, 
în zilele noastre pedeapsa cu moartea a căzut în desuetudine. 

înainte de a vedea în ce constau eforturile depuse în 
Franţa pentru abolire, ni s-a părut util să cităm argumen¬ 
tele în favoarea menţinerii pedepsei capitale, aşa cum sunt 
expuse intr-un tratat de Drept penal, frecvent folosit. Este 
vorba despre Trăite theorique et pratique de droit penal , de 
Pierre Bouzat (pp. 262 şi urm.). 

Cu siguranţă, pedeapsa cu moartea este ireparabilă, dar această obiec¬ 
ţie ar putea fi adusă în cazul tuturor pedepselor grave, privative de 
libertate; timpul petrecut într-un stabiliment penitenciar poate dis¬ 
truge complet sănătatea deţinutului; oricum, nici o despăgubire, 


1. Secolul XX ( n.t.). 

oricât ar fi de mare, nu se poate constitui în echivalent al anilor de 
libertate de care un om a fost privat pe nedrept. Adevărul este că 
pedeapsa cu moartea nu trebuie să fie aplicată altfel decât corect şi 
că trebuie îndepărtată în cazul unei minime îndoieli. 

E fals că este nedreaptă. Obiecţia se sprijină pe ideea conform căreia 
este posibil şi necesar să fie stabilită o proporţie exactă între răul 
cauzat de infracţiune şi suferinţa care rezultă din pedeapsă. Justiţia 
nu are defel pretenţia de a garanta o asemenea proporţie. Dacă ar 
fi altfel, ar trebui stabilite — ca în timpul Vechiului Regim - gradări 
ale pedepsei cu moartea, ceea ce înseamnă adăugarea la privarea de 
viaţă a anumitor torturi prealabile. Ceea ce ar fi inadmisibil. în 
forma sa actuală, pedeapsa cu moartea constituie în legislaţia noastră 
o limită care nu poate fi depăşită. Tot ce se poate cere în mod rezo¬ 
nabil este să fie aplicată doar în cazul celor care au comis o infrac¬ 
ţiune suficient de gravă pentru a o merita. 

Nu credem că a fost demonstrat în vreun fel faptul că ar fi inutilă 
sau chiar dăunătoare. Se semnalează un număr ridicat de mari infrac¬ 
tori care, înainte de comite infracţiunea, au asistat la execuţii capi¬ 
tale. Se consideră că asta e o dovadă a faptului că pedeapsa cu moartea 
nu i-a speriat. Fără îndoială, este adevărat. Dar, în mod verosimil, 
numărul celor speriaţi de pedeapsa capitală este mai mare decât al 
acestora. Se mai spune, în plus - argumentul fiind de mai mare 
răsunet -, că în ţările în care pedeapsa capitală a fost desfiinţată, 
suprimarea sa n-a atras după sine, conform statisticilor, sporirea gra¬ 
dului de mare infracţionalitate. Dar datele statistice trebuie inter¬ 
pretate la modul cuvenit. în ţările în care pedeapsa cu moartea a fost 
abolită de drept, abrogarea a fost precedată de o suprimare de fapt, 
deseori de lungă durată, astfel încât înlăturarea legală a pedepsei 
capitale a trecut aproape neobservată şi nu a avut o influenţă nota¬ 
bilă asupra marii infracţionalităţi. în plus, desfiinţarea pedepsei cu 
moartea are loc, de obicei, într-o perioadă în care nivelul infracţio- 
nalităţii este scăzut şi, cel mai adesea, sub benefica influenţă a îmbu¬ 
nătăţirii condiţiilor politice, economice şi sociale dintr-o ţară. După 
reformă, respectiva scădere se adânceşte sub influenţa aceloraşi factori 
care au provocat-o anterior. în concluzie, nu este dovedită în vreun 
fel lipsa ei de importanţă din punct de vedere al intimidării, dar 
este neîndoielnic că, din punct de vedere al eliminării, este un mij¬ 
loc mai sigur decât altele. 

în mod evident, ultima afirmaţie este fără replică. Dar tot 
ce o precedă este ciudat de ilogic. Argumentele folosite sunt 
următoarele: pedeapsa cu moartea este ireparabilă, dar şi cele¬ 
lalte pedepse pot fi la fel. Or, diferenţa între pedepse constă 
tocmai în această limită. 

Pedeapsa cu moartea trebuie îndepărtată în cazul unei minime 
îndoieli. Da, însă au existat indivizi nevinovaţi, condamnaţi 
de judecători care nu au avut nici o urmă de îndoială în pri¬ 
vinţa vinovăţiei lor. 

Tortura este inadmisibilă. Pedeapsa cu moartea este admi¬ 
sibilă. De ce? 

în cazul pedepsei cu moartea nu se poate schimba nimic, întru¬ 
cât este limita maximă pe scara pedepselor, limita neputând fi înăl¬ 
ţată fără a se reveni la tortură. A existat o vreme în care nu se 
putea renunţa la tortură întrucât era limita maximă pe scara 
pedepselor. A fost stabilită, ca limită maximă, pedeapsa cu moar¬ 
tea, altfel spus, plafonul a fost coborât. Nimic nu stă împotriva 
coborârii sale şi mai mult, considerând că munca silnică pe viaţă 
este limita maximă. Cei care fac această propunere ştiu că, peste 
câţiva ani, împotriva pedepsei pe viaţă vor exista proteste la fel 
de viguroase ca acelea de astăzi împotriva pedepsei cu moartea 

si că se va cere din nou scăderea limitei maxime. 

» 

Exemplul ţărilor care au abolit pedeapsa cu moartea nu este 

convingător, întrucât acestea o suprimaseră de fapt înainte de 

a o desfiinţa de drept. Aşa ceva este de neînţeles: dacă acele 

ţări au suprimat-o de fapt înainte de a o desfiinţa de drept, 

înseamnă că aşa trebuie să procedăm şi noi - şi, de altfel, după 

cum demonstrează datele, este ceea ce facem. Dar, fie ea de 

fapt sau de drept, este lucru dovedit că desfiinţarea pedepsei 

cu moartea nu influenţează curba infractionalitătii. 

» > > 

La scăderea nivelului infracţionalităţii nu contribuie desfiin¬ 
ţarea pedepsei cu moartea, ci condiţiile politice, economice şi sociale 
favorabile. Asta înseamnă că aplicarea sau neaplicarea pedepsei 

cu moartea nu are efect asupra infracţionalităţii, aceasta depin¬ 
zând de condiţiile politice, economice şi sociale. Să mai adă¬ 
ugăm doar la argumentul în favoarea abolirii - evocat aici în 
mod involuntar - că abolirea pedepsei cu moartea pare a fi în 
măsură să contribuie la stabilirea acelor condiţii favorabile. 

Reproducem, fără comentarii, ultimele afirmaţii ale dom¬ 
nului Bouzat: 

...nu este sigur că puşcăria pe viaţă ar fi o pedeapsă mai puţin 
crudă decât pedeapsa cu moartea şi că este mai bine să aduci sufe¬ 
rinţă fără moarte decât să omori fără suferinţă (?). Adevărul este că 
oroarea pe care o provoacă totdeauna pedeapsa cu moartea este 
stârnită, în mare parte, de modul în care este executată. De aici şi 
puternicul interes pentru identificarea unui mod de execuţie cât 
mai uman cu putinţă. 

După cum se observă, această argumentaţie juridică şi 
cvasioficială este puţin convingătoare. In continuare, vom avea 
ocazia să cităm alte opinii favorabile menţinerii pedepsei capi¬ 
tale exprimate, uneori, cu mult mai puţină măsură. 

Evocarea tuturor eforturilor depuse de susţinătorii abolirii, 
după Revoluţia franceză, ar necesita o lucrare mult mai amplă 
decât cea prezentă. Adevărul este că respectivele eforturi au 
fost necontenite. în funcţie de evenimentele politice, de forma 
pe care a îmbrăcat-o regimul, au avut - sau nu - posibilitatea 
să se exprime sau să să-şi facă auzită vocea, ceea ce n-a însemnat 

întotdeauna acelaşi lucru. 

> 

De aceea este imposibil să fie citate petiţiile prin care 
au fost permanent sesizate adunările revoluţionare, chiar şi 
după ce Adunarea Constituantă a votat Codul penal din 
1791, mai exact după ce a admis formal şi a instituit din nou 
pedeapsa cu moartea. Ca efect al acestor petiţii, Lepeletier de 
Saint-Fargeau, raportor al Codului, a depus un raport care 
viza abolirea pedepsei cu moartea pe care el însuşi o susţinuse, 

anterior. Constituanta a adoptat principiul măsurii propuse, 
dar printr-un decret din 14 brumaire anul IV a decis ca supri¬ 
marea pedepsei cu moartea să devină efectivă doar după resta¬ 
bilirea păcii. Intenţia Constituantei nu avea să se realizeze: în 
ajunul păcii de la Amiens care punea capăt războiului dintre 
Franţa, Anglia, Spania şi Olanda, o lege dată în nivose 1 anul X 
afirma categoric menţinerea pedepsei capitale. 

Ulterior, în fiecare perioadă revoluţionară a existat câte 
o tentativă de abolire a pedepsei cu moartea. Astfel, în 17 au¬ 
gust 1830, domnul de Tracy a depus o propunere de abolire, 
întemeiată pe o petiţie populară. Petiţia fusese formulată în 
cursul manifestaţiilor din septembrie 1830, în cinstea a patru 
sergenţi din La Rochelle. Propunerea lui de Tracy a fost respinsă 
după ce a fost puternic combătută de reprezentanţii armatei. 

în timpul Revoluţiei de la 1848 avea să apară o situaţie 
identică. Deşi guvernul provizoriu suprimase, printr-un decret, 
pedeapsa cu moartea pe motive politice - printre altele, sub 
influenţa lucrării lui Guizot -, în zilele lui februarie s-au desfă¬ 
şurat manifestaţii în favoarea unei aboliri totale. Domnul de 
Tracy a propus din nou abolirea în timpul discuţiilor pe mar¬ 
ginea Constituţiei, cerând amendarea articolului 5, care relua 
decretul prin care era abolită pedeapsa cu moartea pe motive 
politice. Domnul de Tracy a propus înlăturarea cuvintelor 
„pe motive politice", ceea ce ar fi echivalat cu abolirea pur şi 
simplu. Susţinut de Victor Hugo („Trei lucruri ţin de Dum¬ 
nezeu şi nu i se cad omului: irevocabilul, ireparabilul şi indi¬ 
solubilul"), amendamentul a fost totuşi respins. 

în 1849 au fost supuse dezbaterii Parlamentului trei pro¬ 
puneri de abolire. Prima, aparţinându-i lui Savatier-Laroche, 
a fost discutată în şedinţa din 8 decembrie 1849. Raportorul 
Casabianca s-a exprimat în următorii termeni: 

1. A patra lună a calendarului revoluţionar francez (21 decem¬ 
brie-19 ianuarie) (n.t.). 



204 REFLECŢII ASUPRA PEDEPSEI CU MOARTEA 

Domnilor, oare pe noi ne va fi îngrozind mai puţin sângele ome¬ 
nesc decât pe onorabilul preopinent? Nu. Iată în ce constă dezacor¬ 
dul: el este preocupat doar de soarta condamnatului...(Proteste în 
partea stângă.) 

La dreapta. - Asta e, nu altceva! 

Raportorul. - Da, domnilor, este consecinţa teoriilor care au fost 
declarate sentenţios de la această tribună. Onorabilul preopinent se 
preocupă, înainte de toate, de soarta condamnatului; şi atunci, în 
faţa imaginii unui cap care urmează să cadă, a unei fiinţe fără apă¬ 
rare a cărei inimă va înceta să bată, este uitată crima şi apare revolta 
împotriva cruzimii ispăşirii; dar magistraţii, dar legiuitorii nu vor 
sacrifica defel nobilele interese ale căror depozitari sunt în favoarea 
unui periculos sentiment de milă. Judecata lor se răsfrânge asupra 
tuturor cetăţenilor inofensivi care sunt sugrumaţi chiar şi în adă¬ 
postul inviolabil al căminului familial, iar numărul acestor nefericiţi 
ar fi cu mult mai mare dacă perspectiva eşafodului nu ar opri, deseori, 
braţul pregătit să lovească. Nu, domnilor, nu în momentul în care 
teorii funeste... (In dreapta izbucnesc exclamaţii puternice.) 
Câţiva membri din extrema stângă. - La subiect! Oratorul să treacă 
la subiect! 

In dreapta. - Foarte bine! Foarte bine! 

Raportorul. - Nu în momentul în care teorii funeste aprind toate 
pasiunile, în care toate legăturile morale sunt zdrobite sau slăbite, 
nu într-un astfel de moment poate fi lipsită societatea de cea mai 
puternică dintre frânele pe care le are în stăpânirea sa. 

Propunerea a fost apoi respinsă cu 400 de voturi contra 183. 
Nu a fost luată în consideraţie o propunere, în acelaşi sens, a 
lui Scholcher, prezentată în 21 februarie 1851. Aceeaşi soartă 
a avut-o propunerea lui Raspail, din 15 mai 1851. 

în cea mai mare parte a perioadei celui de al Doilea Impe¬ 
riu - ca şi în timpul Primului - s-a lăsat tăcerea asupra subiec¬ 
tului: bonapardsmul nu poate exista fără aplicarea riguroasă 
a celei mai grele pedepse. Cu toate acestea, în 1865, cu ocazia 
redactării Adresei către împărat, un grup de republicani 
a solicitat ca, printr-un amendament, să fie cerută abolirea 
pedepsei cu moartea. Propunerea avansată, printre alţii, de 

Jules Favre, Carnot şi Garnier-Pages a fost, bineînţeles, res¬ 
pinsă. Rezumând argumentele tradiţionale ale susţinătorilor 
pedepsei cu moartea, marchizul d’Havrincourt i-a răspuns lui 
Jules Favre: 

Aceşti obişnuiţi ai crimei cunosc legea; ştiu perfect până unde tre¬ 
buie să meargă pentru a se opri la piciorul eşafodului şi a nu risca 
decât ocna, de unde vor spera mereu să evadeze. Doar frica de moarte 
îi opreşte. Pedeapsa cu moartea este necesară. 

La rândul său, Prevost-Paradol: 

Asasinul pedepsit cu moartea seamănă cu duşmanul nimicit într-o 
luptă dusă de el cu întreaga societate; pedeapsa astfel aplicată nu 
este disproporţionată faţă de crimă, este similară cu aceasta şi în 
conformitate cu acel sentiment interior al dreptăţii care ne îndeamnă 
să dorim ca răul să fie prins în propria-i capcană şi ucis cu pro- 
priile-i arme. Cuprinsă în aceste limite, aplicarea pedepsei cu moar¬ 
tea este legitimă. Nici nu contravine prin ceva justiţiei şi nici nu 
lezează conştiinţa umană. 

La sfârşitul celui de al Doilea Imperiu avea să se asiste totuşi 
la desfăşurarea unei importante dezbateri legate de pedeapsa 
cu moartea. Au fost luate în discuţie două proiecte, aproape 
în acelaşi timp: unul referitor la abolire, celălalt, la eliminarea 
desfăşurării publice a execuţiilor capitale. Propunerea de abolire 
venea din partea lui Jules Simon şi a lui Steenackers. Ea a fost 
respinsă în 22 martie 1870 şi reluată printr-un amendament 
la proiectul de lege privind eliminarea desfăşurării publice 
a execuţiilor capitale, prezentat de Emile Ollivier. Au fost 
respinse amândouă, după ce susţinătorii abolirii pedepsei cu 
moartea votaseră împotriva eliminării publicităţii. Gambetta, 
îndeosebi, a prezis cu ocazia acelei dezbateri că execuţiile secrete 
nu vor mai deştepta nici urmă de indignare în opinia publică, 

lucru ce va sprijini pedeapsa cu moartea. Experienţa ultimilor 
20 de ani demonstrează că viziunea lui era corectă. 

In timpul celei de a Treia Republici, au fost depuse diverse 
proiecte şi propuneri privind fie abolirea pedepsei cu moartea, 
fie eliminarea desfăşurării publice a execuţiilor capitale. Ele 
n-au prilejuit nici o dezbatere importantă. Vom face deci o 
simplă înşiruire, oprindu-ne doar asupra celor care au provocat 
reacţii mai puternice în presă şi în rândul publicului. 

Propunerile de abolire au fost prezentate de Schoelcher, Louis 
Blanc, Le Royer, Frebault, Dejeante, Baraude, Brunet, Flais- 
sieres, în 1872, 1876, 1878, 1879, 1886, 1898, 1900 şi 1902. 

La rândul său, Senatul a votat în 1898 eliminarea publici¬ 
tăţii execuţiilor capitale, măsură care nu a fost niciodată rati¬ 
ficată de Cameră. 

în 1906, Guyot-Desaigne, ministru al Justiţiei în guver¬ 
nul Clemenceau, a depus un proiect vizând abolirea pedepsei 

cu moartea. Cu acea ocazie a fost declanşat un referendum 

> 

de către presă: din 1 412 347 răspunsuri, 1 038 655 erau în 
favoarea menţinerii. 

în anul următor, un grup de deputaţi a depus o propunere 
de abolire. Iniţiativa i-a aparţinut lui Joseph Reinach. Printre 
semnatari se găseau Dejeante, Cruppi, Caillaux, Jaures, Ferdi- 
nand Buisson, Millerand, Paul Brousse, Steeg, Franşois Arago, 
Francis de Pressense, Camille Pelletan, Allemane, Viviani, 
Deschanel, Alexandre Zevaes şi abatele Lemire, unicul parla¬ 
mentar care a fost grav rănit cu ocazia atentatului lui Vaillant. 
Joseph Reinach a susţinut teza abolirii în faţa Societăţii de drept 
penitenciar, în contradictoriu cu părerea unui jurist, domnul 
Joly, care s-a declarat partizan al acesteia „fără comentarii". în 
cursul discuţiei, celebrul avocat Henri Robert a intervenit în 
favoarea abolirii. Protestând împotriva argumentului tradi¬ 
ţional adus de domnul Joly - anume că o pedeapsă pe viaţă 
este mai aspră decât moartea -, a declarat: 

Domnul Joly este partizan al pedepsei cu moartea în interesul con¬ 
damnatului. Legat de condamnare, aproape regretă că nu a fost ate¬ 
nuată prin legea Beranger, din moment ce este duşman al pedepsei 
pe viaţă. Reţin de aici că, dacă veţi fi vreodată jurat, vă voi recuza 
de îndată, întrucât veţi condamna la moarte din indulgenţă. 

Henri Robert a adăugat: 

Pedeapsa cu moartea nu are valoare pilduitoare, iar mărturisirile 
care mi-au fost făcute de majoritatea oamenilor expuşi la această 
pedeapsă mi-au confirmat opinia. Tinerii asasini nu se tem de ea... 
In timpul domnului Carnot, care nu era un blând, a fost executat 
un individ pe nume J antron, care avea 17 ani: este cel mai tânăr din¬ 
tre executaţi.. .Toţi aceşti derbedei tineri asistaseră la execuţii capitale, 
iar acest spectacol... mai degrabă i-a încurajat ( Revuepenitentiaire, 
1907, pp. 298 şi urm., 425 şi urm.). 

După războiul din 1914, propunerile de abolire a pedepsei 
cu moartea - depuse mereu fără succes - au scăzut ca număr. Să 
le amintim pe cele ale lui Renaudel, Richard Durafour din 1927. 
Să menţionăm şi că, în 1919, un deputat a cerut ca pedeapsa 
cu moartea să se aplice în cazul speculanţilor, măsură care nu 
a fost votată atunci, în timp ce proiectul Farge, vizând pedeapsa 
capitală în cazul infracţiunilor legate de alimentaţie, a fost votat 
în 1946. Să precizăm, de asemenea, că domnul Taittinger a 
depus, în 28 martie 1935, o propunere având ca scop „spo¬ 
rirea rigorii pedepsei cu moartea". 

In această perioadă, unica măsură legată de pedeapsa 
capitală avea să fie luată în urma unui scandal. Este vorba de 
cel provocat, în 1939, prin executarea lui Weidmann, situaţie 
care a determinat guvernul să decidă, prin decretul-lege din 
24 iunie 1939, ca execuţiile să nu mai fie publice. De atunci, 
se desfăşoară în curţile închisorilor. Dar tradiţia este atât de 
puternic înrădăcinată, încât sunt menţinute „agravările" pedep¬ 
sei cu moartea, concepute pentru a şoca imaginaţia publicului, 

cu toate că acesta se mai compune doar din câţiva gardieni, 
din reprezentanţi ai Administraţiei penitenciarelor, ai Procu¬ 
raturii şi ai apărării: şi acum, paricidul este adus pe culoarele 
închisorii până la ghilotină, cu capul acoperit de un văl negru. 

La rândul său, execuţia prin împuşcare se face cu mare dis¬ 
creţie. Sunt cunoscute expunerile amănunţite ale consilierului 
Bouchardon, judecător de instrucţie ataşat pe lângă tribunalul 
militar în timpul războiului din 1914-1918 şi mare amator 
de execuţii capitale. Până în 1939, condamnatul era împuşcat 
în faţa trupelor care apoi defilau prin faţa cadavrului în sune¬ 
tul marşului Girondinilor: Mourirpour la patrie... Ultima exe¬ 
cuţie cu un asemenea ceremonial a avut loc la Toulon, cu 
puţin timp înaintea războiului. Locotenentul Aubert, un tânăr 
ofiţer subaltern pe vapor, după ce se îndrăgostise de o frumoasă 
spioană, fusese convins să predea documente militare unei 
puteri străine. A fost executat în faţa tuturor trupelor din gar¬ 
nizoană. Decretul-lege din 1939 specifică faptul că, în viitor, 
execuţia se va desfăşura „în afara vederii publicului". 

Tehnic, se procedează mereu în acelaşi fel. Toţi cei 12 mem¬ 
bri ai plutonului de execuţie sunt voluntari. Le sunt distribuite 
12 puşti, dintre care una cu gloanţe oarbe, fiecare putând astfel 
să creadă că nu este cu nimic răspunzător de moartea celui în 
care a tras. Lovitura de graţie e dată în spatele tâmplei, cu revol¬ 
verul, de către ofiţerul sau subofiţerul care comandă plutonul. 

După războiul din 1939-1945, au fost depuse la Adunarea 
Naţională două propuneri de lege pentru suprimarea pedepsei 
cu moartea: prima, în 1947, de către abatele Gau (MRP), 
reluată în 1949; cealaltă, în 1953, de către domnul Jules Moch 
şi grupul socialist. Nici una dintre cele două propuneri nu a 
fost supusă dezbaterii publice. 

Totuşi presa s-a preocupat în două reprize de această ches 
tiune. Anchetele asupra pedepsei cu moartea au fost publicate 

de France-Soir şi de Le Figaro. Acesta din urmă a declanşat un 
referendum în rândul cititorilor săi. Din 2 108 răspunsuri, 
1 769 erau în favoarea menţinerii pedepsei capitale. 

Mai ales după votul împotriva pedepsei capitale expri¬ 
mat în Camera Comunelor, ziarul L Aurore a dus o campanie 
puternică în favoarea menţinerii ghilotinării în Franţa. In 29 
iunie 1955, domnul Henri Benazet publica, în menţionatul 
ziar, un articol cu titlul: „Necesitatea pedepsei cu moartea", 
în care se putea citi: 

Haideţi, nu doar că intensitatea represiunii nu trebuie să slăbească, 
dar trebuie sporită, împiedicând în mod radical indivizii periculoşi 
să facă rău. Fără considerente legate de vârstă sau de sex. 

Destul cu sensibilităţile deplasate! Destul cu graţierile inoportune! 
Să luăm mai degrabă exemplu de la justiţia unei ţări străine care a 
expediat adpatres un bandit înrăit în vârstă de 16 ani. 

Se ştie că tocmai executarea acelui „bandit înrăit în vârstă 
de 16 ani" a determinat, în Anglia, mişcarea de opinie care avea 
să se finalizeze prin votul Camerei Comunelor, cerând abolirea 
pedepsei cu moartea. 

Dar în 25 ianuarie 1956, domnul Henri Benazet scria un 
nou articol: „Justificarea eşafodului", iar în 29 februarie, un 
altul: „Salutarul cuţit de ghilotină", în care afirma: 

Vai! e destul ca un retor de estradă sau vreunul care face uz de 
sofisme în presă să declanşeze din nou, prin prea subtile gândiri 
abstracte, procesul ghilotinei pentru ca iar să se lase impresionaţi. 
Ei, bine! Să se ferească de asemenea sensibilitate afectată... 

Oare asemenea vorbe, care ne trag înapoi la discursul lui 
Servan din 1776, să reflecte opinia publică? Aşa s-ar putea crede 
judecând după rândurile scrise intr-un ziar precum L Aurore, 

foarte grijuliu - fie şi cu preţul unei crunte demagogii - să nu 
se abată de la părerea celui mai conservator segment din ţară. 
Din păcate, ultima anchetă realizată în 1956 de către Institutul 
francez de opinie publică, a confirmat această părere. Iată 
ancheta, aşa cum a fost publicată în presă: 

Prima întrebare: 

Englezii vor să desfiinţeze pedeapsa cu moartea. Legea franceză pre¬ 
vede pedeapsa cu moartea pentru un anumit număr de cazuri. In 
ceea ce vă priveşte, sunteţi de acord cu pedeapsa cu moartea în toate 
cazurile prevăzute, de acord cu pedeapsa cu moartea doar în anu¬ 
mite cazuri, sau împotriva pedepsei cu moartea în toate cazurile? 


Pentru pedeapsa cu moartea în toate cazurile.23% 

Pentru pedeapsa cu moartea în anumite cazuri.55% 

împotriva pedepsei cu moartea în toate cazurile.19% 

Non-răspuns. 3% 


A doua întrebare (pusă celor din segmentul de 55%, adepţi ai 
pedepsei cu moartea în anumite cazuri): 

în caz de înaltă trădare, sunteţi pentru sau împotriva pedepsei cu 
moartea? 


Pentru pedeapsa cu moartea.18% 

împotriva pedepsei cu moartea.18% 

Nu se pronunţă.19% 


A treia întrebare: 

Credeţi că dacă în Franţa s-ar suprima pedeapsa cu moartea, numă¬ 
rul infracţiunilor ar creşte, ar descreşte sau ar rămâne acelaşi? 


Ar creşte.47% 

Ar descreşte. 2% 

Ar rămâne acelaşi.39% 

Nu se pronunţă.12% 

în fapt, după o emoţie de scurtă durată, mai ales în urma 
filmului lui Andre Cayatte, Nous sommes tous des assassins, 
publicul nu s-a mai preocupat deloc de problemă. După ce 
excesele epurării au trecut, numărul execuţiilor a scăzut din 
ce în ce mai mult, acestea fiind, în plus, ţinute în cel mai strict 
secret. Exceptând câţiva indivizi care îşi manifestă părerea, 
precum domnul Henri Benazet şi care, legat de subiect, sunt 
mai degrabă „amatori" - în sensul dat de călăul lui Damiens - 
decât „susţinători", cea mai mare parte a francezilor consideră 
că este o chestiune de prea mică importanţă, puţini fiind cei 
care cred că problema merită să fie judecată mai degrabă prin¬ 
cipial decât afectiv. 

Cum opinia publică nu se pronunţă, Parlamentul lânce¬ 
zeşte. Nu doar că propunerile de abolire sunt din ce în ce mai 
rare, dar reforma Codului penal şi a Codului de procedură 
penală - aflată în studiu - nu are în vedere problema. 

La Eliberare, numeroşi colaboraţionişti au fost condamnaţi 
la moarte şi executaţi. In editorialele sale publicate în Combat, 
Camus îi răspunde lui Mauriac - care invoca milă - că drep¬ 
tatea trebuie să aibă prioritate faţă de milă. 1 După câţiva ani, 
în 1948, într-o conferinţă desfăşurată la mănăstirea domini¬ 
cană Latour-Maubourg, Camus spunea: „[...] acum trei ani, 
o controversă m-a pus faţă în faţă cu unul dintre ai voştri, 
nicidecum neimportant. încordarea acelor ani, apăsătoarea 
amintire a celor doi sau trei prieteni asasinaţi mi-au hrănit 
prezumţia. Dar, mărturisesc că, trecând peste anumite expri¬ 
mări necumpătate ale lui Franţois Mauriac, am reflectat per¬ 
manent asupra celor spuse de el. După ce am chibzuit mi-am 
recunoscut mie însumi ceea ce afirm public aici, anume 
că, pe fond şi explicit legat de subiectul controversei noastre, 
domnul Franţois Mauriac avea dreptate, nu eu; cu aceasta, 
aţi aflat şi opinia mea în legătură cu utilitatea dialogului cre- 
dincios-necredincios. “ 2 

1. Editorialele din 18 octombrie 1944 („ Să vorbim puţin despre 
epurare"), 20 octombrie 1944 („Nu suntem de acord cu domnul Fran- 
ţois Mauriac"), 21 octombrie 1944 („Da, drama Franţei...“), 25 octom¬ 
brie 1944 („Nu ne încumetăm să-i răspundem domnului Franţois 
Mauriac"), 5 decembrie 1944 („între domnul Mauriac şi noi, există...“) 
şi 5 ianuarie 1945 („Presa acestor zile..."). A se vedea, în legătură cu 
acest subiect, Jacqueline Levi Valensi, Camus a „Combat" (editoriale şi 
articole publicate de Camus în Combat ), Cahiers Albert Camus , Gallimard; 

2. Actuelle I, în Essais, Gallimard, Bibliotheque de la Pleiade, p. 371. 

Dar dacă în 1944 Camus a dorit dreptate, şi-a dat foarte 
repede seama cât de greu este să fie împărţită, ceea ce l-a 
determinat să se declare împotriva executării pedepselor cu 
moartea pronunţate. în 25 ianuarie 1945, când Marcel Ayme 
i-a cerut să intervină în favoarea lui Robert Brasillach 1 , „în 
numele fraternităţii literare" şi a „fraternităţii pur şi simplu", 
Camus i-a răspuns: 

Paris, 27 ianuarie 1945 

Domnule, 

M-aţi făcut să petrec o noapte neplăcută. Pentru a pune 
punct, chiar astăzi am expediat semnătura pe care mi-aţi cerut-o. 
Cu toate acestea, scrisoarea dumneavoastră nu conţine nimic 
de natură să mă mişte sau să mă convingă. 

Semnez această cerere de graţiere din motive care nu au 
nimic în comun cu cele pe care mi le-aţi invocat. Punându-mă 
faţă în faţă cu problema, scrisoarea dumneavoastră mi-a permis, 
pur şi simplu, s-o regăsesc. 

Am detestat totdeauna condamnarea la moarte si am con- 

» 

siderat că, în calitate de om, nu pot contribui la aşa ceva, nici 
măcar prin abţinere. 

Asta e tot, adică un scrupul care cred că i-ar face să râdă 
cu poftă pe prietenii lui Brasillach. 

Referitor la acesta, dacă va fi graţiat şi dacă, în urma amnis¬ 
tiei, va fi eliberat intr-un an sau doi, cum trebuie să fie, puteţi 
să-i spuneţi următoarele, în legătură cu scrisoarea mea. 

Nu pentru el îmi asociez semnătura cu a dumneavoa¬ 
stră. Nu pentru scriitorul care nu înseamnă nimic pentru 
mine şi nici pentru individul pe care îl dispreţuiesc din 


1. Condamnat la moarte pentru a fi scris şi publicat, în timpul ocu¬ 
paţiei germane, numeroase articole favorabile Germaniei hitleriste în 
Je suis partout , ziar colaboraţionist şi antisemit, unde era redactor-şef. 

toate puterile. Chiar dacă aş fi fost tentat să-i acord interes, 
m-ar fi oprit amintirea celor doi sau trei prieteni mutilaţi 
şi ucişi de prietenii lui Brasillah, pe vremea când jurnalul 
său îi încuraja. 

Afirmaţi că în opiniile politice se regăseşte mult din jocul 
întâmplării. Habar n-am, dar cred că nu prin jocul întâm¬ 
plării alegi ce te dezonorează. 

Şi nu din întâmplare se află semnătura mea printre ale voas¬ 
tre, în timp ce semnătura lui Brasillah n-a fost dată niciodată în 
favoarea lui Politzer sau Jacques Decour 1 . 

Aş dori să-i transmiteţi toate acestea lui Brasillah şi, de ase¬ 
menea, că nu sunt un om duşmănos, simţindu-mă mai degrabă 
înclinat către reculegere decât către politică. 

Poate va înţelege anumite chestiuni de nuanţă care i-au 
scăpat şi care mă determină să nu-i pot strânge mâna vreodată. 

ALBERT CAMUS 

In aceeaşi zi, Albert Camus i-a scris maestrului Isorni, 
apărătorul lui Robert Brasillach, autorizându-1 să „uzeze de 
semnătura sa în privinţa cererii de graţiere a domnului Robert 
Brasillach". A adăugat: „Mizez pe buna dumneavoastră cre¬ 
dinţă dorind să reţineţi că acţionez în nume strict personal şi 
că nu vă puteţi folosi de calitatea mea de redactor-şef la Combat. 
Cu siguranţă, în majoritate, colaboratorii mei n-ar fi părtaşi la 
o asemenea decizie." Brasillach n-a obţinut graţierea şi a fost 
împuşcat în 6 februrie 1945. 

In decembrie 1946, Albert Camus participă din nou la o 
cerere de graţiere pentru doi ziarişti de la Je suis partout, 
printre care Lucien Rebatet. 


1. Georges Politzer: filozof marxist de origine ungară, militant comu¬ 
nist, împuşcat de nemţi în 1942, la vârsta de 39 de ani. Jacques Decour: 
profesor, comunist, împuşcat de nemţi în 1942, la 32 de ani. 

Paris, 5 decembrie 1946 

Domnule ministru al Justiţiei 1 , 

Sunt rugat să-mi pun semnătura pe cererea de graţiere făcută 
în favoarea ziariştilor de la Je suispartout, condamnaţi la moarte. 
Dau curs rugăminţii prin această scrisoare, prezentându-vă, 
cât voi putea de succint, motivaţia gestului meu. 

Nu intenţionez să minimalizez greşeala lui Rebatet şi a tova¬ 
răşului său. Dacă îmi pot permite o aluzie personală, m-aţi întâl¬ 
nit într-un moment în care consideram că aceşti ziarişti sunt 
duşmani de moarte care, fără îndoială, nu ne-ar fi cruţat vieţile. 
Ca atare, ştiţi că nimic legat de aceşti scriitori sau oameni nu deş¬ 
teaptă în mine ceva ce ar putea aduce cu indulgenţa. Intr-un 
cuvânt, ca şi dumneavoastră, ca şi Curtea de Justiţie, îi con¬ 
sider vinovaţi. 

Totuşi, astăzi, aceşti oameni îşi aşteaptă, dimineaţă de dimi¬ 
neaţă, clipa morţii şi am destulă imaginaţie pentru a şti că 
prin spaimă şi prin conştiinţă vinovată plătesc cel mai mare 
preţ pe care cineva îl poate plăti pentru crimele sale. Chiar dacă 
i-am combătut pe aceşti oameni până la capăt, un impuls mai 
puternic decât orice dreptate mă sileşte acum, când sunt con¬ 
damnaţi, să doresc cruţarea vieţii lor şi să le fie dat doar să ducă 
acea existenţă pe care, în necugetarea lor, au dispreţuit-o sufici¬ 
ent pentru a nu da doi bani pe ea când era vorba despre a altora. 

Am crezut mult timp că această ţară nu se poate lipsi de 
dreptate. Dar nu voi păcătui nici faţă de dumneavoastră, nici 
faţă de cei din jurul dumneavoastră, afirmând că, începând 
de la Eliberare, dreptatea s-a dovedit a fi destul de anevoioasă, 
astfel că, acum, simţim că orice justiţie umană îşi are limitele 
ei şi că, în definitiv, ţara ar putea avea nevoie şi de milă. 

1. După demisia generalului de Gaulle, în ianuarie 1946, Felix Gouin 
a fost numit şef al guvernului. Ministru al Justiţiei era Pierre-Henri 
Teitgen, care făcea parte din MRP. 

Unde ar fi superioritatea a ceea ce apărăm dacă n-am fi 
capabili să depăşim cel mai întemeiat resentiment. Ştiu, mulţi 
spun că moartea are forţă pilduitoare. în ceea ce mă priveşte, 
nu cred deloc aşa ceva. Dar, în acest sens, au fost deja date 
exemple importante şi grave. Mai ştiu că este nedrept să fie 
executat Brasillach şi să fie lăsat în viaţă Rebatet. Dar nu este 
mai puţin nedrept să fie cruţaţi oamenii politici care i-au aco¬ 
perit atât pe Rebatet cât şi pe alţii şi, în acest sens, nefiind toţi 
pe aceeaşi treaptă în privinţa condamnării la moarte, trebuie 
recunoscut că nu ne putem lipsi de clemenţă. 

Deci prin această scrisoare nu vă cer dreptate - socotind 
că a fost deja făcută în această problemă -, ci doar milă pen¬ 
tru nişte vinovaţi care nu mai trezesc decât milă şi legat de 
care sper că vom contribui ca, în locul unei morţi blamabile 
şi jalnice, să le dăm ocazia de a evalua mai bine cât de mult 
au greşit. 

Rugându-vă să primiţi favorabil un demers despre care 
vreau să vă spun doar că, pentru mine, nu este lesnicios, vă 
rog să fiţi convins, domnule ministru al Justiţiei, de con¬ 
sideraţia mea, 

ALBERT CAMUS 

Lucien Rebatet şi tovarăşul său au fost graţiaţi. Eliberat în 
1952, amnistiat în 1953, Lucien Rebatet a murit în 1972. 

în repetate rânduri - şi chiar recent - diverşi asasini au 
invocat, drept circumstanţă atenuantă, lectura volumului 
Străinul. Este cazul lui Claude Panconi care, în 1950, l-a 
asasinat pe tânărul Alain Guyader în cazul numit J3. în 
4 februarie 1951, tatăl victimei i-a scris lui Camus pentru 
a-i cere să dezavueze astfel de afirmaţii. în 12 februarie 1951, 
Camus i-a răspuns: 

Domnule, 

Vă înţeleg şi vă împărtăşesc sentimentele: am un fiu. Dar 
tonul scrisorii dumneavoastră mă face să cred că vă pot vorbi 
deschis. Mi-ar fi uşor ca - după cum îmi cereţi - să protestez 
împotriva modului destul de respingător în care îmi sunt folo¬ 
site opera şi numele; să spun că din milioanele de persoane care 
au citit sau văzut CEdip rege nimeni nu a tras concluzia că tre¬ 
buie să-şi ucidă tatăl sau să se însoare cu mama sa; că a zugrăvi 
crima, pentru că există, nu înseamnă a o încuraja; că, în defi¬ 
nitiv, otrăvitorul s-ar putea apăra cu numele domnului Mauriac 
şi al iertării divine, iar sadicul cu numele domnului Gide şi 
cu actul fără motiv. în general, toate tipurile de crime au fost 
descrise şi, uneori, scuzate sau absolvite de către literatură. Deci 
literatura fie trebuie considerată ca o şcoală de criminali, fie 
trebuie să se renunţe, o dată pentru totdeauna, la ceea ce, din 
păcate, mi se pare a fi mai degrabă un sistem de apărare decât 
o realitate psihologică. 

Acestea fiind spuse, dincolo de menţionata convingere inte¬ 
rioară care chiar nu se poate constitui în dovadă, nimic nu-mi 
dovedeşte - vai! - că asasinul n-a citit, într-adevăr, cărţile despre 
care vorbeşte şi că acestea nu vor fi acţionat asupra lui aşa cum 
spune. în acest caz, oricât mi-ar fi de greu, aş fi vinovat în egală 
măsură. Din vina sa mai mult decât din a mea, fără îndoială, 
dar asta nu înseamnă că acel gând nu e pentru mine mai dure¬ 
ros decât aş putea să vă transmit prin cuvinte. în orice caz, vina 
e prea gravă pentru ca să pot împovăra cu dezinvoltură un om 
asupra căruia apasă ameninţarea unei morţi groaznice. Scriind 
toate acestea, nu pierd din vedere nici un amănunt legat de 
crima înfiorătoare care înseamnă răpunerea nemiloasă a unui 
biet copil. Nu pierd deloc din vedere durerea dumneavoastră, 
pe care am convingerea că mi-o imaginez corect. Dar neg, fără 
drept de apel, că Străinul ar putea incita la crimă, întrucât această 

carte zugrăveşte, în felul său - precum toate celelalte cărţi ale 
mele, fără excepţie -, atât repulsia pe care o am faţă de pedeapsa 
cu moartea, cât şi întrebarea chinuitoare care mă torturează 
în faţa oricărei vinovăţii. Afirm pentru prima oară cu tristeţe: 
domnule, meseria mea nu constă în a-i acuza pe oameni, ci 
în a-i înţelege, în a da glas nenorocirii lor comune. Iată de ce, 
indiferent de ceea ce gândesc, nu m-aş putea plasa de partea 
acuzării, nici dacă ar trebui să-mi salvez reputaţia de scriitor. 
Şi e corect ca această reputaţie să fie unită cu acei criminali, 
chiar în acest mod nedemn, dacă - lucru pe care nu-1 pot şti - 
cărţile mele au putut lăsa o urmă de îndoială, printre mii de 
convingeri ferme, asupra gândirii mele. Acesta-i preţul şi ser¬ 
vitutea vocaţiei mele, insuportabile uneori. Pentru mine, acest 
proces anunţă doar nenorocire. Nenorocirea copilului dumnea¬ 
voastră şi a dumneavoastră şi - lucru îngrozitor - a omului care 
a făcut să curgă sânge. In fine, nenorocirea de a nu putea judeca 
şi, în consecinţă, de a fi tu însuţi judecat intr-un anumit fel. 

In orice caz, iertaţi-mă că nu v-am putut răspunde aşa cum 
mi-aş fi dorit. Explicaţiile ample şi scrisoarea prin care vă vor¬ 
besc din toată inima vă vor dezvălui, poate, cât de profund 
mă impresionează şi resimt toate acestea. Nu sper că veţi fi de 
acord cu hotărârea mea, dar aş dori, cel puţin, să nu vă îndoiţi 
de sentimentele mele respectuoase. 

ALBERT CAMUS 

Sub titlul „Albert Camus respinge afirmaţia lui J3 Panconi, 
anume că ar fi comis un asasinat «fără motiv» inspirat din 
opera sa“, săptămânalul Ici-Paris a publicat integral, după 
câteva săptămâni, scrisoarea lui Camus, despre care redac¬ 
ţia preciza că o are de la destinatar. In data de 2 aprilie 1951, 

Camus îi adresează redactorului-sef de la Ici-Paris o seri- 

> 

soare de protest: 

Domnule redactor-şef, 

Ţin să protestez împotriva faptului că aţi găsit cu cale să 
publicaţi scrisoarea personală pe care i-am adresat-o dom¬ 
nului Raymond Guyader în legătură cu cazul J3. Fie şi numai 
tonul scrisorii v-ar fi putut dovedi că nu era vorba despre un 
„ciudat aspect de controversă literară", ci despre o mărturisire 
pe care un om o făcea unui alt om legat de o dureroasă trage¬ 
die. Publicarea scrisorilor personale nu se număra printre 
obiceiurile ziaristicii. în mod sigur, nu vă voi da eu concursul, 
prin tăcere, în acest demers singular. 

în plus, protestez împotriva modului în care a fost prezen¬ 
tată scrisoarea. Menţionez doar că eroul din Străinul nici nu a 
» 

„savurat", după cum spuneţi, bucuria de a avea un revolver şi 
nici nu şi-a imaginat cum ar fi să împuşte trecătorii pe la spate. 
Toate acestea dovedesc doar că redactorul dumneavoastră citeşte 
mai degrabă ce apare în „Serie noire" decât cărţile mele, ceea ce 
nu este o problemă. Este vorba de ceva mai grav. Scrisoarea 
mea, care era mai ales expresia refuzului motivat de a mă situa 
de partea acuzării, este titrată şi prezentată tipografic astfel încât 
să favorizeze chiar acuzarea. Sunteţi unicul răspunzător pentru 
asemenea procedee care sunt servituţile - cuvântul este corect 
ales - ce grevează asupra unui anumit tip de jurnalism. Dar veţi 
accepta să publicaţi că nu-mi aparţin. Nu vă pot permite ca, 
împotriva unui prizonier care îşi aşteaptă ora judecăţii, să 
folosiţi ceva din ceea ce am spus sau din ceea ce am scris. 

Vă rog să primiţi, domnule redactor-şef, asigurarea distin¬ 
selor mele sentimente, 

ALBERT CAMUS 

întrucât Ici-Paris n-a dat curs acestei scrisori, Camus a 
cerut să-i fie publicată în Le Monde o nouă scrisoare de 
protest pe care a transmis-o în 7 mai 1951. 1 


1. Se pare că Le Monde nu a publicat scrisoarea de protest. 

în acei ani ai Războiului Rece, Camus ajunge să protesteze 
împotriva condamnărilor la moarte pronunţate în cele două 
tabere: atât în URSS şi în ţările blocului din Est, cât şi în 
ţările din „lumea liberă 11 - dacă pot fi numite astfel dictatura 
din Spania sau regimul iranian. 

în februarie 1949, Albert Camus protestează împotriva 
condamnării la moarte a lui Marcos Nadal, sindicalistul anar¬ 
hist spaniol, membru al Confederaţiei Naţionale a Muncii. 
Guvernului generalului Franco îi este adresată o telegramă 
semnată împreună de Andre Gide, Andre Breton, Jean-Paul 
Sartre, Franţois Mauriac, Rene Char şi Albert Camus: „Sub¬ 
semnaţii scriitori vă cer, cu insistenţă, graţierea lui Marcos 
Nadal, condamnat la moarte de tribunalul militar din Ocana.“ 
Secţiunea franceză a Grupurilor pentru Legături Internaţionale 1 
i-a adresat o scrisoare ambasadorului Spaniei la Paris. Semnată, 
printre alţii, de Rene Char, Louis Guilloux şi Albert Camus, 
ea menţionează, mai ales 2 : „Lăsând la o parte orice problemă 
ideologică, vrem doar să subliniem asprimea unei astfel de sen¬ 
tinţe şi să facem apel la un elementar sentiment uman, cerând 
ca aplicarea [acestei pedepse] să fie suspendată definitiv." La 
rândul său, Camus îi scrie lui Robert Schuman, ministru al 
Afacerilor Externe, cerându-i să intervină urgent. Conchide: 
„Sunt în cauză principii însemnate şi, ceea ce este şi mai impor¬ 
tant, viaţa unui om liber, motive care îmi dau curajul să vă 
reţin atenţia." 

1. în scrisoarea sa către Robert Schuman din care este extras un 
citat tnfra, Albert Camus precizează: „Grupurile pentru Legături Inter¬ 
naţionale [...] reunesc în jurul lor intelectuali şi militanţi liberali din 
întreaga lume...“ Scopul lor este atât informarea opiniei publice euro¬ 
pene, cât şi îndeplinirea unor acţiuni de solidaritate efectivă. 

2. Ceilalţi semnatari sunt: Jean Bloch-Michel, Charles Cordier, 
Robert Jaussaud, Roger Lapeyre, N. Lazar^vitch, Marthe Mercier, Hen- 
riette Pion, Alfred Rosmer, Gilbert Salomon, Gilbert Sigaux, Albert 
Thomas, Gilbert Walusinski şi Denise Wurmser. 

In 1951, împreună cu Grupurile pentru Legături Inter¬ 
naţionale, Camus intervine pe lângă preşedintele Greciei, după 
cum face cunoscut un document în cazul căruia există doar o 
copie nesemnată în fondul Albert Camus. 

Domnule preşedinte, 

în acest moment, în închisorile greceşti se află mai multe mii 
de condamnaţi la moarte, atât femei cât şi bărbaţi. Pentru unii, 
sentinţele care planează asupra lor datează din anii 1945-1946, 
iar pentru cei mai mulţi din perioada 1948-1949. în mare 
majoritate, aceste hotărâri au fost pronunţate de tribunale 
militare, în focul pasiunilor oarbe ale războiului civil.[...] 

Războiul civil s-a terminat de un an şi jumătate. De atunci, 
aceşti condamnaţi trăiesc în fiecare seară cu spaimă, în aştep¬ 
tarea zilei morţii. în repetate rânduri, guvernul dumneavoastră 
a promis că nu va executa acele sentinţe. Dar nici condam¬ 
naţilor, nici familiilor acestora nu le-a fost comunicată graţi¬ 
erea, în mod oficial. în schimb, alte execuţii au aruncat aceste 
familii în disperare. Gândirea noastră de scriitori şi intelec¬ 
tuali este profund impresionată de o asemenea situaţie tragică. 
Este motivul pentru care vă cerem să luaţi o măsură de gra¬ 
ţiere definită pentru toţi aceşti condamnaţi.[...] în neno¬ 
rocirea care s-a abătut asupra Europei, cei mai mulţi dintre 
noi s-au hotărât să salveze vieţi omeneşti, nu să participe la 
conflicte ideologice. Deci ne adresăm dumneavoastră în numele 
celor mai pure sentimente omeneşti [...] 

în 22 februarie 1952, Albert Camus a participat, în sala 
Wagram din Paris, alături de criticul elveţian Albert Beguin, 
de Andre Breton, Jean-Paul Sartre, Rene Char, Louis Guilloux 
şi Ignazio Silone la un protest împotriva condamnării la moarte 
a 11 sindicalişti spanioli. 

[...] Este timpul [spune Camus 1 ], este cu adevărat timpul 
ca reprezentanţii democraţiilor să dezavueze această carica¬ 
tură, renegând public, în mod definitiv, ciudata teorie care 
spune „înarmează un dictator şi va deveni democrat". Nu! 
Dacă îl veţi înarma, va împuşca libertatea direct în inimă, 
după cum îi este obiceiul. [...] 

Mai ales, să nu cedăm tentaţiei de a spune că acest martiriu 
nu va fi inutil. Căci dacă martiriul, pentru a fi util, poate conta 
doar pe memoria oamenilor, ar putea cândva să fie zadarnic. 
Astăzi sunt prea multe victime, de toate orientările: nu le mai 
încape memoria. Nu avem nevoie de moartea acestor oameni, 
avem nevoie, înainte de orice altceva, de viaţa lor. [...] 

Unsprezece oameni sunt condamnaţi la moarte. Acest lucru 
este intolerabil, oricare ar fi motivele invocate. Se asasinează 
de ani îndelungaţi în Spania, se omoară cu premeditare şi alt¬ 
undeva, în multe ţări si continente, feluritele asasinate însem- 
nând tot atâtea chipuri ale asasinatului. Se ucide mult în zilele 
noastre. Cu toate acestea, cazul celor 11 sindicalişti din Sevillia, 
care este mai clar decât oricare altul, ne pune faţă în faţă cu 
revoltătorul asasinat modern, ale cărui împrejurări şi justificări 
declarate au un specific cumplit. [...] 

Cinci din cei 11 condamnaţi au fost executaţi de regimul 
franchist. 

în 12 noiembrie 1954, Albert Camus răspunde, în Le Monde, 
ambasadorului Teheranului, care avea impresia că doar comu¬ 
niştii erau revoltaţi de recentele execuţii din Iran. 

> » » 

[...] La drept vorbind, mulţi dintre noi n-ar avea nici 
un motiv să se alăture protestatarilor care nu şi-au făcut 

1 Discursul lui Camus a fost publicat în numărul din aprilie 1 952 
al revistei Esprit. 



226 REFLECŢII ASUPRA PEDEPSEI CU MOARTEA 


niciodată auzită vocea împotriva execuţiilor comise, cu regu¬ 
laritate, în spatele Cortinei de Fier (în această săptămână, încă 
două condamnări la moarte) şi a căror neutralitate încă este 
-îndrăznesc să spun - hemiplegică. [...] Dar iată, guvernul 
iranian ar greşi dacă s-ar legăna în iluzia că numai comuniştii 
şi aliaţii lor protestează împotriva acelor execuţii. [...] Acele 
execuţii nu te fac să tresari prin ilegalitatea lor - greu de apre¬ 
ciat de la mare distanţă -, ci prin numărul lor. Intr-un cuvânt, 
nu prin calitate, ci prin cantitate. Se vorbeşte despre sute de 
condamnări, tocmai au avut loc 23 de execuţii, sunt anunţate 
altele. Chiar dacă guvernul iranian ar avea de partea lui toate 
drepturile conferite prin lege, nu i l-am putea recunoaşte pe 
cel de a comite masacre la o asemenea scară. Oricare ar fi moti¬ 
vele juridice sau naţionale invocate, nimic nu ne poate opri 
să considerăm că o asemenea măcelărire - căci despre asta e 
vorba - este foarte departe de a avea legătură cu justiţia şi cu 
demnitatea naţională pretins apărată în acest caz. La fel ca 
mulţi alţi scriitori francezi fără partizanat politic sau compli¬ 
cităţi partinice, îl conjur pe domnul Ambasador să aprecieze 
la adevărata sa valoare emoţia deşteptată la noi de aceste eve¬ 
nimente şi să-şi folosească întreaga influenţă pentru ca exe¬ 
cuţiile să ia sfârşit. [...] 

Intr-un articol publicat în L 'Express sub titlul „Copilul 
grec", Camus protestează împotriva condamnării la moarte a 
unui tânăr cipriot, de către puterea colonială: „De câteva săp¬ 
tămâni, Ciprul revoltat are chipul tânărului student cipriot 
Michel Karaoli, condamnat la spânzurătoare de tribunalele 
britanice. Se moare înfiorător şi în fericita insulă pe care s-a 
născut Afrodita. [...] Dar [conservatorii englezi] vor pierde 
mult mai mult decât onoarea dacă preţul menţinerii actualei 
situaţii - inevitabil, vremelnice - este asasinarea unui copil, 
întrucât se poartă discuţii, guvernul britanic are ocazia de a le 

da şansa să fie fecunde prin cruţarea tânărului condamnat. 
Epoca imperiilor ia sfârşit, începe cea a comunităţilor li¬ 
bere - cel puţin în Occident. Să învăţăm să-l recunoaştem 
şi să-i înlesnim viitorul în loc să-i frângem grumazul. Prie¬ 
tenii Angliei, ca şi cei ai poporului grec îi cer, înainte de 
toate, să-l cruţe pe Michel Karaoli şi apoi să-l redea unei 
patrii vechi de trei mii de ani." 1 

In 4 decembrie 1957, Albert Camus îi adresează o tele¬ 
gramă lui Ngo Dinh Diem, preşedintele Republicii Vietna¬ 
mului de Sud, pentru a-i cere graţierea scriitorului Ho Huu 
Tuong, condamnat la moarte de tribunalul militar din Saigon 
pentru „revoltă armată". In iulie 1959, Albert Camus îi scrie 
din nou preşedintelui Diem pentru a-i cere ca Ho Huu Tuong, 
care fusese graţiat, să fie eliberat, din motive de sănătate, din 
ocna de la Puolo Condor. 

Evenimentele desfăşurate în Africa de Nord l-au determinat 
» 

pe Camus să intervină în nenumărate rânduri, cu discreţie, în 
favoarea unor condamnaţi a căror acţiune o dezaproba. 

In pofida unor rezerve, în 1954 Camus aderă la recent 
constituitul Comitet pentru amnistierea condamnaţilor poli¬ 
tici din departamentele de peste mări, prezidat de specia¬ 
listul în Islam Louis Massignon 2 . în 15 martie 1954, sub 
semnătura lui Louis Massignon, Franţois Mauriac, £mile 
Kahn, Paul Rivet şi Jean-Paul Sartre, Comitetul îi adresează 
lui Rene Coty, nou ales preşedinte al Franţei, solicitarea de 
graţiere a şapte tunisieni condamnaţi la moarte. 

1. Articolul a fost reluat în „Actuelles II“, Essais, op.cit., p. 1768. 

2. Biroul provizoriu al Comitetului îi are în componenţă - în afară 
de preşedinte - de exemplu, pe Charles-Andre Jullien, Claude Bourdet, 
maeştrii Yves Dechezelles şi Pierre Stibbe şi pe pastorul Vienney. între 
membri se numără, printre alţii, senatorii Leo Hamon şi Edmond 
Michelet, deputatul Emmanuel d’Astier, Jean-Marie Domenach, redac- 
tor-şef la Esprit, şi Emile Kahn, preşedintele Ligii drepturilor omului. 

în 22 martie 1954, independent de Comitet, Camus i se 
adresează, la rândul său, lui Rene Coty, în favoarea celor şapte 
tunisieni condamnaţi la moarte pentru uciderea a trei poli¬ 
ţişti, asasinate pe care le-au mărturisit în lipsa avocatului lor. 
Camus subliniază „metodele prea des folosite pentru obţine¬ 
rea unor astfel de mărturisiri", metode care „nu pot decât să 
provoace tristeţea şi indignarea oricărui francez ataşat de ţara 
sa“ şi care „aruncă măcar umbra unei îndoieli, oricât de slabe, 
asupra vinovăţiei acuzaţilor". 

[...] Şi [adaugă el] chiar dacă îndoiala ar fi infimă, ar fi 
suficientă pentru a face imposibil gândul că aceşti oameni 
ar putea fi executaţi. în ceea ce mă priveşte, am fost totdea¬ 
una împotriva pedepsei cu moartea şi mi-am dorit mereu 
să am dreptul de a graţia, care ţine de înalta şi dificila funcţie 
pe care o exercitaţi. Dar nu raţiunile principiale mă îndeamnă 

să mă adresez dumneavoastră când văd că nişte oameni riscă 

> 

să fie supuşi pedepsei cu moartea în numele unei vinovăţii 
nedovedite total. 

Ştiu toate argumentele ce pot fi aduse în favoarea acestei 
execuţii. Ştiu şi că lumea de astăzi stă aproape în întregime 
sub semnul raţiunii de stat. Dar dreptul de a graţia, de care 
dispuneţi în mod definitiv, este una dintre alesele posibilităţi 
de a contrabalansa această raţiune de stat. îmi iau libertatea 
de a face apel cu multă emoţie atât la acesta cât şi la bunăvo¬ 
inţa dumneavoastră pentru a nu fi executată condamnarea. 
Dacă primul între francezi şi preşedinte al Uniunii franceze 
ar accepta să-şi înceapă exercitarea demnităţii printr-un ase¬ 
menea act de graţiere, vă asigur, domnule preşedinte, că gestul 
ar fi încărcat, astăzi, de întreaga sa semnificaţie şi că speranţa 
nu ar fi redată doar celor şapte familii nenorocite. Ar servi şi 
cauzei franceze în Africa de Nord şi, în cele din urmă, printr-un 
nobil ocol, înseşi raţiunii de stat. [...] 

Se pare că în momentul intervenţiei lui Camus, trei dintre 
condamnaţi fuseseră deja executaţi în secret. 

în 1956 şi 1957 ghilotina a funcţionat deseori. între apri¬ 
lie 1956 şi noiembrie 1957, conform cifrelor culese de Ger- 
maine Tillion 1 , au existat 55 de execuţii legale în Alger. Camus 
este solicitat de doi avocaţi, Gisele Halimi şi prietenul său Yves 
Dechezelles, care „tremură de groază". „Pentru numele lui 
Dumnezeu, trebuie să strigi", îi scrie acesta din urmă. 

în decembrie 1957 s-a desfăşurat procesul studentului Ben 
Sadok care îl asasinase pe vicepreşedintele Adunării algeriene. 
Albert Camus a acceptat să intervină în favoarea lui Ben Sadok 
cu condiţia ca demersul său să nu fie făcut public. S-a justi¬ 
ficat într-o scrisoare adresată lui Pierre Stibbe, avocatul lui 
Ben Sadok: „Refuz de doi ani şi, până când nu voi întrevedea 
posibilitatea unei acţiuni eficiente legate de Algeria, voi con¬ 
tinua să refuz orice manifestare publică susceptibilă de a fi 
exploatată politic, sporind astfel nenorocirea ţării mele. Mai 
cu seamă, nu vreau ca, în urma unor declaraţii care, pentru 
mine, nu cumportă riscuri, să determin fanaticul absurd să 
tragă, fără mustrări de conştiinţă, în mulţimea în care s-ar 
putea afla mama mea şi toţi ai mei. în ceea ce mă priveşte, 
acest motiv, care ar putea părea naiv la Paris, are o încărcătură 
afectivă pe care raţiunea mea o acceptă." 

în 4 decembrie, Albert Camus i-a scris preşedintelui 
Curţii cu Juri: 

Domnule preşedinte, 

Apărătorul acuzatului Ben Sadok mi-a cerut să-mi fac 
cunoscută părerea în faţa Curţii pe care o prezidaţi. Am ţinut 
să fac acest lucru într-un mod care să nu fie public, astfel încât 

1. A se vedea scrisoarea adresată de Germaine Tillion lui Albert 
Camus, citată infra. 

declaraţia mea să nu poată fi exploatată politic. îmi exprim anti¬ 
cipat gratitudinea pentru bunăvoinţa dumneavoastră de a 
accepta să mă ascultaţi în aceste condiţii, oarecum excepţionale. 

Din convingeri raţionale, sunt împotriva pedepsei cu moar¬ 
tea în general şi, printr-o carte, mi-am exprimat public această 
convingere, chestiune suficientă pentru a îndreptăţi această 
scrisoare. Dar în prezentele împrejurări, cu toate că dezaprob 
total gestul lui Ben Sadok, ar fi uman şi realist să fie evitată 
pedeapsa capitală. Uman, întrucât gestul său, oricât ar fi de 
nesăbuit şi de absurd, nu se poate compara cu actele de tero¬ 
rism rasist care ucid, fără să aleagă, femei şi copii în mijlocul 
unei mulţimi nevinovate. Chiar dacă mobilurile sale sunt de 
neaprobat sau de condamnat, sunt de un cu totul alt ordin. 
Mă număr printre adversarii ideilor şi actelor FLN 1 , dar sunt 
de părere că, tocmai într-un moment în care Franţa poate 
spera să instaureze o pace demnă pe un teritoriu a cărui neno¬ 
rocire a avut un dureros ecou în algerianul care sunt, o exe¬ 
cuţie ar duce doar la compromiterea şanselor acestui viitor la 
care sperăm cu toţii. Din contra, ar fi de ajutor o sentinţă care 

ar tine seama de milă. 

> 

Acestea sunt motivele pentru care, după anevoioase dez¬ 
bateri cu mine însumi, m-am decis să vă încredinţez opinia mea 
cu speranţa că veţi binevoi să o aduceţi la cunoştinţa juriului 
Curţii dumneavoastră, fără nici o publicitate. Oricum, vă sunt 

1. Le Front de Liberation Naţionale (Frontul de Eliberare Naţională). 
A fost creat în noiembrie 1954 cu scopul de a obţine independenţa 
Algeriei faţă de Franţa. Aripa sa înarmată a fost Armata de Eliberare 
Naţională. In 1958, FLN a creat un guvern provizoriu, GRPA, cu care 
Franţa avea să negocieze, în 1962, acordurile de la Evian. Odată cu 
independenţa, FLN a preluat puterea exclusivă instaurând sistemul 
unipartit. în 1980, în timpul lui Chadli Bendjedid, s-a aprobat o nouă 
Constituţie, sistemul devenind plurapartit. FLN este partid socialist, 
condus, în momentul de faţă, de preşedintele Algeriei, Abdelaziz 
Bouteflika (n.t.). 

recunoscător de a-mi fi permis să mă adresez dumneavoastră 
cu încredere. Vă rog să primiţi, domnule preşedinte, senti¬ 
mentele mele de înaltă consideraţiune. 

ALBERT CAMUS 

întrucât săptămânalul France-Observateur a aflat de inter¬ 
venţia lui Camus şi a criticat-o, acesta i-a scris lui Pierre Stibbe 
în 27 decembrie: „Am ajuns la disperare încercând să vă fac 
să înţelegeţi - atât dumneavoastră cât şi colegii dumnea¬ 
voastră - că, în principal, nu poziţiile politice diferite sunt 
cele care ne separă, ci practicile pe care nu le voi putea accepta 
niciodată. în orice caz, ultima situaţie m-a descurajat în mod 
definitiv. Pe viitor, atacurilor publice sau intervenţiilor perso¬ 
nale venite din această parte le voi răspunde în unicul mod 
care acum îmi poate părea decent: prin tăcere.“ 

în 17 martie 1958, Camus i-a cerut preşedintelui Franţei 1 
să-l graţieze pe studentul Taleb Abderrahman. „Ceea ce am 
putut afla din dosarul acestui condamnat m-a convins că nu 
e vorba despre un ucigaş fără scrupule, ci mai degrabă despre 
cineva slab de înger şi necăjit, pe care sărăcia extremă şi cir¬ 
cumstanţele potrivnice l-au adus în situaţia de a participa la 
o acţiune cu ale cărei consecinţe, în cele din urmă, nu a fost 
de acord. Continui să cred că o suspendare generală a execu¬ 
ţiilor ar ajuta la instaurarea unui climat în care s-ar putea ivi 
o soluţie rezonabilă." 

în 3 ianuarie 1959 Germaine Tillion i-a scris lui Camus: 

Stimate domnule, 

Consiliul Superior al Magistraturii nu se va reuni înaintea 
datei de 15, în pofida urgenţelor. 


1 Preşedintele Franţei era încă Rene Coty, pentru câteva luni. 

Dar am reuşit să fac să-i parvină domnului Delouvrier 1 - 
printre alţii - dosarele pe care vi le trimit. 

In momentul de faţă, sunt foarte îngrijorată de reluarea 
atentatelor comise de FLN. Mă tem că, după metoda obişnu¬ 
ită, replica va fi promptă - deşi, după părerea mea, ar fi întru 
totul timpul „ofensivelor păcii". 

Din câte am înţeles, Generalul 2 intenţionează să dea o 
amnistie de mari proporţii - dar nu totală. Or, sunt 158 de 
condamnaţi la moarte la Barberousse 3 4 si 14 aici, în închi- 
soarea de la Sânte. Care, pentru a ieşi la număr, vor fi aleşi 
„după dosar" pentru a fi reprezentarea executatului ideal? 

Toţi cei patru bărbaţi, despre care vă transmit o scurtă pre¬ 
zentare, sunt în pericol. Desigur, pentru Yacef îmi este cel mai 
frică, pe de o parte pentru că-1 cunosc şi, pe de altă parte, 
pentru că, în plan moral, a făcut cel mai curajos lucru cu 
putinţă: s-a oprit. După câte ştiu, în patru ani, din cele două 
tabere este singurul care a făcut asta. 

Fettal. îmi este foarte teamă pentru cel de al doilea întru¬ 
cât Coty a refuzat să-l graţieze. Or, în afara faptului că n-a putut 
fi acuzat de moartea cuiva, nici măcar de complicitate, am în 
vedere şi greutatea valorii sale umane - care, în mod sigur, a 
contribuit la sporirea mâniei celor care l-au supus intero¬ 
gatoriului - fapt confirmat prin aceea că toţi condamnaţii la 

moarte din Barberousse ascultă de el si l-au desemnat să vor- 

> 

bească în numele lor. 

1. Delegat general al guvernului la Alger. 

2. De Gaulle. 

3. închisoare din Alger. 

4. în Les Ennemis complementaires (Editions de Minuit, 1960), 
Germaine Tillion a povestit întâlnirea pe care a avut-o cu Saadi Yacef, 
în iunie 1957, la Alger. în timpul acelei întrevederi Yacef şi-a luat 
angajamentul că va opri atentatele atâta timp cât nu vor fi execuţii - 
s-a ţinut de cuvânt. 

Pe cel de al treilea îl cunoaşteţi personal şi pare a fi într-un 
mare pericol, căci împotriva sa au fost reţinute declaraţii (dez¬ 
minţite, ulterior) care îl indicau drept organizatorul atenta¬ 
tului supranumit „atentatul lampadarelor". 

Este sau nu este organizatorul respectivelor atentate? Sincer, 
e imposibil de ştiut. In orice caz, nu există nici un fapt mate¬ 
rial, nici un martor care să confirme acest lucru, întreaga acu¬ 
zaţie bazându-se exclusiv pe mărturii care au fost dezminţite 
la audiere şi pe declaraţii smulse prin tortură, dezminţite, la 
rândul lor. 

Despre al patrulea ştiu doar că se numeşte Aii Moulay, că 
a făcut parte din Serviciul civil internaţional şi că era foarte 
iubit de tovarăşii săi [...]. 

Nu minimalizez grozăvia atentatelor comise de FLN, dar 
dumneavoastră vă pot spune că dacă în urma lor, la Alger, au 
rămas 21 de morţi şi un număr de răniţi (am preluat cifrele 
dintr-un recent rechizitoriu al comisarului guvernului), pe de 
altă parte, între aprilie 1956 şi noiembrie 1957, doar la Barbe- 
rousse au fost 55 de execuţii prin ghilotinare, iar la sfârşitul 
anului 1957 se numărau 3 027 de dispariţii 1 . Trebuie înţeles 
că este vorba despre oameni arestaţi de poliţişti sau de paraşu- 
tişti de faţă cu familiile şi cu toţi vecinii lor, pe al căror act de 
deces s-a pus: „prins şi împuşcat în maquis“. 

Din contra, nu cunosc nici un caz de persoană care să figu¬ 
reze într-un dosar de dispariţie şi care să fi fost efectiv găsită 
în maquis sau în altă parte. 

In afara unui (civil) sărac cu duhul, care a fost prins de mili¬ 
tari după ce asasinase o familie musulmană din motive mâr¬ 
şave (nu politice) şi care a fost judecat la Aix-en-Provence, nu 
ştiu nici măcar un francez care să fi fost pedepsit pentru 

1. Pe marginea acestei scrisori dactilografiate, Germaine Tillion ada¬ 
ugă de mână: „Evident, aceste cifre sunt confidenţiale. Dacă ar fi publi¬ 
cate, ar face doar rău.“ 



234 REFLECŢII ASUPRA PEDEPSEI CU MOARTEA 

asasinarea musulmanilor. Or, proporţia asasinatelor între cele 
două populaţii este de un 1 asasinat comis de ei la 100 comise 
de noi (aproximativ). [...] 

GERMAINE TILLION 

In 11 ianuarie 1959, Camus intervine pe lângă generalul 
de Gaulle, preşedinte al Franţei din decembrie 1958, în favoa¬ 
rea a trei algerieni condamnaţi la moarte. „Nu se pune pro¬ 
blema să minimalizez răspunderea acestor condamnaţi în măsura 
în care a fost stabilită. Dar măsurile de indulgenţă anunţate, 
spre marea mea uşurare, riscă să nu mai privească aceste cazuri 
individuale şi mi s-a părut a fi de datoria mea să reamintesc cir¬ 
cumstanţele care, cred, ar face ca pedeapsa cu moartea să fie 
o inabilitate politică şi, fără îndoială, o atrocitate. [...] “ 2 

In 1959, un film al lui Robert Wise îi dă lui Camus ocazia 
să-şi expună încă o dată părerea despre pedeapsa cu moartea. 
/ Want to Live (Vreau să trăiesc) descrie procesul şi execuţia unei 
ucigaşe. Camus scrie: „Povestea nemiloasă pe care o evocă acest 
film este una adevărată. Trebuia ca povestea să fie spusă lumii 
întregi; trebuia ca întreaga lume s-o privească şi s-o asculte. 
La ce altceva ar putea fi de folos cinematograful dacă nu să ne 
pună faţă în faţă cu realităţile timpului prezent? Iată realitatea 
epocii noastre, pe care n-avem dreptul s-o ignorăm. Va veni 
o zi când astfel de documente ne vor părea mărturii ale unor 
perioade preistorice, când nu le vom putea înţelege mai mult 
decât înţelegem din faptul că, în alte secole, vrăjitoarele erau 
arse pe rug sau că hoţilor li se tăia mâna dreaptă. In America, 

1. în iulie 2001, Germaine Tillion ne-a precizat că se înşelase şi că 
ar fi trebuit să citească „zece“ în loc de „unu", lucru pe care, de altfel, 
în epocă, îl corectase verbal în faţa lui Albert Camus. 

2. Nu au fost păstrate copiile dosarelor pe care Camus i le-a trans¬ 
mis generalului de Gaulle prin intermediul lui Andre Malraux. 

la fel ca şi în Franţa, acea epocă de civilizaţie autentică este încă 
departe, dar, cel puţin, meritul acestui film este de a fi contri¬ 
buit la sosirea ei.“ 

Reluat în Statele Unite de publicitatea făcută acestui film, 
textul a trezit indignarea unui ziarist american, Jack Beck, care 
urmărise problema. Prima frază l-a contrariat în mod deosebit. 
In opinia lui, nu era vorba despre o poveste adevărată, faptele 
fiind alese şi distorsionate de Wise pentru a susţine cauza 
luptei împotriva pedepsei cu moartea. Romain Gary - în acel 
moment, consulul Franţei la Los Angeles - căruia Beck îi 
împărtăşise indignarea sa, l-a încurajat să-i scrie lui Camus. 

Acesta i-a răspuns în 4 iunie 1959. 

Dragă domnule Beck, 

Vă sunt foarte recunoscător pentru maniera deschisă şi plină 
de încredere în care mi-aţi scris. Este posibil, într-adevăr, să 
fi fost greşit informat. Totuşi, vreau să vă spun că nu sunt 
deloc convins de faptul că m-am înşelat. înainte de toate, pro¬ 
blema de principiu. Sunt, cu adevărat, un adversar hotărât al 
pedepsei cu moartea şi cred că aceasta mai poate fi acceptată 
de segmente importante ale opiniei publice doar întrucât, 
pentru toată lumea, este o ceremonie cam abstractă. Din acest 
punct de vedere, consider că ultimele secvenţe din I Want to 
Live sunt neîndoielnice şi utile. Legat de acest subiect, vă tri¬ 
mit alăturat eseul meu asupra pedepsei cu moartea. Dacă nu 
vă este lesne să citiţi în franceză, vă semnalez faptul că eseul a 
fost tradus în Evergreen Review, publicată de Grove Press, 
795 Broadway, New York 3. 

în ceea ce priveşte cazul Barbarei Graham, deşi am văzut 
filmul de două ori, nu mi-a făcut impresia că i s-ar infirma 
nevinovăţia 1 . Din contra, mi s-a părut că acest aspect este lăsat 

1. Sic. Fără îndoială, Camus a vrut să scrie „afirma", după cum lasă 
să se înţeleagă o corectură, incompletă, de dactilografie. 

în ceaţă în mod intenţionat. Dar trebuie să spun că vinovăţia 
clară a acuzatei - probabil că aici se despart părerile noastre - 
nu m-ar fi făcut să-mi schimb opinia. Nu are sens să te declari 
împotriva pedepsei cu moartea când este vorba despre un acuzat 
pe nedrept. In acest caz, toată lumea este împotrivă, evident. Un 
adversar al acestei pedepse trebuie să-şi justifice punctul de 
vedere în cazul în care acuzatul este vinovat. In lucrarea pe care 
mi-am permis să v-o trimit veţi găsi încercarea mea de justificare. 

Vreau să vă asigur încă o dată că am citit scrisoarea dum¬ 
neavoastră cu multă consideraţie şi simpatie şi vă mulţumesc 
mai ales pentru faptul că nu mi-aţi pus la îndoială buna cre¬ 
dinţă. Vă asigur, dragă domnule Beck, de cele mai bune sen¬ 
timente ale mele. 

ALBERT CAMUS 

P.S. Trebuie să adaug că afirmaţiile mele nu înseamnă defel 
că mi-am permis să judec justiţia americană, ele fiind pur şi 
simplu un mod de a acuza un aspect specific civilizaţiilor multor 
ţări, printre care a dumneavoastră şi a mea. 

Exact cu şapte luni înaintea morţii a fost consemnată ultima 
intervenţie a lui Albert Camus referitoare la pedeapsa cu moar¬ 
tea. Cu trei luni mai devreme, în martie 1959, intervenise în 
favoarea deputatului comunist grec Manolis Glezos, condam¬ 
nat la moarte pentru atentat la siguranţa statului şi care, în 
cele din urmă, a fost graţiat. 

Camus a scris puţine prefeţe. In 1952 a scris una pentru 
Balada închisorii din Reading a lui Oscar Wilde, povestea unui 
soldat ucigaş care urmează să fie spânzurat. 1 „[...] Când a 
ieşit din închisoare, Wilde, epuizat, a avut doar forţa să scrie 

1. La Falaise, Paris, 1952. Intitulată L'artiste en prison, prefaţa lui 
Camus a fost reluată în Essais, op. cit., p. 1123. 

această admirabilă Baladă şi să reamintească strigătele care 
ţâşnesc într-o dimineaţă din toate celulele închisorii Reading 
pentru a înlocui ţipătul prizonierului acoperit de zarva oame¬ 
nilor în frac care-1 spânzurau", scrie Camus. Wilde încheia astfel 
„itinerarul vertiginos care îl adusese de la arta discuţiilor din 
saloane, unde fiecare se ascultă pe sine ascultându-i pe ceilalţi, 
la cea din închisori, unde din toate celulele se ridică, în acelaşi 
timp, acelaşi strigăt de agonie care cuprinde omul asasinat de 
semenii săi". Spre deosebire de Wilde, Camus a înţeles, pe când 
era încă foarte tânăr, că „trebuie să te identifici cu arta şi cu 
durerea". Este, fără îndoială, unul dintre motivele pentru care, 
dincolo de eseurile, articolele şi intervenţiile sale politice, tema 
pedepsei cu moartea este omniprezentă în opera sa. 1 

MARC J. BLOCH 


1. Toate documentele publicate, anexate sau la care am făcut referire 
aparţin fondului Camus şi se află la biblioteca Mejanes din Aix-en-Pro- 
vence. Pot fi consultate, în anumite condiţii, la Centrul de documen¬ 
tare Albert Camus, Cite du Livre, 8-10 rue des Allumettes, 13098 
Aix-en-Provence, Cedex 2. 



Pedeapsa cu moartea în lume 



Astăzi, peste jumătate din statele lumii (109 ţări) au abolit 
pedeapsa cu moartea, de jure sau de facto. In 75 de ţări a fost 
abolită pentru toate cazurile. In 14 ţări a fost abolită pentru 
infracţiunile de drept comun, sub rezerva posibilităţii de a o 
aplica, de exemplu, în caz de război. Alte 20 de ţări care nu 
au adoptat măsuri legislative în acest sens pot fi totuşi consi¬ 
derate aboliţioniste în condiţiile în care acolo nu au mai avut 
loc execuţii de cel puţin 10 ani. 

In schimb, 86 de state au menţinut pedeapsa cu moar¬ 
tea - acest lucru neînsemnând că în fiecare an au loc execuţii. 

In cursul ultimului deceniu al secolului XX, în medie trei 
ţări pe an au abolit pedeapsa capitală. începând din 1985, peste 
40 de ţări au procedat la abolire sau au trecut de la abolirea 
parţială la cea totală. 

Doar patru ţări care aboliseră pedeapsa cu moartea au rein- 
trodus-o în legislaţie: Nepal, Filipine, Gambia şi Papua-Noua 
Guinee. în Filipine, execuţiile au fost efectiv reluate, dar în 
Gambia şi în Papua-Noua Guinee nu a avut loc nici una. Nepa¬ 
lul a revenit asupra deciziei, redevenind aboliţionist în 1997. 

în anul 2000, au fost executaţi legal cel puţin 1 457 de deţi¬ 
nuţi în 27 de ţări. Alţi 3 058 au fost condamnaţi la moarte în 
> > > > 

65 de ţări. Acestea sunt datele aduse la cunoştinţa organiza¬ 
ţiei Amnesty International, dar, fără îndoială, cifrele reale sunt 
mai mari. în orice caz, ele se referă doar la execuţiile legale, 

desfăşurate după pronunţarea condamnării la moarte de către 
un tribunal. Nu au fost contabilizate, în cazul de faţă, execu¬ 
ţiile fără judecare prealabilă - se ştie, de exemplu, că au exis¬ 
tat câteva sute în Irak. 

In 2000, 88% dintre execuţiile cunoscute au avut loc în 
China (peste 1 000), în Iran (75), în Arabia Saudită (123) şi 
în Statele Unite (85 - dintre care 40 doar în Texas). In cazul 
primelor trei ţări, datele sunt imprecise, iar cifrele sunt, indis¬ 
cutabil, mai mici ca în realitate. 

Diferite tratate internaţionale interzic executarea con¬ 
damnaţilor care erau minori în momentul săvârşirii faptelor. 
După 1990, doar şapte ţări au recurs la acest tip de execuţie: 
Republica Democratică Congo, Iran, Nigeria, Pakistan, Arabia 
Saudită, Yemen şi... Statele Unite. De altfel, în această ultimă 
ţară au fost executaţi cei mai mulţi delincvenţi tineri: 14, 
după 1990. Congo şi Pakistan au abolit pedeapsa cu moartea 
pentru astfel de cazuri. 

Tabelul 1. State total aboliţioniste 

> 


State 

Data abolirii 

Data abolirii 
pentru 

infracţiunile de 
drept comun 

Data ultimei 
execuţii 

Africa de Sud 

1997 

1995 

1991 

Andorra 

1990 


1943 

Angola 

1992 



Australia 

1985 

1984 

1967 

Austria 

1968 

1950 


Azerbaidjan 

1998 


1993 

Belgia 

1996 

1950 


Bulgaria 

1998 


1989 

Cambodgia 

1989 



Canada 

1998 

1976 

1962 

Capul Verde 

1981 


1835 

Columbia 

1910 



Croaţia 

1990 



Costa Rica 

1877 



Coasta de Fildeş 

2000 



Danemarca 

1978 

1993 

1950 

Djibuti 

1995 


1950 

Ecuador 

1906 



Elveţia 

1992 

1942 

1944 

Estonia 

1998 


1991 

Finlanda 

1972 

1949 

1944 

Franţa 

1981 


1977 

Germania 

1949/1987 (RDG) 


1949 

Georgia 

1997 


1994 

Grecia 

1993 


1972 

Guineea Bissau 

1993 


1986** 

Haiti 

1987 


1972** 

Honduras 

1956 


1940 

Insulele Marshall 



★ 

Insulele Solomon 


1966 

♦ 

State 

Data abolirii 

Data abolirii 

Data ultimei 



pentru 

infracţiunile de 
drept comun 

execuţii 


Irlanda 

Islanda 

Italia 

Kiribati 

Liechtenstein 

Lituania 

Luxemburg 

Macedonia 

(fosta Republica 

Iugoslavă a 

Macedoniei) 

Malta 

Mauritius 

Micronezia 

Moldova 

Monaco 

Mozambic 



Namibia 



Panama 


Paraguay 


Polonia 




Portugalia 
Republica Cehă 
Republica 
Dominicană 



România 

State 

Data abolirii 

Data abolirii 
pentru 

infracţiunile de 
drept comun 

Data ultimei 
execuţii 

Regatul Unit al 
Marii Britanii şi 
al Irlandei de 
Nord 

1998 

1973 

1964 

San Marino 

1865 

1848 

1468* ** 


1990 


★ 

Seychelles 

1993 



Slovacia 

1990 



Slovenia 

1989 



Spania 

1995 

1978 

1975 

Suedia 

1972 

1921 


Timorul Oriental 

1999 



Turkmenistan 

1999 



Tuvalu 



* 

Ţările de Jos 

1982 

1870 

1952 

Ucraina 

2000 


1997 

Ungaria 

1990 


1988 

Uruguay 

1907 



Vanuatu 



* 

Vatican 

1969 



Venezuela 

1863 




* Nici o execuţie după dobândirea independenţei. 

** Data ultimei execuţii cunoscute. 

Tabelul 2. Statele care au abolit pedeapsa cu moartea pentru 
infracţiunile de drept comun 


State 

Data abolirii 
pentru infracţiunile de 
drept comun 

Data ultimei 
execuţii 

Albania 

2000 


Argentina 

1984 


Bolivia 

1997 

1974 

Bosnia-Herţegovina 

1997 


Brazilia 

1979 

1855 

Chile 

2001 


Cipru 

1983 

1962 

El Salvador 

1983 

1973* 

Fidji 

1979 

1964 

Insulele Cook 



Israel 

1954 

1962 

Letonia 

1999 

1996 

Mexic 


1937 

Peru 

1979 

1979 


* Data ultimei execuţii cunoscute. 

Bucurându-ne de posibilitatea citării, menţionăm că tabe¬ 
lele şi cifrele prezentate în acest capitol provin de la Amnesty 
International. 

împreună cu alte date şi comentarii, pot fi regăsite pe un 
site internet, în limba franceză, al Amnesty International, con¬ 
sacrat pedepsei cu moartea: perso. wanadoo.fr/ai288/pdm, dar 
şi pe un site mai general: www.web.amnesty.org. 


MARC J. BLOCH 

